
SIKLÓSSY  LÁSZLÓ  DR.  MŰVEI: 

A RÉGI  BÚDAPEST  ERKÖLCSE  c.  hatalmas  munkának  3 kötete  van : 

I.  kötete:  A IVIAGYAR  KÖZÉPKOR  ERKÖLCSE  200  K 

II.  kötete:  A PROSTITÚCIÓ  (1541—1848) 270  K 

III.  kötete:  Á TÁRSASÉLET  ERKÖLCSE  (1686.<48)(Sajtó  alatt) 

MŰKINCSEINK  VÁNDoRÚTJA  BÉCSBE,  Gazdagon  illusztrált,  ki- 
tűnő  minőségű  papirosra  nyomott  könyv,  mely  a Bécsbe  hará- 
csolt magyar  műkincseket  isn^ertett,  egyszersmind  az  olvasó 
elé  tárja  a ré^  magyar  gyűjtők  és  amatőrök  évszázados  tevé- 
kenységét. E történelmi  ereklyéknek  a békeszerződés  értelmé- 
ben vissza  kell  kerűlníök  hozzánk.  A könyv  ára 100  K 

APRÓGYŰJTÉS.  MIT  GYŰJTSÜNK  KISPÉNZEN?  Nagy  ízléssel  és 
kiváló  szakértelemmel  megírt  könyv  a nagyközönség  részére,  szá- 
mos praktikus  Utasítással.  Magyar  nyelven  magában  álló  szak- 
munka, egyszersmind  élvezetes,  szellemes  olvasmány.  A sok  illuszt- 
rációval díszített  könyv  ára  fapapíron  35^ finom  papíron  50, 100  K 

, - ■ ' ; , , 

SZABÓ  DEZSŐ  MÜVEI: 

NINCS  MENEKVÉS.  Regény.  II.  kiadás  --  _.i  ...  80,  120,  200  K 

AZ  ELSODORT  FALU.  Regény  két  kötetben.  lU.  kiadás 180  K 

MESÉK  a kacagó  emberről  és  három  elbeszélés  ...  ..1 89  K 

TANULMÁNYOK  és  jegyzetek  80  K 

CSODÁLATOS  ÉLET.  Regény  két  kötetben  — , 180,  500  K 

ÖLJ ! Új  novelláskötet.  Muhits  S.  címlaprajzával.  E könyvből  50  számo- 
zott amatőrpéldány  is  készült  merített  papiroson  150,  220, 400  K 

Kaphatók  minden  jobb  kőn3rvkere8kedésben  és  a TÁLTOS- 
kiadóvállalat  r.-t.-nál,  Bncjapest,  IV.  kerület,  Irányi-utca  25. 


E könyv  nyomdai  munkálatait  az  „Élet"  Irodalmi  és  Nyomda  R.-T.  végezte. 
A címlapot  JASCHIK  ÁLMOSNÉ  rajzolta. 

A KEZDŐ  KOR. 

Ha  azt  a magyar  embert  keressük,  aki  itt  nálunk  legelőször 
akart  élethivatásszerűen  foglalkozni  a színjátszással,  úgy  az  első 
megállapítható  nyom  Kolozsvárra  vezet.  Itt  lakott  az  első  úttörő: 
a kalandos  életű  Felvinczy  György,  író  és  fordító,  aki  1696-ban 
az  iránt  folyamodott  a királyhoz,  hogy  Kolozsvárt  s a többi 
erdélyi  városban  magyar  és  latin  nyelven  színielőadásokat  ren- 
dezhessen. 

A jó  Felvinczy,  megkapván  az  engedélyt,  a szájhagyomány 
szerint  csakugyan  el  is  játszott  Kolozsvárt  néhány  darabot, 
— még  pedig  alacsony  házának  nyitott  padlásán  s a közönség 
az  utcáról  (vagy  tán  inkább  az  udvarról)  nézte  az  előadást  — 
azonban  a vállalat  sehogysem  bizonyult  életrevalónak.  Kora- 
szülött, vézna  gyerek  volt  az  s a bölcső  felett  huhogó  halál- 
madarat bizony  nem  tudta  a jó  Felvinczy  elhessegetni . . . 

És  mégsem  halt  meg  a gyenge  teremtés,  csak  elrejtőzött, 
hogy  száz  év  múlva  (1790-ben)  új  életre  keljen ! . . . Ámde  még 
ekkor  is  idő  előtt  történt  az  ébredése.  Az  ő gyenge  tüdejének 
még  mindig  éles  volt  a magyar  levegő . . . 

A művészetek  a közgazdasági  élet  fejlettebb  fokán  kezdenek 
fellendülni.  Kereskedelmi  gócpontok,  nagyobb  városok  falai 
között  szükségszerűen  épülnek  a Múzsák  hajlékai,  ámde  a mi 
mezőgazdasági  országunk  akkori  szittya-pusztáin,  jobbágy-fal- 
vainkban  és  faluszerű  városainkban  legfeljebb  csak  ideig-óráig 
tűrt  vándor-komédiások  lehettek  a múzsafiak. 

Egy  nagy  ázsiai  puszta  volt  ez  az  ország,  ahol  keleti  ké- 
nyelemmel űzték  a gulya-ménes  gazdálkodást.  Központi  jellegű 
fővárosunk  nem  volt,  maga  Pest-Buda  is  csak  47.290  lakost 
számlált  ezidőben  (1787-beli  adat).  Ebből  Budára  és  Óbudára 
24.875,  Pestre  pedig  22.417  lakos  esett.  Ezek  is  javarészt  németek. 

rácok  voltak.  Akkora  sem  volt  hát  az  akkori  Pest-Buda,  mint 
a mai  Kolozsvár. 

Közgazdasági  viszonyainknál  nem  voltak  jobbak  a politikai 
viszonyok  sem.  Évszázadok  óta  minden  politikai  tevékenységűnk 
a.Bécsből  jövő  sérelmek  hangoztatásából  s azok  orvoslásának 
követeléséből  állott.  Ezekkel  a sérelmekkel  annyira  lekötötte  a 
mi  politikusainkat  a múlt  és  a mindenkori  jelen,  hogy  már  csak 
e miatt  is  képtelenek  voltak  a jövőt  megalapozni.  Az  ősi  alkot- 
mány ódon  bástyáin  állva  állandóan  Bécs  felé  fordították  vi- 
gyázó szemüket.  Csoda-e,  ha  ebben  a feszült  vigyázásban  a 
maradiság  szobráivá  merevedtek?  Ám  akármilyen  szomorúak 
voltak  is  a mi  politika  viszonyaink,  legtöbb  kulturális  alkotásunk 
mégis  a politikai  sérelmek  ellenhatásaként  jött  létre.  Mintha 
csak  a magyarok  Istene  őrködött  volna  felettünk,  virág  nőtt 
nem  egyszer  ott,  ahova  bécsi  kezek  méreg-magot  hintettek  I 

Mikor  Mária  Terézia  megalkotta  a magyar  nemesi  testőr- 
séget, agyának  rejtett  rugója  a hagyományos  osztrák  beolvasz- 
tási politikát  szolgálta;  be  nem  vallott  célzata  ugyanis  az  volt 
ennek  az  intézménynek,  hogy  a bécsi  udvar  levegőjében  majd 
magába  szívja  a magyar  nemes  ifjúság  az  osztrák  miazmákat 
és  észrevétlenül  osztrákká  vedlik.  De  mélyen  csalódott  a szép- 
séges asszony-király.  Udvarának  finom  franciás  szellője  nagy 
magyar  lángot  élesztett  a magyar  testőrifjúság  lelkében  I Bessenyei 
és  testőrtársai  tüzes  ébresztői  lettek  a magyar  közszellemnek  s 
a már- már  csaknem  eltespedt  magyar  irodalomnak. 

Mária  Terézia  burkolt  nemzetellenes  uralma  után  Il-ik 
József  császár  már  nyíltan  szembehelyezkedett  a magyar  alkot- 
mánnyal. Meg  sem  koronáztatta  magát.  Holtáig  „kalapos  király" 
maradt.  A sok  sérelmet  pedig  azzal  tetőzte  be,  hogy  kiadta 
híres  nyelv-rendeletét,  melyben  a német  nyelvet  tette  meg  hiva- 
talos nyelvnek  Magyarországon  is. 

E rendeletre  felhördült  az  országi  A megyék  egymásután 
emelték  fel  tiltakozó  szavukat  1 — A latinul  szónokló  vármegye 
egyszerre  védelmére  kelt  az  elárvult  magyar  nyelvnek,  melyen 
eladdig  csak  a falusi  kupaktanács  tanácskozott...  Megmozdult  a tár- 
sadalom is,  „nyelvmívelő  társaságok"  alakultak,  sőt  elhangzott 
itt-ott  olyan  vélemény  is,  hogy  a nyelvmívelésnek  leghathatósabb 
eszköze  a színészet,  tehát  nemzeti  érdekeink  kívánják,  hogy 

alapítsuk  meg  a magyar  játékszínt!  S ha  ez  a vélemény  nem 
is  talált  általános  visszhangra,  mégis  magában  hordta  a magyar 
színészet  csiráját  I 

Majdnem  azt  kell  mondanunk  tehát,  hogy  a nemzet  érde- 
kében szinte  szükséges  volt  a sok  politikai  sérelem,  hiszen  ezek 
a bántó  bécsi  kezek  rázták  fel  a magyart  törökös,  tunya  ál- 
mából ; végeredményében  szinte  üdvös  volt  az  a sok  bécsi 
bomba,  mely  ősi  alkotmányunk  falaira  zúdult,  mert  a rombolá- 
sok nyomán  mindig  fellobogott  a hagyományos  magyar  szalma- 
láng I . . . Ilyen  szalmaláng  világánál  ébredt  fel  a magyar  színé- 
szet is . . . A jó  Felvinczy  György  tetszhalott  magzatját  egyszerre 
meglátta  most  néhány  mélyebbre  látó  magyar  szem,  nosza  ha- 
mar élesztgetni  kezdték,  fölöltöztették  szépen  a Aaza/zsdg-kön- 
tösébe  és  így  vezették  a nyilvánosság  elé. 

1790-ben  tehát  a hazafiság  lett  építő  pallérja  a magyar 
színpadnak,  míg  Felvinczy  György  tisztán  csak  kenyérkereset- 
ből akart  színdarabokat  előadni  (kérése  indokául  legalább  ezt 
hozza  fel). 

Mengindult  a munka,  egy-két  erős  magyar  kéz  munkája. 
Az  idő  eléggé  kedvezett  hozzá:  a vihar  elmúlt,  szép,  verő  fényes 
napok  következtek.  József  császár  utódja:  II.  Lipót,  teljesen 
szakított  elődjeinek  irányzatával,  abbahagyta  a régi  beolvasztási 
osztrák  nótát  és  magyar  húrokon  kereste  az  összhangot  Magyar- 
országgal;  de  alig  jutott  József  halála  után  egy  kevés  lélegzet- 
hez a nemzet,  Bécs  felől  ismét  nehéz,  fojtó  szelek  fujdogáltak. 
Alig  hogy  feltették  a magyar  szent  koronát  a szelíd  II.  Lipót 
fejére,  már  is  letétette  véle  a halál.  Az  ő rövid  uralma  alatt 
(1790 — 1892)  csak  éppen  hogy  megkezdődhetett  a kulturális 
és  politikai  magyar  mozgalom.  Azután  jött  Ferenc  császár  kora. 
Az  pedig  nagyon  sötét  kor  volt,  egy- egy  merészebb  kéz  hasz- 
talan próbált  világot  gyújtani  benne.  Az  a nagy  tűz,  mely 
ekkor  lángba  borította  az  egész  Frai\ciaországot,  rémlátóvá 
tette  Ferenc  császárt  s ha  csak  egy  kis  magyar  parazsat  látott, 
irgalmatlanul  agyontaposta.  Nehéz,  nagy  kéz  nehezedett  az  or- 
szágra, Ferenc  császár  abszolutisztikus  keze.  A „vérmező"  vér- 
tanúi elrettentő  példa  gyanánt  lebegtek  azok  előtt,  kik  az  új 
Magyarország  kiépítéséről  álmodoztak. 

Ez  a mindent  vérbefojtó  politika  megállította  a megindult 

magyar  mozgalmat.  Nagyon  könnyű  munka  volt.  Hiszen  kevesen 
voltak  a a merész  álmodozók.  A nagy  többség  aludt  mélysé- 
gesen, vagy  sírva  vigadozott  cigányzene  mellett ...  A nemzet 
zöme,  a középosztály,  a magyar  köznemesség  szerteszét  lakott 
a maga  falusi  birtokán  s csak  a vármegyeház  zöld  asztalánál 
gyűlt  össze  néha,  vagy  pedig  a hetekig  tartó  lakodalmakon, 
névnapokon  és  egyéb  családi  összejöveteleken  a — fehér  asz- 
talnál. A zöld  asztal  meg  a fehér  asztal  között  oszlott  meg  a 
nemesi  magyar  élet.  Ott  szónokoltak,  itt  meg  ettek-ittak.  Egyéb- 
bel nem  igen  törődtek  . . . De  azért  mégis  fájt  valami  a Pató- 
páloknak,  ha  nem  nagyon  mutatták  is.  A hiányát  érezték  vala- 
minek. Valami  tompa  fájdalom  ülte  meg  a lelkeket . . . Erezte 
ez  a nagy  Patópál-nemzet,  hogy  fejlődésképessége  és  létérdeke 
ellen  tör  a bécsi  politika,  de  tenni  nem  tudott  ellene,  ősi  szo- 
kás szerint  bús,  magyar  eszem-iszom  kisülésekkel  könnyített  hát 
lelkének  telített  feszültségén  . . . Akadt  segítőtársa  is : a cigány ^ 
aki  mindig  megérezte,  hol  van  reá  szükség  és  hívás  nélkül  is 
rázendített  egy-egy  bús  nótára  a nemesi  kúria  ámbitusán  . . . 

A szükséglet  — a dolgoknak  eme  nagy  élesztője  — így 
fejlesztette  ki  ezt  a magyar  specialitást : a cigányzene  kultuszát. 
De  volt  valami  élesztője  nálunk  a drámairodalomnak,  színészet- 
nek ? Közszűkségletet  szolgáltak-e  ? Kellettek-e  valakinek  ? Talán 
a Pató-p áloknak,  Parlagi-jancsiknak  ? Ezt  a német  mulatságot 
nem  igen  vette  be  az  ő magyar  természetük!  És  valljuk  meg 
őszintén,  hogy  nincs  is  ezen  semmi  megbotránkozni  való;  hosszú 
századokon  át  tartó  kemény  harcaink  nem  nevelhettek  kultúr- 
lényeket.  Itt  kemény  katonákra  volt  szükség,  nem  pedig  elfino- 
mult kultúrlényekre.  Nem  is  értünk  volna  rá  lelki  életünknek 
bástyákat  emelni,  hiszen  fizikai  életünk  megvédésével  voltunk 
elfoglalva  mindig.  Színpadi  csatákra  meg  éppen  nem  volt  itt 
szükség,  hiszen  igazi  véres  csaták  folytak  ezen  a nagy  színpa- 
don, melyhez  a Kárpátok  szolgáltatják  a díszleteket.  Magyar- 
ország  századokon  át  egy  nagy  harctér  volt,  védője  és  hadi- 
iskolája Nyugat-Európának.  Szűkségszerűleg  a harci-erények 
fejlődtek  tehát  a magyarban:  egyoldalú,  haragos,  bús,  sírva- 
vigadó,  verekedő  katona-nép  lett,  mely  külső  ellenség  hiányá- 
ban is  talált  elég  beverni  való  fejet  a csárdákban,  tánchelyeken 
és  kortestanyákon. 

Mindezek  bizonyságául  felhozzam-e,  hogy  nyelvűnkben  a ve- 
rekedés fogalmának  mindenféle  árnyalatára  van  szavunk  bősé- 
gesen ? Felhozzam-e,  hogy  Jókai  Mór  120  ilyen  szinonim  kife- 
jezést szedett  össze  a magyarnyelv  szókincséből.  Százhúsz  szó, 
egész  kis  szótár  egyetlen  fogalomra.  Ennek  ellenében  — fáj- 
dalom — sok  fogalomra  alig  volt  szavunk.  Vagy  ha  valaha 
volt  is,  elkallódott.  Nem  csoda,  hiszen  az  idegen  papság  kedvé- 
ért már  az  Árpádházi  királyok  idejében  latin  lett  a törvényhozás 
ny^ve  s az  is  maradt  majd  egy  évezreden  keresztül.  De  a latin 
volt  az  előkelőbb  korok  társalgási  nyelve  is.  A magyar  nyelvet 
jóformán  csak  a pásztoremberek,  halászok,  szántó-vető  job- 
bágyok és  a falusi  kurtanemesek  beszélték. 

Ezekből  most  már  önként  következik,  hogy  nyelvünk  hiá- 
nyos, pallérozatlan  volt  és  irodalmunk  szegény.  Ki  is  törődött 
volna  az  irodalommal  ? Talán  egy-két  merész  álmodozó  sejtette 
csupán,  hogy  micsoda  varázsos  ereje  lehet  a betűnek.  Ferenc 
császár  elnyomó  politikája  számolt  ezzel  a varázserővel  is,  az  elő- 
zetes cenzúrát  rászabadította  a tengődő  magyar  irodalomra  s így 
már  csirájában  elfojtotta  az  új  eszmékre  való  vonatkozásokat. 

Szegény,  békóba  vert,  kipányvázott  magyar  irodalom  ! 

Egyik  legjellemzőbb  kultúrtünete  ennek  a szomorú  kor- 
nak, hogy  míg  Csokonay  majdnem  éhen  halt.  Bihari  János, 
híres  cigányprímás,  aranyban,  bankóban  ezreket  muzsikált 
össze.  Mélyen  bevilágít  a kor  leikébe  ez  a jelenség.  A megkö- 
tözött költészet  nem  tehette  kezét  a nemzet  űterére,  a muzsika- 
szó azonban  könnyű  szerrel  megtalálta  a szívekhez  vezető  utat. 
Hiszen  a muzsika  nem  volt  békóba  verve.  A cigány  vonójáról 
egészen  megfeledkezett  a zord  Ferenc  cászár.  Nem  is  gondolta, 
hogy  micsoda  varázsos  erő  lehet  abban  ...  És  egymásután  szü- 
lettek Bihari  kesergői,  hallgató-magyarjai,  palotásai,  toborzói 
és  ott  sírt,  ott  vibrált  bennük  mind  az  a sok-sok  visszafojtott 
keserűség,  harag,  fájdalom,  mely  a magyar  lelkek  fenekén  hú- 
zódott meg  eddig  zordonan.  Bihari  muzsikája  hangot  adott  ezek- 
nek a fojtott  érzéseknek.  Ezt  a zenét  mindenki  érezte,  értette 
szöveg  nélkül  is.  Bihari  hegedűjében  benne  volt  az  egész  nem- 
zet fájdalma,  keserűsége.  Ez  a sötét  szemű  vad-zseni  bele  tudott 
látni  millió,  meg  millió  magyar  szívbe  és  igazán  az  egész  or- 
szágnak muzsikált. 

A Ferenc  császár  korabeli  haragos,  bús,  sírva  vigadó  ma- 
gyarnak nemzeti  érzelmeit  táplálta  tehát  a muzsika.  Különben 
is  ez  felelt  meg  legjobban  temperamentumának,  törökös  keleti- 
ségének,  úri  mivoltának.  Másféle  művészeti  csemegét  nem  is 
igen  vett  magához.  A cigány  volt  neki  művésze,  igrice,  vályog- 
vetője és  figurás  udvari  bolondja  egy  személyben. 

Ebben  a korban  és  ilyen  viszonyok  között  verődött  össze 
Pest-Budán  az  első  magyar  színtársulat.  Csoda- e,  hogy  rövid 
idő  múlva  sok  küzdés  és  keserves  nélkülözés  után  szétoszlott? 
Hiába  akart  játszani,  nem  volt  mit  és  nem  volt  kinek! 


A PEST-BUDAI  ÚTTÖRŐK. 

(1790—96.) 


A budai  német  színház  színpadán  egy  kifestett  arcú  ember- 
csapat lázas  izgalommal  várja  az  előadás  megkezdését  . . . Lázas 
a hangulat  a nézőtéren  is  . . . Mintha  ott  is  valami  rendkívülit 
várnának.  Végre  itt  a perc  I Odakint  a „Boldog- Asszony"  temp- 
lomának tornyán  hatot  üt  az  óra  I . . . Megszólal  a színpadi 
csengő,  a függöny  felgördül  ...  és  ...  — csodák  csodája ! — 
szép  magyar  beszéd  csendül  meg  a színpadon  1 . . . Kelemen 
Lászlóék  játszanak,  ma  először! 

Történt  pedig  ez  a budai  várban  1790  október  25.-én  esti 
hat  órakor  a mai  Várszínház  színpadán. 

Szinte  hihetetlen : a német  Pest-Budán  magyar  színészek 
magyar  játékot  játszanak,  bizonyos  „Igazházi"  nevezetű  játékot, 
melyet  Simái  Kristóf  „kegyes  atya"  ültetett  át  magyarra  I És 
még  hozzá  két  nap  múlva  Pesten  is  megismétlik  ezt  az  előadást 
a „Rondella"-színházban.  (A  mai  Petőfi-tér  táján,  a „Régi  posta- 
utca"  Duna  felőli  végén  állott  ez  a bástyaköröndből  átalakí- 
tott színház.)  Persze  német  színház  volt  ez  is,  mint  ahogy  német 
volt  még  akkor  az  egész  Pest-Buda ; jóformán  csak  a vármegye- 
háza  képviselte  benne  a magyarságot.  De  hát  akkor  mit  akar- 
nak itt  ezek  a merész  újítók  a magyarságukkal  ? És  hogy 
engedhette  meg  a német  magisztrátus,  hogy  a két,  városi  játék- 
színben magyar  aktorok  magyar  előadásokat  tarthassanak  ? 

Az  úgynevezett  spektákulum  ügyet,  beleértve  a bálok,  kötél- 
táncos mutatványok,  heccek  és  egyéb  komédiák  mellett  a szín- 
házakat is,  a városi  hatóság  bérleti  rendszerben  kezelte.  Ebben  az 
időben  (1785 — 1795-ig)  az  összes  pest-budai  látványosságok 
bérlője  Tuschl  Sebestyén  volt,  aki  a színházakat  (a  pestit  s a 
budait)  albérletben  gróf  Unwerth  Emánuelnek  adta  ki.  A magyar 

előadások  engedélyét  ettől  a gróf  Unwerthtől  kellett  hát  meg- 
szerezni, aki  főleg  báró  Orczy  Lőrinc  és  gróf  Zichy  Károly 
hosszas  közbenjárása  után,  nagy  kegyesen  hat  magyar  előadásra 
adott  engedélyt,  olyan  feltétellel,  hogy  a budai  német  színház- 
ban a hétfői,  a pesti  Rondellában  pedig  a szerdai  napokon 
játszhatnak  (vagyis  a legrosszabb  napokon),  de  a bérelt  helyek 
jövedelme  minden  egyes  előadás  után  őt  (gróf  Unwerthety 
illeti. 

Ilyen  hosszadalmas  előzmények  után  és  ilyen  nehéz  feltéte- 
lek alatt  juthatott  szóhoz  Pest-Budán  az  első  magyar  színtár- 
sulat. No,  de  legalább  mégis  betelt  a szívük  vágya! 

Az  akkor  Budán  ülésező  országgyűlés  tagjai  szép  számmal 
jelentek  meg  az  úttörők  előadásain.  A hangulat  lelkes,  a siker 
váratlanul  nagy  volt.  Azonban  ne  tévesszen  meg  senkit  a szó ;; 
ez  a siker  egyáltalában  nem  lehetett  művészi  jellegű.  Kész 
művészek  nem  teremnek  csak  úgy  máról-holnapra.  Ez  csak 
bizonyos  fejlődési  folyamat  eredménye  lehet.  A mi  első  színé- 
szeink bizony  csak  afféle  úri  műkedvelők  voltak,  akik  éppen  hogy 
belekóstoltak  a mesterségükbe.  Ám  ez  a kezdetleges  előadás  is 
nagyon  tetszett  a rendeknek,  mert  magyar  volt.  Már  csak 
merő  hazafiasságból  is  tapssal  és  vivát-kiáltásokkal  honorálta 
hát  a színészek  munkáját  a lelkes  közönség.  Sajnos,  ez  a haza- 
fias lelkesedés  csak  szalmaláng  volt.  Unwerth  azonban  ettől  a 
kis  tűztől  is  megijedt,  elannyira,  hogy  több  magyar  előadásra 
nem  adott  engedélyt.  Valószínű,  hogy  a megengedett  hat  elő- 
adást sem  tarthatták  meg  Kelemen  László  ék,  mert  csak  egy 
budai  és  egy  pesti  előadásról  emlékezik  meg  az  egykorú  Endrődi 
János  is  a „Magyar  Játékszín  történetei"  című  munkájában. 

A magyar  nyelvmívelésnek  első  szó-bajnokait  hamar  néma- 
ságra kárhoztatták  tehát  a mi  szomorú  viszonyaink.  Alighogy 
bekukkant  ez  a nagy  csapat  lelkes  Bolond  Istók  a pest-budai 
színpadokra,  már  is  kitessékelték  őket  1 

Keveset  tudunk  az  úttörőkről.  Kelemen  László,  a társaság 
vezér-alakja,  egy  régi  nemes  család  sarjaként  1760-ban  született 
Bihar  megyében.  Atyja : Kelemen  Mihály,  a Ferenc-rendiek  pesti 
templomának  lett  a kántora.  Jómódú  ember  lévén,  jó  nevelés- 
ben részesítette  gyermekeit.  A fiatal  Kelemen  László,  amint  el- 
végezte ügyvédi  tanulmányait,  Grassalkovich  herceg  gödöllői 

uradalmának  ügyésze  lett,  s e szép  állás  jövedelméből  némi  kis 
vagyont  is  takarított  magának.  Volt  már  menyasszonya  is,  aki- 
vel igen  szerették  egymást.  Szóval  szépen,  nagyon  szépen  indult 
Kelemen  László  élete  . . . De  ekkor  közbejött  valami  és  egy- 
szerre megváltozott  minden. 

József  császárnak  a magyar  nyelv  ellen  való  intézkedései 
nagy  felbuzdulásokat  váltottak  ki  a magyar  lelkekből.  A csá- 
szári törekvéssel  szemben  elsőrendű  érdekké  vált  a magyar 
nyelv  mívelése.  Voltak,  akik  a színészetet  vélték  e célra  legal- 
kalmasabb eszköznek.  Különösen  Kazinczy  Ferenc  és  Révai 
Miklós  buzgólkodtak  a magyar  játékszín  érdekében.  De  felszó- 
lalt ez  ügyben  Ráth  Mátyás  is  „Magyar  Hírmondó"  című  lap- 
jának hasábjain.  Majd  pedig  Péczely  József  hívja  fel  a nemzet 
figyelmét  a színpad  jelentőségére,  nemzeti  érdeknek  tartván  a 
játékszín  megállapítását,  s e célra  messzemenő  áldozatot  kér  és 
vár  a főuraktól.  A mi  főuraink  azonban  nem  nagyon  siettek  az 
áldozattal.  Törődtek  is  ők  a magyar  színészettel.  Saját  udvari 
színháza  ugyan  volt  nem  egy  mágnásunknak,  hanem  oda  csak 
német  vagy  olasz  színészeket  eresztettek  be.  Szívesen  vették  a 
magyar  főurak  azt  is,  ha  a bécsi  udvari  színház  intendánsai 
lehettek.  Itt  aztán  ezreket  áldoztak  „művészi  célokra".  Egyike- 
másika  majd  hogy  tönkre  nem  ment  a nagy  áldozatok  mián 
(mint  például  1761-ben  gróf  Eszterházy  Miklós),  de  idehaza 
legfeljebb  ha  a mellényzsebűkbői  vetettek  oda  valamit  Thália  pap- 
jainak. Ezeknek  hát  firkálhatott  a jó  Péczely  magyar  színészet- 
ről, pesti  magyar  teátrumról.  Legfeljebb  a címét  olvasták  el  talán. 

Ám  annál  nagyobb  hatással  voltak  ezek  a lelkes  hangú 
felhívások  a fiatal  Kelemen  László  fogékony  lelkére.  A fiatal 
ügyész  már  ekkor  a külföldet  is  beutazta  s ez  a tanulmányút 
egészen  más  irányt  adott  az  életének.  Elszomorodott  szívvel 
tapasztalta  odakint,  hogy  mennyire  elmaradtunk  az  európai 
országok  mögött  ...  és  kipattant  benne  az  elhatározás,  hogy 
idehaza  megveti  a magyar  színészet  alapját. 

Amit  lelke  tüzében  kiformált,  meg  is  valósította.  Lemondott 
szép  állásáról  és  felcsapott  színésznek.  De  le  kellett  mondania 
menyasszonyáról  is.  A leány  apja : Balogh  János  királyi  taná- 
csos hallani  sem  akart  ilyen  „komédiás"  frigyről  . . . Es  Kele- 
men László  mégsem  tántorodott  el ; szívében  nagy  fájdalommal, 

de  határozott  lépésekkel  megindult  az  önmaga  kijelölte  úton^ 
Nem  tántorította  vissza  arról  édesapja  haragja  sem  . . . Pedig^ 
talán  maga  is  érezte,  hogy  nagyon  tövises  út  lesz  az,  amelyiken 
megindult . . . 

Az  úttörő  szinészcsapatnak  érdekes  alakja  a marosvásár- 
helyi születésű  Soós  Márton  is,  aki  orvosnövendék  volt  ekkor 
Pesten  és  már  Kelement  megelőzőleg  elhatározta,  hogy  meg- 
szervezi az  első  magyar  színtársulatot.  Össze  is  verbuvált  néhány 
lelkes  fiatal  embert  (Pethő  Ádám,  Horváth  János  és  Pozsonyi 
Balázs  nevűeket),  de  egyetlen  előadást  sem  tarthattak,  mert  a 
német  színigazgatóval  sehogysem  tudtak  megegyezni. 

A Kelemen  László-féle  színtársulat  főigazgatója  gróf  Ráday 
Pál  volt,  aki  Kazinczy  Ferencet  vette  maga  mellé  társul.  De  ez 
a két  kiváló  ember  inkább  csak  a nevét  adta  oda  az  ügynek.. 
Kazinczynak  a saját  bevallása  szerint  „semmi  tapasztalásai  nem 
valának  e téren",  gróf  Ráday  szereplése  pedig  inkább  reprezen- 
tatív jelleggel  bírt,  bárha  ő értett  is  a színházi  dolgokhoz.  A 
társulat  tagjai  voltak  : Kelemen  László  (igazgató),  Soós  Márton, 
Horváth  János,  Baranyai  Balázs,  Ráth  Pál,  Ungvári  János, 
Rózsa  Márton,  Popovics  András,  Nemes  András,  Szomor  Máté, 
Fülöp  István,  Moór  Anna,  Termetzky  Franciska,  Nagy  Erzsébet 
és  Nagy  Mária  . . . Mindegyikük  művelt,  nemes  lélek  I . . . Egy 
magas  cél,  egy  szent  hevület  forgataga  sodorta  őket  erre  a 
furcsa  pályára,  a budai  német  színház  színpadára. 

Valamikor  templom  volt  e színház,  a Carmeliták  temploma  ; 
most  is  az  lett : a magyar  nyelv  temploma,  hacsak  egy  napra 
is.  Ha  valaha  sejtette  volna  József  császár,  talán  nem  is  csinál- 
tatott volna  belőle  színházat!  Milyen  csodás  véletlen,  hogy 
éppen  arról  a színpadról  hangzott  el  az  első  magyar  szó,  melyet 
József  császár  emelt  a 1786-ik  évi  rendeletével  egy  oltár  helyén 
a német  múzsa  számára.  Mintha  csak  a magyarok  Istene  intézte 
volna  ezt  így.  És  a kegyeletet  nem  ismerő  magyar  ököl  később 
ezt  az  épületet  is  szét  akarta  rombolni  durván  . . . 

Kelemenék  várszínházi  előadásának  java  közönsége  a Budán 
ülésező  országgyűlés  tagjaiból  állott.  De  a következő  hónapban 
ezek  is  elhagyták  Budát ; Bécsben  u.  i.  II.  Lipót  koronázásának 
helyéül  Pozsonyt  jelölték  ki,  tehát  Pozsonyba  helyezte  át  ülé- 
seit az  országgyűlés  is.  A követek  távoztával  jóformán  egész 

közönségét  elvesztette  a magyar  színtársulat.  El  is  határozták 
Pestnek  némaságra  kárhoztatott  magyar  színészei,  hogy  az 
országgyűlés  ideje  alatt  Pozsonyban  próbálnak  szerencsét ; ter- 
vük azonban  megfeneklett  a pozsonyi  német  direktor  rideg 
álláspontján;  ez  a kemény  nyakú  úr  ugyanis  egyetlen  magyar 
előadásra  sem  engedte  át  színházát . . . Színészeink  egy  ideig^ 
kénytelen* kelletlen  Pesten  maradtak  hát,  de  sem  ebben  az  esz- 
tendőben (1790),  sem  a következőben  nem  játszottak.  Ez  a 
tétlenség  azonban  bomlást  idézett  elő  a társaságban.  Megkez- 
dődött az  apK>stolok  oszlása . . . Soós  Márton  szülővárosába 
ment  orvosnak,  Szomor  Máté,  Nemes  András  fiskálisok  lettek 
Kecskeméten.  Lassankint  a többi  is  szerteszéiedt,  ki  erre,  ki 
arra,  de  megígérték,  hogy  ismét  összejönnek,  mihelyt  Kelemen 
hívni  fogja  őket . . . 

Ilyen  szomorú  stádiumban  állott  a magyar  színészet  ügye,^ 
mikor  végre  1791  március  5.-én  — folyamodásukra  — megjött 
a királyi  szabadalomlevél,  mely  szerint  a magyar  játszótársaság 
az  ország  bármely  városában  tarthat  előadásokat.  Megnyílt 
tehát  előttük  az  út  mindenfelé  az  országban,  de  — csodála- 
tos — Kelemen  László  sem  most,  sem  a szabadalomlevél  előtt,^ 
nem  gondolt  komolyabban  arra,  hogy  — ha  csak  ideiglenesen 
is  — valamelyik  nagyobb  városban  üsse  fel  tanyáját.  Vagy  ha 
tárgyalásokba  bocsátkozott  is  ezirányban  egy- egy  várossal,  kivi- 
hetetlen tervekkel  állott  elő.  Miért  ragaszkodott  annyira  a java- 
részt idegennyelvű  és  méltánytalan  Pest-Budához?  Miért  nem 
próbálkozott  másfelé  is  ? Sejtette  volna  talán,  hogy  itt  kell 
elvetnie  a magot?  Bárhogy  volt  is,  végzetes  hibát  követett  eh 
amit  azután  — mint  később  látni  fogjuk  — mások  tettek  jóvá. 

A királyi  szabadalomlevél  felvillanyozta  a magyar  színészet- 
nek már-már  csüggedő  híveit,  de  egy  kissé  megpuhította  a merev 
Unwerthet  is.  Még  azon  év  október  23.-án  létrejött  Kelemen 
és  Unwerth  között  az  egyesség,  mely  szerint  a magyar  társulat 
egy  évig  játszhatik  Pest-Budán,  ha  talál  magának  megfelelő  ját- 
szóhelyet, de  minden  előadott  darabért  két  aranyat  tartozik 
fizetni  Unwerthnek. 

E szomorú  egyesség  alapján  Kelemen  László  elindult  játék- 
színt keresni.  Végre  talált  is  egyet.  Budán,  a hajóhíd  mellett,  a 
mai  „Várkert-kioszk"  tájékán  volt  egy  fából  épített  rozoga 

alkotmány,  amely  ugyan  inkább  pajtához  hasonlított,  de  hát 
szükségből  megtette  színháznak  is.  (Tulaj donképen  nyáriszínház- 
nak is  épült  és  Reischl  I.  Gáspár  budai  ácsmester  tulajdona  volt, 
aki  valami  Mayer  nevű  bécsi  színésznek  tákolta  össze.)  Kelemen 
László  — jobb  hiányában  — ezt  a nagy  bódét  szemelte  hát  ki 
játszóhelynek  s 1792  január  28.-án  megkötötte  a szerződést  a 
tulajdonossal,  aki  200  forint  bér  ellenében  át  is  engedte  egy 
évre  az  épületet  a magyar  társulatnak.  Magára  vállalta  a tulaj- 
donos, hogy  páholyokkal  és  karzattal  is  ellátja  a nézőteret  és 
lehetőleg  jókarba  hozza  az  épületet.  A sok  javítgatás  után  is 
maradt  azonban  egy  nagy  hibája,  az  tudniillik,  hogy  ebben  a 
fából  való  szellős  helyiségben  csak  nyáron  lehetett  játszani, 
tehát  legfeljebb  félesztendőre  nyújtott  valamelyes  biztosítékot  a 
színtársulat  exisztenciájára. 

De  volt  ennél  nagyobb  baj  is  I Kelemen  László  vagyonkáját 
teljesen  fölemésztette  már  a sok  áldatlan  küzdelem,  úgy  hogy 
Pestvármegye  útján  kénytelen  volt  a nagyközönség  áldozat- 
készségéhez  appellálni.  Az  ország  vezérvármegyéje  eddig  is  min- 
dig szívén  viselte  a magyar  színészet  sorsát,  most  400  forintot 
adományozott  és  pártolólag  terjesztette  Kelemenék  kérelmét  az 
országgyűlés  elé. 

A magyar  színészetnek  tehát  könyöradományokból  kellett 
tengetnie  az  életét.  Fájdalom,  ez  nem  is  lehetett  máskép.  A fiatal 
magyar  Tháliának  nem  volt  fejedelmi  mecénása,  nem  voltak 
bőkezű  mágnáspártf ogói ; tehát  apró  garasokon  volt  kénytelen 
tengődni  és  örülnie  kellett,  ha  odavetettek  neki  valamit.  Sőt 
akadtak  régimódú  bús  magyarok,  akik  nem  is  tartották  kívána- 
tosnak életben  maradását.  Bebizonyult  ez  az  országgyűlésen  is, 
a magyar  színészek  kérelmének  tárgyalásakor,  amikor  is  egy- 
két táblabíró  ugyancsak  kifakadt  a játékszín  ellen : 

— A magyar  sohasem  csinált  bolondot  magából  L — mondta 
ékes  latin  nyelven  az  egyik  bús  magyar.  — Lehet  művelni  a 
nemzetet,  ha  nem  komédiázunk  is!  A színészet  mindig  puha- 
ságra mutat  s egyszersmind  rosszra  tanítja  a népet.  Nem  javal- 
lom  tehát,  hogy  a magyarnak  is  legyenek  komédiái.  Nem  vál- 
nék méltóságára,  hogy  magát  bohóc  módjára  viselje! 

Még  szerencse,  hogy  a bús  magyarokat  leszavazták  s az 
országgyűlés  megengedte  a könyöradományok  gyűjtését. 


17 


Elkezdődtek  hát  az  „adakozásoké^  melyeknek  eredménye- 
képen  455  forint  52  krajcár  gyűlt  be.  Ezenkívül  gróf  Batthyány 
József  hercegprímás  600  forintot  adott,  de  ezt  az  összeget  csak 
1792  julius  havában  kapta  meg  a játszótársaság. 

A begyük  összegből  Kelemen  László  díszleteket,  kárpitokat 
csináltatott,  kiegészítette  az  alaposan  megfogyatkozott  társulatot, 
sőt  még  rendezőt  is  szerződtetett  valami  Protasevitz  Benedek 
nevezetű  lengyel  személyében.  Ez  a Protasevitz  borügynök  volt 
ekkor,  de  állítólag  színész  is  volt  valamikor;  mindenesetre  ügyes, 
élelmes  színházi  embernek  bizonyult,  magyarul  is  elég  jói  beszélt, 
a színészekkel  is  tudott  bánni  és  értette  a színpadi  hatás  titkait. 
Kelemen  László  bizonyára  maga  is  érezte,  hogy  minden  üzleti 
szellem  és  gyakorlati  tudás  híján  nem  lehet  vezetni  a társula- 
tot. Ezeket  a képességeket,  melyek  belőle  hiányoztak,  megtes- 
tesítve látta  Protasevitzben.  Maga  mellé  vette  tehát  a lengyelt, 
hogy  így  kölcsönösen  kiegészítvén  egymást,  a lehető  legtökéle- 
tesebb legyen  a játszótársaság  ügyeinek  vezetése.  Az  ideális, 
emelkedett  gondolkozású  Kelemen  László  dehogy  gondolta  ekkor, 
hogy  mérges  kígyót  melenget  a keblén ! 

1792-ben  a következő  tagokból  állott  a társaság:  Bagolyi 
Antal,  Fűlöp  István,  Jakab  Mihály  (súgó).  Kelemen  László  (igaz- 
gató), Láng  Ádám  János,  Papp  Gábor,  Pataki  Benedek,  Pesthy 
László,  Ráth  Pál,  Rózsa  Márton,  Sehy  Ferenc,  Varsányi  Ferenc, 
Várady  Mihály,  Bagolyi  leányasszony.  Kelemen  Erzsébet  leány- 
asszony,  Liptay  Mária  leányasszony,  Moór  Anna  leányasszony 
(később  Rehákné),  Termetzky  Franciska  leányasszony,  Török 
Magdolna  leányasszony  (később  Várady  Mihály  felesége). 

Egészen  új  alakok.  Csak  Fülöp  István,  Ráth  Pál,  Rózsa 
Márton,  Moór  Anna  és  Termetzky  Franciska  maradt  meg  az 
első  gárdából.  Megalakulván  a társulat,  a tagok  Kelemen  Lász- 
lót — »nagy  érdemeiért"  — igazgatónak  ismerték  el  és  teljesen 
alávetették  magukat  a játszószín  törvényeinek. 

Reménykedéssel  nézett  Kelemen  László  a jövő  elé  s abban 
a hitben,  hogy  idehaza  mindent  jól  elintézett,  Pozsonyba  utazott, 
hogy  ott  az  országgyűlési  rendeket  személyesen  is  megkérje  a 
magyar  színészet  támogatására.  Alig  távozott  azonban  Pestről, 
a színtársulat  tagjai  között  csúfos  viszály  keletkezett.  Ennek  a 
azínészbetegségnek  magját  Sehi  Ferenc  vetette  el,  de  alattom- 

2 


18 


bán  alaposan  segédkezett  neki  Protasevitz  is;  mert  hiszen  ő voFt 
az  értelmi  szerző,  Sehi  pedig  csak  úgy  kifelé  szerepelt.  Ez  a 
két  mákvirág  nagyon  sokat  ártott  a magyar  színészet  ügyének.. 
Mind  a kettő  meglehetősen  zavaros  múltú  ember  volt,  különös 
sen  Sehi,  akiről  hamarosan  kiderült  az  is,  hogy  valamelyik  vár- 
megye börtönéből  szökött  ide  és  álnév  alatt  csapott  fel  színész- 
nek. (Tulajdonképen  Kemény  Ferencnek  hívták.)  Sehy  Fereno 
mindenhová  be  tudta  magát  hízelegni,  hogy  azután  megmarja 
jóltevőit.  Kelement  is  megmarta,  pedig  neki  köszönhette,  hogy 
nem  vitték  vissza  a börtönbe.  Hálából  most  fellázította  a tár- 
sulat  nagy  részét  Kelemen  László  ellen  s ezek  a szerencsétlen 
aktorok  Protasevitzet  kiáltották  ki  a társulat  igazgatójának. 

Most  már  itt  az  ideje,  hogy  belenézzünk  egy  kicsit  a Pro- 
tasevitz úr  kártyáiba  is.  Mit  akart  ez  a ravasz  lengyel  a magyar 
társulat  élén?  Mi  volt  a célja?  Mindenesetre  jellemző,  hogy  az 
akkori  magyar  közvélemény  agent  provokatőrnek  tartotta,  aki- 
nek az  lett  volna  a titkos  küldetése,  hogy  bomlassza  szét  a 
magyar  játszótársaságot.  De  hát  ez  egy  kissé  regényesen  hang- 
zik, mert  ugyan  ki  félt  volna  annyira  a szegény  magyar  Tháliá- 
tól,  hogy  kívánatosnak  tartotta  volna  elpusztítását  ? Öltek-e 
már  valaha  felfogadott  bérgyilkosok  egy  magával  is  tehetetlen, 
szegény  koldust,  aki  kéregetéssel  keresi  betevő  falatját?  Láb 
alól  eltétetni  csak  veszedelmes  riválisokat  szokás;  a magyar  szí- 
nészet pedig  igazán  nem  volt  az.  Nem.  Protasevitznek  más  volt 
a célja.  Bármilyen  furcsán  és  hihetetlenül  hangozzék  is,  egy- 
szerűen nyerészkedni  akart.  Hogy  azonban  ezt  megérthessük,, 
tudnunk  kell  a következőket. 

Ferenc  császár  koronázási  ünnepélyére  készült  az  ország.. 
A koronázás  színhelyéül  Buda  volt  kiszemelve.  1792  májusában 
már  itt  ülésezett  az  országgyűlés  is.  A koronázást  június  6.-ára 
tűzték  ki.  Ez  a két  hónap  tehát  igen  mozgalmasnak  ígérkezett, 
rengeteg  főúri  megszálló  vendégre  számíthatott  a koronázó 
Pest-Buda.  A színészek  már  előre  is  „aranykor“-nak  nevezték 
ezt  a két  hónapot.  A ravasz  Protasevitz  ezt  az  aranykorszakot 
akarta  kihasználni.  Mindent  elkövetett,  hogy  igazgató  lehessen.. 
ígéretekkel,  pénzzel  a maga  pártjára  csábítgatta  a színészeket 
(állítólag  egy-egy  aranyat  adott  nekik).  Kelemen  régi  hívei 
ugyan  nem  tántorodtak  el,  de  hát  ők  kisebbségben  voltak. 

Ez  a Protasevitz-  és  Sehi-féle  manipuláció  annyival  is  köny- 
nyebben  ment,  mert  a nemes,  hiszékeny  Kelemen  László  nem  is 
kötött  írásbeli  szerződést  a színészekkel,  akiknek  íg^y  féligmeddig^ 
szabadkezük  volt.  Ám  annáljobban  sietett  Protasevitz  lekötni 
őket.  Azonnal  aláíratta  velük  a szerződést,  amelynek  értelmé- 
ben teljesen  Protasevitz  uralma  alá  került  a társasága,  míg  Kele- 
men vezérlete  alatt  bizonyos  önkormányzati  jellege  lett  volna. 
Hja,  Protasevitz  — érhető  okokból  — igyekezett  magának  sza- 
bad kezet  biztosítani. 

A ravasz  lengyel  tehát  elérte  célját : igazgató  lett.  Mikor 
Kelemen  László  hazakerült,  már  teljesen  Protasevitz  volt  a 
helyzet  ura,  egyedül  Kelemen  csekélyszámú  hívei  voltak  még 
ellene  a társulatban.  Azonban  Lónyay  Menyhért  közbenjárására 
ezek  is  lecsendesedtek  s olyanformán  egyeztek  ki,  hogy  Prota- 
sevitz nyolc  hétig  legyen  igazgató  s ez  idő  elteltével  köteles  lesz 
elszámolni  a társulat  pénzével.  (Nem  is  akart  egyebet  a ravasz 
lengyel.  Hiszen  őkelmének  éppen  csak  erre  a nyolc  hétre,  erre 
a bizonyos  „aranykor“-ra  volt  szüksége.) 

Minden  úgy  történt  hát,  amint  Protasevitz  akarta.  Kelemen 
László  pedig  — nemes,  önzetlen  jelleméhez  méltóan  — bele- 
nyugodott a nem  várt  fordulatba.  Bizonyára  így  akarta  elsimí- 
tani a kínos  botrányt,  mely  ha  még  tovább  fejlődik,  elsősorban 
az  ügynek  ártott  volna.  Így  aztán  elcsendesült  valahogy  a do- 
log. Maga  Kelemen  László  is  aláírta  a szerződést  és  mint  egy- 
szerű színész  működött  tovább  Protasevitz  igazgatása  alatt. 
Beállott  közkatonának  abba  a seregbe,  amelynek  eddig  fő- 
vezére volt. 

Ilyen  gyökeres  rendszerváltozás  után  kezdődtek  meg  az  elő- 
adások az  átalakított  Reischl  féle  nyári  színházban.  Az  első 
előadás  1792  május  5.-én  volt.  Színrekerült  a „Talált  gyermek" 
című  5 felvonásos  vígjáték,  melyet  Bárány  Péter  fordított 
magyarra.  (Nagyon  kedvelt  darab  volt,  elég  sokáig  műsoron 
maradt;  a magyar  színészet  ötvenéves  évfordulója  alkalmából 
1842-ben  a Nemzeti  Színház  is  előadta.^) 

A két  előadás  szereposztása  a következő  volt : 

1792-ben\  1842-benx 

Zöldy  úr,  atya,  egy  öreg  óbester . . Varsányi  . . Szentpéteri 

Ennek  fia • . . . Láng  Á.  . . Egressy  G. 

Csaknem  két  esztendeig  való  hallgatás  után  ismét  megszólalt 
hát  a magyar  Thália,  még  pedig  szép  erkölcsi  és  anyagi  sikerek 
mellett.  Sőt  akadt  egy  magyar  mágnás,  gróf  Károlyi  József,  aki 
50  aranyat  ajándékozott  a játszótársaságnak. 

Ez  az  aranykorszak  — sajnos  — hamar  véget  ért;  amint 
az  országgyűlés  befejezte  gyűléseit  s a sok  úri  vendég  elhagyta 
Budát,  megcsappant  a teátrum  iránt  való  érdeklődés  is.  Július- 
ban már  üres  padok  előtt  játszottak  a színészek.  De  nemcsak 
a közönség  hagyta  el  őket,  hanem  igazgatójuk,  az  élelmes  Pro- 
tasevitz  is.  Az  ő igazgatása  április  26.-ától  június  19.-éig  tartott. 
Ekkor  szépen  lelépett  a sülyedő  hajóról.  A látszat  kedvéért  még 
azt  is  megcselekedte,  hogy  ég  felé  fordított  szemmel  sopánkodott 
— a magyar  színészek  sorsán. 

A sülyedő  hajó  utasai  most  megint  gróf  Ráday  Pál  köntö- 
sébe kapaszkodtak.  — Ráday  főigazgató.  Kármán  Józsefet  vette 
maga  mellé  társul  abban  a reményben,  hogy  kettőjüknek  majd 
csak  sikerülni  fog  a mentés  nehéz  munkája.  — Nemes  buzga- 
lommal láttak  a dologhoz.  Rádaynak  alapos  dramaturgiai  tudása 
és  színpad-ismerete  volt.  (A  darabok  megválasztását,  a szerep - 
osztást  illetőleg  teljes  hatalmat  kötött  ki  magának,  színházi 
ügyekben  föltétien  engedelmességet  követelt  mindenkitől  nem- 
csak a maga,  hanem  Kármán  részére  isi)  Igazgatói  működését 
azzal  kezdte,  hogy  Kármán  Józseffel  színházi-törvényeket  („alkot- 
vány"-t)  Íratott.  Azonban  sem  ezek  a törvények,  sem  az  erélyes 
intézkedések  nem  teremtettek  pártoló  közönséget.  Ráday  hama- 
rosan bele  is  únt  az  áldatlan  munkába,  utána  aztán  Kármán 
József  is  leköszönt  az  igazgatásról.  Az  ő együttes  működésük 
még  két  hónapig  sem  tartott  (július  9.-étől  augusztus  31.-éig). 

Tisztesi,  ez  úrfinak  volt  nevelője  . . Papp  G.  . . Szilágyi  P. 

Gondosi,  udvarbíró Rózsa  M.  . Láng  Á, 

Dörgényi,  kapitány Kelemen  L.  . Bartha 

Tiszondi,  iskolamester Sehi  F.  . . Megyeri 

Ferkó,  az  úrfinak  inasa Bagolyi  A.  . Telepi 

Zsoldos,  falusi  bíró Pesthy  F.  . Udvarhelyi 

Zsófi,  Zsoldos  felesége Termetzky  . Kovácsné 

Mariska,  az  o vélt  leánya  ....  Moór  Anna  . Lendvayné 
János,  egy  szegény  paraszt ....  Pataki  B.  . Zsivora 
Az  50  éves  jubileumi  előadásban  egyedül  csak  Láng  Ádám  János  vett 
részt,  az  úttörő  színészek  közül.  A többi  már  aligha  volt  életben. 

Ekkor  ismét  Protasevitz  kerítette  kezei  közé  — valószínűleg 
most  is  Sehy  segítségével  — a kormányt,  de  hiába,  a sűlyedő 
hajót  ő sem  tudta  biztos  révbe  segíteni  I Vagy  talán  nem  is 
akarta  ? ! Egyáltalában  mit  akart  az  élelmes  pólyák  ezzel  a 
második  vállalkozással  ? Anyagi  hasznot  már  nem  remélhetett. 
Vagy  csakugyan  afféle  felfogadott  bérgyilkosa  lett  volna  a 
magyar  színészetnek  ? Ha  igen,  úgy  egyidőre  el  is  érte  a célját : 
öt  hónapi  működése  után  ismét  bezárultak  a magyar  Thália 
kapui . . . 1792  szeptember  26.-án  tartották  az  utolsó  előadást  a 
Reischl-féle  színházban  a magyar  színészet  apostolai.^) 

*)  Az  ot  hónapi  működés  műsoráról  s jövedelmeiről  érdekes  képet  nyújt 


az  alábbi  kimutatás.  E szerint : 

Május  havában  adatott: 

bevétel ; 

5.-én  A talált  gqermek.  Vígj.  5 f.  Irta  Brühl,  ford.  Bárány  P.  255  frt  16  kr 

10. -én  Klementina.  Irta  br.  Gabler,  ford.  Hatvani  István  255  „ 22  „ 

14. -én  A tettetett  beteg.  Irta  Moliere,  ford.  Kelemen  László  204  „ 16  „ 

17.-én  Megfizet  az  öregharang^  ford.  Kelemen 208  frt  23  kr 

19. -én  A talált  gyermek  161  „ 27  „ 

20. -án  A tettetett  beteg 190  „ 42  „ 

26.-án  Igazházi,  írta  gr.  Brühl,  ford.  Simái  Kristóf, 211  „ 02  „ 

28.-án  Megfizet  az  öreg  harang  147  „ 41  * 

31.-én  Ember gyűlölés  érz.  ját.  5 felv.,  írta  Kotzebue,  ford. 

Kóréh  Zsigmond 331  „ 31  „ 

a 9 előadás  jövedelme  = 1964  frt  20  kr 

Szent- Iván  havában  (június), 

2.-án  Klementina  98  frt  03  kr 

4. -én  A philosephus,  vígj.  5 f.,  írta  Bessenyey^Gy 345  „ 45  „ 

5. -én  Igazházi  290  „ 05  „ 

S.rán  Embergyűlölés  318  * 58  „ 

9.-én  A philosophus  — 102  „ 01  „ 

11. -én  A talált  gyermek  136  „ 59  „ 

16.-án  A tettetett  beteg 68  „ 01  „ 

15. 'án  Az  aranyperecek  (Dugonics  Andrástól) 160  „ 06  „ 

28.-án  Embergyűlölés  75  „ 26  „ 

a 9 előadás  jövedelme  = 1594  frt  04  kr 


Szent- Jakab  havában  (Július). 

13.-án  Gr,  Waltron,  s2om.  ját.  5 felv.,  írta  Mőier,  fordította 

Kónyi  János 66  frt  36  kr 

Azután  megint  kezdődött  elölről  minden:  a sok  hiábavaló 
kérelmezés,  a Ponciustól-Pilátusig  való  sok  hivataljárás.  A fárad- 
hatatlan Kelemen  László  még  mindig  bízik,  remél.  Újabb  és 
újabb  ajánlatokkal,  kérelmekkel  fordul  a hatóságokhoz.  Most  a 
papnövelde  egyik  szárnyát  szemelte  ki  játszóhelyül,  ennek  szín- 
házzá való  átalakítását  kérelmezi  a Helytartótanácsnál.  Semmi 
eredményi  Az  történt  mindössze,  hogy  1792  december  hó  1.-én 
a lemondott  gróf  Ráday  Pál  helyébe  báró  Podmaniczky  József 
királyi  tanácsost  nevezte  ki  a Helytartótanács  a magyar  játszó- 
társaság főigazgatójának.  Ugyanekkor  a „színi  tudomány  igaz- 


Bevétel : 

15.-én  Háládatos  leány — frt  — kr 

19.-én  Garbanczai,  vígj.  3 felv.,  ford.  Kelemen  László  22  „ 20  „ 

22.-én  Kiki  saját  háza  előtt  seperjen,  vígj.,  ford.  Szomor  Máté  135  „ — „ 

26.-án  Igazházi  24  „ 35  „ 

29.-én  Katona-szerencse,  vígj.  5 f.,  írta  Lessig,  ford.  Ráth  Pál  27  „ 26  „ 

a 6 előadás  jövedelme  = 275  frt  17  kr 


Kisasszony  havában  {augusztus). 

Bevétel : 

5.-én  Csapó  Péter,  vígj.  4 f.,  ford.  Kelemen  László 32  frt  07  kr 

15.-én  Háládatos  leány — „ — „ 

20.-án  Házasságszerző  prókátor,  vígjáték  5 f.,  írta  Brenner, 

ford.  Cindl  József  52  „ 10  „ 

23. -án  Gróf  Waltron 72  „ 07  „ 

24. -én  Kiki  saját  háza  előtt  seperjen 18  „42  „ 

25. -én  Garbanczai  26  „ 29  „ 

26. -án  Arany  perecek  120  „ 13  „ 

*11. -őn  Házasságszerző  prókátor  111  „ 45  „ 

28. -án  Csapó  Péter 55  „ 13  „ 

29. -én  Gróf  Waltron  66  „ 18  „ 

31.-én  Katona- szerencse.. 25  „ 43  „ 

all  előadás  jövedelme  = 579  frt  27  kr 


Szent-Mihály  havában  {szeptember). 


Bevétel : 

6.-án  Pesti  vásár,  vígj.  2 f.,  ford.  Hatvani  István  51  frt  19  kr 

9.-én  Talált  gyermek 46  „ 53  „ 

11.-én  Deákos  leány,  vígj.  3 f.,  írta  Goldoni,  Schrőder  után 

ford.  Ungváry  János.  50  „ 09  ,, 

l3.-án  Szerelem  gyermeke,  érz.  j.  3 f.,  írta  Kotzebue,  ford. 

Verseghy  F*  18  „ 02  „ 

^atója**  (dramaturg)  Schédiusz  Lajos  egyetemi  tanár ; a „jőve- 
<lelem  gondozója"  Szentkirályi  László  pestvármegyei  aljegyző  s 
a „Játék  igazgatója"  (művezető)  Protasevitz  lett.  Ebből  a szer- 
vezetből azonban  Protasevitz  hamarosan  kilépett.  Ezzel  aztán 
— hála  Istennek  — Protasevitz  úr  be  is  fejezte  a maga  finom 
kis  játékait  a magyar  színészetnél! 

Az  újonnan  megalakult  igazgatóság,  miután  játszóhelynek 
alkalmas  helyiséget  nem  talált,  gróf  Unwerth-tel  kezdett  tár- 
gyalni az  iránt,  hogy  a Várszínházát  és  a Rondellát  engedje  át 
a magyar  társulatnak  olyan  napokra,  melyeken  a német  színé- 
szek nem  játszanak.  Ezek  a tárgyalások  természetesen  hiába- 
valók voltak.  Unwerth  úr  sehogysem  akart  lelépni  arról  a rideg 
álláspontról,  melyet  kezdettől  fogva  elfoglalt.  Ilyenformán  ismét 
egy  álló  esztendeig  hallgattak  a mi  színészeink. 

Volt  tehát  a társulatnak  nagyon  jól  megszervezett  igazgató- 
sága, volt  elég  népes  személyzete  is,  csak  éppen  színháza  nem 
volt,  ahol  játszhatott  volna  1 Akaratlanul  is  az  a bizonyos  gomb 
jut  az  ember  eszébe,  melyhez  csak  a kabát  hiányzik. 

Szomorú,  sötét  napok  hosszú  egymásutánja  következett  a 
magyar  színészetre,  csak  akkor  kezdett  egy  kevés  világosság 
derengeni,  mikor  híre  járt,  hogy  a színházak  bérleti  jogát  Busch 
Jenő  fogja  átvenni.  Erre  a hírre  a társulat  ama  kérelemmel 
járult  a Helytartótanácshoz,^  hogy  a magyar  színészet  ügyének 


Bevétel : 

15.-én  Házasságszer 2 5 prókátor  8 frt  36  kr 

17.-én  Merész  Károly,  szom.  j.  5 felv ..  1 „ 17  „ 

19.-én  Deákos  leány  14  „ 13  „ 

22.-én  Embergyűlölés  13  „ 26  „ 

26.-án  Vajler,  érz.  ját.  5 f.,  írta  Engelbrecht,  ford.  Seelmann 

Károly  (utolsó  előad.)  53  „ 16  „ 

a 9 előadás  jövedelme  = 255  frt  91  kr 


A hely  árak  a kővetkezők  voltak : 

„Osztat"  (páholy)  4 frt,  „Nemes  osztály"  40  kr,  „II.  osztály"  20  kr,  „III.  osz- 
tály" 10  kr. 

^ Helytartótanács  a rendi  alkotmány  idejében  (1848  előtt)  egyike  volt  az 
ország  3 főkormányszékének.  Végrehajtó  hatalom  a hadügy  és  pénzügyön 
kívül  az  összes  belpolitikai  ügyekben.  A színészeti  ügyek  is  hatáskörébe  tar- 
toztak, az  övé  volt  a főfelügyelőség  joga.  1723-ban  szervezték.  Elnöke : a 
.nádor,  tagjai : az  országbíró,  a tárnok- mester,  a horvát  bán,  a hercegprímás 

végleges  rendezéséig  felváltva  játszhassék  a német  színtársulat^ 
tál.  A Helytartótanács  nem  is  ellenezte  a tervet  és  igy  Busch 
Jenő  1793  tavaszán  magára  vállalta  a magyar  színészek  sorsának 
intézését.  Ettől  az  időtől  kezdve  a német  színházban  játszogat- 
tak Kelemenék  a németekkel  felváltva. 

Első  színészetünknek  ebben  a harmadik  periódusában  egy 
újszerű  törekvéssel  találkozunk.  Ekkor  vette  fel  u.  i.  programm- 
jába  az  „énekes  játék"-ot  a magyar  Thália.  1793  május  6.-án 
volt  az  első  zenés  darab  előadása.  A „Pikkó  herceg  és  Jutka 
Perzsi"  című  énekes  játékkal  ekkor  vonult  be  a magyar  szín- 
padra a zenés  műfaj.  Ebben  az  időben  10  tagú  zenekara  volt 
a játszótársaságnak,  a karmester,  azaz  hogy  a „Muzsika  Direk- 
tora" pedig  a híres-neves  Lavotta  János  úr  vala.  Külön  éneke- 
seket persze  hiába  keresnénk  e kor  színlapjain^  hanem  énekelt 
minden  színész,  akinek  valamelyes  hangja  és  hallása  volt.  A 
társaságtól  egyébiránt  Fülöp  István  és  Ráth  Pál  vált  meg  ez 
időben,  de  viszont  egy  új  név  került  ugyanekkor  a színi  cédu- 
lákra, az  Ernyi  Mihály  neve.  (Majd  találkozunk  még  vele  később.) 

A magyar  színészet  hívei  sokat  reméltek  az  énekes  játékok- 
tól. Mindenki  azt  hitte,  hogy  a vegyes  nyelvű  Pest-Budán  a 
zene  a maga  nemzetközi  nyelvével  általános,  nagy  vonzóerőnek 
fog  bizonyulni.  Sajnos,  nem  így  lett.  A színészet  és  a zene 
Múzsáinak  házassága  egy  jó  ideig  meddő  maradt.  A tartós  és 
általános  siker  sehogysem  akart  megszületni.  Ellenben  a kőzöny,^ 
ez  az  érzéketlen  durva  kamasz,  egyre  hízott  és  növekedett. 

A magyar  színészet  szemlátomást  közeledett  az  örvény 
széléhez  és  nem  akadt  senki,  aki  bukásában  visszatartotta  volna.^ 
Szathmári  Király  József  alispán  kezdeményezésére  Szabolcs- 
vármegye  javaslatba  hozott  ugyan  egy  országos  gyűjtést,  hogy 
az  így  begyűlt  összegből  építtessék  fel  Pesten  a játékszín  s a 
szatmármegyei  főispán!  beiktatón  44.000  frt-ot  alá  is  írtak 
e célra,  azonban  Bécsből  azzal  a megjegyzéssel  fújták  le  a szé- 
pen indult  mozgalmat,  hogy  az  idő  nem  alkalmas  most  az 
ilyesmire. 

Ezalatt  Pesten,  a magyar  játszótársaság  kebelében,  olyan 


és  18  tanácsos  a főurak,  főpapok  és  nemesek  köréből.  1723-tól  Pozsonyban 
1783*tól  kezdve  pedig  Budán  székelt.  A Helytartótanács  mint  állami  intézmény^ 
1848  bán  szűnt  meg,  helyébe  a minisztérium  lépett. 

botrányos  dolgok  történtek,  melyek  még  jobban  elmérgesítették 
a különben  is  válságos  helyzetet.  És  mindez  a Sehy  műve  volt. 
Ez  az  izgága  alak  egyre  garázdább  és  vakmerőbb  lettl  Akadt 
segítőtársa  is : egy  színésznő,  a szerepfaló  Liptai  Mária,  akivel 
különben  ez  a színészkalandor  általános  megbotránkozásra  — 
vadházasságban  élt.  (Sehy  minden  későbbi  színészbetegségnek 
úttörője  volt !) 

Liptai  leányasszony  a magát  mindig  mellŐzöttnek  hitt  színész- 
nők fajtájához  tartozott  és  különösen  a kitűnő  Moór  Anna  sze- 
repeit szerette  volna  eljátszani.  Sehy  aztán  — életepárjának  eme 
gyöngeségét  felhasználva  — olyan  botrányba  ugratta  bele  a 
mindenáron  szerepelni  vágyó  színésznőt,  amilyenre  színházban 
még  nem  volt  példa. 

Ez  a botrány  1794  okt.  15.-én  történt,  közvetlen  az  előadás 
megkezdése  előtt,  amikor  is  a Sehy  által  felbiztatott  Liptai  Mária 
nagy  hirtelen  a függöny  elé  lépett  és  ott  a közönség  előtt  el- 
kezdte gyalázni  az  igazgatóságot,  a szerinte  részrehajló  és  hely- 
telen szereposztás  miatt. 

A skandalumnak  súlyos  következménye  lett : a gyalázkodó 
botrányhősnőt  a Helytartótanács  „24  órai  árestomra"  ítélte  l 
E kemény  ítéletet  azonban,  mely  bizony  az  egész  játszótársa- 
ságra nézve  megszégyenítő  lett  volna,  Podmaniczky  főigazgató 
közbenjárására  mégsem  hajtották  végre,  hanem  odamódosítot- 
ták, hogy  az  illendőség  ellen  vétő  Liptai  Mária  a nyílt  színpad- 
ról kövesse  meg  a közönséget. 

A nyilvános  megkövetésnek  okt.  24.-én  kellett  volna  meg- 
történnie, de  Sehy  kocsmás  cimborái  olyan  zajos  tüntetést  ren- 
deztek Liptai  Mária  mellett,  hogy  az  bocsánatkérő  nyilatkoza- 
tának csak  kezdő  szavait  mondhatta  el. 

Ezek  a csúnya,  kellemetlen  dolgok  valósággal  elriasztották 
a jobb  ízlésű  közönséget  a színháztól  és  bizony  nagy  mérték- 
ben siettették  a bukást. 

Végre  bekövetkezett,  ami  — fájdalom  — előrelátható  volt : 
a magyar  játszó  tár  saság  1796  tavaszán  véglegesen  feloszlott  s 
a pest-budai  színpadokon  hosszú  időre  elnémult  a magyar  szó . . . 


A KOLOZSVÁRI  ÚTTÖRŐK. 

(1792-1805.) 

II.  József  császár  ismeretes  nyelvrendelete  Erdélyben  is  meg- 
mozgatta a magyar  lelkeket.  Ez  a mozgalom  különösen  József 
császár  halála  után  kezdett  szélesebb  hullámgyűrüket  vetni.  Az 
1791-iki  erdélyi  országgyűlés  Aranka  György  indítványára 
kimondotta,  hogy  a magyar  nyelv  fejlesztése  céljából  „erdélyi 
magyar  nyelvmívelő  társaság“*ot  fog  szervezni. 

Ez  a hazafias  mozgalom  vetette  föl  az  erdélyi  magyar  színé- 
szet megalapításának  eszméjét.  A testvér-hazában  — Erdély 
még  akkor  külön  fejedelemség  volt  — szintén  korán  felismerték, 
hogy  a nyelvmívelésnek  egyik  leghatalmasabb  eszköze  a színpad; 
természetes  tehát,  hogy  Erdély  hegyei  között  élénk  visszhangot 
keltett  a pesti  magyar  színészet  megalapításának  híre  s mind- 
egyre növekedett  ama  hazafias  óhaj,  hogy  szerveztessék  egy 
erdélyi  magyar  színtársulat  a pesti  mintájára. 

Aranka  György  nagyon  a szívén  viselte  ezt  az  eszmét  és  a 
megvalósítás  érdekében  érintkezésbe  lépett  a Pesten  aktorkodó 
Soós  Mártonnal,  majd  Kelemen  Lászlóval  is.  Tőlük  kért  tanácsot, 
hogy  miképen  lehetne  megszervezni  az  erdélyi  színtársulatot. 
Kelemen  László  erre  készséggel  fölajánlotta,  hogy  az  1792 — 93-iki 
téli  hónapokra  leviszi  a pesti  magyar  játszótársaságot,  ha  Erdély 
fővárosában  megfelelő  színházat  építenek  neki.  Kiszámította 
Kelemen]  azt  is,  hogy  ez  a terv  mindenféle  beruházásokkal 
29.044  frt-ba  kerül.  (Ebbe  az  összegbe  beleértette  a színház 
építési  költségeit  s a tagok  fizetését  is  1) 

Álljunk  meg  egy  kicsit  a Kelemen  tervénél.  Mint  láttuk, 
1792  szept.  26.-án  a Reischl-féle  színházban  befejeződtek  a pesti 
magyar  előadások  és  nem  volt  hol  játszaniok  tovább.  Szinte 
kapóra  jött  tehát  Kelemennek  ez  a kolozsvári  próbálkozás:  de 

hát  akkor  miért  fűzött  olyan  nehézkes  feltételt  hozzá?  Miért 
akart  Kolozsvárt  mindjárt  csak  külön  e célra  épített  színházban 
játszani,  holott  Pesten  megelégedett  a Reischl-féle  rozoga  fabó- 
déval is  ? Miért  ijesztette  el  a jó  kolozsváriakat  ettől  a ránézve 
szinte  életkérdéses  kirándulástól?  Nagyon  szépen  eljátszogat- 
hatott volna  a pesti  magyar  társulat  a Rédey-ház  színpad- 
termében is,  hiszen  a német-társulatok  is  ott  játszottak,  ha 
Kolozsvárra  jöttek.  De  hát,  hiába,  a kiváló  Kelemen  László 
egyáltalában  nem  volt  praktikus  észjárású  ember.  Az  ő szorult 
helyzetében  talán  senki  más  nem  kötötte  volna  föltételekhez  a 
a kolozsvári  kirándulást,  hanem  egyszerűen  útnak  indult  volna. 
Nagyon  szép  és  tiszteletre  méltó,  hogy  olyan  nagyon  ragasz- 
kodott Pesthez,  de  hiszen  bármikor  visszamehetett  volna  a duna- 
parti  kettős  városba. 

Kolozsvárt  hamarosan  el  is  ejtették  Kelemen  László  tervét 
és  inkább  a Soós  Mártonét  fogadták  el,  aki  azt  tanácsolta, 
hogy  egyelőre  ne  építsenek  a kolozsváriak  színházat,  mert  az 
költséges  kísérlet  volna,  hanem  a gróf  Rédey-ház  tánctermében 
próbálkozzanak  meg.  A színjátszó  társaságot  pedig  az  önként 
jelentkező  ifjakból  szervezzék  és  tanítsa  be  ezeket  — ha  tud 
magyarul  — a kolozsvári  német  igazgató,  vagy  valami  világ- 
látott erdélyi  mágnás ; esetleg  gróf  Ráday  Pál  pesti  főigazgatótól 
is  lekérhetnének  e célra  egy-két  magyarországi  színészt,  akiknek 
mégis  csak  van  már  egy  kis  színpadi  ismeretük,  egy  kevés 
gyakorlatuk. 

Látnivaló,  hogy  a Soós  Márton  terve  a helyzet  ismeretéből 
iakadt  és  van  benne  rendszer.  Igaza  volt  Soós  Mártonnak.  Elő- 
ször színészetet  kell  teremteni,  csak  azután  színházat.  Ez  az 
egészséges  fejlődés  rendje.  Hiba  Volna  ettől  eltérni.  Rossz  gazda 
az,  aki  mindjárt  cifra  házat  akar  építeni  magának  1 

Csak  az  a kérdés  várt  még  feleletre,  hogy  akadnak-e  majd 
színésznek  való  jelentkezők.  Hála  Istennek  ebben  nem  volt 
hiány.  Erdély  főiskoláiban  — különösen  a nagyenyedi  kollégium- 
ban — meglehetősen  divatoztak  ekkor  az  iskolai  előadások  s 
ezek  művelői  közül  nem  egy  diáknak  kedve  kerekedett  az  igazi 
teátristaságra.  így  hát  könnyű  szerrel  megalakulhatott  az  erdélyi 
játszótársaság.  A hazafias  lelkesedés  szép  számmal  vonzotta 
Erdély  ifjúságát  a színpadra,  örményszékesi  Kontz  József, 

Torday  Sáska  János  és  Verestóy  Mihály  diáksorból  lettek  szí- 
nészek, Kótsi  Patkó  János  és  gidófalvi  Jantsó  Pál  pedig  egy-egy 
megkezdett  pályát  hagytak  félbe  a magyar  játékszín  kedvéért. 

A szervezkedő  társaság  vezérembere  haralyi  Fejér  János 
volt,  Ö gyűjtötte  össze  az  erdélyi  jelentkezőket,  testvére  Fejér 
István  pedig  Magyarországba  ment  színésznek  való  emberanya- 
gért. Fejér  Rozália  (a  két  Fejér  húga),  Bajkó  Rozália,  Keszegh 
Terézia  és  Kiss  Terézia  voltak  a társulat  női  tagjai. 

Ez  az  összeverődött  színtársulat  — vagy  amint  akkor 
nevezték:  a „nemes  játszótársaság"  — engedélyt  kért  a királyi 
főigazgatótanácstól  és  Erdély  rendéitől,  hogy  Kolozsvárt  és 
Erdély  városaiban  magyar  nyelvű  színielőadásokat  rendezhessen. 
Az  engedélyt  természetesen  meg  is  kapták,  azzal  a kikötéssel, 
hogy  az  előadandó  darabokat  esetről-esetre  be  kell  mutatniok 
a „könyvvizsgáló  kommissziónak*^ 

Az  erdélyi  játszótársaság  szervezete  határozottan  köztársa- 
sági jellegű  volt.  Az  adományok  és  bevételek  a közös  kasszába 
folytak  s abból  fedezték  a kiadásokat  is,  melyek  ilyenformán 
egyetemlegesen  terhelték  a társaságot.  Miután  tehát  a színtár- 
sulat nem  magánvállalkozási  alapon  alakult,  a tagok  nem 
igazgatónak,  hanem  csak  vezető  embernek  ismerték  el  Fejér 
Jánost.  (Váli  Béla  színészettörténeti  Írónk  szerint  Kótsi  Patkó 
János  töltötte  volna  be  a tisztséget  mindjárt  a szervezkedésnél 
is,  de  ez  nyilvánvaló  tévedés ; Kótsi  Patkó  neve  nem  is  szerepel 
az  első  folyamodásban,  ő csak  valamivel  ez  után  állott  a játszó- 
társaság tagjai  közé. 

Szerencsére  Erdély  fővárosában  is  megalakult  hát  a játszó- 
társaság — majdnem  ugyanakkor,  mint  Pesten.  De  míg  ott 
ezernyi  akadály  állotta  az  úttörők  útját,  erdélyi  testvéreiknek 
sokkal  simább  volt  az  útjok.  — Pesten  a Helytartótanács  s a 
jobbára  sült-német  városi  hatóságok  a lehető  legnagyobb 
közönnyel  nézték  a magyar  Thália  szomorú  vergődését,  dics- 
telen kimúlását ; szerencsére  azonban  Kolozsvárt  nem  voltak 
ilyen  közönyösek  sem  a hatóságok,  sem  az  emberek.  Kolozsvár 
minden  ízében  magyarabb  volt  Pestnél,  főurai  sem  németesed- 
tek  úgy  el,  mint  a pesti  mágnások.  Erdély  urai  lelkes  magyar 
emberek  voltak  és  nemcsak  szívvel-lélekkel  mozdították  elő  a 
magyar  színészet  ügyét,  hanem  anyagi  áldozatokkal  is.  Pedig 

ők  nem  rendelkeztek  akkora  vagyonnal,  mint  magyarországi 
társaik  és  a magyar  színészet  ügyére  aránylag  mégis  sokkal 
többet  áldoztak.  így  például  a még  csak  szervezkedő  erdélyi 
társulatnak  gróf  Bánffy  György  gubernátor  400,  gróf  Bethlen 
Sándor  100,  báró  Wesselényi  Miklós  300  forintot  adományozott, 
gróf  Rhédey  Mihályné  pedig  háza  nagytermét  engedte  át  min- 
den díj  nélkül  a magyar  előadások  számára.  Erdély  fővárosában 
tehát  egy  szemernyi  rakonca  sem  meredt  a magyar  Thália  első 
léptei  elé  I Utjából  kitért  még  a német  múzsa  is : a Divald-féle 
német  színtársulat,  mely  ez  időben  Kolozsvárt  játszadozott, 
csekély  anyagi  kárpótlás  ellenében  önként  távozott  a városból. 
Megérezte,  hogy  Kolozsvár  falai  között  nincs  reá  szükség! 

Kolozsvárt  az  első  magyar  színielőadás  1729  november 
11.-én  volt  a Rhédey-ház  nagytermében.  . . . Pirosbetűs  ünnep- 
nap ez  a magyar  kultúra  naptárában  I Előadták  ez  alkalommal 
a „Titkos  ellenkezés  (alíás:  Kölcséry)"  című  darabot.  A legelső 
magyar  szó  Kótsi  Patkó  János  ajkairól  hangzott  el  a színház- 
ban. (A  mai  Jókai-utca  elején  aranybetűs  márvány  emléktábla 
jelöli  a házat,  ahol  a nemes  játszótársaság  ez  időben  előadásait 
tartotta.) 

A Rhédey-ház  "-beli  színészek  kezdetben  csak  egy,  később 
két-három  előadást  rendeztek  hetenkint,  de  ha  új  darabra  kellett 
készűlniök,  néha  két  hétig  is  szünetelt  a játék. 

Kolozsvár  már  ekkor  is  lelkesedett!  a színészetért.  Mi  sem 
bizonyítja  ezt  jobban,  mint  a játszótársaság  ama  törekvése,  hogy 
állandó  színház  emeltessék  Erdély  fővárosában.  Fejér  János 
sógorával,  Kótsi  Patkóval  egyetemben  már  1793-ban  folyamodott 
a városi  tanácshoz,  hogy  a piactéri  templom  és  a „várda" 
között  adassék  egy  telek  a színház  építésére.  E terv  ellen  azon- 
ban a katholikus  egyház  gondnoka  tiltakozott  s így  nem  lett 
belőle  semmi.  De  Fejér  János  és  Kótsi  Patkó  uraimék  nem 
csüggedtek,  hanem  kikerestek  egy  másik  üres  telket  a „Magyar- 
utca“-i  várkapu  mellett  s ezt  kérték  az  építendő  színház  helyéül. 
Ezt  a telket  sem  kapták  ugyan  meg  és  ha  így  egyelőre  le  is 
kellett  mondaniok  színházépítő  terveikről,  maga  a törekvés 
a mellett  szól,  hogy  Kolozsvár  falai  között  nagyon  is  jól  érez- 
hette magát  a fiatal,  magyar  Thália ; s miután  termékeny  talajra 
talált,  úgy  gondolta,  hogy  elérkezett  a házépítés  ideje  is.  Csak 

az  volt  a baj,  hogy  ebben  a jó  módban  egy  kissé  könnyelmű 
lett  a fiatal,  házhelykereső  gazda,  olyannyira,  hogy  már  az  első 
esztendőben  1800  frt-ra  szaporodott  fel  az  adóssága. 

Ebből  a magyar  betegségből  Kótsi  Patkó  János  gyógyította 
ki  aztán  a kolozsvári  Tháliát,  de  ezzel  egyúttal  gyökeres  rend- 
szerváltozás állott  be  a társaság  belső  életében  is.  Mikor  ugyanis 
az  adósságok  következtében  Fejér  János  leköszönt  a vezetésről, 
1793  szeptember  15.-én  előállott  Kótsi  Patkó  János  és  — atyja 
segítségével  kifizetvén  az  összes  adósságokat  — ő vette  kezébe 
a vezetést,  de  természetesen  sokkal  nagyobb  jogkörrel,  mint 
elődje.  Ö már  nemcsak  vezetője,  hanem  valóságos  igazgatója 
lett  a játszótársaságnak.  (Kótsi  ugyanekkor  a Divald-féle  német 
társulat  díszleteit  is  megvette  — 90  frt-ért !) 

Kótsi  Patkó  János  (hajdani  Splényi-ezredbeli  tiszt)  képzett, 
iskolázott  ember  volt  és  korának  legkiválóbb  magyar  színésze.. 
Igen  helyes  nézetei  voltak  a színészetről.  A színpadi  ábrázolás- 
ban az  egyszerűséget  és  a természetességet  hirdette  mindig  és  kü- 
lönösen ezt  ajánlotta  játszótársai  figyelmébe.  A színészetről  val- 
lott nézeteit  Kótsi  különben  írásba  is  foglalta,  valamint  a színé- 
szet történetére  vonatkozó  adatokat  is.  Sajnos,  kevés  maradt 
meg  az  írásaiból.  Egyik  tanítványa : Gödé  István  adta  ki  később 
az  el  nem  kallódott  töredéket. 

Mindezekből  látnivaló,  hogy  Kótsi  Patkó  János  nagy  mű- 
veltségű, jeles  színész  volt : rendszerető  katonás  erélye  pedig 
szinte  predesztinálta  rá,  hogy  igazgatója  legyen  a társulatnak.. 
Vele  új  korszak  kezdődött  a kolozsvári  színészet  életében ! 

Kótsi  Patkó  János  a saját  pénzén  kibérelte  és  1100  frt 
költséggel  két  páholysorral  fölszereltette  a főtéren  levő  Pataki 
Sámuel-féle  ház  emeleti  „tánc-  és  komédia- termé"-t  (ma  Teleki- 
ház) s ez  időtől  kezdve  itt  tartotta  előadásait  a játszótársaság. 
De  volt  ám  gondja  az  új  igazgatónak  a játszó  személyekre  is, 
akiket  az  ügy  érdekében  vasfegyelemmel  tartott  össze.  Ez  a 
fegyelem  persze  nem  nagyon  tetszett  a szabadsághoz  szokott 
társaságnak  s az  1794-ik  év  januárjában  már  panaszt  is  emeltek 
miatta  a hatóságoknál;  de  bizony  Kótsi  Patkó  uram  még  így 
sem  engedett  a maga  igazából,  sőt  állítólag  katonás  kurtasággal 
mondta  meg  a véleményét  a hatóságoknak  is,  akik  aztán  végre 
mégis  csak  neki  adtak  igazat.  De  hogy  az  esetleges  viszályok 

elkerültessenek,  a főkormányszék  gr.  Teleki  Domokos  és  Cserei 
Farkas  személyében  egy  „guberniális  komissziót**  (kormányzósági 
bizottságot)  nevezett  ki  a játékszín  élére.  A két  Fejér  testvér 
erre  megvált  a társulattól,  melynek  ekkor  (1794)  tagjai  voltak : 
Kótsi  Patkó  János  (igazgató),  K.  Patkó  Jánosné  Fejér  Rozália, 
Kontz  József,  Kontzné  Bajkó  Teréz,  Őri  Fűlöp  István,  Jantsó 
Pál,  Sáska  János,  K.  Patkó  József  (János  öccse).  Verestói  Mi- 
hály, Járdos  Anna  Mária  és  még  egy  pár  ismeretlen  nevű  színész. 

Elsimult  hát  a viszály,  mely  különben  sem  vetett  valami 
széles  hullámokat ; Kótsi  Patkó  vasakaratán  megtört  minden 
efféle  erőlködés.  De  nemcsak  erélyes,  nemcsak  katonásan  szi- 
gorú volt  ám  ez  a Kótsi  Patkó  János,  hanem  meg  tudott  való- 
sítani merész  művészi  célokat  is.  Az  ő nevéhez  sok  nevezetes 
dátum  fűződik  az  erdélyi  magyar  színészet  történetében.  Ilyen 
nevezetes  Kótsi  dátum  például  az  1794  ik  év  január  27-ike  is. 
Hogy  mi  történt  ezen  a napon,  az  akkori  színlapcédula  ekké- 
pen  mondja  el: 

„A  Felsőbbeknek  Engedelmekből  ma.  Hétfőn,  1794-ik  Esz«. 
tendőben  Boldog  Asszony  Havának  27- ik  napján  a Nemzeti 
Játszó-Társaság  fog  előadni  a Tiszteletes  doktor  Pataki  Sámuel 
uram  házánál  egy  nagy  heroszi  szomorú  Játékot  VI  felvonások- 
ban ezen  nevezet  alatt : Hamlet*^ 

Ez  a régimódi  színlapcédula  különösen  azért  nevezetes,  mert 
a legelső  magyarnyelvű  Shakespeare-előadásnak  a színlapja  I 

Hamletet  1790-ben  Kazinczy  Ferenc  fordította  magyarra  a 
Schrőder-féle  német  fordításból.  Egy  kassai  hazafi  pedig  azon 
melegében  „nevezetes  jutalmat**  ígért  annak  a „Játszó  seregnek, 
amely  Kazinczy  Ferenc  úrnak  Hamletját,  illendően  elkészülvén, 
Budán  el  fogja  játszani**.  — És  mégsem  Budán  játszották  el 
Hamletet,  hanem  Kolozsvárott.  Nem  Kelemen  László,  hanem 
Kótsi  Patkó  János  nevéhez  fűződik  Shakespeare-nek  első  magyar- 
nyelvű  előadása. 

Sajnos,  még  csak  halvány  képet  sem  alkothatunk  most  már 
erről  az  előadásról.  Az  egykori  „Tudósító**  is  csak  annyit  jegy- 
zett fel  róla,  hogy  „a  Társaság  tökéletes  megelégedésig  játszotta 
a Hamletet**.  Különösen  a címszerepet  ábrázoló  Kótsi  Patkó 
Jánossal  voltak  megelégedve,  akit  egész  Egressy  Gáborig  a leg- 
jobb magyar  Hamletnek  tartottak.  Kótsi  Patkó  Jánost  általában 

nagyon  szerette  a közönség  és  különösen  a komoly  hősi  szere- 
pekben volt  nagy  hatása.  A szűkszavú  i^tudósitó  úr"  is  azt  Írja 
egy  helyen  róla,  hogy  „érzékeny  Játszásáról  Hallgatóinak  könny- 
hullajtásai  a bizonyságok." 

Míg  Kótsi  Patkó  János  az  erdélyi  magyar  színpad  fejleszté- 
sén dolgozott,  Erdélyország  Rendéi  a kolozsvári  színészet  állan- 
dósításával foglalkoztak.  Az  1794-ik  évi  erdélyi  országgyűlésen 
meg  is  történt  ez  irányban  az  első  lépés.  Fritsi  Fekete  Ferenc 
az  állandó  színház  építésére  és  a színészet  adminisztratív  veze- 
tésére igen  életrevaló  tervet  dolgozott  ki  és  meg  is  nyerte  vele 
a Rendek  tetszését.  Kimutatta,  hogy  30.000  frí  tőke  elegendő 
lenne  a színház  felépítésére  s ez  a összeg  országos  gyűjtéssel 
volna  beszerezhető.  A színészet  adminisztratív  vezetését  pedig 
csakis  úgy  tartotta  méltóképpen  megoldhatónak  és  célravezető- 
nek, ha  bizonyos  hatósági  jelleggel  ruházzák  fel.  E végből  azt 
indítványozta,  hogy  az  erdélyi  főkormányszék,  az  országgyűlés, 
továbbá  Kolozsvár  városa  és  esetleg  a színházépítés  céljaira 
adakozó  közönség  választottjaiból  alakíttassák  egy  színházi  fő- 
igazgatóság.  Az  országgyűlés  némi  módosítással  elfogadta  Fritsi 
Fekete  Ferenc  indítványát  s egyben  meg  is  választotta  a 
„theátrális  Commissió"-t  báró  Wesselényi  Miklós,  ifj.  gr.  Bethlen 
Balázs  és  Fritsi  Fekete  Ferenc  személyében,  kik  mellé  aztán 
a főkormányszék  gróf  Teleky  Lajost  és  Ferencet  nevezte  ki.^ 

így  került  az  idősebbik  Wesselényi  Miklós,  mint  az  öttagú 
országos  választmány  elnöke,  az  erdélyi  magyar  színészet  élére 
s ettől  az  időtől  kezdve  nagyot  lendült  a magyar  Thália  sorsa. 
Wesselényi  u.  i.  nemcsak  a kolozsvári  játszótársaságnak  lett  lel- 
kes, vaskezü  főigazgatója  és  bőkezű  pátronusa,  hanem  újszerű 
és  mélyreható  intézkedéseivel  az  egész  magyar  színészet  folyóját 
is  helyes  mederbe  terelte.  A nagynevű  főúr  hazafias  buzgalom- 
mal s rátermettséggel  foglalta  el  a főigazgatói  széket  s éppen 
a legfőbb  ideje  volt,  hogy  elfoglalja ! Hiszen  ekkor  a végelgyen- 
gülés tünetei  között  halódott  már  a pesti  magyar  Thália,  két- 

1 Ezenkívül  minden  egyes  városban,  ahova  csak  a kolozsvári  társaság 
ellátogatott,  alakult  egy-egy  „filiális  Commissio",  mely  az  illető  városban  a 
főfelügyeletet  gyakorolta  a játékszín  felett  s melynek  különösen  az  volt  a 
hivatása,  hogy  az  odautazandó  társaság  sikeres  működésére  minden  előké- 
születet megtegyen. 

szeresen  szükséges  volt  tehát,  hogy  annál  inkább  megerősödjék 
a kolozsvári. 

Wesselényi  teljesen  átérezte  hivatását.  Tudta,  hogy  neki 
kell  most  már  új  életre  kelteni  a magyarországi  színészetet  is. 
Összeköttetésbe  lépett  hát  a nagyobb  magyarországi  városok 
hatóságaival.  Különösen  Debreczent  és  Nagyváradot  szemelte  ki 
a céljaira.  A debreczeni  magisztrátus  az  ő lelkes  felhívása  foly- 
tán üttette  össze  a civis-yárosban  az  első,  kezdetleges  deszka- 
színházat és  azt  1798-tól  kezdve  esztendőnkint  száz  rhénes 
forintokért  „árendába"  adta  „a  méltóságos  Direktor  Urnák.'* 
Debreceni  nyári  vásárkor  mindig  ebben  a fabódéban  játszottak 
a Wesselényi  színészei,  azután  meg  Váradon,  a „Fekete  Sas** 
vendéglőben.  Ez  a város  a Kolozsvárhoz  való  arány lagos  közel- 
sége révén  is  jó  nyári  állomásnak  bizonyult.  Hanem  azért  ellá- 
togattak messzebbre  is.  így  1801-től  kezdve  Miskolczra,  sőt 
Szegedre  is,  ahol  az  1803-ik  esztendő  nyarán  három  hétig  ját- 
szott a kolozsvári  színtársulat.  Ezeket  a kirándulásokat  mind 
Wesselényi  tervezte.  Minden  egyes  város  hatóságával  előre  meg- 
egyezett az  odautazandó  játszótársaság  ügyeiben.  Mindenütt 
elegyengette  színészei  útját.  Sima  is  volt  az  útjok,  amerre  csak 
jártak. 

Wesselényi  színtársulata  tehát  — ellentétben  a Kelemen 
Lászlóéval  — valóságos  mozgó  hadsereg  volt,  amely  a nyarat 
mindig  erdélyi  és  magyarországi  körutakon  töltötte  s csak  télen 
ment  haza  Kolozsvárra,  vagy  amint  a színészek  mondták,  az 
„anyavárosba**.  Ez  a téli  központtal  bíró  útazórendszer,  melyet 
a viszonyok  helyes  felismerésével  a magyar  színészetnél  Wesse- 
lényi kezdeményezett,  mindenképpen  nagyjelentőségű  újítás  volt. 
Hiszen  a mi  főváros  nélkül  való,  mezőgazdasági  jellegű  régi 
országunban  csakis  ezzel  a rendszerrel  lehetett  életben  tartani 
a magyar  Tháliát.  A mi  akkori  városaink  — Pest  is,  Kolozsvár 
is  — csak  tobbé-kevésbé  megfelelő  állomást,  de  nem  állandó 
hajlékot  jelentettek  a múzsák  számára.  Szegény  Kelemen  László- 
nak éppen  az  volt  a végzete,  hogy  ezt  nem  tudta  belátni;  Wesselényi 
azonban  — szerencsére  — sokkal  élesebb  látásúvolt.  Eme  éleslátá- 
sának és  áldozatkészségének  köszönhetjük,  hogy  Tháliánk  élet- 
ben maradt.  E lánglelkü  főúr  érezte,  tudta,  hogy  a nemzet 
életében  óriási  hivatás  vár  a magyar  színészetre,  mindenképpen 

azon  volt  tehát,  hog^y  ezt  a nagyjelentőségű  intézményt  felvirá-> 
goztassa.  E magasztos  cél  érdekében  körülbelül  20.000  pengő* 
forintot  áldozott  a maga  vagyonából.  (Most  persze  nem  látszik 
nagynak  ez  az  összeg,  de  abban  az  időben  igen  tekintélyes 
vagyont  jelentett.)  Óriási  buzgalmának  és  áldozatkészségének 
meg  is  lett  az  áldásos  következménye.  Wesselényi  elérte  cél- 
ját : megteremtette  a kolozsvári  színészet  legelső  fénykorát,  a 
magyarországi  sikeres  kirándulásokkal  pedig  megvetette  az  alap- 
ját a magyarországi  színészetnek. 

Az  1794-ik  évi  erdélyi  országgyűlés  határozatának  értelmé- 
ben az  országos  gyűjtést  is  nyomban  megkezdte  a „theátrális- 
direkció"  s az  építendő  színház  céljaira  néhány  év  alatt  12.572 
frt  gyűlt  be.  E biztató  kezdet  alapján  a színháztelek  megvásár- 
lására is  eljöttnek  látszott  az  idő.  Először  a „kűl-Torda"-utcá- 
ban  vásároltak  telket  Wesselényiék,  de  nyomban  belátták,  hogy 
az  bizony  színháznak  nem  valami  alkalmas  hely  s a vásártól 
visszaléptek.  Csak  aztán  vették  meg  a református  kollégium 
„bel*Farkas"-utcai  telkét  2000  rhénes  forintért,  a „Király" -utcai 
Kontz  András-féle  szomszédos  telket  hozzácsatolták  (ennek  ára 
525  frt  volt)  és  ezen  az  egyesített  kettős  telken  1803  szeptem- 
ber 27.-én  lerakták  a kolozsvári  Nemzeti  Színház  alapköveit  s 
ezzel  kezdetét  vette  az  első  állandó  magyar  színház  építései 

A kolozsvári  színészetnek  ezen  a nagy,  alapvető  ünnepén 
a pest-budai  testvér-társaság  már  csak  fájó  emlék  gyanánt  élt 
a magyar  lelkekben ! A pesti  homok  nem  tudta  fává  nevelni  a 
magot,  amelyet  beléje  vetettek,  szerencsére  azonban  a kolozs- 
vári talaj  jóval  termékenyebbnek  bizonyult.  Itt  hamarosan  virágba 
szökkent  ^a  megfogamzott  hajtás!  Pest-Budával  ellentétben 
Kolozsvár  kitűnő  színház-városnak  bizonyult. 

A pesti  magyar  histriók  szétszóródtak:  egy  részűk,  mint 
maga  Kelemen  is,  más  foglalkozás  után  nézett ; nagyobb  részük 
azonban  beolvadt  a kolozsvári  csapatba.^  Ilyenformán  tekinté- 
lyes számú  színész-gárda  szolgálta  az  erdélyi  színészet  ügyét  s 
ez  a gárda  egyre  nőtt,  egyre  szaporodott  elannyira,  hogy  1806- 


^ A pesti  aktorok  közül  Ernyi  Mihály,  Láng  Ádám  és  Ernyiné  szül. 
Termetzky  Franciska  működtek  ez  időben  a kolozsvári  társaságnál,  melynek 
ekkor  mintegy  30  játszó-személy  tagja  volt. 

bán  Wesselényi  ketté  választotta  a társulatot,  testvériesen  meg- 
osztván köztük  a könyvtárt,  ruhatárt  és  a díszleteket 

A kolozsvári  társulatnak  eme  kettéválasztása  igen  nevezetes 
fordulópont  a magyar  színészet  életében.  A kettévált  társulat- 
nak u.  i.  csak  az  egyik  fele  maradt  Erdélyben,  a másik  felét 
pedig  — Ernyi  Mihály  vezetése  alatt  — Nagymagyarországba 
indította  Wesselényi.  Ernyi  Mihályék  első  útja  Debrecen  volt, 
ahonnan  még  azon  év  őszén  Szegedre  mentek.  Ez  a Magyar- 
országba  küldött  társulat  végleg  idekint  maradt  aztán  Nagy- 
magyarországon  s alapító  törzse  lett  a későbbi  társulatoknak. 

Mindezekből  látnivaló,  hogy  semmiképpen  sem  valami  helyi 
jelentőségű  a kolozsvári  színészet,  hanem  szervesen,  mi  több : 
irányítólag  van  belekapcsolódva  az  országos  magyar  színészet 
életébe.  Sőt  ebben  az  időben  maga  Kolozsvár  jelentette  az  egész 
magyar  színészetet!  Pesten  zsákutcába  jutottak  a magyar  histriók, 
Kolozsvár  azonban  nagy  perspektívájú  utakat  nyitott  meg  a jövő 
felé.  S ami  szegény  Kelemen  Lászlónak  sehogysem  sikerűit, 
diadalmasan  vitte  keresztül  Wesselényi  1 ...  Az  első  életképes 
magyar  színtársulatot  pedig  a kis  Kolozsvár  adta  Nagymagyar- 
országnak  I 

, A KOLOZSVÁRI  ÚTTÖRŐK  PESTEN. 

(1807—1815.) 

Az  Erdélyből  kijött  aktorok  nem  sokáig  maradtak  Szegeden, 
csak  éppen  a telet  húzták  ott  ki ; 1807  május  8.-án  — Wesselényi 
rendeletére  — már  Pesten  játszanak  a Rondellában,  megnyitóul 
előadván  a „Virtus  próbaköve"  című  játékot. 

Ismét  van  hát  magyar  játszótársaság  Pest-Budán.  Ezt  a 
bevehetetlennek  látszó  várat  ismét  ostromolja  egy  lelkes  csapat: 
Wesselényi  színjátszói;  a pesti  harcosok  után  a kolozsváriak. 
Kelemen  László  előcsatározása  kudarccal  végződött;  most,  tizen- 
egy év  után,  Ernyi  Mihályék  lépnek  sorompóba.  A harcosok 
között  van  a már  ismerős  Láng  Ádám,  Lángné  Járdos  Anna 
Mária,  laborfalvi  Benke  József,  Sáska  János,  Sáskáné  Koronka 
Borbála,  Andrád  Elek,  Murányi  Zsiga,  Murányi  né  Lefebre  Teréz, 
Ernyi,  Ernyiné,  Kántor  Gerzson  stb,  stb.  A csapathoz  Pesten 
többen  is  csatlakoztak,  úgymint : Balog  István,  Déri  István, 
Komlóssy  Ferepc,  Kőszeghy  Alajos,  Szilágyi  Pál,  Dériné  és 
Kántorné,  akik  valamennyien  ekkor  indultak  neki  a színészi 
pályának. 

E derék  aktorok  meglehetősen  súlyos  feltételek  alatt  jutot- 
tak itt  szóhoz,  amennyiben  hetenkint  csak  két  (2)  előadást  tart- 
hattak s bér  fejében  jövedelmük  egynegyedrészét  a német  szín- 
igr^zgatónak  kellett  átengedniök;  de  Wesselényi  elfogadta  e 
súlyos  feltételeket  is,  mert  sokat  várt  a pesti  magyar  játékok- 
tól, különösen  most,  hogy  az  országgyűlés  is  itt  ülésezett. 

Wesselényi  ezúttal  sem  csalódott.  Az  országgyűlés  időszaka 
alatt  olyan  általános  nagy  érdeklődés  nyilvánult  meg  a magyar 

előadások  iránt,  hogy  a súlyos  feltételek  ellenére  is  elégséges 
jövedelmük  volt.^ 

De  nemcsak  anyagi  haszonban  volt  részűk  az  országgyűlés 
révén,  hanem  elvi  jelentőségű  vívmányban  is.  Felsőbűkki  Nagy 
Pál  felszólalására  az  országgyűlés  hatalmas  lökést  adott  a magyar 
Thália  annyiszor  megrekedt  szekerének.  A „Tekintetes  Karok 
és  Rendek*"  deputációt  küldtek  a magyar  játékszín  ügyében 
a nádorhoz.  És  a deputáció  nem  járt  hiába.  Kimondta  a nádor, 
hogy  ha  Pest-Budán  magyar  társaság  előadásokat  akar  tartani, 
az  elé  gátat  senki  sem  vethet. 

Ezzel  végre  hivatalosan  is  elismerték  a magyar  nyelv  jogát 
a pest-budai  színpadokon. 

Az  életrevaló  Ernyi  Mihály  igyekezett  is  azután  ezt  a ked- 
vező konjunktúrát  kihasználni.  Még  azon  melegében  felterjesz- 
tést intézett  a Helytartótanácshoz,  ^Ipanaszolván,  hogy  május 
8.-ától  szeptember  22.-éig  kerek  2300  forintot  kellett  a német 
színigazgató  részére  kifizetnie;  arra  kéri  tehát  a Helytartótanácsot 
hogy  az  eddigi  egynegyedrész  jövedelem  helyeit  a német  igaz- 
gató számára  fizetendő  bérösszeg  ezentúl  előadásonként  öt 
forintban  állapíttassék  meg.  Ernyi  Mihály  kérése  kedvezően 
intéződött  el.  A német  színigazgatók  — Jandl  és  Czibulka  urak 
— kijelentették,  hogy  „a  nemes  magyar  nemzet  iránt  érzett 
különös  szeretet  által  indíttatva"  hajlandók  a magyar  játszó" 
társasággal  a kívánt  értelemben  megkötni  a szerződést.  Jandi 
és  Czibulka  urak  a magyar  nemzet  iránt  érzett  szeretetükről 
beszélnek,  de  persze  az  országgyűlés  nyomása  s a nádor  erélyes 
fellépése  volt  az  igazi  ok,  mely  engedékenységet  javallott  nekik. 


^Az  első  hónap  műsora  és  jövedelme: 


Május  8.-án  Virtus  próbaköve  395  frt  11  kr 

„ 13-án  Minden  lépésben  egy  botlás  — 441  „ 19  „ 

„ 15.-én  Berényi  Jolántha 414  „ 10  „ 

„ 20.-án  Szegénység  és  nemes  szív 319  „ 41  „ 

„ 22.-én  Papéin  232  „ 18  „ 

„ 26.-án  Jószívű,  mezei  gazda  (Budán,  a vízivárosi  régi 

Fáik- színházban) 303  „ 50  „ 

„ 27.-én  Elszoktetés  212  „ 37  „ 

„ 29.-én  Nevelés  formálja  az  embert  210  „ — „ 


összesen : 2529  frt  06  kr 

Az  országgyűlés  fellépésének  következtében  alaposan  meg- 
könnyűlt  hát  a játszótársaság  helyzete.  Most  már  csak  egy 
nehézség  volt;  az,  hogy  a társaság  ügyeit  irányító  főigazgató 
a messze  Erdélyben  lakott.  A Helytartótanács  segíteni  óhajtván 
a helyzeten,  meggondolatlan  buzgósággal  arra  akarta  kényszerí- 
teni a német  igazgatókat,  hogy  vegyék  át  a magyar  társulat 
igazgatását.  Ez  a szerencsétlen  gondolat  azonban  nem  valósult 
meg.  Különösen  Wesselényi  tiltakozott  ellene.  Hanem  azt  maga 
Wesselényi  is  belátta,  hogy  a messze  Erdélyből  nem  vezetheti 
sikeresen  a Pesten  működő  társaság  ügyeit ; miért  is  Pest- 
vármegyét bízta  meg  a főfelügyelet  jogával,  majd  pedig  az 
1808-ik  esztendő  végén  — „nemesi  depositum"  gyanánt  — tel- 
jesen Pestvármegye  gondjaira  bízta  a magyar  játszótársaságot. 
(Mintha  csak  sejtette  volna  a nemes  színészbarát,  hogy  közelgő 
halála  miatt  maga  helyett  új  pátrónusról  kell  gondoskodnia!) 

Wesselényi  megbízása  folytán  Pestvármegye  pártfogása 
alatt  működött  tehát  a magyar  játszó  társaság.  És  bizony  erre  a 
pártfogásra  nagy  szükség  is  volt,  mert  az  országgyűlés  befejez- 
tével teljesen  megcsappant  a magyar  játékszín  iránt  való  érdek- 
lődés. Az  írókon  és  a lelkes  diákokon  kívül  alig  látogatta  a 
magyar  előadásokat  valaki;  úgy,  hogy  a jövedelem  a világítási 
költségek  fedezésére  is  alig  volt  elég. 

De  ahol  a legnagyobb  a baj,  ott  szokott  legközelebb  lenni 
a segítség.  Most  is  így  volt.  A sínylődő  társaságnak  nagyhirtelen 
pátrónusa  támadt,  aki  teljesen  magára  vállalta  az  anyagi 
és  szellemi  felvirágzás  munkáját.  Nem  mágnás  volt  az  új 
főigazgató,  hanem  csak  egy  egyszerű  magyar  nemes,  pestmegyei 
középbirtokos.  A neve:  f egy  verneki  Vida  László.  Ez  a név,  a 
Wesselényi  nevével  együtt,  aranybetűkkel  van  beírva  a magyar 
színészet  történetébe. 

Vida  Lászlónak  egyik  legszebb  jellemvonása  az  áldozat- 
készség.  (Dériné  is  azt  írja  róla,  hogy  „igen  előzékeny,  nemes- 
keblű ember  volt,  aki  minden  embert  jutalmazni  óhajtott.") 
Áldozatkészségére  még  nagyobb  fényt  vet  az  a körülmény, 
hogy  pár  évi  rossz  termés  következtében  anyagi  viszonyai  nem 
voltak  kedvezőek;  úgy,  hogy  a birtokára  kölcsönképpen  vette 
fel  azt  a tekintélyes  összeget,  melyet  a sínylődő  magyar  játék- 
színnek juttatott. 

Vida  László  először  is  a német  színigfazgatótól  akarta  fugf- 
getleníteni  a magyar  játszótársaságot.  E célzattal  bérelte  ki  a 
„Váci-országút">on  (ma  Károly-körút)  fekvő  Hacker-háznak  első 
emeleti  nagytermét,  melyet  azután  saját  költségén  színházzá 
alakított.  (Egész  páholysort,  karzatot  és  színpadot  emeltetett 
benne.) 

Ez  a ház,  ahol  Vida  színészei  1809  március  l*-én  előadásai- 
kat megkezdették,  ma  is  megvan  még  (Károly-körút  7.  szám), 
s benne  a terem  is,  hol  a színpad  volt  felállítva,  hanem  erről 
nincs  a házon  semmi  emlék,  semmi  jel.  Általában  furcsa  és 
szomorú  jelenség  (egyszersmind  jellemző  is),  hogy  Magyarország 
fővárosában  egyetlen  olyan  emléktábla  sicns,  mely  jelezné,  hogy 
hol  is  játszottak  a mi  derék  úttörő  színészeink.  Pedig  de  sok 
ilyen  megjelölni  való  hely  volna!  Alkalom  is  volt  rá:  A magyar 
színészet  százesztendős  ünnepén.  Bizony  ideje  volna  már,  hogy 
e tekintetben  a kis  Kolozsvárról  venne  példát  a nagy  főváros. 
Ott  már  van  ilyen  emléktábla  a Jókai-utca  elején.  Vájjon  lesz-e 
valaha  Budapesten  is? 

A Hacker-házon,  Vida  László  érdemei  mellett,  sok  nevezetes 
eseményt  lehetne  márványba  vésni. 

Itt  kezdte  meg  (1809-ben)  színészi  pályáját  Kántorné,  egyik 
legnagyobb  tragikai  színésznőnk. 

Dériné  itt  látott  életében  először  színházi  előadást  és  ebben 
a házban  lépett  először  színpadra. 

Békessi  név  alatt  itt  kezdett  szerepeket  játszani  Katona 
József  és  itt  került  színre  első  színpadi  munkája,  a „Jolántha" 
mely  ugyan  csak  fordítás  volt,  de  később  a Rondellában  már 
eredeti  darabokkal  is  gyarapította  a játszótársaság  műsorát. 

Vida  László  igazgatása  alatt  minden  tekintetben  föllendült 
a magyar  színészet.  Jó  napok  jártak  az  aktorokra,  akik  — füg- 
getlenek lévén  a németektől  — hetenkint  már  háromszor,  négy- 
szer, sőt  vásár  idején  akár  ötször  is  játszhattak.  Az  előadások 
számának  szaporodtával  a jövedelem  is  megszaporodott  s ha  a 
bevétel  nem  fedezte  a kiadásokat,  ott  volt  Vida,  akinek  tárcája 
mindig  nyitva  állt  a színház  számára.  Az  előadások  közönsége 
természetesen  most  sem  a német  polgárságból,  vagy  a magyar 
arisztokratákból  állott  (ezek  a német  színházba  jártak),  de  az 
>itt  telelő  pestmegyei  úri  családok  egyre  nagyobb  érdeklődést 

tanúsítottak  a magyar  játékok  iránt.  S ez  nagyrészt  Vida  hatá- 
sának  köszönhető,  aki  — ha  kellett  — valósággal  verbuválta  a 
közönséget  az  előadásokra. 

De  nemcsak  anyagilag  lendült  fel  ekkor  a magyar  játékszín, 
hanem  Vida  hozzáértése  révén  szellemileg  is.  Vida  László  ugyanis 
nagy  míveltségű  s kiváló  művészi  ízlésű  ember  volt ; ő maga  is 
írt  szíműveket  és  szépen  tudott  szavalni,  mint  finom  műértő 
fejlesztőleg  hatott  tehát  a színpadra,  a színészekre,  kik  különben 
is  rajongtak  érte. 

Minden  tekintetben  sokat  vesztett  hát  a magyar  játékszín,, 
amikor  ez  a lelkes  színészbarát  harmadfél  évi  működés  után 
kénytelen  volt  leköszönni  önként  vállalt  súlyos  tisztségéről. 

Vida  László  lemondásának  oka  megromlott  anyagi  viszo- 
nyaiban keresendő.  Bőkezűsége  különben  sem  állott  arányban 
vagyoni  állapotával,  melyet  erősen  megingatott  a Napoleoni- 
háború  következtében  beállott  devalváció  is.  (A  papírospénz  a 
névérték  egyötödrészére  csökkent.)  Ilyen  körülmények  között 
mit  is  tehetett  volna  mást  a szegény  Vida  ? Visszavonult  törteli 
birtokára  és  nekivetette  magát  a gazdálkodásnak.  Az  intenzívebb 
gazdálkodást  különben  családi  érdekei  is  kívánatossá  tették. 
(Vida  úr  ugyanis  megnősült,  nőül  vevén  a játszótársaságnak 
eg3Űk  szép,  fiatal  tagját,  a kóristasorban  lévő  Bárány  Katicát, 
akitől  hamarosan  fia  is  született.) 

Vida  lemondása  után  Mérey  Sándort  nevezték  ki  főigazgató- 
nak, aki  azonban  sehogysem  tudta  elérni  azt,  amit  Vida  elért. 
Mérey  idejében  — fájdalom  — ismét  hanyatlásnak  indult 
a magyar  színészet  ügye,  melynek  pedig  a népszerű  József 
nádor  is  pártfogója  volt. 

Még  1809-ben  történt,  a nemesi  fölkelés  idejében,  hogy  a 
magyar  színtársulat  előadta  „A  magyarok  hűsége  és  nemzeti 
lelke"  című  játékot.  Az  előadásnak  oly  nagy  hatása  volt,  hogy 
maga  a nádor  írt  le  Pest  vármegye  rendéihez  állandó  magyar 
színház  létesítése  iránt.  Pest  vármegye  meg  is  kezdte  a gyűj- 
tést, de  az  eredmény  nem  volt  valami  kedvező.  Kétesztendő 
alatt  mindössze  11.380  frt  és  45  kr  gyűlt  be.  Bizony  kevés 
arra,  hogy  belőle  magyar  teátrumot  építsenek. 

Magyar  teátrum  ? Hol  volt  az  még  ekkor  ? 1 Csak  néhány 
vágyódó  magyar  lélekben  élt  álomkép  gyanánt . . . Ám  ugyan- 

ekkor  egyre  magasabbra  emelkedtek  az  új  német  színház  falai 
és  egyedül  csak  Kultsár  István  táblabíró  úr  bíztatgatta  magát 
azzal,  hogy  sohasem  fog  felépülni  1 (A  német  színház  a Gizella- 
téren,  a Haasz-palota  helyén  állott.  Akkoriban  Európa  legdísze- 
sebb színháza  volt.) 

Az  új  német  színház  megnyitásán  (1812  febr.  9.-én)  Mérey 
Sándor  főigazgató  rendeletére  — mint  statiszták  — a magyar 
színészek  is  közreműködtek  a fiatal  Déryné  kivételével,  aki  inkább 
betegnek  jelentette  magát,  semhogy  a magyar  színészetnek  eme 
megaláztatását  látnia  kelljen  . . . 

A német  színház  felépültével  szabad  lett  a Rondella,  s 
1812  febr.  21-től  kezdve  a Helytartótanács  engedélye  alapján 
itt  játszottak  a magyar  színészek.  Ez  a költözködés  azonban 
nem  sokat  javított  a helyzeten  ; mert  míg  a pazarfényű  német 
színház  az  újság  ingerével  vonzotta  magához  az  embereket, 
addig  a jó  öreg  rozoga  Rondellában  üres  páholyok  ásítoztak  a 
játszók  elé.  Az  üres  színházban  aztán  megtelepedett  a gond,  a 
nyomorúság  s ezeket  a sötétarcú,  kelletlen  vendégeket  nem 
tudta  kiűzni  sem  Mérey  Sándor,  aki  hamarosan  le  is  köszönt  a 
főigazgatásról,  sem  Kónya  János  pestvármegyei  alispán,  akit 
ideiglenesen  bízott  meg  a megye  a magyar  színtársulatra  való 
felügyelettel. 

A magyar  színészetnek  ezt  a keserves  vergődését  közönyös 
szemmel  nézte  a magyar  arisztokrácia,  sőt  maga  Pest  vármegye 
is  azon  gondolkozott  már,  hogy  nem  jobb  volna-e  vidékre  kül- 
deni vagy  szélnek  bocsátani  a színtársulatot,  amikor  (1813 
nyárán)  Kultsár  István  pestvármegyei  táblabíró,  a „Hazai  és 
Külföldi  Tudósítások"  szerkesztője,  magára  vállalta  a társulat 
vezetését. 

Bizony  szerencse,  hogy  ebben  a nagy  Patópál-rengetegben 
termettek  Wesselényi  Miklósok,  Vida  Lászlók  és  Kultsár  Istvá- 
nok is  I Nélkülük  talán  éhen  pusztult  volna  a magyar  színészet. 

Kultsár  István  először  is  a Rondella  megrozzant  épületét 
kezdte  tataroztatni,  a játszótársaságot  pedig  — a javítási  mun- 
kálatok befejeztéig  — Székesfehérvárra  küldötte  át.  Okos  intéz- 
kedés volt  mind  a kettő.  A Rondellát  már  csakugyan  jobb 
állapotba  kellett  hozni,  a társulatnak  pedig  az  új  város  új  pénzt 
jelentett.  (Kultsár  színészei  két  ízben  is  voltak  Székesfehérváron ; 

1813-ban  és  1814-ben.  A második  kirándulás  különösen  sikeres 
volt  s majd  egy  félévig  tartott.) 

A kicsinosított  Rondellában  biztató  sikerrel  kezdődtek  meg 
az  előadások.  Mikor  azonban  a lelkes  Kultsár  fáradozásának 
már-már  mutatkozott  volna  némi  gyümölcse,  egyszerre  egy 
újabb  veszedelem  kezdte  fenyegetni  a magyar  színtársulat  pesti 
életét.  Az  úgynevezett  „Verschönerungs  Commission"  (város- 
szépítő bizottság  többszöri  kérelmére  u.  i.  Pest  városa  elhatá- 
rozta, hogy  a Rondella  épületét  le  fogja  bontatni.  E határozat 
a legfelsőbb  helyen  is  jóváhagyatván,  a derék  Kultsár  nem 
tehetett  ellene  mást,  mint  hogy  tőle  telhetőleg  késleltette  a 
határozat  végrehajtását.  De  hiába,  a régi  épület  napjai  meg 
voltak  számlálva ; 1814  jún.  10.-én  elárverezték  az  anyagait  s a 
következő  évben  megkezdődött  a bontás . . . 

Ezzel  összeomlott  mindaz,  amit  szegény  Kultsár  a pesti 
magyar  színészet  jelene  érdekében  felépített.  Legalább  a jövőt 
akarta  hát  biztosítani. 

Kultsár  István  nagy  tevékenységet  fejtett  ki  az  építendő 
pesti  magyar  színház  érdekében.  (Ez  az  újságcsináló  táblabíró 
volt  az  első  alapvető  munkása  a Nemzeti  Színháznak !)  Már 
1814  őszén  megjelent  egy  röpirata  ezen  a címen : „Hazafiúi 
javallás  Magyar  Nemzeti  Teátrum  építéséről"  ; 1815-ben  a másik  : 
„Buzdítás  a Nemzeti  Teátrum  felépítésére." 

E röpira tokra  Pest  vármegye  mozdult  meg  először  s l8i5 
májusában  lelkes  hangú  felhívást  küldött  a többi  megyéhez,  arra 
kérvén  őket,  hogy  a magyar  Teátrum  építéséhez  járuljanak  hozzá. 

Ezzel  megkezdődött  a vármegyék  mozgalma.  Mindenfelől 
jöttek  a kisebb-nagyobb  összegek,  hogy  megvessék  az  alapját 
annak  az  intézetnek,  mely  a magyar  nyelv  temploma  lesz  majdan. 

Pest  megye  1815  július  lOdki  közgyűlésén  kihirdette  az  addigi 
eredményét.  E szerint  41.141  frt  89  kr  ajánlottak  meg  a vár- 
megyék. (Az  egyes  tételeknél  Pest  megye  19.298  frt  41  kr-ral 
szerepel;  Fehér  megye  2997  frt-ot,  Gömör  megye  6380  frt.-ot 
ájánlott  meg ; a kis  Győr  megye  pedig  1018  frt  19  kr  stb.  stb.)^ 

1 Érdekes,  hogy  egyes  vármegyék  Miskolcz,  mások  pedig  valamelyik 
dunántúli  városban  akarták  felépíteni  a nemzeti  színházat.  Nagyrészben  a 
lokálpatriotizmus  a súgója  ugyan  e kívánalmaknak,  de  egyúttal  azt  is  mutat- 
ják, hogy  Pest-Buda  még  mindig  nem  volt  igazi  központja  az  országnak. 

A mozgalom  sikerén  felbuzdulva  Kultsár  István  színháztelket 
is  vásárolt  a Hatvani-utcában  (a  későbbi  nemzeti  kaszinó  helyén) 
s a telekvásárlást  a nádor  is  helyben  hagyta. 

A jövőt  tehát  valahogy  csak  biztosítottnak  láthatta  a jó 
Kultsár  István,  de  a Jelen  bajain  csak  úgy  tudott  segíteni,  hogy 
— méltó  elkeseredésében  a Rondella  lebontását  be  sem  várva  — 
szekérre  ültette  az  aktorokat  s Pest  vármegye  ajánló  levelével 
Miskolc zra  telepítette  őket.  (Itt  már  bizony  nem  is  volt  más 
segítség.) 

Ám  az  aktoroknak  egy  kis  töredéke  még  mindig  nem  adta 
fel  a harcot.  Ezek  — kiegészítvén  magukat  néhány  fiatal  új 
színésszel  — Láng  Ádám  János  igazgatása  alatt  egy  ideig  még 
idefent  játszogattak  a Rondellában,  de  hamarosan  belátták, 
hogy  hiábavaló  itt  már  minden  küzdelem.  Ők  is  felszedelődz- 
ködtek  tehát  és  nekivágtak  Kecskemét  városának.  A pest-budai 
játékszinekben  pedig  egy  jó  időre  ismét  elhallgatott  a magyar  szó. 

♦ ♦ * 

Pest-Budát  ez  a második  magyar  színész- invázió  sem  tudta 
végleg  elhódítani  a német  múzsától,  de  annyit  mégis  sikerült  a 
Kolozsvárról  jött  aktoroknak  kivívniok,  hogy  a német  színigaz- 
gatók akadékoskodó  gyámsága  alól  a magyar  színészet  egyszer 
s mindenkorra  felszabadult. 

Volt  még  aztán  a küzdelemnek  egy  másik  s különösen  a 
következményében  nagyjelentőségű  eredménye:  meghódította  a 
színpad  számára  Katona  Józsefet,  legnagyobb  drámaírónkat. 


VANDORUTAKON . . . 

(1815—1820.) 

A Miskolczra  törekvő  színész-csapat  Egerben  tartotta  az 
első  nagyobb  stációját.  Csak  néhány  előadásra  állapodtak  meg 
e régi  magyar  városban,  de  olyan  szíves  fogadtatásban  része- 
sítették őket,  hogy  jóval  tovább  maradtak,  mint  ahogy  erede- 
tileg szándékukban  volt. 

Egerből  aztán  Miskolczra  mentek.  Ott  is  nagy  érdeklődéssel 
várták  a magyar  színtársulatot,  nemcsak  a vármegye  urai,  ha- 
nem a nagy  közönség  is.  Csak  az  volt  a baj,  hogy  az  egész 
városban  nem  találtak  olyan  helyet,  ahol  színpadot  lehetett 
volna  emelni.  Kénytelenségből  a „Korona^^-vendéglő  udvarán 
levő  félszerben  kezdték  meg  hát  az  előadásokat.  Elképzelhetjük, 
hogy  hamarjában  micsoda  színházat  varázsoltak  ebből  a kocsi- 
színből ; de  a jó  miskolcziakat  egy  csöppet  sem  zavarta  színház- 
járó kedvűkben  a hely  nyomorúságos  volta. 

Első  előadásul  a „Tündérlak  Magyarországban"  című  ked- 
velt játékot  adták  elő.  Déryné  telerakta  a darabot  szebbnél- 
szebb  nótákkal  s az  egész  Miskolczot  megbabonázta  velük.  Ettől 
kezdve  aztán  nem  is  volt  nyugta  szegény  Dérynének:  mindig 
énekelnie  kellett,  még  akkor  is,  ha  nem  volt  ének  a darabban. 
Ilyenkor  egyszerűen  belekiabált  egy-egy  türelmetlen  hang  az 
előadásba : „Déryné  I Énekeljen  I"  E kívánságnak  persze  eleget 
kellett  tenni.  Déryné  hazaszalajtott  valakit  a gitárjáért  és  fel- 
vonás közben  rágyújtott  valami  nótára. 

Ilyen  kedves  epizódok  tarkították  az  előadásokat  a régi  jó 
világban.  Színpad  és  nézőtér  között  nem  volt  akkor  még  olyan 
merev  választófal,  mint  mostanság. 

Miskolczon  különben  olyan  nagy  volt  a színészet  iránt  való 
lelkesedés,  hogy  már  1815-ben  felvetődött  az  állandó  színház 

eszméje.  Erős  József  főszolg^abiró,  Szrogh  Sámuel,  Miskolczy 
György  és  Ragályi  szenátor  munkálkodtak  különösen  ez  ügy- 
ben. (Ezek  a miskolczi  urak  voltak  a színházi  ügyek  vezetői.) 
Mindazonáltal  a színház  egyelőre  nem  épült  fel,  mindössze  annyi 
történt,  hogy  a tél  beköszöntése  előtt  kénytelen  volt  a társulat 
kiköltözni  a „Korona"  vendéglő  szellős  félszeréből  és  a csizmadia- 
színben tákolták  össze  a színpadot.  De  bizony  itt  is  olyan 
hideg  volt,  hogy  a közönség  bundákba  burkolózva  nézte  az 
előadásokat.  Ám  még  a téli  hideg  sem  tartotta  vissza  a publi- 
kumot a színháztól.  Eljártak  a jó  miskolcziak  hűségesen  minden 
előadásra  és  szeretetűknek'  sokféle  jelével  árasztották  el  a társu_ 
latot,  melynek  jelesebb  tagjai  közül  emeljük  ki  a két  vezértagot : 
laborfalvi  Benke  Józsefet,  Murányi  Zsigmondot,  továbbá  Nagy 
Jánost,  Kőszeghy  Alajost,  Dérynét,  Murányinét. 

E társulatnak  Miskolcz  két  évig  volt  a főállomása,  ahonnan 
kisebb-nagyobb  kirándulásokat  rendeztek  Egerbe,  Tokajba, 
Kassára  és  más  városokba  is. 

Miskolczról  1817-ben  Kassára  helyezték  át  főhadiszállásukat, 
ahonnan  persze  szintén  tettek  kisebb-nagyobb  kirándulásokat 
más  városokba.  Kassát  egyenesen  Kultsár  István  kívánságára 
szállották  meg  a magyar  színész-harcosok.  A törhetetlen  magyar 
lelkű  táblabíró,  aki  — úgy  látszik  — továbbra  is  fővezére  maradt 
a színész  seregnek,  Kassa  megmagyarosítását  kívánta  előmozdí- 
tani a magyar  nyelv  bajnokaival.  Kassa  már  ekkor  is  szíves 
vendéglátó  gazdája  volt  a magyar  színészetnek,  de  1819-ben 
mégis  ketté  vált  itt  a társulat,  egyik  része  levándorolt  az  Alföldre, 
a másik  — nagyobb  és  tehetségesebb  — rész  megtartotta 
magának  a felsőmagyarországi  városokat. 

Hamarosan  szakadás  állott  be  az  „Új  nemzeti  játszótársa- 
ság" tagjai  között  is,  akik  szintén  Pestről  mentek  le  Láng 
Ádám  vezetése  alatt  Kecskemétre.  Már  itt  kivált  a társaságból 
egy  rész,  amely  Ujfalusí  Sándorral  a Dunántúli  vidékekre  ment. 
A másik  s nagyobb  rész  Láng  Ádám  vezetése  alatt  Szegedre 
tette  át  téli  tanyáját  s onnan  mint  „Alföldi  nemzeti  játszótársa- 
ság" sűrűn  ellátogatott  Szabadkára,  Makóra,  Bajára,  Kecske- 
métre. E társulat  tagjai  között  volt  Szentpéteri  Zsigmond, 
Kilényi  Dávid,  Kontz  József,  Váradi  Károly,  Láng  Mária,  Mester 
Franciska,  Thellerné  stb.  stb. 

E társulat  egy  részéből  alakult  később  a Kilényi  társulata^ 
aki  Bajáról  Pécsre,  majd  Komáromba  vitte  színészeit,  akik 
ettől  kezdve  azután  „Komáromi  játszótársaság ^-nak  nevezték 
magukat. 

Egyre  szaporodtak  tehát  ezek  a vándor  színtársulatok  és 
lassankint  az  ország  minden  vidékére  jutott  belőlük.  Ez  a ván- 
dorszínészet! rendszer  nálunk  a kényszerítő  viszonyok  szüleménye 
volt  (hiszen  egyetlen  városunkban  se  lehetett  a színészetet 
állandósítani,  mind  kicsi  volt  erre).  Primitív  mezőgazdasági 
ország  színészete  csak  vándorszínészet  lehet.  Nincs  hát  azon 
mit  sopánkodni,  hogy  a magyar  Thália  kénytelen  volt  vándor- 
botot venni  a kezébe.  Ennek  így  kellett  lenni  i És  jb^  hogy  így 
lett!  Kelemen  Lászlóék  merev,  tétlen  pesti  várakozásával  szem- 
ben ez  a vádorszínészkedés  minden  nyomorúsága  mellett  is 
nagy  haladást  jelent.  Kelemen  Lászlóék  holtpontra  jutottak 
ezek  a vándorszínészek  ellenben  felismerték  a viszonyokat  és 
alkalmazkodtak  hozzájuk.  És  ez  az  alkalmazkodó  képesség  életet 
jelent.  Kelemenék  szembehelyezkedtek  adott  viszonyaikkal,  az 
élettel  — és  elbuktak.  Kelemen  László  tragikus  bőse  a magyar 
színészetnek,  de  egyoldalú,  merev  — (bár  tiszteletreméltó)  — el- 
veivel elbuktatta  magát  az  eszmét  is.  Ezek  a fürge  vándor 
csapatok  ellenben  csak  egyetlen  elvet  ismertek : az  alkalmazko- 
dás elvét.  És  csakis  ez  az  elv  lehetett  éltető  eleme  a magyar 
színészet  múzsájának.  A magyar  Thália,  ez  a szerencsétlen  terem- 
tés mindig  halálos  sorvadásba  esett,  valahányszor  Pesten 
akart  megtelepedni.  Nagyon  szomorú  ugyan,  hogy  a magyar 
Múzsa  megélhetésére  nem  volt  alkalmas  a régi  Pest  levegője, 
de  hát  — hiába  — minden  józaneszű  orvos  levegőváltozást 
szokott  ilyenkor  ajánlani  a betegének. 

Mindez  olyannyira  kézenfekvő,  hogy  felesleges  hozzá 
minden  kommentár.  Hiszen,  lám,  Miskolczon  mindjárt  jobban  lett 
a beteg,  pedig  hát  csak  egy  rossz  kocsiszínben  volt  elszállásolva. 

Bizony-bizony  Pesten  elpusztult  volna  a magyar  színészet 
Múzsája,  a jó  vidék  mentette  meg  az  életnek.  Kóborlása  s faluz- 
gatása  közben  elp^rlagiasodott  ugyan  egy  kissé,  de  az  a fő, 
hogy  életben  maradt.  Életben  tartották  az  egyre  szaporodó 
kóbor  színészcsapatok,  melyek  mindig  a szükség  szerint  alakul- 
tak : hol  kettéváltak,  hol  megbővültek,  ahogy  létérdekük  kívánta. 

Ha  egyik  városban  megunták  őket,  mentek  a másik  városba. 
Nem  voltak  válogatósak  : pajtákban,  kocsiszínekben  is  felütötték 
a színpadot  és  szolgálták  híven  — sokszor  éhezve,  fázva  — a 
magyar  kultúrát.  Az  országban  szerteszét  barangoló  apró  elő- 
őrs-csapatai voltak  egy  eljövendő  fényes,  nagy  színészgár- 
dának 1 . . . 

A vándorszínészeti  rendszert  tulajdonképen  Wesselényi  ala- 
pította meg,  aki  éles  szemével  hamar  meglátta  ennek  szükségét, 
jelentőségét  és  elindította  csapatait  Erdély  és  Magyarország 
nagyobb  városai  felé.  Ez  a lánglelkű,  ízig-vérig  magyar  főúr 
jelölte  meg  azt  az  egyetlen  helyes  utat,  melyen  a magyar 
színészetnek  haladnia  kell. 

Ebbe  az  útvonalba  természetesen  mint  legfontosabb  állomás 
Pest-Buda  is  beleesett  s ha  csak  alkalom  adódott  reá,  meg  is 
szállották  a magyar  színészek  ezentúl  is  mindig,  de  inkább  csak 
átmenetileg.  A régi  Pestet  kevés  magyarságával  tulajdonképen 
mindig  is  csak  téli  állomásnak  kellett  volna  tekinteni.  így  min- 
den télen  megszólalhatott  volna  itt  a magyar  Thália,  nyaranta 
pedig  a többi  városokban  hallathatta  volna  szavát.  Csakhogy 
erre  sohasem  gondolt  akkoriban  senki.  Leginkább  csak  akkor 
utaztatták  el  a magyar  társulatot  Pestről,  mikor  már  alig  tudott 
elutazni  1 . . . Majdnem  mindig  az  éhínség  hallgattatta  el  a pesti 
magyar  színpad  apostolai  c . . . De  éppen  ez  az  éhínség  bizonyítja 
a legjobban,  hogy  mindenkor  jóval  rövidebbre  kellett  volna 
szabni  pesti  tartózkodásuk  idejét.  „Új  város ; új  pénz"  mondta 
egy  jóval  későbbi  vidéki  színigazgató.  Ezt  úgy  látszik,  figyelmen 
kívül  hagyták  a régiek,  akik  erővel  központot  akartak  csinálni 
a kicsi  Pestből  és  nem  vették  észre,  hogy  az  olyan  országban, 
ahol  nincsenek  hatalmas  gócpontokban  összehalmozva  az  anyagi 
és  erkölcsi  értékek,  hanem  szerteszét  vannak  szóródva ; az  ilyen 
országban,  mondom,  vándorolni  kell  annak,  aki  erkölcsi  érté- 
keit pengő  pénzre  akarja  felváltani. 

A Wesselényi-féle  vándorszínészeti  rendszer  sikerének  hatása 
alatt  — úgy  látszik  — maga  Kelemen  László  is  belátta  végze- 
tes tévedését  s ott  hagyva  makói  ügyvédi  irodáját  ezúttal  mint 
vidéki  színigazgató  próbált  szerencsét.  Összetoborzott  társulatá- 
val 1799  december  1.-én  kezdte  meg  vidéki  működését.  Első 
állomása  Nagyvárad  volt.  Társulatával  az  egész  télen  át  itt  ját- 


48 


szott.  Érdekes  és  jellemző,  hogy  ekkor  is  vele  volt  az  izgága 
Sehy,  aki  azonban  itt  egy  kocsmai  verekedés  közben  befejezte 
változatos  életét.  (Huszárok  verték  agyon.) 

Váradról  Szegedre,  majd  Kecskemétre  ment  Kelemen 
László,  de  — hiába  — ő a vidéki  utakon  sem  találta  meg  a 
szerencséjét.  Megfordult  társulatával  Nagykőrösön,  Miskolczon 
is,  de  már  innen  csak  Losonczig  tudott  eljutni.  Ez  volt  Kelemen 
László  vidéki  végállomása.  Társulata  szétoszlott,  ő maga  teljesen 
tökrement,  úgy,  hogy  alig  tudott  feleségével  — Lipcsey  Máriá- 
val — elutazni.  Egy  plébános  rokonához  ment  Ráczkevére,  ahol 
1801-ben  kántor-tanítónak  választották  meg.  Később  Csanád- 
palotára  költözött.  Itt  is  kántor  volt  1814-ben  bekövetkezett 
haláláig. 

A csanádpalotai  temetőben  díszes  síremlék  jelzi  az  első 
magyar  színigazgató  örök  pihenőhelyét.  Míg  élt,  sohasem  tudott 
eljutni  a siker  virágos  mezejére,  pedig  szent  rajongással  igye- 
kezett utat  törni  oda.  Merész  álmokat  akart  megvalósítani,  de 
csak  álmodozni  tudott . . . Az  ábrándok  világában  élt.  Talán 
azért  nem  termett  a számára  egyetlen  virág  sem  ezen  a kemény, 
darabos  magyar  földön . . . ^ 


^ Kelemen  László  6 láb  magas  vörŐsmárvány  síremlékén  a kővetkező 
felirat  van : „Itt  nyugszik  Kelemen  László  ügyvéd,  színműíró,  első  magyar 
színigazgató,  kántor-tanító.  1760—1814.  E sírkövet  felállították:  leánya 
Veronika  és  unokái  Kelemen  István,  Kelemen  Kálmán,  Kelemen  Kajetán  és 
Nemes  Ferenc." 

1888-ban  az  „Orsz.  Színész-Egyesület"  is  állított  emlékkövet  Kelemen 
Lászlónak  Csanádpalota  főterén.  Ez  az  emlék  9 láb  magas  szürke  tiroP 
esiszolt  márványból  van.  Rajta  a következő  felirat : 

„KELEMEN  LÁSZLÓNAK, 
az  első  magyar  színigazgatónak 
— 1760-1814  — 
emlékezetére 

a magyar  Színész-Egyesület 
1888. 

szeptember  8.-án." 


A KOLOZSVÁRI  SZÍNHÁZ. 

(1807—1825.) 


A Kolozsvárról  elszakadt  színészekkel  bekukkantunk  Debre- 
czenbe,  Szegedre;  megültűk  velük  Pestet;  elkísértük  őket  Mis- 
kolczig,  Kassáig.  Gyerünk  vissza  most  már  Kolozsvárra  és  nézzük 
meg  azokat  a színészeket,  akik  Kótsi  Patkó  János  igazgatása 
alatt  odahaza  maradtak  az  „anyavárosaiban. 

De  ne  Pataki  tiszteletes  úr  házánál  keressük  őketi  Már 
nem  ott  játszanak.  A Pataki-ház  ugyanis  gazdát  cserélt  és  az  új 
gazda  felmondta  Kótsi  Patkó  uraiméknak  a szállást.  Kénytelen- 
kelletlen, a célnak  kevésbé  megfelelő  Rhédey-házba  költözött 
hát  vissza  a játszótársaság.  Igen  ám,  de  gróf  Rhédey  László  csak 
egy  téli  félesztendőre  adta  ki  háza  nagytermét,  mert  a félév 
elteltével  nagy  átalakításokat  akart  benne  végeztetni.  Ilyenformán 
az  a szomorú  eshetőség  fenyegette  a kolozsvári  színészeket,  hogy 
anyavárosukban  nem  lesz  játszóhelyük. 

A Rhédey- ház  nagytermében  1807  december  3.-án  kezdőd- 
tek meg  az  előadások  s 1808  április  24.-én  fejeződtek  be.  Ekkor 
azután  Marosvásárhelyre,  onnan  pedig  a nyár  folyamán  Debre- 
czenbe  mentek  a kolozsvári  színészek.^  Azonban  a Debreczennek 
szánt  rövid  nyári  látogatás  nagyon  hosszú  lett,  belenyúlt  a télbe 
is,  sőt  még  a rákövetkező  esztendő  telébe  is.  E két  esztendő 
alatt  Kolozsvárt  egyetlen  előadást  sem  tarthattak  a színészek, 
mert  a „kincses"  városban  nem  kaptak  játszóhelyet.  Szerencsére 

^ A kolozsvári  aktorok  leginkább  ökrös  szekereken  utaztak.  A széki  gróf 
Teleki-nemzetség  marosvásárhelyi  levéltárában  a Kolozsvártól  Vásárhelyig 
tett  útról  két  fuvarlevelet  is  találtam.  Az  egyik  1808«ból  való.  Ezen  summa- 
summárum  7 rénforint  38  krajcár  van  feltüntetve  forspontköltség  gyanánt. 
A másik,  valószínűleg  későbbi  időből,  23  rénforint  48  krajcár  útiköltségről 
számol  be. 

a két  debreczeni  esztendő  eléggé  kedvező  pénztári  viszonyok 
között  folyt  le  s így  a túlhosszú  kirándulás  nem  járt  veszte- 
séggel. 

A debreczeni  tartózkodás  idejében  a társulat  jelesebb  tagja* 
voltak:  a Pestről  Wesselényi  által  visszarendelt  Ernyi  Mihály, 
Ernyiné,  továbbá  Székely  József,  Székelyné  Ungár  Anna,  Jantsó 
Pál,  Némethy  Sándor,  Némethyné,  úgyszintén  Kántor  Gerzson 
és  Kántorné,  akik  a pesti  társulattól  szerződtek  ide. 

Az  erdélyi  felügyelő-bizottságnak  debreczeni  meghatalmazottja 
Halmágyi  László  volt.  Ő képviselte  itt  Wesselényit.  A társulat 
igazgatásával  pedig  Patkó  János  helyett  Ernyi  Mihályt  bízták 
meg.  Kótsi  Patkó  neve  ekkor  már  egyáltalában  nem  szerepelt 
a színlap-cédulákon,  ő még  a debreczeni  kirándulás  előtt  vissza- 
vonult a színpadtól  feleségével  együtt.  Távozásuk  súlyos  csapás 
volt  a színészetre.  Különösen  Kótsié,  akiben  nemcsak  legkiválóbb 
tagját,  hanem  egyúttal  az  akkori  idők  legtehetségesebb  színész- 
oktatóját, nagyképzettségű  tanítómesterét  veszítette  el  az  erdélyi 
színtársulat.  Ha  ő --  az  egyszerűség  apostola  — maradt  volna 
végig  az  erdélyi  játszótársaság  vezetője,  bizonyára  az  egyszerű- 
ség, a természetesség  lett  volna  úrrá  a színpadon  beszédben  és 
mozgásban  egyaránt;  az  ő iskolájában  nőtt  volna  fel  a második 
generáció,  mely  az  egyszerűséget  tekintette  volna  megőrzendő 
szent  hagyománynak  és  biztos  alapnak,  amelyre  a további  fejlő- 
dés építendő.  Sajnos,  nem  így  lett,  Kótsi  Patkó  hamar  vissza- 
vonult a színháztól;  irányadó  elveit  nem  tudta  e rövid  idő  alatt 
berögzíteni  a színészlelkekbe  s így  a németes  deklamáló  iskola 
vonult  be  nehézkes,  otromba  koturnuszaival  az  erdélyi  színpadra 
is  s az  utódok  ezeket  az  idétlen  koturnuszokat  őrizték  tradíció 
gyanánt.  Ezekben  a lehetetlen  csizmákban  járta  azután  sokáig  a 
maga  téveteg  útjait  a magyar  színészet  . . . Megmérhetetlénűl 
sokat  vesztett  hát  Kótsi  visszavonulásával  a fiatal,  magyar 
színpad  ... 

Ezt  a veszteséget  csakhamar  követte  a másik.  1809  október 
25.-én  meghalt  Wesselényi,  a magyar  színészet  újjáteremtője,, 
az  erdélyi  színtársulat  bőkezű  főigazgatója,  minden  áldozatra 
kész  pátrónusa.  Halálát  sokáig  sínylette  az  egész  magyar  színé- 
szet, de  különösen  Kolozsvár  színészete.  Alighogy  kihullott 
erős  kezéből  Thália  szekerének  gyeplője,  már  is  megbomlott  a. 

rend,  az  egyetértés  a vezető  nélkül  maradt  színészek  között. 
Wesselényi  halála  után  a társulat  hamarosan  ketté  vált.  A 
kisebbik  rész  Kolozsvárhoz  ragaszkodott,  régi  emlékek,  meleg 
érzések  fűzték  őket  oda;  a nagyobbik  rész  ellenben  Debreczen- 
ben  akart  maradni,  ahol  egy  új  pártfogó  akadt.  (Mert  hiába, 
az  Isten  sohasem  hagyjá  el  végképen  az  árvát  . , .) 

Ám  a társulat  kettéválasztását  az  új  pártfogó  sem  tudta 
megakadályozni.  Ama  bizonyos  töredék,  mely  Kolozsvárhoz 
annyira  ragaszkodott,  Wándza  Mihály  igazgatása  alatt  Erdély 
fővárosának  vette  útját.  Hamarosan  tapasztalniok  kellett  azon- 
ban, hogy  Kolozsvár  nem  a régi  többé.  Mintha  Wesselényi 
halálával  elváltozott  volna  a kincses  város  is  . . . Bizony  elvál- 
tozott . . . úgy,  hogy  talán  fontosabb  lett  nálánál  egy  ideig 
Debreczen  is,  Nagyvárad  is.  Amott  ugyanis  Gulácsy  Antal  tábla- 
bíró, emitt  pedig  Sándorffy  József  orvos  vette  át  Wesselényi 
szerepét.  Ők  lettek  vezéralakjai  a jobbára  volt  kolozsvári  színé- 
szekből szervezett  társulatnak.  Itt*  kezdődött  Nagyvárad  és 
Debreczen  színházi  szövetsége,  mely  később  megújult  és  sokáig 
fennállott.  Ennek  a társulatnak,  mely  Debreczenben  és  Nagy- 
váradon játszott,  igazgatója  Ernyi  Mihály  volt.  De  hagyjuk 
egyelőre  a debreczeni  társulatot.  Majd  találkozunk  még  velők. 

Kolozsvárt  1810  május  20.-án  kezdette  meg  Wándza  Mihály 
az  előadásait.  Ekkorra  már  teljesen  készen  volt  a gróf  Rhédey 
László  alaposan  kibővített  és  pompásan  átalakított  színházterme, 
de  a grófi  tulajdonos  olyan  magas  bérösszeget  kívánt  érte, 
hogy  szegény  Wándza  Mihály  nem  merte  kivenni.  Nem  is  itt, 
hanem  a Wesselényi-házban  játszottak  ekkor  a színészek.  (A 
mai  „Úri  Kaszinó"  épületében.) 

Volt  ennek  a háznak  az  udvarán  egy  „ló-iskola".  Már 
Wesselényi  is  színházat  akart  belőle  csináltatni,  mikor  a kolozs- 
vári szinészeknek  nem  volt  hol  játszaniok.  Wándza  Mihály  is 
erre  a lóiskolára  vetette  most  a szemét  s miután  a begyült 
könyöradományokból  úgy  ahogy  átalakíttatta,  kezdetét  vette 
benne  a játék.  Csakhogy  sokkal  jobb  lett  volna  a könyörado- 
mányokból a Rhédey-féle  színház-termet  kibérelni,  már  csak 
azért  is,  mert  oda  szívesebben  jött  volna  a közönség,  s főleg 
pedig,  mert  úgy  nem  haragították  volna  magukra  a gróf  urat, 
aki  sehogysem  tudta  elviselni,  hogy  az  ő pompás  színházterme 

üresen  álljon.  Nem  is  sokáig  állott  üresen  I Még  abban  a hónap- 
ban német  színészek  játszottak  benne.  Ettől  az  időtől  kezdve 
egész  1820-ig  a német  színészek  állandó  tanyája  lett  a Rhédey- 
terem.  Minden  évben  ellátogattak  ide  a sógorok  és  szépen  ki- 
húzták itt  a telet. 

Német  színészet  Kolozsváron!  . . . Megtörténhetett  volna-e 
Wesselényi  életében  ilyesmi  ? . . . Ö,  aki  valamikor  valósággal 
hadat  vezetett  gróf  Haller  vára  ellen  csak  azért,  mert 
ezt  a szilágysági  szomszédját  egy  kissé  aulikusnak  találta ; 
bizonyára  puszta  ököllel  verte  volna  ki  Kolozsvárról  a némete- 
ket, sőt  tán  magát  gróf  Rhédey  urat  is  . . . A jó  Kolozsvár 
azonban  nem  így  gondolkozott,  sőt  ellenkezőleg,  szívesen 
járt  a német  előadásokra,  különösen,  ha  operát  játszottak  . . . 
A magyar  társulat  meg  élt,  ahogy  tudott  . . . Szegény  Wándza 
Mihály  a saját  rizikójára  játszott  s a színházi  komisszió  csak 
akkor  lépett  a segítségére,  mikor  a szerencsétlen  társulat  a 
bukás  szélén  állott.  Némi.  könyöradományokkal  eltengődött 
valahogy  a jó  Wándza  Mihály  1813-ig,  de  ekkor  kénytelen  volt 
leköszönni  az  igazgatásról. 

Ilyen  szomorúan  állott  a kolozsvári  magyar  színészet  ügye 
Wesselényi  halála  után  1 Könyöradományokból  éldegélt,  akár- 
csak valamikor  Pesten  1 . . . 

Ennek  a nagy  elhanyatlásnak  az  okát  nem  a társulat  gyen- 
geségében kell  keresnünk.  Maga  a társulat  semmivel  sem  volt 
gyengébb,  mint  az  akkori  társulatok  bármelyike.  Hiszen  itt  volt 
Jantsó  Pál,  Székely  József  Székelyné  Ungár  Anna,  Sáska  Já- 
nos, Sáskáné  Koronka  Borbála,  ifj.  Székely  József,  Eder  György, 
Simény  Borbála,  Pergő  Celesztin,  Török  István,  Diószegi  Sámuel, 
Pataki  Anikó  stb.  stb.  Látnivaló  tehát,  hogy  meglehetősen  népes 
és  erős  társulattá  nőtte  ki  magát  a Debreczenből  visszajött  tö- 
redék s hogy  mégsem  tudtak  boldogulni,  annak  oka  egy- 
szerűen az,  hogy  nem  volt  pátrónusuk  I . . . Csak  úgy  magára 
hagyatva,  a maga  sorsára  bizva  nem  igen  boldogult  nálunk  a 
színészet.  Ebben  a mi  búzatermő  földünkben  mélyebb  gyökeret 
sehogysem  tudott  verni  ez  a kényes  palánta,  hacsak  nem  ön- 
tözte, nem  ápolta  különös  szorgalommal  valami  gondos  kéz  I 
Ennek  a kéznek  a hiányát  sínylette  most  a kolozsvári  pa- 
lánta is  . . . 

Wándza  Mihály  lemondása  után  P.  Horváth  Dániel  állott 
főigazgatóként  a színtársulat  élére  s annak  ügyeit  Wesselényi 
szellemében  akarta  irányítani.  Sajnos,  nem  sok  foganatja  lett  a 
jó  szándéknak.  Egy  év  múlva  már  Horváth  Dániel  leköszönt  s 
ugyanekkor  jó  hosszú  időre  megszűnt  a kolozsvári  magyar 
színészet  is ! Olyanféle  okok  szüntették  meg,  mint  Láng  Ádámék 
pesti  működését.  Láng  Ádáméknak  azért  kellett  elmenníök 
Pestről,  mert  a fejők  felől  lebontották  a Rondellát.  Hasonló 
eset  történt  most  Kolozsvárt  is.  A színházhelyiséget  magában- 
foglaló  Wesselényi* ház  más  kézre  került,  az  új  tulajdonos  pedig 
felmondott  a színházi-bizottságnak  és  a színházzá  varázsolt 
lóiskolából  ismét  lóiskolát  csinált.  A színtársulat  tehát  hajlék 
nélkül  maradt.  Ott  volt  ugyan  a gróf  Rhédey-féle  színház- 
terem, de  abban  német  színészek  játszottak ; az  1803  óta  épülő 
állandó  színház  pedig  sehogysem  akart  elkészülni.  (A  legnagyobb 
akadályt  a napóleoni  hadjáratok  következtében  beállott  deval- 
váció gördítette  a színházi  építkezés  befejezése  elé.) 

Ilyenformán  a magyar  színészeknek  Kolozsvárt  nem  volt 
mit  keresniük.  Anya- városuk  kitagadta  őket  I Szerencsére 
Marosvásárhely  szívére  ölelte  az  elűzött  gyermeket!  ...  A 
A székely  főváros  lett  ezután  igazi  otthona  a kolozsvári  színé- 
szeknek! . . . Kolozsvárt  pedig  1814  tői  kezdve  1819-ig  egy- 
általában nem  volt  magyar  színtársulat  és  — úgylátszik  — nem 
is  nagyon  érezte  ennek  a hiányát  senki.  A Rhédey-házbeli  német 
opera- előadások  magyar  közönsége  nem  igen  törődött  már 
nemzeti  misszióval,  magyar  színészettel!  . . . Hiába!  . . . Meg- 
halt Wesselényi ! Az  ő halála  után  Pesten  is,  Kolozsváron  is  a 
német  színészet  lett  az  úr;  a szegény  lerongyolódott  magyar 
Thália  sietve  kotródott , előle  a két  magyar  hazának  mind  a két 
fővárosából.^  . . 

És  mégis  eljött  egyszer  az  ünnep,  a magyar  színészet 
ünnepe ! Kolozsvár  falai  között  elsőbb,  jóval  azután  Pesten  is  . . . 


^ Az  1801 -bén  összetákolt  marosvásárhelyi  játszó- színt,  melynek  azon- 
ban csak  a színpadja  volt  befedve,  most  egészen  betetejezték,  sövény-falát 
kívül-belül  betapasztották  s föthetövé  tették.  Az  így  átalakított  színházban 
játszották  végig  azután  a teleket  a kolozsvári  színészek  1815-töl  kezdve 
egész  1820-ig.  Az  erdélyi  magyar  színészetet  tehát  Marosvásárhely  mentette 
meg  ekkor  a végpusztulástól. 

A kolozsviri  nemzeti  színházat  1821  március  11.-én  nyitot- 
ták meg.  Elsőnek  P.  Horváth  Ádám  lépett  a színpadra  és  el- 
szavalta erre  az  alkalomra  írt  költeményét.  Ezután  Körner 
Tivadar  „Zrínyi"  című  drámájának  előadása  .következett.  A da- 
rab összes  szerepeit  kivétel  nélkül  csupa  főrangú  műkedvelő 
játszotta,  jelezni  akarván  ezzel  is  a nap  jelentőségét.  Kolozsvár 
vezető  társadalma  így  tette  jóvá,  amit  a közelmúltban  a magyar 
színészet  ellen  vétett  I . . . Wesselényi  megbékélt  szelleme  bizo- 
nyára örömmel  tekintett  rájok  I . . . 

A következő  estén  a lelkes  színészcsapaté  volt  a színpad. 
A nemzet  vándor  kultúrharcosai  benső  ünnepi  hangulatban 
léptek  az  első  állandó  magyar  színház  simára  gyalult  deszkáira 
és  eljátszották  Szentjóbi  Szabó  László  „Korvin  Mátyás"  című 
darabját. 

Ebben  az  ünnepi  előadásban  részt  vett  minden  színész, 
név  szerint : Gidófalvi  Jantsó  Pál,  Némethi  Sándor,  Székely 
József,  Székelyné  Ungár  Anna,  Kemény,  Keményné,  Pergő 
Celesztin,  ifj.  Székely  József,  Cseh,  Rátz  Sándor,  Bartha  Mózes, 
Gödé  István,  Símény  Borbála,  Hajósné  Koronka  Borbála,  Tö- 
rök István,  Farkas  József,  Néb  Mária,  Keresztes  Julianna, 
Kolozsváry  Pál,  Kónya  László.  Továbbá:  Gilyén  Sándor  (súgó) 
és  Simonffy  György  (szín-mester). 

Az  ünnepélyesen  megnyitott  színházat  maga  a „színházi- 
bizottság" igazgatta.  E bizottságnak  gróf  Bánffy  Dénes,  P. 
Horváth  Dániel,  gróf  Lázár  Miklós,  gróf  Csáky  József,  báró 
Nalátzi  József,  báró  Kemény  Miklós,  Hollaky  Antal,  Nagy  Lázár 
és  Szentkirályi  Mihály  voltak  a tagjai. 

Kár,  hogy  ez  a hatósági  jellegű  igazgatás  csak  egy  félévig 
tartott.  Ennek  leteltével  a magánváilalkozási  rendszer  ütötte  fel 
tanyáját  az  új  színházban.  Első  bérlője  Nagy  Lázár  volt  s mind- 
járt le  is  sülyesztette  a színháznak  az  első  estéken  elért  szín- 
vonalát. Nagy  Lázár  pár  évi  működése  után  Hollaky  Antal 
vette  bérbe  a színházat,  de  ez  az  igazgató-változás  még  nagyobb 
sülyedést  jelentett.  (Az  ő idejében  mindennapos  dolog  lett  a 
szerep  nem  tudása,  stb.  stb.) 

De  hagyjuk  a mizériákat.  A mai  távlatból  amúgy  is  össze- 
törpülnek  ezek  ama  nagyjelentőségű  tény  mellett,  hogy  végre 
megnyílt  az  első  állandó  színházunk. 

A kolozsvári  magfyar  színház  építése  mindjárt  egy  nagy- 
szabású irodalmi  eseményt  idézett  elő : Néhány  erdélyi  főúr  még 
1814-ben  pályadíjat  tűzött  ki  egy  magyar  történelmi  drámára 
azon  célzattal,  hogy  az  épülő  színház  a pályadíj-nyertes  színmű 
előadásával  avattassák  fel.  Katona  József  e felhívás  hatása  alatt 
megírta  „Bánk-bán"-ját  és  elküldötte  a pályázatra.  A bírálók 
lelki  vakságán  múlt,  hogy  nem  vették  észre  máig  is  legjobb 
történelmi  tragédiánkat;  de  ez  mit  sem  változtat  a tényen, 
hogy  az  első  állandó  színház  létesítése  maga  után  vonta  egy 
nagyszabású  dráma  születését  I 

Szomorú  és  furcsa  kor  lehetett  az,  amelyben  egy  „Bánk- 
bán"-t  nem  vettek  észre!  Éppen  azért  ne  ütődjünk  meg  Nagy 
Lázár  igazgató  uram  furcsaságain,  aki  botos  ispánja  vezetése 
alatt  küldötte  el  nyaranta  a színtársulatot  Marosvásárhelyre  meg 
Nagyszebenbe  I És  ne  bántsuk  utódját,  Hollaky  Antal  urat  se, 
aki  német  színészeket  is  játszatott  a kolozsvári  színházban, 
hogy  a jövedelmet  fokozza!  Ez  a sok  fonákság  egészen  bele- 
illik abba  a felfordult  furcsa  világba,  mely  Katona  hatalmas 
drámáját  nem  látta  meg. 

Nagy  Lázár  és  HoUaky  Antal  uraimék  furcsaságainak  azon- 
ban nemsokára  mégis  csak  vége  szakadt.  Nagy  Lázár  u.  i. 
1823-ban  a színházvezetést  Udvarhelyi  Miklós  és  Székely  József 
nevezetű  színészeire  bízta,  akik  aztán,  amennyire  lehetett,  rendbe 
is  hozták  az  ügyeket.  Leszerződtették  Dérynét,  Szentpéteryt, 
Szilágy  Pált ; hozzáértéssel  vezették  a próbákat ; jó  előadásokat 
produkáltak  s Nagy  Lázár  uraimék  csodálkozására  egyszer  csak 
elkezdtek  a jó  kolozsváriak  tömegesen  járni  a színházba. 

A társulat  ezután  is  csak  télen  játszott  Kolozsvárt.  Nyaranta 
felkeresték  Marosvásárhelyt,  Brassót,  Nagyszebent;  de  az  ősz 
első  hideg  szelére  mindig  visszamentek  a jó,  meleg,  kedves 
Kolozsvárra. 


FEJER  VARMEGYE  SZINTARSULATA. 

SZÉKESFEHÉRVÁR,  PEST,  POZSONY. 

(1816-1825.) 

A dcbreczeni — nagyváradi  társaságból,  melynek  Gulácsy 
Antal,  majd  Sándorffy  József  volt  a főigazgatója,  1815-ben 
kilépett  egy  csapat  színész,  akik  igazgató  nélkül,  „színjátszó- 
köztársaság*^  néven  Szathmáron  kezdtek  játszogatni. 

Jó  színészekből  állott  a csapat  s egy  ideig  elég  jól  is  ment  a 
dolguk,  hanem  aztán  hamarosan  felbomlott  közöttük  az  egyet- 
értés. Az  igazgató  nélkül  való  köztársaságban  nem  volt  senki, 
aki  a kellő  fegyelmet  fenntartsa.  Második  állomáshelyükön, 
Nagykárolyban,  már  oly  nagy  volt  a fegyelmetlenség,  hogy  a 
„köztársaság**  csak  Nagykállóig  tudott  eljutni.  Itt  azonban 
belátták  maguk  is,  hogy  fegyelem  nélkül  nem  fognak  boldogulni 
és  Balog  Istvánt  tették  meg  igazgatójukká.  Ez  a Balog  István 
aztán  — akivel  már  találkoztunk  Pesten  a Hacker-házban  is  — 
okos  és  szakavatott  igazgatásával  igen  jó  hírnevet  szerzett 
magának  s társulatának. 

Balog  István  színészeivel  a felsőmagyarországi  városokat 
járta,  de  sehol  állandóan  meg  nem  telepedett.  Afféle  utazó  tár- 
saság volt.  Megfordultak  Komáromban  is,  ahol  különösen  meg- 
szerették őket.  Nagyrészt  sikereiknek  tulajdonítható,  hogy  Komá- 
rom vármegye  ezidőben  színházépítési  tervekkel  foglalkozott.  Ez  a 
tervezgetési  láz  azonban  hamar  elmúlt,  nagyrészt  talán  a társulat 
kebelében  kitört  viszály  lohasztotta  le.  E viszály  következtében 
Balog  István  nejével  — Tenkler  Lizivel,  aki  a vidék  egyik  leg- 
jobb énekes  színésznője  volt  — és  még  néhány  tagjával  ott  is 
hagyta  a marakodó  „köztársaság**-ot  és  Tatára,  majd  Győrbe 
ment.  Balog  Istvánék  itt  is  oly  sikeres  működést  fejtettek  ki. 

hogy  Fehér  vármegye  meghívta  őket  Székesfehérvárra.  Balog 
István  el  is  fogadta  a meghívást,  de  előbb  Pécsre  vitte  társulatát. 

Székesfehérvárt  1818  október  11.-én  tartották  első  előadá- 
sukat zsúfolt  ház  mellett.  Előadták  Tokody  Jánostól : „A  szö- 
vetségesek diadalma**  című  eredeti  vitéz  rajzolatot  5 felvonásban. 

A régi  magyar  színészetnek  egyik  legszebb  korszaka  vette 
kezdetét  ezen  a napon.  Maga  Fejér  megye  lett  erkölcsi  és 
anyagi  támogatója  a színész-társulatnak.  Fejér  megyének  ez  a 
nemes  elhatározása  tulajdonképen  egy  magasabb  cél  érdekében 
keletkezett.  Az  agitációnak  lehető  legmagasabb  foka  volt  ez  a 
nemes  vármegye  részéről  az  irányban,  hogy  a magyar  színészet- 
nek országos  intézkedéssel  való  állandósítását  előmozdítsa.  Wes- 
selényi szerepét  most  Fejér  vármegye  vette  a kezébe  és  ezzel 
Székesfehérvár  lett  egy  időre  legfontosabb  központja  az  egész 
magyar  színészetnek. 

A színészet  ügyének  előmozdítására  a pátrónus-vármegye 
saját  területén  közadakozásokat  is  gyűjtött.  1818-ban  21.963  frt; 
1819-ben  7.755  és  1820-ban  7.610  frt,  összesen  tehát  37.328 
frt-ot  adott  össze  e dunántúli  vármegye  közönsége  a színészet 
állandósítására.  Mágnások,  nemesek,  polgárok  és  egyes  közsé- 
gek egyaránt  adományoztak. 

A fehérvári  társulatot  a vármegye  házilag  igazgatta,  ő 
fizette  a színészeket ; könyvtárt,  ruhatárt,  díszleteket  szerzett  be ; 
a számodásokat  pedig  a vármégye  közgyűlése  vizsgálta  át.  A 
társulat  igazgatósága  is  csupa  vármegyei  tisztviselőből  került  ki. 
Kolozsváry  Pál  főszolgabíró  lett  a főigazgató ; Nagy  Ignác 
megyei  főadószedő  a „theátrális  cassa  perceptora** ; pészaki  Baj- 
záth  György  megyei  aljegyző  pedig  a játékszíni  dekorációk 
főigazgatója. 

A vármegye  minden  nagyobb  helységét  is  fel-felkereste  a 
társulat,  de  állandó  központjuk  Székesfehérvár  volt.  Egy  ízben 
a szabad  ég  alatt  is  játszottak  Fejér  vármegye  színészei,  még 
pedig  Mohán,  pészaki  Bajzáth  György  birtokán  1819  aug.  15.-én, 
előadván  „gróf  Waltron"  „tábori  érzékeny  játék **-ot). 

A fehérvári  színtársulat  a következő  „játszótagok**-ból  állott : 
Demény  József,  Eder  György,  Farkas  János,  Horváth  József, 
Kárpentzky  József,  Király  János,  Komlóssy  Ferenc,  Nagy  Mihály, 
Nagy  István  („Nagy  Pista**),  Szalay  Ferenc,  Szilágyi  Pál.  Asz- 

szonyszemélyek : Baloghné  ifj’asszony,  született  Tenkler  Erzsébet, 
Horváthné  Hetey  Eszter,  Kántorné  Engelhardt  Anna,  Nagy  né 
Kazinczy  Borbála,  ifj.  Nagyné  Tulipán  Rozália.  A „muzsikai 
kar"  16  személyből  állott,  melynek  „kormányzója"  Hahner  Maka- 
riás  volt. 

Lejátszott  műsorukból  emeljük  ki:  Hamletet,  Lucza  székét 
(Katona  Józseftől),  Zrinyi  Miklós  halálát  (Körner  Tivadartól 
Szemere  fordításában);  de  eljátszotta  a székesfehérvári  társulat 
„Lear-király"-t  is  Kántorné  hasznára  (vagyis  jutalom  játékára), 
Calderon  „Az  élet  csak  álom"  című  színművét  Nagy  Pista  hasz- 
nára s ez  a társulat  hozta  színre  Kisfaludy  Károlynak  „Tatárok 
Magyarországon"  című  drámáját  (első  előadása  Székesfehérvárt 
1819  április  18.)  és  „Pártütők"  című  vígjátékát.  (Első  előadása 
1819  november  23.) 

Három  nagy  magyar  társulat  volt  tehát  már  ekkor : a 
kolozsvári,  nagyvárad — debreczeni  és  ez  utóbbiból  alakult  székes- 
fehérvári színtársulat.  Jelentőség  dolgában  az  ekkori  Székes- 
fehérvár  színészete  Kolozsváréval  vetekedett.  Leginkább  e két 
város  színtársulata  gyakorolt  ezidőben  irányító  hatást  az  országos 
magyar  színészet  fejlesztésére  azzal,  hogy  időnkint  az  ország 
központjának  induló  Pesten  is  megszólalt.  E tekintetben  Debreczen, 
Nagyvárad  mögöttük  maradt.  A nagyvárad — debreczeni  színtár- 
sulat sohasem  játszott  Pesten  s mindég  csak  a maga  szűkebb 
körzetét  járta  a Gulácsy-Sándorffy-korszakban  is.  Már  pedig 
minden  nagyobb  magyar  társulatnak  elsőrendű  kötelessége  lett 
volna,  hogy  olykor-olykor  Pestet  is  felkeresse  s felvegye  a harcot 
az  itteni  német  színészettel.  Évenkint  megismétlődő  s a körül- 
ményekhez képest  kisebb-nagyobb  ostromokat  kellett  volna 
intézni  a Gizella-téri  német  színház  ellen  újabb  és  újabb  magyar 
színész  sereggel.  Debreczen  sohasem  küldte  ide  a maga  katonáit 
s úgy  látszik,  Gulácsy  és  Sándorffy  uraiméknak  sem  jutott 
eszökbe  ez  a fontos  küldetés.  Bizonyosan  nagyon  merész  és 
kockázatos  vállalatnak  tartották  s inkább  maradtak  Szűkebb 
pátriájuk  korlátái  között.  Fejér  vármegye  azonban  nem  így  gon- 
dolkozott, hanem  Pestre  is  elküldötte  a maga  híres  színészgár- 
dáját, hogy  ott  is  emeljék  fel  a lehanyatlott  zászlót. 

Gróf  Brunszvik  Ferenc,  a pesti  és  budai  theátrum  igazgatója, 
Fejér  vármegye  közbenjárására  hajlandó  is  volt  felléptetni  a 

magyar  színészeket,  sőt  színlapjain  reklámképen  előre  hirdetgette, 
hogy  a Medárdi  vásár  végéig  minden  kedden  és  pénteken  magyar 
előadások  lesznek  a városi  Theátrumban. 

Íme,  a vándorszínészkedés  eredménye ; a kóbor  színész- 
apostolok a jó  magyar  vidéki  közönséggel  megkedveltették  a 
színjátékot  s most,  a vásár  idején,  amikor  a vidékről  nagy 
magyar  sokadalmak  szoktak  idefent  összegyűlni,  a német  direktor 
anyagi  haszonnal  járó  dolognak  véli  egy  jónevü  magyar  szín^ 
társulatnak  a felléptetését.  (Mert  ugyan  mi  másért  léptette  volna 
őket  fel  ?) 

...  És  megtörtént  a csoda ; a német  színház  színpadán, 
melyre  eddig  magyar  színész  nem  tehette  lábát,  a fehérvári 
társaság  1819  május  3.-án  első  előadásul  eljátszotta  Kisfaludynak 
„Tatárok  Magyarországon"  című  drámáját  ...  A siker  nagy 
volt  I A hatás  óriási  I A székesfehérvári  társulat  Kántornéval  az 
élén  dicsőséggel  állotta  meg  a helyét  a német  színház  hatalmas 
színpadán. 

Az  előadás  sikere  Kisfaludyt  teljesen  meggyőzte  a felől, 
hogy  drámaírónak  született.  Ettől  kezdve  sűrűn  szerepelnek 
darabjai  a színpadon  s mondhatni  tipikus  drámaírója  lett  a 
székesfehérvári  társulatnak.  Katona  Józsefet,  legkiválóbb  törté- 
neti drámánk  íróját,  Wesselényi  színjátszói  szólaltatták  meg; 
Fejér  vármegye  színészei  pedig  Kisfaludy  Károlyt  — a magyar 
vígjáték  megteremtőjét  — hozták  szoros  összeköttetésbe  a szín- 
paddal. 

A fehérvári  társulat  — melynek  főigazgatója  most  is  Kolozs- 
váry  Pál  volt,  igazgatója  pedig  1819-től  Eder  György  — május 
3.-ától  június  16.-áig  maradt  Pesten.  Ezen  idő  alatt  18  magyar 
előadás  volt  a német  színházban.  Búcsúelőadásul  Kisfaludynak 
négy  nap  alatt  megírt  „Ilka"  című  darabja  került  színre.  Az 
elválás  azonban  nem  szólt  hosszú  időre.  Őszi  vásárra  ismét  fel- 
jött a derék  társulat  és  szeptember  7.-étől  október  19.-éig  16 
előadást  tartott  idefent.  Ekkor  került  színre  Kisfaludynak  „A 
kérők"  című  vígjátéka  (1819  szeptember  24.-én)  és  „Stibor 
vajda"  című  drámája. 

A fehérvári  társulatnak  tehát  Pest  is  egyik  állomása  lett. 
Minden  évben  ellátogattak  ide  a magyar  aktorok,  de  cgy-két 
hónapnál  tovább  sohasem  maradtak  idefent.  Nem  is  maradhat- 


tak  volna,  hiszen  csak  vendégek  voltak,  a német  színház  ven- 
dégei s a szíves  látás  csak  a vásáros  időkre  szorítkozott,  amikor 
t.  i.  haszna  is  volt  belőle  a vendéglátó  gazdának.  De  a magyar 
színészet  szémpontjából  nézve  is  elég  volt  ez  az  egy-két  hónapi 
pesti  tartózkodás ; Pest  — bármilyen  fontos  pozíció  volt  is  — 
még  mindig  csak  mint  átmeneti  állomás  nyújthatott  kellő  garan- 
ciát a magyar  színtársulat  megélhetésére.  Úgy  látszik,  érezte  ezt 
Fejér  vármegye  is,  mert  — egyelőre  legalább  — nem  volt  szán- 
dékában véglegesen  vagy  csak  huzamosabban  is  Pesten  működ- 
tetni a színtársulatot.  Fejér  vármegye  általában  igen  életrevaló 
stratégiával  mozgatta  a maga  színész-hadseregét.  Oda  küldte 
őket,  ahol  a végleges  győzelem  szempontjából  épen  szükség 
volt  rájuk. 

Fejér  vármegye  — mint  tudjuk  — a magyar  színészet 
állandósítását  tűzte  ki  végcéljául  I Bizonyosra  vette,  hogy  nemes 
törekvését  magáévá  teszi  az  országgyűlés  is.  Minden  reményét 
az  országgyűlésbe  vetette,  melyet  végre  1825-ben  össze  is  hívtak 
Pozsonyba. 

Fejér  vármegye  alaposan  felkészült  a döntő  ütközetre.  Elő- 
ször is  kieszközölte,  hogy  az  országgyűlés  ideje  alatt  színészei 
Pozsonyban  játszhassanak.  Hogy  azonban  az  országos  Rendeknél 
minél  nagyobb  eredményt  érhessen  el,  színtársulatát  alaposan 
megnövesztette  a pozsonyi  útra.  Az  ország  három  nagy  színtár- 
sulatának színe-javát  a saját  társulatához  szerződtette  a derék 
Fejér  vármegye,  hogy  a pozsonyi  színpadról  agitáljon  velük  a 
magyar  színészet  érdekében. 

Pozsony  felé  utaztában  három  előadásra  Pesten  is  meg- 
állóit a társulat,  hogy  megnövekedett  arányaiban  is  bemutassa 
magát  ezen  a nagyjelentőségű  állomáson.  Ez  az  ad  hoc  szín- 
társulat  a következő  tagokból  állott.  Abday  Sándor,  Balog 
István,  Baranyi  Péter,  Borosnyai,  Farkas  János,  Gál,  Horváth 
József,  Kárpentzky  József,  Komlóssy  Ferenc,  Magyar  (Bartha) 
János,  Megyeri  Károly,  Pergő  Celesztin,  Pozsgay  János,  Székely 
József,  Telepi  György,  Tóth  Istyán,  Ujfalussy  Sándor,  Vásárhelyi, 
Vitéz,  Keszi,  Fekete  Mária,  Horváthné,  Kántorné,  Komlóssy  né, 
Könyvesné,  Raics  Zsófia,  Székelyné,  Simén  Borbála  és  Székely 
Zsuzsanna. 

Ez  a hatalmas  gárda  1825  szeptember  16.-án  kezdette  meg 


pozsonyi  működését  Komlóssy  Ferenc  és  Horváth  József  vezér- 
tagok.  igazgatásával.  Összesen  26  színművet  játszottak  el  az 
országgyűlés  színhelyén,  köztűk  „Macbeth"-et,  „Sapphó"-t,  „Stuart 
Máriá"-t,  „A  kérők“-et.  Hogy  előadásaik  az  akkori  igényeket  a 
legnagyobb  mértékben  kielégítették,  egyáltalában  nem  szorul 
bővebb  bizonyításra,  hiszen  az  akkori  legjobb  magyar  színészek 
játszottak  a pozsonyi  színpadon.  Es  — csodálatos  — mégsem 
volt  áldás  a munkájukon ! A Rendeket  nem  igen  érdekelte  a 
magyar  színészet  jövendő  sorsa.  Az  országgyűlés  nem  váltotta 
be  a hozzáfűzött  reményeket.  A magyar  színészet  országosítását 
magyar  szokás  szerint  jobb  időkre  halasztották,  — „ad  acta 
helyezték  I" 

Nagy  összeomlás  következett  ezután ! . . . Széthullott  mindaz, 
amit  Fejér  vármegye  felépített.  A nagy  társulat  felbomlott.  Leg- 
először Pergő,  Székely,  Farkas,  Balog  István,  Vitéz,  öál,  Telepi, 
Székelyné,  Székely  Zsuzsanna  és  Simén  Borbála  távoztak  el 
Pozsonyból.  Két  előadásra  ők  is  megálltak  Pesten  (nov.  24  és 
25.-én)  azután  ment  kiki  Kolozsvárra,  Debreczenbe  vissza. 

A társulat  többi  tagjai  is  hamarosan  eltávoztak  Pozsonyból. 
De  már  e^.kor  Fejér  vármegye  megelégelte  a sok  áldozatot  és  a 
társulatról  levette  atyai  kezét  1 A kitagadott  fiú  aztán  elkóborolt 
mindenfelé.  Győr,  Komárom,  Szabadka,  Arad  lett  az  útirány. 

Komlóssy  Ferenc  és  Horváth  József  igazgatták,  vezérelték 
a társaságot.  Komlóssyék  később  megint  a dunántúli  városokat 
járták  és  Kisfaludy  Sándor  veHe  őket  pártfogásába.  Az  ő buz- 
gólkodására  épült  fel  a balatonfüredi  színház,  melyet  1831-ben 
nyitott  meg  a hajdani  fehérvári  társulatnak  e megkopott  töredéke. . ^ 

De  nemcsak  a fehérvári  társulat  sínylette  meg  a pozsonyi 
kudarcot,  hanem  az  egész  magyar  színészet  is,  mely  most  megint 
pártfogó  és  vezető  kéz  nélkül  maradt!  A pozsonyi  bántó  zök- 
kenés után  Fejér  vármegye  csalódottan  dobta  ki  kezéből  a 
gyeplőt  és  teljesen  a maga  sorsára  bízta  a rozoga  szereket.  A 
nemes  vármegye  fényes  tervei  ott  rekedtek  a pozsonyi  kátyú- 
ban I . . . Egy  jó  ideig  senki  sem  törődött  most  már  a magyar 
színészet  országosításával,  állandó  pesti  magyar  színház  építésével  1 
Ezeket  a nagyszerű  terveket  elejtette  az  1825-iki  országgyűlés  1 . . . 

E sok  veszteséggel  szemben  elannyira  sovány  nyereség  volt 
a fölépűlt  balatonfüredi  színház,  hogy  még  ama  bizonyos  veszett 

fejszének  a nyelével  sem  ért  fel!  És  mégis  megörült  neki  a 
régi  magyar  Thália  I . . . 

Istenem,  de  nagy  lehet  ott  a szegénység,  ahol  az  ilyen 
szerény  ajándékot  is  könnyes-örömmel  fogadják! 


A KASSAI  TÁRSASÁG. 

(1830—1833.) 


A kolozsvári  színházat  1824-ben  egy  főrangú  urakból  álló 
részvénytársaság  vette  bérbe,  még  pedig  egyenesen  azzal  a cél- 
zattal, hogy  így  a játékszín  ügye  fellendüljön.  Ám  ez  az  alaku- 
lat mégsem  volt  kedvező  a kolozsvári  színházra.  Az  aktorok 
közül  többen  el  is  szerződtek  ekkor  a Pozsonyban  játszó  fehér- 
vári társulathoz.  Mikor  azonban  Fejér  vármegye  a maga  sorsára 
bízta  a társaságot,  a Kolozsvárról  elszakadt  színészek  (miután 
Komlóssy  Ferenc  és  Horváth  József  társulatánál  Szabadkán, 
Aradon  több  előadást  tartottak)  visszatértek  Kalozsvárra. 

Itt  még  mindig  a főúri  részvénytársaság  vezette  a színházat, 
de  nem  valami  sok  szerencsével,  úgy,  hogy  a méltóságos  direk- 
ció célszerűbbnek  látta  az  egész  társulatot  országos  körútra 
küldeni.  (Az  1827/28-ik  év  telén  üresen  is  állott  a kolozsvári 
színház.) 

Kénytelen-kelletlen  felkerekedtek  tehát  Erdély  színészei  és 
a részvény  társaságtól  használatra  kapott  színházi  felszerelésekkel 
elindultak  ama  bizonyos  országos  körútra. 

Ebből  a Kolozsvárról  elhajszolt  színész-csapatból  alakult 
aztán  a kassai  társaság. 

Első  állomásuk  Arad  volt,  majd  Szeged,  Szabadka,  Baja, 
Pécs  és  Székesfehérvár  következett,  de  nem  kerülték  el  a kör- 
utat járó  aktorok  Pestet  sem. 

Pestet,  jobban  mondva  Budát,  ezidőtájt  Pergő  Celesztin 
társulata  kereste  fel  néhány  nyári  hónapra.  (Pergő  színészei 
1826  júl.  31.-én  kezdték  meg  a budai  előadásaikat  Hamlettel.) 

A következő  év  nyarán  (1827)  a „Borsodvármegyei  Magyar 
Társaság"  látogatott  el  Budára.  De  alig  hogy  elmentek,  jött 
újra  a Pergő  társulata  is.  Erre  a nyárra  tehát  két  magyar  tár- 

sulat  is  jutott  a német  Budának.  Őszre  pedig  megérkezett  a 
harmadik:  a kolozsvári.  De  ez  már  Pesten  játszott. 

A kolozsvári  színészek  1827  október  27.-én  kezdték  meg 
a pesti  német  színházban  vendégszereplésüket  a „Sevillai  bor- 
bély" című  énekes  játékkal  s a derék  színtársulat  egyszerre 
meghódította  a pesti  közönséget.  Valósággal  ünnepelték  őket; 
nemcsak  a magyarok,  hanem  a németek  is.  (A  rendkívüli  siker 
hatása  alatt  a lelkes  Kántorné,  aki  egyik  előadásukat,  Pesten 
keresztül  utaztában  végignézte,  ezekkel  a szavakkal  rohant  a 
színpadra : „Oh  ti,  én  magyarjaim,  mire  is  nem  vagytok  képesek!  ") 

Ennek  a rendkívüli  nagy  sikernek  az  a magyarázata,  hogy  a 
kolozsváriak  leginkább  operákat,  énekes  játékokat  játszottak, 
melyeknek  központja  Déryné  volt,  e korszak  legnagyobb  magyar 
énekesnője;  Dérynét  meghallgatni  pedig  eljöttek  a németek  is. 
De  a társulat  többi  tagja  is  elsőrendű  erő  volt.  (Szerdahelyi 
József,  Páli  Elek,  Udvarhelyi  Miklós,  Szilágyi  Pál,  Láng  Ádám, 
Páliné,  Udvarhelyiné  stb.) 

A kolozsváriak  hetenkint  csak  két  előadást  tarthattak,  mert 
Grimm  Theodor  német  színigazgató  többre  nem  adott  nekik 
engedélyt.  Ez  a heti  két  előadás,  a legnagyobb  pártolás  mellett 
is,  aligha  nyújtott  szegényeknek  elegendő  jövedelmet.  Kiadásuk 
azonban  volt  bőven.  (Csak  magáért  a színház  használatáért  175 
R forintot  kellett  fizetniök  esténkint.)  És  mégis  kihúzták  Pesten 
az  időt  egész  1828  február  5-ig. 

Pest  után  Miskolcz  volt  a legközelebbi  állomás,  ahol  ezút- 
tal is  magyar  vendégszeretettel  fogadták  a színészeket,  sőt  most 
már  nem  is  a csizmadia-színben  szállásolták  el  őket,  hanem  a 
teljesen  elkészült  állandó  színházban.  (Kolozsvár  után  legelőször 
Miskolcz  építette  meg  a maga  színházát  és  abban  — 1823  augusz- 
tus 24.-én  — Éder  György  társulata  játszott  először.  Az  alkalmi 
prológust  Szentpéteri  Zsigmond  szavalta  s azután  Kisfaludy 
Károlynak  a „Tatárok  Magyarországon"  című  drámáját  játszot- 
ták. Ezen  az  avató  ünnepen  azonban  még  nem  volt  egészen  kész 
a színház  s csak  ideiglenes  színpadot  állítottak  fel  benne.) 

A kolozsvári  szinészek  1828  február  17.-én  kezdették  meg 
miskolczi  működésüket  a „Sevillai  borbély"  előadásával,  még 
pedig  oly  sikeresen,  hogy  a jó  miskolcziak  teljesen  le  akarták 
őket  a maguk  számára  kötni.  Erővel  ott  akarták  őket  marasz- 

tani,  a kőrútjukat  járó  kolozsvári  aktorokat.  Felajánlották  nekik 
a színházat  ingyen,  sőt  évente  3300  frt  segélyben  részesítették 
volna  őket.  Ám  a színészek  azzal  az  indokolással,  hogy  ők  a 
kolozsvári  színház  kötelékébe  tartoznak  s így  nem  rendelkezhet- 
nek szabadon  a saját  sorsuk  felől,  nem  merték  elfogadni  az 
előnyös  ajánlatot.  Hiába  marasztalták  őket.  Csak  néhány  hóna- 
pig maradtak  Miskolczon  (miközben  Kassán  is  játszottak),  azután 
megindultak  Kolozsvár  felé.  Útbaejtették  azonban  Eperjest, 
Sárospatakot,  Debreczent  és  Nagyváradot,  kisebb-nagyobb  időre 
mindenütt  felállítván  a játékszínt. 

Váradról  kérdést  intéztek  a főúri  részvénytársasághoz, 
kolozsvári  szereplésük  időpontját  illetőleg.  A válasz  lesújtó  volt. 
A mágnások  röviden  közölték  velük,  hogy  ők  bizony  — bele- 
únván  a sok  áldozatba  — lemondtak  a színház  vezetéséről, 
egyúttal  pedig  megparancsolták,  hogy  a használatra  átadott 
összes  színházi  felszerelést  — a könyvtárt  és  ruhatárt  — azon- 
nal küldjék  vissza  Kolozsvárra. 

Ennél  nagyobb  csapás  nem  is  érhette  volna  a derék  társu- 
latot. (Bezzeg  bánták  most  már,  hogy  nem  fogadták  el  a mis- 
kolcziak  ajánlatát.)  Szerencséjükre  ugyan  a társaság  egyik  tag- 
jának birtokában  volt  az  egész  „erdélyi  Könyv  és  Musika  Tár"  má- 
solata s így  legalább  a műsornak  való  anyag  dolgában  biztosítva 
voltak,  de  azt  sem  tudták  szegények,  hova  menjenek,  hol  üssék 
fel  tanyájukat.  Kolozsvárra,  Miskolczra  nem  mehettek.  Mindkét 
helyre  más  társulat  vonult  be.  Váradon  sem  maradhattak  to- 
vább. Megindultak  tehát  és  nagy  kétségek  között  neki  vágtak 
az  idegennyelvű  Kassának! 

És  mi  történt?!  ...  A Kolozsvárról  elhajszolt,  hazátlan  tár- 
saság meleg  otthont  talált  Kassa  városában,  az  Isteni  gondvise- 
lés pedig  ismét  adott  a magyar  játékszín  ügyének  egy  kiváló 
vezéralakot,  egy  nagy  korszakalkotó  színész-barátot. 

Ez  a korszakalkotó  színész  barát,  aki  fiatal  éveiben  gya- 
logszerrel járta  be  a műkincsekben  gazdag  Olaszországot  s aki 
néhány  évig  maga  is  mint  színész  működött  Bécsben  s így  ala- 
posan megismerhette  a színpadot,  báró  Berzeviczy  Vince  volt. 
A Kassán  megtelepedett  játszó-társaság  kiváló  színházi  szak- 
embert nyert  tehát  az  ő személyében. 

De  ha  a vezér  kiváló  volt,  a sereg  sem  maradt  mögötte. 

Hiszen  Berzeviczy  kiváló  vezetése  mellett  az  ország  legjelesebb 
színészei  játszottak  Kassa  városában.  Csupa  ismerős  ragyogd 
neveket  olvashatni  e korbeli  kassai  színlap-céduiákon.  Megyeri 
Károly,  Szentpéteri  Zsigmond,  Szerdahelyi  József  és  Szilágyi 
Pál  mellett  itt  volt  a kezdő  Egressy  Gábor  is,  azután  meg* 
László  József,  továbbá  a veterán  Láng  Ádám,  a szép  tenor- 
hangú Páli  Elek,  stb.  stb.  A nők  között  találjuk  Déryné  ifiasz- 
szonyt  és  Kovácsnét,  a Nemzeti  Szinház  későbbi  híres  komiká- 
ját.  Ide  szerződött  aztán  Kantomé  is,  továbbá  Bartha,  Latabár,,. 
Telepi  . . . Csoda>e,  ha  ilyen  színész-gárda  előtt  meghódolt  a 
kassai  közönség? 

A kitűnő  színtársulat  sikeres  működése  nagy  hatással  volt 
Abauj  vármegyére  és  Kassa  városára  is.  A két  törvényhatósága 
hazafias  lelkesedéssel  karolta  fel  a játszótársaság  ügyeit.  A 
város  ingyen  engedte  át  a színházát,  a vármegye  pedig  a hozzá 
folyamodó  színészek  kérelmére  minden  lehetőt  elkövetett  arra 
nézve,  hogy  a magyar  játékszín  Kassán  a téli  hónapokban  állan- 
dóan megtelepíttessék,  Abauj  vármegye  egyelőre  három  eszten- 
dőre vette  pártfogásába  a kassaivá  lett  játszó  társaságot,  anya- 
gilag is  biztosítani  akarván  annak  érdekeit.  Mindjárt  az  első 
közgyűlésen  (1830  febr  9.)  4000  frt  gyűlt  be  erre  a célra,  de 
szép  összegeket  ajánlottak  még  a vármegye  valamennyi  járá- 
sában is. 

Elkezdődött  hát  a jelentős  kassai  korszak.  A vármegye 
Berzeviczy  Vincét  kérte  fel  a társulat  igazgatására  s a nemes 
báró,  ki  eddig  önként  viselte  e tisztséget,  örömmel  tett  eleget 
a megnyilvánult  közóhajnak. 

Igen  élénk  színházi  élet  indult  meg  Kassán.  A színészek 
ugyan  nyaranta  más  városokba  mentek,  de  télire  mindig  vissza 
kellett  jönniök.  S vissza  is  jöttek  szívesen  mindig,  hiszen  ebben 
az  időben  Kassa  volt  a színészet  központja.  A szerepet,  melyet 
eddig  Kolozsvár,  majd  pedig  Székesfehérvár  tartott  a kezében,, 
most  Kassa  ragadta  magához. 

Igazi  magyar  színház-város  lett  a német  Kassa  és  olyan 
nagy  felbuzdulás  vett  rajta  erőt,  hogy  Berzeviczy  indítványára 
„színjátszó  plánta-iskolát'^  is  (mai  prózai  nyelven:  színész  isko- 
lát) akartak  létesíteni  a városban.  A „színjátszó  plánta-iskolád- 
ból ugyan  semmi  sem  lett,  de  Kassa  mégis  nevelő  iskolája  volt 

ekkor  a magyar  színészetnek.  Berzeviczy  műértő  vezetése  és  a 
kassai  közönség  finom  ízlése  fejlesztőleg  hatott  a színészekre, 
akik  egyre  izmosodtak  és  egyben  finomodtak  is.  A kassai  dal- 
és  színjátszó  társaság  az  ország  leghíresebb,  legjobb  társulata 
lett  és  nagy  sikerei  voltak  mindenütt,  ahol  csak  megjelent, 
civis-Debreczenben  épen  úgy,  mint  kincses- Kolozsváron. 

A kassai  magyar  színjátszók  híre  eljutott  a magyar  tudós- 
társasághoz is,  melynek  tagjai  siettek  is  azután  Berzeviczyt 
— a magyar  játékszín  felvirágoztatása  körül  szerzett  érdemeiért  — 
maguk  közé  beválasztani.  Berzeviczy  azonban  ekkor  már  vissza- 
lépett az  igazgatástól.  (Állandó  betegeskedése  késztette  a le- 
mondásra.) 

Berzeviczy  utóda  gróf  Csáky  Tivadar  lett,  aki  szintén  kiváló 
érzékkel  vezette  a társulat  ügyeit.  Csáky  még  színbíráló  lapot 
is  indíttatott  Kassán  „Játékszíni  tudósítások"  cím  alatt  azzal  a 
célzattal,  hogy  a magyar  játékszín  egészséges  fejlődését  elő- 
segítse. (Ez  volt  az  első  magyarnyelvű  színházi  lap.) 

Minden  jól  ment  a kassai  színpadon  egészen  az  1833-ik  év 
nyaráig,  amikor  is  néhány  kiváló  vezértag  eltávozásával  súlyos 
veszteség  érte  a kassai  társaságot.  Azonban  ez  a veszteség  vég- 
eredményében mégis  üdvös  hatású  lett  az  országos  magyar  szí- 
nészet fejlődésére,  amennyiben  a Kassáról  eltávozott  színészek 
olyan  működést  kezdhettek  meg  az  ország  fővárosában,  mely 
jelentőség  dolgában  a kassai  korszakot  is  jóval  felülmúlta. 

Hanem  azért  adjuk  meg  Kassának,  ami  Kassáé. 

Felső-Magyarország  fővárosából  egy  jól  felkészült  kicsiny 
sereg  indult  meg  Buda  felé,  a döntő  ütközetre. 

Hogy  ez  a színész-hadsereg  így  fel  volt  készülve,  nagyrész- 
ben Kassa  érdeme. 

KASSAI  színjátszók  BUDÁN. 

(1833—1837.) 

i 

A magyar  színészet  irányításában  igen  sokszor  volt  jelentős 
szerepe  a véletlennek.  (Vagy  csak  mi  látjuk  véletlennek  azt, 
amiben  rendszeres  törvényszerűséget  nem  tudunk  látni?) 

A kassai  társaság  az  1833.  év  nyarán  kettévált.  Az  egyik 
rész  Kolozsvárra  ment,  a másik  pedig  Felsőmagyarország  váro- 
sait akarta  bejárni.  Ki  gondolta  volna  még  ekkor,  hogy  éppen 
ennek  a résznek  lesz  jelentősebb  az  útja? 

A társaság  eme  része,  Megyeri  és  Páli  Elek  vezértagok 
igazgatása  alatt,  május  8.-án,  Rozsnyón  kezdte  meg  működését. 
Majdnem  egy  egész  hónapig  játszottak  itt  igen  sikeresen  a 
kassai  színjátszók;  azután  Váczra  mentek,  ahol  a színpadi  sikere- 
ken kívül  egy  nagyjelentőségű  hír  is  várakozott  rájuk.  Megyeri 
uraimék  ugyanis  itt  hallották  meg,  hogy  a budai  német  színház 
(a  mai  Várszínház)  üresen  áll,  amennyiben  a német  színészek 
kellő  pártolás  híján  kiköltöztek  belőle.  E kedvezőnek  Játszó 
véletlent  használni  akarván,  nosza  hamar  Budán  termettek  a mi 
fürge  színészeink  és  július  7.-én  „Bocskay  István"  című  szín- 
művel meg  is  kezdték  előadásaikat  a Várszínház  színpadján. 

Derék  színjátszóink  a lehető  legjobbkor  jöttek  a fővárosba. 
Szinte  várták  már  őket.  Az  eltespedt  magyar  társadalom  új 
életre  kezdett  éledni.  Új  törekvésekkel  volt  telítve  a levegő. 
Már  itt  volt  Széchenyi  s elvetett  eszméi  megtermékenyítették  a 
talajt.  A múltját  visszaváró  magyar  bízni  kezdett  a jövőjében  s 
meg  akarta  építeni  az  új  Magyarországot.  Államférfiak  és  tudó- 
sok, költők  és  művészek  mind-mind  e nagy  cél  szolgálatába 
szegődtek  és  igazi  szellemi  központtá  tették  a fejlődésnek  induló 
Pest-Budát. 

E nagy  megújhodásban  a színpad  jelentősége  is  megnőtt. 

A magyar  színészetnek  Pesten  való  állandósítását  is  programm- 
jukba  vették  az  új  Magyarország  kiépítői.  Pestvármegye  rendel 
e célból  már  1831-ben  megalakították  a színházi  bizottságot. 
Lapok  és  folyóiratok  — köztük  különösen  a „Honművész"  — 
kimerítően  kezdtek  foglalkozni  a játékszín  ügyével.  Állandó 
rovat  lett  ez  a lapokban  és  állandó  beszéd  tárgya  a mindennapi 
életben. 

A Kassáról  jött  színészek  ilyenformán  meglehetősen  elkészí- 
tett talajba  vethették  a magot  s munkájuknak  meg  is  lett  végre 
a kívánt  eredménye. 

Színészeink  a lelkes  fogadtatás  hatása  alatt  elhatározták^ 
hogy  nem  fognak  többé  visszatérni  Kassára,  hanem  lehetőleg 
idefent  maradnak.  Hogy  e céljukat  annál  inkább  elérhessék, 
néhány  hónapi  sikeres  működés  után  Pestvármegyéhez  folyamod- 
tak, mire  az  ország  vezérvármegyéje  gondjaiba  is  vette  a „budai 
színjátszók  “-at. 

Pestvármegye  közbenjárása  folytán  Buda  főváros  tanácsa 
ingyen  engedte  át  a tulajdonában  levő  várszínházát  a magyar 
előadások  céljaira,  még  pedig  kifejezetten  abban  a reményben, 
hogy  ezzel  a magyar  színészetnek  Pesten  való  állandósítását  elő- 
mozdítja. (A  nagy  magyar  nekilendülésben  magyar  lett  a budai 
tanács  is.) 

A budai  játékszín  igazgatására  a vármegye  Fáy  Andrást 
kérte  fel,  aki  készségesen  vállalta  is  a megbízatást,  de  a Pest 
és  Buda  között  való  nehéz  közlekedési  viszonyok  miatt  a Budán 
lakó  Döbrentey  Gábort  kérte  maga  mellé  társul.  A két  igazgató 
közül  a színészek  jobban  szerették  a szelídlelkű  Fáyt,  aki  minden- 
ben a vezértagok  meghallgatásával  vezette  a színházat  és  igen 
ügyes  színházi  embernek  bizonyult ; míg  az  indulatos  Döbrentey 
kevésbé  volt  népszerű.  Az  egyetértés  nem  volt  tartós  a két 
igazgató  között,  akik  azután  le  is  mondtak  tisztségeikről,  1834 
őszén  Fáy  s a következő  év  tavaszán  Döbrentey  is.  Mire  a vár- 
megye Simontsits  János  óbudai  főszolgabírót  nevezte  ki 
igazgatóvá. 

A várszínház  műsorán  leginkább  németből  fordított  ritter- 
drámák,  érzékenyjátékok  és  bohózatok  szerepeltek  — néha  egy- 
egy  daljáték  7— ; azonban  derék  színjátszóink  színrehoztak  ott 
néhány  Shakespeare-darabot  (Macbeth,  Hamlet);  játszották  ezen- 

kívül  Schillertől  „Az  orleánsi  S2űz“-et,  Grillparzertől  „Sapphó"-t 
(mindkettőt  Kántorné  ábrázolásában),  Hugó  Viktortól  „Her- 
náni"-t  stb.,  stb. 

A fordított  drámák  mellett  aránylag  kevés  hely  jutott  az 
eredeti  drámairodalomnak,  de  azért  egy-egy  magyar  drámát  is 
hirdetett  néha  a színlapcédula;  így  különösen  Kisfaludy  Károly- 
tól  a „Csalódások"-at,  a „Stibor  vajdá"-t,  „János  kulacsá*-t, 
„Kemény  Simon"»t,  Katonától  „Luca  széké"-t  és  „Bánk-bán"*!. 

Katona  József  remekművét  ekkor  még  az  irodalom  nem 
fedezte  fel,  de  színészeink  már  látni  kezdték  értékeit.  Bánk- 
bánt  a hagyomány  szerint  Kántorné  hozta  színre  Budán  1835 
februán  27.-én.  Ez  volt  a mű  legelső  előadása  a fővárosban. 
(Kolozsvár  ebben  is  megelőzte  Budapestet.  Bánk-bánt  ott  már 
1834  augusztus  30.-án  színrehozta  Egressy  Gábor.)^ 

Régi  drámaíróink  mellett  megszólaltak  az  újak  is  (új  hajtások 
a régi  törzsön).  Szigligeti  már  itt  van,  nemcsak  a színész,  hanem 
a drámaíró  is.  Legelső  színmüvei  („Megjátszott  cselek",  Frange- 
pán  Erzsébet")  itt  kerültek  színre.  Bemutatják  Vörösmarty  első 
két  drámáját  is  („Kincskeresők",  „Vérnász") ; továbbá  a Két 
Báthory"-t  Fáy  Andrástól.  Jelentkezik  Nagy  Ignác  is  a „Mátrai 
rablók"-kal  és  színrehozzák  — ■ mintegy  a népszínmű  előhírnökéül 
— Jakab  Istvántól  a „Falusi  lakodalom"  című  magyar  játékot. 

Az  első  év  kedvező  anyagi  viszonyok  között  zárult,  de 
azután  bizony  kezdett  megcsappanni  a jövedelem.  Sajnos,  ez 
előre  látható  volt.  A várszínházi  előadásokat  ugyanis  nem  any- 
nyira  a budaiak  látogatták,  mint  inkább  túlnyomóan  a pestiek. 
A Budára  való  járás  pedig  igen  nehéz  dolog  volt  akkoriban, 


^ A budai  „Bánk-bán**-előadás  szereposztása: 


Endre  király  Marosi  úr, 

Ottó  herceg  Lendvay  úr, 

Bánk  bán  ..  Bartha  úr, 

Melinda Lendvayné  asszony, 

Petur  Tóth  úr  (Tóth  István), 

Biberach  Megyeri  úr, 

Tiborc  Szollősy  úr, 

Gertrudisz Kántorné  asszony, 

Mikhál  bán  Nagy  úr  (Nagy  József), 

Egy  békéden Szigligeti  úr  (Szigligeti  Ede). 

különösen  télvíz  idején,  mikor  a zajlás  beálltával  szét  kellett 
szedni  a hajóhídat.  A két  főváros  között  csak  az  evezős  legé- 
nyek tartották  fenn  ilyenkor  rozogfa  dereglyéikkel  az  összekötte- 
tést. Csoda-e,  ha  a pesti  közönség  nem  nagy  kedvet  mutatott 
az  ilyen  veszedelmes  kirándulások  iránt? 

Bizony  nagy  baj  volt  ez  és  egyelőre  nem  is  lehetett  rajta 
változtatni.  Derék  színészeink  ugyan  megtették  néha,  hogy  a 
téli  hónapokban  áthajóztak  Pestre  és  itt  is  tartottak  (a  német 
színházban)  egy-egy  előadást,  de  ez  a télvíz  idején  való  áthajó- 
zás  csak  káros  volt  rájok.  (Sokan  megadták  az  árát  ennek  a 
veszedelmes  utazásnak:  Kántorné  is  itt  szerezte  köszvényét, 
mely  később  végzetes  lett  egész  pályájára.) 

Az  igazgatóság,  különösen  a derék  Fáy  András,  tapasztal- 
ván a téli  időszak  nehézségeit,  minden  lehetőt  elkövetett  arra 
nézve,  hogy  a budai  színészeket  véglegesen  áttelepítse  a pesti 
oldalra  s bár  ez  a törekvés  alkalmas  épület  híján  egyelőre  nem 
valósulhatott  is  meg,  valami  eredménye  mégis  volt:  Fáy  András 
ekkor  vetette  először  a szemét  a Grassalkovich-telken  lévő 
magtárépületre.  (Erre  a telekre  épült  azután  később  a Nemzeti 
Színház.) 

Nem  sikerülvén  a Pestre  való  áttelepítés,  legalább  a budai 
műsort  igyekeztek  hát  mennél  változatosabbá  és  vonzóvá  tenni. 
Döbrentey  evégből  még  a ballettel  is  megpróbálkozott.  Ezen- 
Icívül  vendégeket  is  gyakran  felléptetett  az  igazgatóság.  Különö- 
sen Déryné  vendégszerepeit  huzamosabban  s az  ő felléptei 
mindig  telt  házat  jelentettek.  Az  enyhébb  időszakban  egyébiránt 
vendég  nélkül  is  meglehetősen  élénk  volt  a nézőtér,  ám  annál 
nagyobb  egyhangúságot  hozott  a tél,  amikor  alig  lézengett  egy 
pár  elszánt  néző  a színházban. 

Bizony  sok  nehézséggel  küzködtek  a budai  színészek,  de 
Pestvármegye  támogatása  elviselhetővé  tette  a sorsukat.  A régi 
jó  vármegyei  ...  Ö volt  a színészek  egyedüli  istápja.  „Édes- 
apám, Vármegyei"  vagy  „Vármegye  édesapám  1"  — kiált  fel 
Balog  István  is  naplójában.  (Pest  vármegye  első  évében  10.000 
forinttal  segélyezte  a társulatot.) 

Pest  megye  általában  azon  volt,  hogy  ez  a társulat  állandóan 
idefent  maradjon  a fővárosban.  Messze  kiható  céljai  voltak  vele. 
Éppen  azért  nagyobb  szeretettel  is  gyámolította,  mint  eddig 

bármely  Pesten  játszó  társulatot.  Pedig  a kassai  társaság  jötte 
előtt  is  meglehetős  nagy  egymásutánban  jártak  ide  színtársulatok,, 
de  bizony  többnyire  gyengék  voltak  arra,  hogy  állandóan  ide- 
fent maradjanak.  (Még  legjobb  volt  köztük  a Bállá  Károlyé, 
mely  1828  augusztus  17.-én  játszott  először  az  „Arany  hattyú"- 
ban,  később  pedig  a Beleznay-kerti  Podmaniczky-kastélyban.  S 
bár  e társulat  több  ízben  is  feljött  Pestre  s bár  egy-két  jelesebb 
tagja  is  volt  — így : az  igazgatópáron  kívül  Kántorné,  Lendvay 
Márton,  Szathmáry  Dániel  és  Pergő  Celesztin  — a magyar  szí- 
nészetnek Pesten  való  állandósítására  nézve  mégsem  tudott 
jelentősebb  sikert  elérni.) 

A budai  társaságnál  évről-évre  szaporodtak  a művészi  érté- 
kek, amennyiben  a kevésbé  megfelelő  színészek  lassankint  job- 
bakkal cserélődtek  ki.  Egymás  után  szerződött  ide  a Lendvay- 
pár,  Egressy,  Fáncsy,  László,  Szentpétery,  Szilágyi,  úgy,  hogy 
1835-ben  és  36-ban  a volt  kassai  társaság  jóformán  teljes  szám- 
ban újra  együtt  volt  Budán. 

Mialatt  e kitűnő  színészek  a budai  színházban  játszogattak. 
Pesten,  a Hatvani  kapun  kívül,  a Kerepesi  országút  elején 
lerakták  a Nemzeti  Színház  alapköveit;  a mi  derék  színészeink 
pedig  — apostolokhoz  méltó  önfeláldozással  — lemondtak  a 
vármegyei  segélyről,  hogy  az  így  megmaradt  tekintélyes  összege 
is  a Nemzeti  Színház  építésére  fordíttassék. 

Pest  vármegye  jegyzőkönyvileg  örökítette  meg  ezt  a nemes 
ajánlatot.  Mi,  élő  és  jövendő  színész-unokák,  legalább  a szívünk- 
ben állítsunk  örök  emléket  e dicső  nagyapáknak  I 

A budai  színészek  1835  október  1-től  kezdve  másfél  esz- 
tendőn keresztül  pusztán  a Várszínház  szűk  jövedelmeiből  tar- 
tották fent  magukat  . . . Bizony  majdnem  egyet  jelentett  az  a 
nélkülözéssel. 

Ezalatt  — egy-egy  kis  megszakítással  — egyre  épült  a 
Nemzeti  Színház  s csaknem  bizonyosnak  látszott,  hogy  1836 
őszén  készen  is  lesz.  Ebben  a boldog  hitben,  úgy  látszik,  senki 
sem  gondolt  a Várszínház  további  kibérlésére  s így  eshetett 
meg,  hogy  azt  1837  április  1-től  ismét  a német  színészek  vették 
bérbe.  Minthogy  pedig  a Nemzeti  Színház  erre  az  időre  nem 
készült  el,  a mi  szegény  színészeink  kénytelenek  voltak  vándor- 
útra kelni  . . . 

A budai  társaság  1837  március  19.-én  búcsúzott  el  a főváros 
közönségétől.  Nagyon  megható  búcsú  volt.  Sokan,  akik  azt  hit- 
ték, hogy  hosszú  időre  szól  az  elválás,  meg  is  siratták  a távozó 
színtársulatot. 

Ez  az  aggodalom  azonban  alaptalannak  bizonyult.  A derék 
budai  színészek  csak  rövid  időre  távoztak  és  újra  visszajöttek. 

Hamarosan  találkozni  fogunk  velük  a Nemzeti  Színházban. 


A RÉGI  MAGYAR  SZÍNPAD. 


Mesgyéhez  értünk.  Határdombra  jutottunk.  A magyar  szí- 
nészet első  korszakának  legvégét  járjuk.  Szakítsuk  meg  hát 
utunkat  kissé  és  tekintsünk  mégegyszer  a határról  vissza. 

Hazafias  forrásból  fakadt  a magyar  színészet  és  mégis  né- 
met mederben  folydogált.  Egy  jó  ideig  nem  is  tudott  új  utat 
vágni  magának.  Kelemenék  a németektől  tanulták  el  a színészet 
csinját-binját,  tőlük  vették  át  a színpadi  beszéd  technikáiét,  a 
német  színpadról  lesték  el  a mozgás  szabályait.  S mert  a né- 
metek a francia  hatás  következtében  túlságosan  pathetikus  szí- 
nészek voltak,  azok  lettünk  mi  is. 

Ez  különben  divat  is  volt  akkor,  éppen  úgy,  mint  az  érzel- 
gős német  drámák,  melyek  szinte  megkívánták  az  éneklő  hang- 
hordozást. Balog  István  írja  is  naplójában,  hogy  a „magyaros* 
beszédmodort  nem  szerette  a publikum  a színházban.  „Durva 
pimasznak  nézték  az  ilyen  színészt"  — írja  Balog  István  — „s 
osak  azt  szerették,  aki  németesen  ejtette  a szavalást".  Hát  hi- 
szen úgy  is  ejtették.  A mi  derék  úttörőink  olyan  lehetetlen 
hanghordozást  vittek  végbe,  hogy  inkább  valami  vontatott, 
éneklő  siránkozáshoz  hasonlított  az,  mint  emberi  beszédhez, 
vagy  szavaláshoz. 

Úttörőink  játékmodorát  általában  némi  túlzás  jellemzi.  Túloz- 
tak a beszédben,  mozgásban,  az  arcjátéban,  arcfestésben,  szó- 
val mindenben ; részint  épp  azért,  mert  úttörők  voltak,  részint 
pedig  a nehézkes  színházi  viszonyok  (akusztika  nélküli  lármás 
termek,  kocsiszínekből  s kocsmai  állásokból  átvarázsolt  színhá- 
zak) késztették  őket  túlzásokra.  Ezekben  a régi,  sokszor  be  sem 
fedett,  „játszó-szín"-ekben  bizony  kiabálni  kellett  az  aktoroknak. 
A rikító  színekkel  való  arcfestést  pedig  a faggyúgyertya-világí 
tással  lehet  megmagyarázni.  A gyenge  világosság  mellett  csak 

úgy  érvényesülhetett  a színész  arcjátéka,  ha  jó  pirosra  mázolta 
az  ábrázatát. 

Ezekkel  a faggyúgyertyákkal  különben  is  rengetege  baj  volt. 
Amelyiknek  sok  volt  már  az  üszke,  egyszerűen  felmondta  a 
szolgálatot  és  elkezdett  pislogni,  sercegni.  Ilyenkor  még  a nyilt 
jelenés  alatt  is  kijött  a színpadra  valamelyik  szolga  és  a »kop- 
pantó"-val  rendbehozta  a renitenskedő  gyertyát.  De  amikor  jól 
égtek  is  ezek  a sárgás-fehér  világítórudak,  akkor  sem  árasztot- 
tak valami  nagy  világosságot  maguk  körül.  No  de  legalább 
nem  látta  meg  a jó  publikum,  hogy  festett  kócból  van  a színé- 
szek bajusza,  szakálla,  no  meg  hogy  egyiknek-másiknak  vedlett 
a köntöse,  rongyos  a csizmája  . . . 

Bizony  nagyon  kezdetleges  lehetett  a színpadi  müvészkedés 
ebben  a faggyúgyertyás  világban.  Leginkább  kiviláglik  ez  abból 
az  apró  eseményből,  amely  nagyon  anekdotaszerűen  hangzik 
ugyan,  pedig  valójában  megtörtént  a régi  Kolozsváron. 

A múlt  század  tizes  éveinek  elején  a kolozsvári  „jádszó 
társaság“-nak  nem  volt  szerelmes-színésze.  Pedig  nagy  szük- 
ség lett  volna  rá.  Hiszen  nincs  olyan  színdarab  a világon,  ame- 
lyikben si  erelmes-szerep  ne  volna  f Már  most,  ki  játsza  hát  azt, 
ha  egvszer  nincs  szerelmes-színész ! ? 

Ma  persze  könnyű  az  ilyen  hiányon  segíteni.  Egyszerűen 
föltelefonál  az  ember  Pestre  valamelyik  színházi  ügynökséghez, 
hogy  a föld  alól  is  teremtsenek  neki  egy  szerelmes-színészt.  De 
akkoriban  nem  ment  ilyen  könnyen  a dolog.  Mert  nemhogy 
színházi  ügynökség  lett  volna  — a telefonról  nem  is  szólván 
— , hanem  bizony  még  színész  is  nagyon  kevés  volt.  Mindössze 
3 — 4 színtársulat  működött  ezidőtájt  az  országban. 

Törhette  tehát  a fejét  a szegény  kolozsvári  játszótársaság, 
hogy  miként  segítsen  a baján  I Már  pedig  okvetlen  meg  kellett 
valahogy  oldani  a kérdést,  mert  a szerelmes-színész  hiányát 
egyre  erősebben  kezdte  érezni  a színházi  kassza  is. 

Egy  reggel  éppen  erről  a fontos  dologról  tanakodtak  a 
„játékszín"  előtt  a színészek,  amint  egyszerre  csak  előttük  terem 
egy  daliás  növésű,  szép  arcú  ifjú  és  illően  kérdi : 

— Ki  az  urak  között  a theátrum  direktora? 

— Talán  bizony  rollét  akarna  játszani,  Amice  ? — Ingerkedik 
a maga  kesernyés  humorával  Jantsó  Pál,  az  első  magyar  komikus. 

— Igen  — feleli  az  ifjú. 

— Nos  hát  itt  vagyon  a rollé  I Ha  estig  bé  tudja  tanulni^ 
Amice,  még  ma  el  is  játszhatja  1 

Erre  az  ifjú  nagy  boldogan  szinte  kikapta  Jantsó  kezéből 
a szerepet  és  elrohant.  Mire  a színészek  észbe  kaptak,  már 
árkon-bokron  túl  volt. 

Jantsónak  volt  is  aztán  mit  hallgatnia. 

— Mit  mívelt  kend  ? — ripakodtak  rá  az  aktorok.  Már  most 
ki  játsza  estére  a szerelmest,  ha  ezen  ifjú  nem  jő  vissza  ? I 

Ám  az  ifjú  estére  szépen  visszajött,  még  pedig  nagyon 
csinosan  öltözve.  Azon  mód  ki  is  lépett  a színpadra.  Vagy  két- 
szer végigsétált  rajta,  miközben  csendesen  leszólt  a súgónak, 
hogy  neki  ne  súgjon,  azután  elkezdte  szavalni  a rolléját.  Minél 
tovább  szavalt,  a közönség  annál  jobban  „vivát"-ozott.  Mire  le- 
játszotta a szerepét,  a tapsok  már  színésszé  is  avatták  a boldog 
ifjút,  akit  egyébiránt  Oroszfáji  Pergő  Celesztinnek  hívtak  és  ké- 
sőbb csakugyan  híres  színész  lett  belőle. 

Hát  bizony  így  volt  az  akkoriban  1 Minden  előzetes  próba 
nélkül  egyszerűen  kiállhatott  valaki  a közönség  elé  anélkül,  hogy 
valaha  csak  egyszer  is  megfordult  volna  a színpadon.  A jó 
közönség  pedig  menten  kiutalta  neki  a sikert  zajos  tapsok  alak- 
jában csak  azért,  mert  jóképű  gyerek  volt  és  tudott  fuvolázni 
a hangjával. 

Pergő  Celesztin  első  felléptének  a története  azonban  nem- 
csak az  akkori  közönségre  jellemző,  hanem  az  akkori  színpadra 
is.  Milyen  huszad-rangú  kérdés  lehetett  ott  a rendezés,  az  ösz- 
játék,  ahol  efféle  próba  nélküli  fellépés  megtörténhetett  I 

Ebből  most  már  önként  következik,  hogy  éppen  ilyen  lehe- 
tett a színpadi  játék  Kelemen  Lászlóék  idejében  is.  Vagy  még 
ilyen  se. 

Kelemen  Lászlótól  Pergő  Celesztinig  már  bizonyosan 
volt  valamelyes  fejlődés,  mint  ahogy  Pergő  Celesztin  után  is 
volt.  Pergő  még  meg  is  érte  a maga  elavulását.  Mikor  a har- 
mincas évek  közepén  a budai  társulat  vendégeként  a Várszín- 
házban eljátszotta  Hamletet,  hát  valósággal  kinevették  vele.  De 
nemcsak  Budán  bukott  meg  Pergő  Celesztin,  hanem  megelőző- 
leg már  Váradon  is.  Itt  is  ósdinak  találták  a páthoszát  az  akkor 
még  kezdő  Lendvay  Mártoné  mellett.  Kelemen  László,  Pergő 

Celesztin,  Lendvay  Márton  egy- egy  fejlődési  fokot  jelent  a ma- 
gyar pathetikus-iskola  történetében. 

Hanem  azért  ne  gondolja  ám  senki,  hogy  a régi  magyar 
aktorok  közt  ne  lettek  volna^  jó  színészek.  Voltak  biz  ott  igen 
figyelemre  méltó  tehetségek  (a  magyar  már  véralkatánál  fogva 
is  mindig  kiváló  színész-anyag  volt),  csakhogy  a kezdetleges 
színházi  viszonyok  igen  megnehezitették  fejlődéseiket.  Maga 
Kelemen  László  is  (hős,  jellem)  meglehetett  áldva  színészi  tehet- 
séggel ; társai  közül  pedig  Moór  Annát  (később  Rehákné)  mint 
jeles  hősnőt,  Sehyt  pedig  mint  jó  komikust  emlegetik  a kor- 
társak. — Láng  Ádám  Jánosról  Pergő  Celesztin  azt  írja,  hogy 
utolérhetetlen  volt  a francia  szeles  gavallérok  ábrázolásában, 
felesége  — Járdos  Anna  Mária  — pedig  egy  tudós  hazánkfia 
szerint  „magas  tragikumokban  az  érzést  azon  tetőpontig  emelte, 
melyen  túl  meg  kell  szakadnia  a’  szívnek." 

Dériné  is  többször  megemlékszik  egyes  régi  aktorok  játé- 
káról, különösen  laborfalvi  Benke  Józseféről  (Laborfalvy  Róza 
atyja),  akit  „univerzális**  nagy  színésznek  tartott.  „Galotti  Emíliád- 
ban elég  részletesen  le  is  írja  azon  jelenetét,  mikor  az  öreg 
Galotti  (Benke)  a herceg  előszobájában  arról  értesül,  hogy  leá- 
nyát a herceg  elragadta  és  megbecstelenítette.  Benke  itt  egy 
szót  se  szólt,  de  némajátékával  teljesen  híven  s megdöbbentően 
tudta  kifejezni  a szenvedő  atya  rettenetes  lelkiállapotát.  „Én  — 
úgymond  Dériné  — Emíliát  játsztam  s ott  lestem  őt  az  álfalak 
között  és  csak  csendesen  mertem  lélegzeni.  Az  egész  közönség 
mély  hallgatásba  merült.  Egyszer  egy  leírhatatlan  keserű  haho- 
tába tör  ki  lelke  mélységéből.  Megáll,  szétnéz,  eszmél  kábult- 
ságából  s tompa  hangon  kérdezi ; „Ki  kacag  itt  ? ? ?“  Ekkor  én 
fejemhez  kaptam  mindkét  kezemmel,  hogy  vájjon  nem  én  őrűl- 
tem-e  meg?  Az  egész  publikum  ekkor  oly  szűnni  nem  akaró, 
viharos  tapsban  tört  ki,  mely  bizonyságot  tett  arról,  hogy  Benke 
művész  volt  s ezt  mostani  értelemmel  is  merem  bizonyítani.** 
(Dériné  t.  i.  ezt  a visszaemlékezést  s általában  egész  naplóját 
öreg  korában  írta.) 

A kolozsvári  régi  aktorok  közül  a már  méltatott  Kótsi 
Patkó  János  és  felesége : Fejér  Rozália  mellett  (aki  igen  szép 
asszony  és  jeles  tragikai  színésznő  volt),  két  érdekes  színész-^ 
egyéniség  kínálkozik  itt  különös  megemlítésre ; névszerint  Jancsó 

Pál  és  Neéb  Mária.  Kiváló  komikai  tehetség  volt  mind  a kettő, 
de  a róluk  szóló,  szűkszavú  s inkább  általánosságba  vesző  föl- 
jegyzésekből jóformán  csak  annyit  állapíthatunk  meg,  hogy 
Jancsó  morózus,  Neéb  Mária  pedig  szatirikus  egyéniségével  hatott. 
(Jancsóra  vonatkozólag  1.  Gyulai  Pálnak  „Az  első  magyar  ko- 
mikus" című  rajzát.  Gyulai  — aki  még  ismerte  a régi  erdélyi 
akt  őrt,  bár  játszani  nem  láthatta  — a következőképen  magya- 
rázza Jancsó  rendkívüli  hatását : „Az  öreg  úr  a világ  legkomo- 
lyabb embere  volt,  mindig  komoly  szerepeket  szeretett  volna 
játszani,  ezt  nem  tehetvén,  a komikus  szerepeket  vette  komo- 
lyan s minthogy  arcán,  mozdulataiban  s egész  lényében  volt 
valami  nevetséges,  roppant  komikai  hatást  idézett  elő.  Sohasem 
akart  nevettetni  s mindig  nevettetett  s mert,  éppen  ezért,  nem 
lévén  képes  túlozni,  bohóckodni,  művész  volt,  bár  öntudatlan. 
Ha  gavallért,  ügyvédet  vagy  tanárt  személyesített,  úgy  játszott, 
mintha  igazi  gavallér,  ügyvéd  vagy  tanár  lett  volna,  minthogy 
pedig  az  öreg  úr  az  életben  igen  nevetséges  gavallér,  ügyvéd, 
vagy  tí-nár  lesz  vala,  az  volt  a színpadon  isi"  stb.  stb. 

Érdekes  a Bécset  megjárt  Székely  József  nevű  erdélyi  aktor- 
nak  a nyilatkozata : „Látám  a*  híres  udvari  színháztagokat  is  — 
mondja  a jó  Székely  — de  megvallom,  mi  különöst  sem  leiék 
rajtok.  Az  egy  Korn-nak  van  egy-két  jó  mozdulatja,  Schrőder 
(a  híres  és  nagy  Schrőder  Zsófia!)  szép  figurát  játszik,  ámde 
olyan,  mint  az  én  Anikóm  (t.  i.  Székelyné  Ungár  Anna),  úgy 
segéljen,  egy  szál  sincs!"  A jó  Székely  Józsefnek  eme  kijelen- 
tésében van  ugyan  jókora  nemzeti  és  családi  elfogultság,  de 
annyi  bizonyos,  hogy  Székelyné  Ungár  Anna  igen  számottevő 
tragikai  tehetség  volt. 

Hanem  hát  ki  tudna  most  már  teljesen  hű  és  pontos  képet 
adni  az  egyes  régi  aktorokról?  A szűkszavú  „tudósító-ur"-ak 
nem  látták  szükségesnek,  hogy  legalább  a kiválóbbak  egyéni- 
ségét s játékait  az  utókor  számára  leírják;  s a hatást,  amit 
játékaikkal  keltettek,  sírjukba  vitték  a kihalt  generációk.  Egy 
azonban  bizonyos : a régi  jelesebb  aktorok  eleitől  kezdve  töre- 
kedtek az  emberábrázolás  művészetét  továbbfejleszteni,  úgy  hogy 
lassan-lassan  a Kótsi  Patkó  János  által  hirdetett  egyszerűség  és 
természetesség  lett  a cél  a színpadon  s Takács  Ádám  veterán 
színész  méltán  írta  a maga  nagybecsű  visszaemlékezéseiben  a 

következőket : „Elhunyt  jeles  művészeink,  különösen  a pesti 

Nemzeti  Színház  megnyitása  után  természetes  szavalás,  nyelvűnk 
helyes  hangsúlyozása  és  természetes  színpadi  játékra  töreked- 
tek s a 40-es  évek  elején  (t.  i.  az  1840-ik  évtizedben)  már 
vidéken  is  kinevettük  — fiatal  kezdők  — azokat,  kik  álpáthosz- 
szal  akartak  jeleskedni." 

Drámai-színpadunknak  ezt  az  egészséges  fejlődését  az  egyre 
finomodó  közízlés  tette  lehetővé.  Általában  sehol  sincs  a köz- 
ízlésnek akkora  irányító  hatása,  mint  éppen  a színpad  fejlődé- 
sében. Hiszen  a színészi  munka  mindig  a jelennek  szól  s így 
ha  érvényesülni  akar,  többé-kevésbé  kénytelen  a közízléshez 
alkalmazkodni,  vagy  legalább  is  számolni  vele.  S bár  egy-egy 
kimagasló  színésztehetség  fejlesztőleg  hathat  kora  ízlésére,  álta- 
lánosságban mégis  el  lehet  mondani,  hogy  minél  fejletlenebb  a 
közízlés,  annál  alacsonyabb  fokon  áll  a színpad. 

Ilyenformán  teljesen  érthetővé  válik,  hogy  egyes  aktoraink 
— különösen  a kisebb  városokban  — miért  törekedtek  olcsó 
hatásokra.  Kénytelenségből  tették.  A közízlést  szolgálták  vele. 
Balog  István  igen  érdekes  apróságokat  jegyzett  fel  ezekről  az 
olcsó  hatásokról  naplójában.  így  például  némely  komikusnak, 
sőt  magának  Balognak  is,  kedvelt  szokása  volt,  hogy  felkuko- 
rékolt a karzatra,  ilyen  szellemesen  magyarázván  meg,  hogy  a 
galéria  magyarosan  kakasülőt  jelent.  És  ez  az  otrombaság 
mindig  nagy  nevetést  idézett  elő.  Viszont  más  dologban  ért- 
hetetlenül finom  akart  lenni  a publikum.  Például  a magyar 
parasztot  nem  volt  szabad  a maga  valódi  gúnyájában  színpadra 
hozni.  „Szűrrel,  bundában,  gatyában  megjelenni  színpadon, 
illetlen  dolognak,  a magyarság  lealázó  kigúnyolásának  tartaték", 
Írja  a jó  Balog  István.  És  ez  az  érthetetlen  felfogás  még  a 
Nemzeti  Színház  első  éveinek  idejében  is  megvolt.  Még  akkor 
is  nadrágban  kellett  játszani  a betyárt  és  a juhászt,  és  csak 
Réthy  Mihály  merte  valódi  népviseletbe  öltöztetni  a maga  jóízű 
paraszt-alakjait. 

Sok  ilyen  furcsasága  volt  a régi  magyar  publikumnak, 
különösen  a kisebb  városokban.  Mert  úri  tempóiból,  törökös 
kényelméből  semmiféle  színház  kedviért  nem  engedett  a magyar, 
Ho^szúszárú  tajték-pipáját  a theátrumba  is  magával  hozta  ám 
a magyar  földesúr  és  kedélyes  pipaszó  mellett,  feltett  kalappal 


nézte  a — ^komédiát“.  Rendszerint  az  agara  is  ott  kuporgott 
a széke  alatt.  S ha  még  legalább  csendben  ültek  volnál  De 
bizony  — a peleskei  nótárius  módjára  — mindketten  sűrűn 
bele-bele  szóltak  az  előadásbal  Bizony  sok  kellemetlen  mellék- 
^öngéje  lehetett  egy-egy  ilyen  régi  magyar  előadásnak  I De  hát 
mit  tehettek  volna  ellene  a mi  szegény  színészeink  ? örültek, 
ha  egyáltalán  színházba  jött  valaki. 

Bizony  majdnem  csoda-számba  megy,  hogy  ilyen  nehéz 
viszonyok  között  egyáltalán  képes  volt  fejlődni  a magyar 
színészet.  És  mégis  nagyot  fejlődött!  Sőt  olyan  apostolokat 
nevelt,  mint  Megyeri,  Szentpéteri,  Egressy,  Bárt  ha,  Lendvai, 
Fáncsy,  továbbá  Kántorné,  Lendvayné  és  Déryné ! 

Ezek  a kitűnő  tehetségek  ugyan,  elsősorban  önmagukból 
fejlődtek,  de  Wesselényi,  Vida  László,  Kultsár  István  és  Berzeviczy 
nélkül  aligha  jutottak  volna  el  a művészi  fejlődés  lehetőségéhez. 

Pest-,  Borsod',  Fehér-,  és  Abaúj  vármegyék  a magyar  játék- 
szín fejlesztése  körül  szintén  örök  érdemeket  szereztek . . . 

És  adjunk  hálát  Istennek,  hogy  a nagymagyar  sivatagon 
olyan  oázisokat  helyezett  el,  mint  Kolozsvár,  Kassa,  Miskolcz 
és  Székesfehérvári 

Mindegyikük  egy-egy  „plánta-iskola"  volt  a magyar  játék- 
szín első  korszakában,  az  általános  vándorlás  nehéz  éveiben. 


n-IK  RÉSZ. 


A nemzeti-színház. 

(1837—1890.) 

(Az  Országos  Magyar  Királyi  Színművészeti  Akadémia  léte- 
sítése. A budai  Népszínház.  István-téri  színház.  A Népszínház 
megnyitása.  A Magyar  Királyi  Operaház.  Az  önállósított  Vár- 
. színház.  Magyar  előadások  a gyapjú-utcai  német  színházban.) 


ÉPÍTÉS.  MEGNYITÁS. 


A régóta  vajúdó  pesti  magyar  színház  ügyének  előmozdí- 
tására Pest  vármegye  rendei  1831-ben  állandó  színházi  bizott- 
ságot alakítottak.  E bizottságnak  tagja  lett  gróf  Széchenyi  István  - 
is.  A „legnagyobb  magyar"  mint  kezdeményező  minden  magyar 
munkából  bőven  kivette  a maga  részét;  hogy  hiányozhatott 
volna  hát  abból  a lelkes  embercsoportból,  mely  a Nemzeti 
Színház  felépítésén  fáradozott? 

Az  új  Magyarországnak  e nagy  alapvető  munkása  biztos 
bázisra  akarta  építeni  a Nemzeti  Színházat.  Részvénytársasági 
alapon  legalább  "200.000  pengőforintot  akart  összehozni  e célra, 
olyanformán,  hogy  az  összegnek  csupán  fele  legyen  fordítható 
az  építésre  és  felszerelésre,  a másik  fele  pedig  kamatozó  alap- 
tőke gyanánt  kezeltessék. 

Széchenyi  két  röpiratot  is  írt  az  építendő  Nemzeti  Színház 
érdekében  s különösen  az  ellen  tiltakozott,  hogy  a nemzeti 
intézmény  felállítását  elhamarkodják.  Az  volt  az  ő irányadó  elve, 
hogy  addig  nem  szabad  az  építkezést  megkezdeni,  míg  a szín- 
ház jövőjét  biztosító  alaptőke  nincs  meg. 

Fontosnak  tartotta  továbbá  Széchenyi  azt  is,  hogy  Pestnek 
melyik  részén  épüljön  fel  a Nemzeti  Színház.  Ez  a kérdés  külön- 
ben aktuális  is  volt,  amennyiben  a színház  helyéül  kiszemelt 
Kultsár  István-féle  telket  (a  mai  mágnás-kaszinó  helyén)  Pest 
vármegye  időközben  kénytelen  volt  eladni.  A nemes  vármegye  ’ 
u.  i.  olyan  nagy  teherrel  vette  át  ezt  az  üres  területet,  hogy  a 
teher  kamatai  az  adományokból  begyűlt  „teátrális  kasszát"*t 
előbb-utóbb  teljesen  fölemésztették  volna.  (Nagyon  drága  telek 
volt  biz  az  1 37.488  frt-nyi  adóssággal  volt  megterhelve  s ennek 
ellenében  csak  280  frt  évi  jövedelmet  hozott.)  örült  hát  a 
nemes  vármegye,  hogy  még  idejében  túladhatott  rajta.  Reménye 

különben  sem  volt  reá  akkor,  hogy  egyhamar  magyar  színhá- 
zat építhessen  Pest  városában. 

így  történt,  hogy  amikor  újra  megindult  a színház-építő 
mozgalom,  új  telekről  kellett  gondoskodni.  Széchenyi  a József 
teret  tartotta  e célra  legalkalmasabbnak,  de  ezt  a tervét  elej- 
tette, amikor  Pest  városa  a Danaparton  ajánlott  fel  egy  telket 
a reménybeli  magyar  színház  helyéül.  Ez  a telek  a „Magyar 
Tudományos  Akadémia"  épülete  mellett  s részben  annak  helyén 
terült  eL  Széchenyi  tervei  szerint  ide  épült  volna  tehát  a Nem- 
zeti Színház ... 

...  És  mégsem  oda  épült ! — Széchenyi  irányelvei  u.  i.  a 
színházi  bizottságban  nem  találkoztak  általános  helyesléssel.  E 
testületnek  számos  tagja  nem  hitt  a Széchenyi-féle  terv  életre- 
valóságában. Nem  hitték,  hogy  a kellő  alaptőke  egyhamar 
egybegyűljön.  Várni  pedig  nem  akartak.  Ez  a párt,  melynek 
vezére  Földváry  Gábor  alispán  volt,  minél  előbb  fel  akarta 
építeni  a pesti  magyar  színházat. 

A színházépítő  láz  még  Pest  városát  is  magával  ragadta 
s egyideig  foglalkozott  is  a Tanács  a színházépítés  eszméjével, 
de  azután  hamarosan  lemondott  róla.  Maradt  tehát  a két  párt : 
Széchenyi  és  Földváry  pártja.  Az  első  országos  részvénytársa- 
sági színházat  akart,  a másik  megyeit. 

Széleskörű  agitáció  indult  meg  mindkét  részről.  Széchenyi 
lázasan  dolgozott  az  országos  részvénytársaság  megalakításán, 
de  nem  valami  nagy  eredménnyel.  A részvények  nem  voltak 
kapósak.  Széchenyi  tehát  türelemre  és  várakozásra  kérte  Föld- 
váryékat ; Földváryék  ellenben  úgy  vélekedtek,  hogy  a nemzet- 
nek ezt  a most  felgyúlt  gyenge  szalmalángját  a várakozás  hamar 
kiolthatja,  ha  a színházépítés  megkezdésével  nem  adnak  neki 
újabb  tápot.  Ekkor  már  Budán  játszott  az  ország  legjobb 
színészeiből  alakult  társaság.  Földváryék  már  csak  azért  is 
kívánatosnak  tartották  a színház  mielőbbi  felépítését,  hogy  a 
jeles  budai  társaság  ne  legyen  kénytelen  szétoszlani.  Időközben 
ajándék-telket  is  kapott  a vármegye  s ettől  még  nagyobbra 
nőtt  színházépítő  kedve. 

A bizottságban,  a vármegyén  a Földváry-párt  jutott  több- 
ségre és  Széchenyi  tervét  elejtették.  Pest  vármegye  elhatározta, 
hogy  a Grassalkovich  herceg  ajándékozta  telken  hozzákezd  az 


85 


építéshez  s annak  vezetésével  Földvár y Gábor  alispánt  bízta 
megf.  Földváry  vállalta  is  a feladatot,  de  Széchenyi  megnyugf- 
tatására  kijelentette,  hogyha  az  országos  gyűjtés  kielégítő  ered- 
ménnyel fog  kecsegtetni,  készséges  örömmel  beszünteti  az  épít- 
kezést s ám  akkor  épüljön  fel  a Széchenyi-féle  színház. 

Ez  a nemes  ellenfélre  való  nyilatkozat  mindenkit  meggyőz- 
het afelől,  hogy  Földváry  Gábort  nem  a személyeskedés  állí- 
totta a Széchenyi-ellenes  párt  élére.  Az  bizonyos,  hogy  ők 
ketten  — Széchenyi  és  Földváry  — nemigen  rokonszenveztek 
egymással,  de  színházépítő  versenygésűkből  én  mégsem  tudok 
ellenszenvet  kiolvasni.  Ebben  a kérdésben  csak  elvi  ellentét 
volt  közöttük : Széchenyi  a színház  épületénél  fontosabbnak 
tartotta  az  intézmény  előzetes  biztosítását ; Földváry  pedig  úgy 
vélekedhetett,  hogy  a kész  színházépület  majd  csak  rákénysze- 
ríti a nemzetet,  hogy  tegyen  valamit  e nagyjelentőségű  intéz- 
mény érdekében.  És  talán  Földvárynak  volt  igaza.  Ki  tudja, 
mikor  lett  volna  valami  a Széchenyi-féle  színházból?  Elkészült 
volna-e  a forradalomig?  Annak  a forgataga  nem  hordta  volna-e 
széjjel  az  építésre  összehordott  köveket? 

Földváry  Gábor  nagy  eréllyel,  vas  akarattal  látott  a dolgá- 
hoz. A „Hatvani-kapu“-n  kívül,  a Grassalkovich  herceg  ajándé- 
kozta telken  1835  szeptember  28.-án  lerakták  a Nemzeti  Szín- 
ház alapköveit . . . 

Egykorú  feljegyzések  szerint  a közönség  sűrűn  „kirándult" 
az  épülő  színházat  nézni.  Bizony  egész  kirándulásszámba  mehe- 
tett ez  akkor,  hiszen  a Grassalkovich-telek  kívül  esett  a városon. 
(„Nemzeti  Színházunk  a’  világ  háta  megett,  *s  messziről,  rossz 
időben  idejönni  — felér  egy  kis  expedicióval"  — írja  később 
Vörösmarty  is.) 

Hát  bizony  a külső  Hatvani-út  mentén  vetették  meg  a szín- 
ház alapját.  A jó  pest-budai  német  polgárok  bizonyára  jót 
nevettek  magukban  ezen  a legújabb  magyar  bolondságon.  Ki 
is  látta  valaha,  hogy  egy  nemzet  a poros  országút  mellé  építse 
a színházát . . . Sokan  nem  is  hitték,  hogy  valaha  felépüljön  . . . 
Ám  a színház  épült.  Lelkes  kezek  építették.  Lázas  munkájuk 
alatt  egyre  nőttek  a falak.  Az  egyszerű  munkás  szívek  megérez- 
ték, hogy  most  a magyar  nemzetnek  építenek  egy  hatalmas 
várat.  Különösen  kitüntette  itt  magát  egy  Lukács  György  neve- 

zetű  egyszerű  napszámos  ember,  aki  puszta  lelkesedésből  két 
hétig  ingyen  hordta  a téglát . , . (Ezt  az  „ingyen  napszámos“-t 
énekelte  meg  Vörösmarty  Mihály  az  „Árpád  ébredésé"-ben.) 

...Így  építették  a Nemzeti  Színházat. 

Ez  a lelkes  korszak  úgy  érezte,  hogy  oltár  készül  a Grassal- 
kovich'telken,  ahova  mindenkinek  el  kell  hoznia  a maga  áldó* 
zatát.  És  jöttek  a „hazafiságos  áldozatok^^  mágnások,  nemesek 
és  egyszerű  polgárok  részéről.  Némelyek  pénzt  küldtek,  mások 
meg  természetbeni  javakat,  gróf  Keglevich  Gábor  hámorából 
ingyen  ajánlottá  fel  az  építkezéshez  szükséges  vasanyagot,  A 
budai  színészek  a megyei  segélyről  mondtak  le  a színházépí- 
tés javára.  Rössler  János  úr,  pesti  lakatos  polgár,  a színház 
100  zárt  székére  minden  zárt  és  egyéb  vasmunkát  ingyen 
készített.  A pesti  szabó-céh  különféle  munkákat,  a „nemes 
csizmadia-céh"  pedig  csizmákat  ajándékozott  az  épülő  Nemzeti 
Színház  ruhatárának . . . Mindenki  adott,  amit  adhatott.  Az 
egész  magyar  társadalom  megmozdult  s — lázas  figyelemmel 
kísérve  az  építkezést  — szerette  volna  a kész  színházat  mielőbb 
a helyére  varázsolni. 

1836  aug.  6.-án  d.  u.  6 órakor  volt  a kőmívesek  bokréta- 
ünnepe. A feldíszített  falak  körül  lelkes  ünnepi  tömegben  szoron- 
gott az  egybegyűit  közönség.  Itt  volt  mindenki,  aki  csak  itt 
lehetett ! S volt  öröm  és  lelkesedés,  amikor  a kőmívesek  a falra 
feltűzték  nemzetiszínű  selyem  zászlóval  ékesített  bokrétájukat. 
(A  zászlót  Bartháné  asszony,  budai  magyar  szzhész/ié,  ajándékba 
készítette  erre  az  alkalomra.)  Ezután  az  egyik  kőmíves  muzsika- 
szó mellett  12  köszöntőt  mondott  a fal  tetejéről,  a nemzetre, 
királyra,  a nádorra.  Pest  vármegye  alispánjára,  tisztikarára, 
Pest  városára,  a jelenlevő  s távol  maradt  hazafiakra,  a magyar 
színészet  apostolaira  stb.  stb.  Minden  köszöntő  után  ledobta  a 
fenékig  ürített  poharat,  melynek  összetört  darabjait  megőrzendő 
emlék  gyanánt  szedte  össze  a nép  . . . Lent  a falak  tövében, 
mély  meghatottságban,  kalaplevéve  állott  a budai  magyar 
szí nésztár saság ... 

Azután  folyt  a munka  tovább.  Most  már  az  ácsok  dolgoz- 
tak, Földváry  Gábor  a lehetetlent  nem  ismerve  siettette  az 
építkezést.  Ha  elfogyott  a pénz,  fizetett  a sajátjából.  A munka 
serkentésére  kitűzte  a megnyitás  napját  is,  de  a kitűzött  időre 

mégsem  lehetett  készen  a színház.  A megnyitást  el  kellett  halasz- 
tani. A kétkedők  és  gúnyolódok  száma  erre  még  jobban  meg- 
növekedett. Mindegyre  többen  kezdték  hinni,  hogy  a szükséges 
pénzösszeg  hiányában  Pest  vármegye  nem  lesz  képes  felépíteni 
a színházat.  Ezt  a hitet  még  jobban  megerősítette  az  a körül- 
mény, hogy  a budai  színészek  kénytelenek  voltak  eltávozni  a 
fővárosból.  A várszínházban  pedig  ismét  a német  színészek 
ütötték  fel  tanyájukat.  (Lásd  72.  oldalt.) 

Bizony  sok  nehézséggel  járt  az  építkezés,  de  Foldváry  még- 
sem csüggedett.  A keménykezű  alispán  egészen  biztos  volt  a 
dolgában  s meghagyta  a színészeknek  is,  hogy  közöljék  vele 
tartózkodási  helyeiket,  hogy  összehívhassa  őket,  ha  majd  szük- 
ség leszen  rájuk.  (A  színészek  közül  Kántorné  a nagyváradi 
fürdőbe  ment  köszvényét  gyógykezelni ; Egressy  Gábor  Bécsbe, 
tanulmányútra;  Lendvay  és  Lendvayné  vendégszereplő  körútra 
indultak ; a társulat  zöme  azonban  együtt  maradt  és  Székes- 
fehérvárt,  majd  meg  Balatonfűreden  játszott.) 

De  ha  a színészek  eltávoztak  is,  a lelkűk  mindegyre  itt  volt 
a Grassalkovich-portán  s ha  csak  szerét  ejthették,  fel-feljöttek 
Pestre.  Az  épülő  színház  vonzotta  a lelkűket. 

Végre  felvirradt  a nagy  nap  I A megnyitás  napja : 1837 
augusztus  22-ike,  a legnagyobb  ünnep  a magyar  színészet  tör- 
ténetében I . . . Zászlódiszben,  zöld  füzérekkel  körülövezve  látta 
meg  ezen  a szép  hajnalon  a fölkelő  nap  a Nemzeti  Színházat. 
S lobogódíszt  öltöttek  magukra  a középületek  s a környékbeli 
magánházak  is . . . Már  kora  reggel  megindult  az  emberáradat 
és  egész  nap  ott  hömpölygött  a zöld  gallyakkal  telehintett 
Hatvani-úton.  Éppen  vásáros  idő  volt  Pesten,  nagy  tömegben 
özönlött  hát  ide  a távolabbi  vidékek  népe  is.  (A  vármegye 
éppen  azért  tűzte  ki  erre  az  időre  a színháznyitó  ünnepet.)  A 
délutáni  órákban  már  alig  lehetett  közeledni  a színház  környé- 
kén. Egymást  érte  a sok  hintó.  Érkeztek  a vidéki  notabilitások, 
a vármegyék  küldöttségei. 

Igazi  nagy  nemzeti  ünnep  volt  ez,  melyről  lelkes  örömmel 
emlékezett  meg  később  mindama  hazafi  és  honleány,  aki  csak 
szemtanúja  lehetett.  Még  emlékérmeket  is  akartak  veretni  e 
napra  s csak  a bécsi  körök  rideg  magatartásán  múlt,  hogy  a 
tervbevett  emlékérmek  nem  jelenhettek  meg.  (Dehát  volt-e 

valaha  magyar  ünnep,  melyet  Bécsből  ne  igyekeztek  volna  meg- 
keseríteni ! ?)  Ünnepi  köntösben  jelent  meg  a szinlap  s a belé- 
pésre szóló  színházi  jegy.  Ez  utóbbin  a színház  képe  volt  látható, 
a következő  vers  kíséretében : 

„Itt  kicsiben  láthadd,  a’  mi  Pesten  nagyban  is  áll  már ; 

A’  hévén  óhajtott  nemzeti  színpalotát. 

Vedd  szívesen  képét  *s  a’  mit  én  neked,  azt  neki  óhajtsd : 

Hosszú  pályádat  ne  nehezítse  vihar  1“ 

Kell-e  mondani,  hogy  a színháznyitási  ünnep  jegyeit  hama- 
rosan szétkapkodták  és  hogy  lázas  tömegekben  tódult  a nép  az 
előadásra? 

A lelkes  felbuzdulásban  ugyan  ki  vette  volna  észre,  hogy 
csak  úgy  nagyjában  készültek  el  a színház  felépítésével?  Pedig 
bizony  volt  ott  még  hiány.  Az  előcsarnok  vakolatlan  volt; 
hátul  az  udvarban,  a színpad  felé  eső  részen,  meszes  gödrök, 
homokrakások  állottak.  A belső  munkálatokat  is  éppen  csak 
hogy  elvégezték  valahogy.  A színházba  tóduló  közönség  jófor- 
mán ott  találta  még  a dolgozó  mester-embereket . . . 

És  mégis  olyan  szép  volt  minden  I . . . Egymásután  robog- 
tak a hintók.  Jött  a sok  díszmagyaros  főúr.  Hamarosan  benépe- 
sedtek a karzatok,  a földszint  székei  s az  állóhelyek.  A páholyok 
tömve.  Zsúfolásig  tele  a nézőtér . . . Az  egyik  páholyban 
megjelent  tekintetes  Földváry  Gábor  úr.  Pest  vármegye  alis- 
pánja, akit  lelkesen  megéljeneztek  . . . Azután  csend,  feszült 
várakozás ; mintha  egyetlen  ember  volna  a sokfejü  közönség. 

Végre  megszólal  a csengő.  A lélekzetek  visszafojtódnak . . . 
Történelmi  percek  következnek  . . . Most  lebben  fel  először  a 
függöny,  a Nemzeti  Színház  függönye  és  kezdődik  a színház- 
avató előjáték,  melyet  Pest  vármegye  felkérése  folytán  „Árpád 
ébredése"  címen  Vörösmarty  Mihály  egyenesen  erre  az  alka- 
lomra írt. 

Vörösmarty  zengzetes  nyelvén  szólalt  meg  hát  a Nemzeti 
Színház;  az  első  szót  pedig  Lendvay  Márton  mondotta  ki 
benne. 

Az  előjáték  után  magyar  táncokat  jártak;  majd  a zenekar 
I játszotta  Rózsavölgyinek  „Nemzeti  örömhangok  a’  pesti  magyar 
színház  megnyitásának  emlékére"  című  alkalmi  magyarját;  végül 


pedig  „Belizár"-t,  Schenk  Eduárd  5 felvonásos  szomorújáté- 
kát  játszották  el  Kiss  János  fordításában.  (Az  intéző  körök 
rövidlátásán  múlt,  hogy  ezen  a szép  magyar  ünnepen  Katona 
örökbecsű  „Bánk  bán"-ja  helyett  ez  a meglehetősen  gyenge 
német  dráma  került  színre  a Nemzeti  Színházban.) 

A közönség  csendben  hallgatta  az  előadott  műveket.  De 
nem  a közöny,"  vagy  a nemértés  csendje  volt  ez.  Vörsmarty 
tanúsága  szerint : „e  zajtalanságban  ámulat,  mély  érzelem  s egy 

magát  becsülő  népnek  méltósága  volt," 

* 

♦ ♦ 

Ezt  a magasztos  ünnepet  a pesti  úttörők  közül  nem  sokan 
érték  meg.  Kelemen  Lászlóék  — az  egy  Láng  Adám  kivételé- 
vel — mind  sírjaikban  nyugodtak  már  ekkor  . . . De  vájjon 
érezték-e  odalent,  hogy  megmozdult  már  a lomha,  nehézkes 
magyar  föld  ? 1 . . . 


A VÁRMEGYE  IGAZGATÁSA  ALATT. 

(1837—1840.) 

A Nemzeti  Színház  eleinte  nem  volt  orszá^fos  intézet ; fő- 
pátronusa  Pest  vármegye  volt  és  részvénytársasági  alapon  kez- 
dette el  működését.  A neve  nem  is  volt  még  ekkor  Nemzeti 
Színház;  egyszerűen  „pesti  Magyar  Színház“-nak  nevezték. 
Igazgatója  Bajza  József  lett,  titkára  pedig  Szigligeti  Ede.  Bajza 
mellett,  mint  zenészeti  igazgató  Mátrai  Gábor  működött.  Ha 
ezekhez  még  hozzá  tesszük,  hogy  a színházvezetés  legelején  a 
» vármegyei  intézőbizottság"  állott,  nagyjában  elmondtuk  mind- 
azt, ami  a pesti  magyar  színház  első  szervezetére  vonatkozik. 

Színházunknak  eme  kezdő  korszaka  a legszebb  reménysé- 
gek között  indult.  A közvélemény  sokat  várt  az  állandó  pesti 
magyar  színháztól.  S ez  a nagy  várakozás  nem  is  volt  alaptalan. 
Mert  ha  — mint  majd  látni  fogjuk  — sok  tekintetben  szegény 
volt  is  a fiatal  intézet,  de  színészi  tehetségekben  igen-igen  gaz- 
dag volt. 

A budai  társaság  törzstagjait  egytől-egyig  viszontlátjuk  itt 
— az  egy  Kántorné  kivételével.  Ezt  a hatalmas  tragikai  művész- 
nőt Földváry  uraimék  nem  szerződtették  a színházhoz,  még 
pedig  egyszerűen  csak  azért,  mert  későn  kapván  meg  a vár- 
megye felszólító  levelét,  néhány  napi  késéssel  érkezett  Pestre. 
Ám  a vármegye  tekintetes  urai  annál  inkább  siettek  őt  a tagok 
sorából  kizárni.  S megtették  ezt  anélkül,  hogy  Kántornét  be- 
várták s mentségeit  meghallgatták  volna. 

A jó  vármegye  itt  bizony  elhamarkodta  a dolgot.  Mert 
fegyelmet  ugyan  kell  tartani  a színháznál,  de  káplár-pálcával 
mégsem  lehet  dirigálni  azt,  különösen  pedig  olyan  érzékeny, 
büszke  lelket  s olyan  kemény  karaktert  nem,  mint  amilyen 
Kántorné  volt.  Az  önérzetében  mélyen  megsértett  művésznő 

nem  is  szerződött  aztán  soha  többé  a Nemzeti  Színházhoz,  bár- 
mennyire hívták  is  oda  a későbbi  igazgatók. 

Kántorné  további  élete  s pályafutása  a vidéken  játszódott 
le  s leginkább  az  erdélyi  színpadokon  működött.  Búcsúfellépése 
1852  ben  Marosvásárhelyt  volt  és  ott  is  telepedett  meg.  Nyomor- 
ban élt,  — nyugdíjnak  akkor  még  híre  sem  volt  — , de  a 
nyomort  is  büszkén  viselte.  Ekkor  írta,  mint  sinylődő,  szegény 
beteg  asszony,  a Nemzeti  Színház  újabb  ajánlatára  ezt  a jelleg- 
zetes lakonikus  választ : „Nem  akarok  hold  lenni  ott,  ahol 
valamikor  nap  voltam"  . . . 

Nemsokára  ezután  be  is  fejezte  küzdelmes  életét.  1854-ben 
halt  meg  s a marosvásárhelyi  katholikus  temetőben  nyugvó 
porai  fölé  Prielle  Kornélia  emeltett  később  emlékkövet. 

Kántorné  művészetéről  a legnagyobb  elismeréssel  nyilatkoz- 
nak kortársai.  Szigligeti  először  is  azt  csodálja  benne,  hogy  bár 
német  származású  volt  (Nagyszebenben  született)  s gyermek- 
korában magyarul  nem  is  tudott,  mégsem  a gazdag  német,  — 
hanem  a szegény  magyar  színészet  papnője  lett.  „Előtte  volt  a 
fejedelmileg  terített  és  dúsan  rakott  asztal;  ő a száraz  kenyér 
után  nyúlt." 

Művészi  egyéniségét  Szigligeti  így  jellemzi : „Kántorné  bírt 
mindazzal,  mivel  egy  nagy  tragikai  hősnőnek  bírnia  kell.  Magas 
termet,  nagyterjedelmű,  olvadékony,  érces  hang,  gondolatot  és 
szenvedélyt  híven  és  könnyen  visszatükröző  arc  és  szem,  mely 
ha  akart,  vonzó  szigony,  vagy  szúró  gyilok  tudott  lenni ; mely 
játszótársát  sokszor  úgy  megnézte,  hogy  az  ijedtében  elfeledte 
szerepét.  Mindehhez  járult  a legfőbb,  mi  nélkül  a többi  üres 
lárva  és  lárma : a lélek,  a bensőség,  melegség  s ernyedetlen 
energia,  mely  még  öreg  korában  sem  hagyta  el.  Ahol  kellett, 
mennyi  nyugodt  méltósági  — de  ha  indulatban  vagy  szenve- 
délyben kellett  felháborodnia,  vihar  és  tenger  volt,  megnyíló 
mélységeivel,  mennydörgéseivel  és  villámaival.  Fölemelt,  lesújtott, 
féltünk  tőle,  féltettük,  sirattuk.  Kátornét  némelyek  azért  hibáz- 
tatják, hogy  az  ő szavalatában  is  volt  bizonyos,  magyar  színészi 
műnyelven  úgynevezett : német  pathetikus  hanghordozás ; ez 
nem  az  ő,  hanem  az  akkor  túlsúllyal  divatozott  színirodalom 
hibája  volt,  melynek  szíve  üres  vagy  alanyi  érzelgéssel  tele,  de 
szája  annál  telibb  volt  frázisokkal.  Tudott  ő e nélkül  is  be- 

szélni,  mit  a könnyebbszerű  drámákban  és  vígjátékokban  eléggé 
tanúsított.  Aki  Kántornét  látta,  kénytelen  volt  bevallani,  hogy 
nagy  színésznő,  a tragédiákban  is  tudott  egyéníteni,  anélkül 
azonban,  hogy  eszményileg  megszűnt  volna  szép  lenni ; azaz  az 
arc  és  hang  a Kátorné  volt  ugyan,  de  a kifejezés  a szerepeké* 
Más  volt  ő lady  Macbethben,  Borgiában,  Tudor  Máriában, 
Bánk  bán  és  Hamlet  királynéiben,  mint  ama  német  szomoriijáté- 
kokban,  melyekben  az  ártatlanul  üldözött  hősnőket  adta.  Stuart 
Máriában  Erzsébetet  választá,  de  akik  mellette  Máriáskodtak, 
azokat  előadása  nagyszerűségével  tökéletesen  háttérbe  szorította 
stb.  stb. 

így  ír  Kántornéról  Szigligeti,  de  többi  kortársai  még  nagyobb 
elismeréssel  szóltak  róla.  Lendvayné  egyenesen  Shröder  Sophie, 
Ristori  és  Rachel  mellé  helyezi;  Szilágyi  Pál  és  Karacs  Teréz 
Schröder  Zsófiát  nem  tartják  nagyobbnak  stb.  stb.  (Schrőder 
egyszer  Bécsből  le  is  utazott  Pozsonyba,  hogy  az  ott  játszó 
Kántornét  lássa.) 

E nagy  kortársak  még  jobban  megerősítik  azt,  amit  Kán- 
toráénak életrajzából  s pályafutása  körülményeiből  amúgy  is 
ki  lehet  olvasni ; Kántorné  igazi  nagyság  s hatalmas  egyéniség 
volt.  Szerepeihez  mélységet,  erőt  önmagából  merített.  Jelleme, 
egyénisége  telve  tragikai  elemekkel.  Élete,  pályafutása  kész 
tragédia.  Ő az  életben  is  az  volt,  ami  a színpadon : tragikai 
hősnő. 

A Nemzeti  Színház  elsősorban  önmaga  ellen  vétett,  hogy 
ezt  a nagy  művésznőt  vérig  sértve  elriasztotta  magától.  A vár- 
megyeház szűk  ablakából  persze  csak  egy  szeszélyeskedő  komé- 
diás asszonyt  láttak  Kántornéban,  akin  úgy  torolták  meg  vélt 
sérelmüket,  hogy  egyszerűen  nem  szerződtették.  Talán  annyiba 
se  vették  az  egész  ügyet,  mintha  egy  renitens  hajdút  csaptak 
volna  el. 

Kántorné  szerepeire  a vármegye  urai  a fiatal  Laborfalvy 
Rózát  szerződtették  (született  1817,  meghalt  1886),  aki  egészen 
kezdő  volt  még  ekkor,  de  komoly  ambícióval  törekedett  a reá 
bízott  nagy  feladat  megoldására.  Alakja,  csodálatosan  szép  mély 
hangja,  klasszikus  szépsége  a tragikai  hősnők  ábrázolására 
predesztinálták.  Vörösmarty  eleinte  „a  szótagok  kellemetlen 
nyújtásá"-t,  „éneklés"-ét  rója  fel  hibájául,  de  e hibától  csakhamar 

megfszabadította  magát.  Szavalása  egyre  tisztult  s későbbi  nagy- 
ságának jeleit  hamar  megmutatta.  (Hanem  azért  a Kántornéval 
való  összehasonlítástól  sokáig  nem  tudott  megszabadulni.  Még 
az  ötvenes  évek  közepén  is  azt  írják  róla,  amikor  pedig  már 
„tragédiánk  szemefényé"-nek  nevezik,  hogy  „túlkűzdte  magát 
a modorosságon,  de  azon  tűzet,  azon  átható  bensőséget  nem 
tudá  elsajátítani,  melyben  Kántorné  eddig  felülmúlhatatlan  vala.") 

A színház  tagjai  közt  volt  ekkor  Déryné  is  (1793 — 1879), 
a kiváló  énekesnő,  aki  azonban  két  év  után  megvált  az  intézet- 
től és  vidéki  színésznő  lett.  (1852-ben  vett  búcsút  a színpadtól.) 

Déryné  a komoly  drámában  már  kicsiny  és  elhízásnak 
indult  termete  miatt  sem  boldogulhatott,  de  Szigligeti  szerint, 
különben  is  egyhangú  siránkozó  szavalás  volt  minden  drámai 
szereplése.  Ám  annál  igazabb  volt  — a naiv  szerepek  kivételé- 
vel — a vígjátékban,  énekben  és  írásaiban.  Terjedelmes  naplója 
nemcsak  kitűnő  színészettörténeti  korrajz,  hanem  egyúttal  ízle- 
tes, finom  irodalmi  csemege. 

Lendvayné  Hivatal  Anikó  (1814-1892),  a 30-as  és  40  es 
évtizednek  eme  dédelgetett  kedvence,  rendkívül  bájos,  lebilin- 
cselő egyéniség,  egyaránt  kitűnt  a naív  és  szende  szerepekben 
s a pajkos  szubrettekben.  Úgy  csevegni,  kacagni,  leányos  bájjal 
megjelenni,  és  olyan  Ízléssel  öltözködni  senki  sem  tudott  a 
színpadon,  mint  ő.  De  úgy  szeretni  sem.  Az  ő Júliája  (Romeo 
és  Júliában)  leányosan  szende  volt  és  mégis  tele  perzselő  szere- 
lemmel. És  milyen  pajzán  jókedvvel  játszotta  Józsit,  a „párisi 
naplopó “-t  1 . . . Nevettetni,  vagy  megrí katni  egyaránt  tudott  ez 
a szép  asszony,  akit  kortársai  méltán  emlegettek  a nagy  gárda 
legnagyobbjai  között. 

A férfi-színészek  sorában  Megyeri  Károly  vezet  (született 
1798,  meghalt  1842).  Az  egykorú  szakemberek,  köztük 
maga  Egressy  is,  őt  tartották  a legnagyobb  magyar  színésznek. 
Es  méltán.  Ez  az  apró  termetű,  nagyfejű  aktor  szerepei  szerint 
Proteusként  tudott  elváltozni.  Játszott  tragikus  hősöket,  jellem- 
szerepeket és  komikus  figurákat.  Egyéniségéből  nagyrészt  hiá- 
nyozván a tragikumnak  külső  és  belső  színészi  kellékei,  a hősök 
legkevésbé  illettek  neki.  Honnan  van  mégis,  hogy  olyan  kiváló 
tragikus-tehetségek  mellett,  mint  Bartha,  Egressy  és  Lendvay, 
a komikus  Megyeri  sikeresen  játszotta  a tragikus  hősöket?  Mi 

a magyarázata,  hogy  a közönség  ilyen  szerepekben  komolyan 
tudta  venni  a legnagyobb  magyar  komikust,  aki  a vígjátékok- 
ban már  puszta  megjelenésével  is  hangos  kacajt  idézett  elő? 
Erre  a sok  kérdésre  csak  egy  a felelet : Megyeri  tényleg  nagy 
színész  lehetett,  aki  hatalmas  jellemábrázoló  tehetségével,  egyé- 
nítő  erejével  elfogadhatókká  tudta  tenni  a neki  nem  egészen  való 
tragikus  hősöket  is.  A polgári  drámában  azonban,  ahol  nem 
nagyszabású  jellemeket  kellett  ábrázolnia,  már  sokkal  több  volt, 
mint  elfogadható.  Itt  már  nagy  művész  volt.  De  a legnagyobb 
mégis  a vígjátékban  lehetett,  ahol  sokféle  alakban  mutathatta 
be  gazdag  egyéniségét.  Valósággal  öntötte  magából  a külön- 
böző humoros  alakokat,  zsáner  figurákat.  S ezeken  a figurákon, 
bárha  egymástól  kölönböztek  is,  mindig  rajt  volt  a Megyeri 
jelzés.  Mindegyiken  látszott,  hogy  a Megyeri  lelki  műterméből 
való.  De  hiszen  épen  azért  voltak  értékesek. 

A magyar  színészet  pótolhatatlan  kárára  Megyeri  nevét 
hamar  letörölte  a halál  a Nemzeti  Színház  színlapjairól.  Együtt 
halt  vele  szerepeinek  nagy  része  is,  melyet  senki  sem  tudott 
azután  életrekelteni.  (Hogy  mint  komikusnak  milyen  rendkívüli 
hatása  volt,  meghatóan  bizonyítja  a sírkövére  szánt  két  kis 
Vörösmarty  vers.) 

Szentpétery  Zsigmond  (1798—1858),  másik  kimagasló  férfi- 
alakja a nagy  színészgárdának,  különösen  a méltóságos,  de  sok- 
szor mégis  komikus  táblabírák,  jószívű  nagy  bácsik  és  kedélyes 
magyar  urak  ábrázolásában  nyújtott  mesterit,  elsősorban  tehát 
ő is  vígjátéki  színész  volt,  de  voltak  sikerei  a drámában  is 
(Vörösmarty  szerint : „hősi  szerepeinek  ő meg  bírja  adni  a tra- 
gikai  méltóságot").  Szentpétery  egyéniségében  jóízű  humora 
mellett  rendkívüli  méltóság  volt  (parasztasszonyok  az  utcán 
sokszor  kezet  csókoltak  neki,  püspöknek  nézvén  a borotvált 
arcú  tekintélyes  alakot).  Ez  a méltóság  predesztinálta  őt  bizo- 
nyos drámai  szerepekre  és  különösen  azért  tudta  a komoly  és 
új  elemeket  mesterileg  vegyíteni  és  keverni. 

Szentpéteri  a legnemesebb  színészek  fajtájából  való  volt. 
Szerepeit  mindig  tudta.  Túlzásokra  sohasem  ragadtatta  magát. 
Finom  volt  és  közvetlen.  (Hogy  akkoriban,  a szokásos  2 — 3 
próba  mellett  ez  a közvetlenség  még  nagyobb  érdem  volt,  mint 
most,  minden  színházi  ember  elgondolhatja.) 

Na^y  űr  maradt  utána  s bár  később  Szigeti  József  méltó 
utóda  lett,  a régi  táblabírák  klasszikus  alakja  Szentpéterivel 
mégis  sírba  szá’lott. 

Egressy  Gábor  (1808 — 1866)  ekkor  még  fiatal,  forrás- 
ban levő  tehetség,  de  már  is  kimagasló  a sok  jeles  között. 
Megyeri  hatása  alatt  eleinte  mindent  játszott  (szerelmest,  ga- 
vallért, komikust),  de  tulajdonképen  pályája  elejétől  fogva  első- 
sorban tragikus  hősnek  képezte  magát,  még  pedig  fáradhatat- 
lan buzgalommal.  Alakja  és  hangja  neki  sem  volt  olyan,  amilyet 
a tragikus  színészektől  meg  szoktak  kívánni  (közepes  termet 
volt,  a hangja  érdes,  tenor  színezetű  és  nem  erős),  de  a feje 
— a legszabályosabb  nemes  római  fej  — s a szeme  igazán  a tragikus 
hősökre  predesztinálta.  De  még  inkább  a lelke,  karaktere,  ma- 
gába mélyedő,  komoly,  sőt  csaknem  komor  egyénisége  és  kü- 
lönösen hatalmas  akarata. 

Épen  ellentéte  volt  első  nagy  mesterének,  a sokoldalú 
Megyeri  Károlynak,  aki  egyénisége  folytán  elsősorban  komikus 
volt,  míg  Egressy  egyénisége,  bárha  volt  egy-egy  sikerült  ko- 
mikus szerepe  is,  inkább  a tragédiákba  tudott  teljesen  bele- 
illeszkedni. 

Egressy  Gábor  lázasan  kereste  a művészi  tökélyhez  vezető 
utat.  Élete  végéig  tartó  tanulmányai  mind  e nagy  cél  érdekében 
történtek.  O volt  a legképzettebb  s legöntudatosabb  magyar 
színész,  ki  a maga  elveit  — szóval  és  tollal  — mindenkivel 
szemben  meg  tudta  védeni.  (Hosszas  plémiája  volt  Bajzával, 
Kossuth-tal,  később  Gyulai  Pállal  stb.)  Mint  színész  a külső 
hatásoknál  mindig  előbbrevalónak  tartotta  a belső  igazságot:  a 
lélekábrázolást.  Innen  van,  hogy  a nagyközönség  nem  mindig 
méltányolta  őt  értéke  szerint,  de  annál  inkább  megértették  a 
szellemi  arisztokraták,  élükön  Vörösmartyval  és  különösen  Petőfi- 
vel, aki  lelki  rokonának  tartotta  e nagy  magyar  színészt. 

Lendvay  Márton  (1807 — 1858),  akit  nemes  metszésű,  sza- 
bályos arccal,  daliás  termettel  és  csengő  hanggal  ruházott  fel 
a természet,  épen  olyan  kedvence  volt  a nagyközönségnek, 
mint  felesége:  a bűbájos  Hivatal  Anikó.  És  méltán.  Mert 
Lendvay  a fentebb  elsorolt  külső  előnyök  mellett  belső  érté- 
kekkel is  bírt.  Sokoldalú  színész-talentum  volt.  Eleinte  még 
operákban  is  énekelt  (Zampát  senki  sem  tudta  olyan  hatással 

énekelni  s játszani,  mint  ő),  hanem  aztán  kizárólag  drámai  szí- 
nész lett  s legfeljebb  egy-egy  népszínműben  énekelgetett.  (A 
„Szokott  katoná"-ban  jóidéig  játszotta  Gergelyt  s híres  sze- 
repe volt  Parlagi  Jancsi.) 

Lendvay  különösen  a szerelmes  hősöket  s az  érzelmesebb 
fajtájú  szalon-embereket  játszotta  rendkívüli  hatással,  de  volt 
sok  megrázó  erejű  tragikus  szerepe  is.  Ezekben  valóságos  ver- 
seny fejlődött  ki  közte  és  Egressy  között.  Sok  szerepet  játszot- 
tak így  felváltva  (Bánk-Bánt,  Hamlettet,  Othellót,  111.  RIchárdot, 
stb.  stb.),  de  versengésük  sohasem  fajult  közönséges  tülekedéssé. 
Mindig  nemes  művészi  verseny  volt  az,  melyből  hol  az  egyik, 
hol  a másik  került  ki  győztesen.  (Azok  a szerepek,  melyekben 
a tragikum  szerelmi  motívumokból  fejlődött  ki,  inkább  illettek 
Lendvay  na  k.) 

Bartha  János  (1797 — 1852)  a legnagyobb  tragikus  tehetség 
az  összes  magyar  színészek  között.  Kár,  hogy  e nagy  tehetség- 
gel nem  állott  kellő  arányban  képzettsége  és  tanulási  vágya. 
Óriási  nyers  színészerő  volt,  igazi  vad  zseni.  Hatalmas  alak  és 
mennydörgésszerű  hang.  Megdöbbenteni  és  megfélemlíteni  senki 
sem  tudott  úgy,  mint  ő,  de  miután  kellő  képzettség  híján  im- 
presszionista volt,  ritkán  sikerült  neki  valami  összetettebb  jel- 
lemet következetesen  végigvezetni,  bár  egyes  megrázó  momen- 
tumai ilyen  szerepekben  is  voltak.  Lear  király  szerepében  ha- 
talmas volt,  Tiboréban  pedig  igen  megható.  Humorral  is  meg 
volt  áldva  bőven.  Korhely  kortesei,  duhaj  huszárjai,  Baczúr 
Gazsija  kitűnő  zsáneralakok  lehettek. 

Fáncsy  Lajos  (1809 — 1854)  Budán  még  szerelmes  színész 
volt,  de  azután  hogy  Lendvay  is  Budára  került,  átcsapott  az 
intrikus  szerepekre  s a fölényes,  okos  Fáncsy  még  nagyobbra 
nőtt  az  új  szerepkörben.  De  ő már  nem  úgy  játszotta  az  int- 
rikusokat,  mint  elődei  és  vidéki  társai.  (A  régi  cselszövők  arra 
törekedtek,  hogy  minél  veszettebb  képeket  vágjanak  s ezzel 
kész  volt  az  intrikum.)  Fáncsy  lélektannal  dolgozott.  Az  ő csel- 
szövői mindig  emberek  voltak  s nem  hogy  kimutatták  volna, 
sőt  inkább  takargatták,  titkolták  gazember  voltukat.  A finom 
intrikumnak  máig  is  ő a legnagyobb  mestere.  A tragikus  jel- 
lem-szerepekben (Shylock)  s néhány  Megyeri-féle  szerepben 
szintén  nagy  nevet  vívott  ki  magának* 

László  József  (1808 — 1878),  a vígjátéki  gavallérok  kitűnő 
ábrázolója,  rendkívül  finom,  könnyed,  elegáns,  gyors  beszédű, 
vidám  társalgó.  (A  komolyabb  érzelmeket  alig  is  tudta  meg- 
szólaltatni.) Egyik  kritikusa,  a Párist  is  megjárt  Irinyi  József, 
csodálkozva  írja  róla,  hogy  a mi  törökösen  lassú  vígjátéki  elő- 
adásainkban milyen  franciásan  könnyed  tud  lenni.  . 

Szerdahelyi  József  (1804 — 1851),  a kitűnő  Szerdahelyi  Kál- 
mán édesapja,  igen  sokoldalú  színházi  ember  és  jeles  színész 
volt.  Különösen  az  operáknál  tűnt  ki  (nagyon  sokáig  ő volt  a 
legkitűnőbb  Figaró  a „Sevillai  borbély“-ban),  játszott  bonvivan- 
tokat,  komikusokat,  stb.  stb.  Ezenkívül  népszerű  zeneszerző  volt, 
akinek  magyarjait  sokszor  játszották  a színházi  zenekarban. 

Szilágyi  Pál  (1790 — 1874),  a kiváló  komikus,  szintén  méltó  tagja 
a régi  nagy  gárdának.  Ö volt  a mi  első  nagyepizódszínészűnk.  Nagy 
tudott  lenni  a legkisebb  szerepben  is.  (Volt  egy  híres  szerepe, 
egy  kártyás,  aki  mindössze  ennyit  mondott:  „Nem  játszom  1".) 

Kovácsné  a híres  komika,  kiről  Déryné  is  többször  emlé- 
kezik naplójában,  különösen  a vén  leányokat  játszotta  utolérhe- 
tetlen komikummal. 

Telepy  György,  igazán  színházi  ezermester,  kitűnő  komikus, 
díszletfestő,  szobrász,  építész. 

Udvarhelyi  Miklós  több  irányban  használható,  becsületes 
úttörő  aktor,  aki  különösen  az  operákban  tűnt  fel  gyönyörű 
mély  hangjával.  (Az  öreg  Udvarhelyi  ezen  a téren  kiállta  a ver- 
senyt a leghíresebb  basszistával  is.)  •* 

Egyszóval  olyan  kitűnő  művész-gárda  volt  ez,  amilyet  bi- 
zony azóta  sem  látott  a Nemzeti  Színház.  És  Pest  vármegye 
mégsem  tudott  boldogulni  a színházával.  Ennek  azonban  mé- 
lyebben rejlő  okai  voltak. 

A Nemzeti  Színház  megnyíltával,  amikor  a magyar  játék- 
szín végre  igazi  központhoz  jutott,  hatalmas  prespektiva  tárult 
drámairodalmunk  és  színészetünk  fejlődése  elé.  Érezte  ezt  Pest 
vármegye  is,  elannyira,  hogy  csaknem  beleszédült  az  eléje  táruló 
perspektívába.  A jó  vármegye  hamarjában  azt  sem  tudta 
hogy  is  kezdjen  a dologhoz.  Először  — közvetlen  a kinyitás 
előtt  — magánvállalkozó  igazgatónak  akarta  bérbe  adni  a szín- 
házat s csak  később  határozta  el,  miután  megfelelő  bérlő  nem 
jelentkezett,  hogy  maga  fogja  igazgatni  azt. 


A vármegyei  igazgatás  következőképen  történt.  A színházat 
egy  „intéző  bizottság"  kormányozta,  míg  Bajza,  akit  igazgatónak 
neveztek  ki,  tulajdonképen  csak  névleges  igazgató  volt,  ameny- 
nyiben  a bizottság  megkérdezése  nélkül  semmi  fontosabb  ügyet 
el  nem  intézhetett  s 50  frtnál  nagyobb  összeget  nem  utalvá- 
nyozhatott. Elméletben  talán  tetszetősnek  látszott  ez  a rendszer, 
de  gyakorlatban  igen  nehézkesnek  bizonyult,  annyival  inkább, 
mert  a bizottság  tagjai  (Pestmegyei  táblabírák)  törökös  kénye- 
lemmel havonkint  csak  egy  bizottsági  ülést  tartottak  s akár- 
hányszor azon  sem  jelentek  meg  határozatképes  számban.  Rend- 
kívüli ülésekre  meg  éppen  nehéz  volt  összehívni  őket.  — Szín- 
házat, melynek  lázasan  pezsgő  életében  hirtelen  s szinte  percről- 
percre  vetődnek  fel  gyors  elintézést  váró  fontos  ügyek,  hogy 
lehetne  ilyen  nehézkes  rendszerrel  eredményesen  vezetni  1? 

Nagy  baj  volt  azután  az  is,  s a színházi  ügyekben  járatlan 
vezetőséget  csaknem  megoldhatatlan  probléma  elé  állította, 
hogy  az  építési  költségek  teljesen  felemésztették  a theátrális 
kasszát.  Nem  volt  pénz.  Nem  volt  színházi  alaptőke.  (Bár  hi- 
szen a rósz  rendszer  mellett  hiába  lett  volna  az  is.)  Legalább 
a napi  bevételeket  szerette  volna  hát  a jó  vármegye  megnö- 
velni s ezt  a fokozottabb  opera-kultusszal  vélte  elérhetőnek. 
Erre  nézve  hamarosan  meg  is  történtek  a kellő  lépések.  Leszer- 
ződtették a pesti  német  színháznál  vendégszereplő,  kiváló  drá- 
mai énekesnőt,  a magyar  származású  Schódelnét  havi  500  frtért, 
melléje  még  egy  pár  énekest  (Konti  Károlyt,  Joób  Gusztávot, 
Felbér  Máriát  stb.  stb.)  és  ezzel  megkezdődött  a nagyobb  sza- 
bású operák  előadása.^ 

Ez  még  nem  lett  volna  baj.  A Nemzeti  Színház  nem  is 
igen  zárhatta  volna  ki  színpadáról  az  operát,  már  csak  azért 
sem,  mert  hatalmas  konkurrense,  a pesti  német  színház  szintén 
kultiválta  az  operát.  Csakhogy  a magyar  színházban  ezt  a dráma 
rovására  csinálták.  A túlságba  vitt  operakultuszt  itt  elsősorban 
a dráma  sínylette  meg,  melynek  gondos  előkészítésére  az  operai- 
próbák mellett  alig  jutott  idő.  Akárhányszor  készületlenül  rán- 
tottak elő  egy-egy  drámát,  ha  Schódelné  valami  opera-előadás 

1 Ugyanekkor  Déryné  J 25,  Lendvayné  85,  Laborfalvi  R.  70,  Megyeri  85; 
Lendvay,  Fáncsy  80,  Bartha,  Egressy,  László  stb.  70 — 70  frt  fizetést  kapott 
havonta  a színháztól.  (Kántornénak  Budán  130  frt  havi  fizetése  volt.) 

előtt  nagfyhirtelen  beteget  jelentett.  Es  bizony  az  érzékeny  torkú 
énekesnő  ezt  igen  gyakran  megtette.  Könnyen  meg  is  tehette, 
hiszen  a színházzal  kötött  szerződése  értelmében  ő reá  nem 
voltak  kötelezők  a színházi  törvények. 

Ezzel  az  intézkedéssel  különösen  nagy  szegénységi  bizonyít- 
ványt állított  ki  önmagáról  a vezetőség.  Szinte  példanélkűl  való, 
hogy  egy  színházi  tagot  — bármilyen  kiváló  legyen  is  az  — a szín- 
házi törvények  fölé  helyezzenek.  Az  ilyen  hallatlan  kedvezmé- 
nyek mindig  megbosszulják  magukat.  Csakhamar  mutatkoztak 
is  a káros  következmények,  annál  inkább,  mert  Schódelné  ala- 
posan visszaélt  kiváltságos  helyzetével.  (Egyszer  még  a közön- 
séget is  megleckéztette  a nyilt  színpadról  a rátarti  primadonna  I) 
Bajza,  az  igazgató,  aki  eleitől  kezdve  ellene  volt  a túlzott  opera- 
kultusznak, hiába  igyekezett  gátat  vetni  Schódelné  túlkapásai 
elé,  mert  a „vármegyei  intéző-bizottság"  urai  még  vele  szem- 
ben is  mindig  a primadonnának  adtak  igazat.  Ilyenformán 
Bajza  helyzete  teljesen  tarthatatlanná  lett  a színháznál.  De  nem- 
csak Bajza  volt  kénytelen  megválni  az  intézettől,  hanem  egy 
csomó  drámai  színész  is,  akiket  Nyáry  Pál  — Bajzának  egyik 
későbbi  utódja  — egyszerűen  elcsapott  a színháztól,  csak  azért, 
mert  a kedvelt  Schódelné  előtt  nem  voltak  hajlandók  meghajolni 
A legjobb  színészeket  is  elkeserítették  a visszás  állapotok.  Me- 
gyeri, Egressy  Gábor,  Lendvay  és  Telepi  egymásután  szerződ- 
tek a vidékre.  Igaz,  hogy  eme  számkivetésűk  — hála  Istennek  — 
nem  volt  huzamos,  de  mindenesetre  nagyon  jellemző  az  akkori 
szomorú  viszonyokra. 

De  nemcsak  a drámai  színészet  szempontjából  bizonyult 
károsnak  az  opera,  hanem  még  anyagi  szempontból  is.  Mert 
igaz  ugyan,  hogy  az  operai  előadások  vonzó  hatással  voltak  a 
közönségre,  de  a nagy  kiállítási  költségeket  s az  operai  személy- 
zet fizetését  behozni  mégsem  bírták.  Nem  csoda  hát,  ha  defi- 
cittel küzdött  a színház.  Hogy  aztán  ezt  a deficitet  valahogy 
eltüntessék,  a vármegyei  intéző-bizottság  urai  kapva  kaptak 
mindenféle  nyerészkedési  eszközön  a művészet  rovására.  Jöttek 
a kötéltáncosok,  birkózók,  bűvészek  és  más  orfeumba  való  ven- 
dégek, még  pedig  meglehetősen  sűrű  egymásutánban,  hogy 
megfertőzzék  a magyar  nyelv  oltárát.  Bizony  szomorú  világot  vet 
ez  a színház  vezetőségére  és  a közízlésre  isi 

De  ne  a mai  kor  pápaszemén  nézzük  ezt  a visszatetsző 
dolgot.  Akkoriban  nem  botránkozott  meg  az  ilyesmin  az  „ezer- 
szemű Cézár".  Orfeum,  cirkusz  és  színház  között  nem  húzta 
meg  még  az  ízlés  az  elválasztó  vonalat.  Maga  Vörösmarty  sem 
háborodott  fel  e furcsa  vendégszereplések  miatt,  sőt  „Játék- 
színi krónikái"-ban  meg  is  dicséri  a kötéltáncosokat,  akik  egyéb- 
iránt a német  színházban  is  felléptek.  (Ott  is  történtek  ilyenféle 
produkciók.) 

íme,  ilyen  zagyva  műsora  volt  a pesti  magyar  színháznak. 
Lehetett  ott  látni  mindent : operát,  cirkuszi  produkciót,  köd- 
fátyolképeket,  no  meg  aztán  drámákat  is,  különösen  idegenből 
fordított  drámákat.  Minthogy  a magyar  írók  egy  jó  ideig  egy- 
általán nem  részesültek  semmiféle  díjazásban,  valami  állandóbb 
becsű  művel  nem  is  gazdagodott  az  eredeti  műsor,  kivévén  az 
egy  „Peleskei  nótárius"-t  (első  előadása:  1838  október  8.). 

A vezetőség  általában  nem  sok  hozzáértést  tanúsított  a 
drámai  műsor  összeállításánál.  Az  ehez  való  anyagot  nagy 
részben  a régi  várszínházi  könyvtár  szolgáltatta.  Innen  szede- 
gették elő  a régi  ritterdrámákat  és  bohózatokat,  melyeket  még 
mindig  igen  szeretett  a publikum.  (Bár  a francia  romantikának 
is  sok  híve  volt  már  ekkor.) 

A német  érzékeny  drámák  eme  finomkodó  korában  egészen 
természetes,  hogy  Shakespeare-t  nyersnek  és  durvának  tartották 
s hogy  az  „avoni  hattyú"  mégis  hamarosan  megjelent  a Nem- 
zeti Színház  vizein,  az  egyáltalában  nem  a vezetőség  érdeme^ 
hanem  jelesebb  színészeinké^  akik  jutalomjátékaikul  (sokszor 
bizony  saját  anyagi  kárukra)  nagy  szeretettel  választották  Shakes- 
peare darabjait.  így  hozta  színre  Egressy  Gábor  „Lear-király"-t  ^ 
1838  április  30. »án  (ez  volt  az  első  Shakespeare-est  a Nemzetiben), 


1 Lear  király  első  kiosztása  ez  volt : 


Lear — Egressy  Gábor 

Edgár  Fáncsy 

Edmund  — Bartha 

Bolond  Telepi 

Gonevil Laborfalvy  Róza 

Regan  Bartháné 

Cordélia Lendvayné 

majd  a következő  évben  (november  16.)  Hamletét.^  Jutalomjáték 
g-yanánt  játszották  először  a „Velencei  kalmár"-t  is  (1840  április 
27),  még  pedig  Megyery  javára,  aki  Shylockot  játszotta  a 
darabban.  „Othello"  első  előadása  ellenben  Lendvay  nevéhez 
fűződik,  aki  1842-ben  november  12-iki  jutalomjátékára  a velen- 
cei mór  tragédiáját  választotta  magának.  A két  főszerepet  — 
Othellót  és  Desdemonát  — a Lendvay-pár  játszotta  ezen  az 
előadáson. 

Érdekes,  hogy  „Bánk  bán*‘  is  mint  jutalomjáték  szerepelt 
először  a Nemzeti  Színházban  1839.  március  23.-án.  És  ebben 
megint  a jutalom  játékát  játszó  Egressyé  az  érdem.^ 

A német  érzelgős  drámák  mellett  iassan-lassan  szóhoz  jutott 
hát  Shakespeare  is.  Katona  is,  de  — újra  hangsúlyozom  — ez 
kizárólag  színészeink  érdeme.  Szokás  szerint  ugyanis  mindig  az 
illető  színész  választotta  ki  jutalomjátékára  a darabot  s a szín- 
ház jelesebb  tagjainak  egészséges  ízlését,  tisztult  felfogását  és 
nemes  művészi  ambícióját  mi  sem  tűkrözteti  hívebben  vissza, 
mint  az  a körülmény,  hogy  választásuk  leginkább  Shakespeare- re, 
meg  Katonára  esett. 

Színészeink  e tiszteletreméltó  törekvése  fejlesztőleg  hatott 
bár  a műsor  tisztulására,  de  a közönség  ízlésén  egyhamar  nem 
sokat  változtatott.  Közönségünk  nem  nagyon  lelkesedett  Shakes- 


^ Hamletet  a kővetkező  kiosztásban  játszották : 


Hamlet 

Ciaudíus  király 

Királyné  

Polonius  

Ophelia  


Egressy 

Fáncsy 

Laborfalvy 

Megyeri 

Lendvayné 


^ Bánk  hőn  fontosabb  szerepei  így  voltak  kiosztva  ekkor : 


Gertrudisz  .. 

Bánk  

Melinda 

Mikhál  

Simon  

Petur  . 

Biberach  .. 
Tiborcz  — 


Laborfalvy 
Egressy 
Lendvayné 
Udvarhelyi  M. 
Szilágyi  Pál 
Szentpétery 
Fáncsy 
Bartha 

peare-ért. Vörösmarty  „Játékszíni  krónikái-ból  tudjuk,  hogy  például 
„Lear  király^^  második  előadásán  „már  igen  kevés  néző  volt." 

De  Katona  József  drámájának  sem  volt  sokkal  különb 
sorsa.  Sőt  „Bánk  bán"  fölött  még  maga  Vörösmarty  is  rövi- 
desen napirendre  tért.  Játékszíni  krónikáiban  alig  egy-két  mon- 
data van  róla,  amelyekből  leginkább  az  tűnik  ki,  hogy  lénye- 
gében teljesen  félreértette  a legjobb  magyar  tragédiát.  De  ha 
még  Vörösmarty  szeme  sem  tudta  meglátni  Katona  drámájának 
igazi  értékeit,  várhatjuk-e  az  akkori  nagyközönségtől,  hogy  ezt 
a félreértett  drámaírót  fölfedezze  ? 1 Nem.  A mi  jó  közönségünk 
igazán  nem  volt  ilyesmire  berendezkedve.  Sót  — fájdalom  — 
még  azt  sem  mondhatjuk,  hogy  valami  nagy  színház-barát  lett 
volna.  (E  szomorú  jelenség  egyrészt  ugyan  az  1838-iki  kemény 
télben  leli  magyarázatát,  amikor  csakugyan  sok  nehézségbe 
ütközött  a városon  kívül  eső  színház  látogatása,  de  — sajnos  — 
nagy  része  volt  benne  a közönség  közönyének  is.) 

Egyre  nagyobb  nehézségekkel  kellett  hát  küzdenie  a mi 
szegény  színházunknak  I Ezekhez  járult  még,  hogy  a vezetés  körül 
is  áthidalhatatlan  ellentétek  merültek  fel.  Bajza  József  a túlzott 
opera-kultusz  miatt  hamarosan  szembehelyezkedett  az  intéző- 
bizottsággal  s ezért  a legtöbb  lap  Bajza  ellen  fordult.  Ezek  a 
kicsinyes,  szűk  látókörre  valló  laptámadások  természetesen  még 
jobban  elmérgesítették  az  ügyet.  Pedig  ha  volt  is  hiba  a szín- 
ház vezetésében,  ezért  legkevésbé  Bajza  volt  felelős,  hiszen  az 
ő keze  teljesen  meg  volt  kötve  s mindenben  az  intéző-bizottság 
utasításai  szerint  kellett  vezetnie  a színházat. 

Bajza  igen  világosan  látta  a bajok  igazi  okát,  kitűnik  ez 
1839  ben  megjelent  röpiratából  („Szózat  a pesti  nemzeti  színház 
ügyében"),  melyben  azt  hangoztatja,  hogy  csak  országos  intéz- 
kedéssel, állami  beavatkozással  lehet  segíteni  a színházon.  Ekkor 
azonban  már  nem  volt  igazgató.  10  hónapi  működése  után  le- 
köszönt. 

Bajza  József  lemondása  után  Szentkirályi  Mór,  majd  Ilkey 
Sándor,  1839-ben  Szentkirályi  Mór  és  gróf  Ráday  Gedeon, 
1840-ben  Nyáry  Pál  állott  a színház  élén.  Ez  a sűrű  igazgató- 
változás már  magában  betegségi  tünet.  Egy-egy  orvost  vélt 
felfedezni  a vármegyei  intéző -bizottság  mindenik  új  igazgatóban, 
de  hiába,  a beteget  egyik  sem  tudta  meggyógyítani. 

Pest  vármegye  színháza  egy-két  esztendő  alatt  válságos 
helyzetbe  került.  A teljes  bukás  előtt  állott.  Jövedelme  kevés 
volt  arra,  hogy  fenntartsa  magát,  sőt  néha  egyáltalán  nem  is 
számíthatott  semmi  jövedelemre.  (Így  például  az  1838-iki  árvíz 
idejében,  amikor  is  március  14-től  április  16-ig  kénytelen  volt 
kapuit  bezárni.)  A színház  anyagi  helyzete  egyre  súlyosabb  lett, 
s már- már  az  a szomorú  eshetőség  is  felvetődött,  hogy  műkö- 
dését véglegesen  be  fogják  szűntetni.  Ez  azonban,  hála  Isten- 
nek, nem  történt  meg.  A Nemzeti  Színház  életét  megmentették. 
A magyar  országgyűlés  új  életre  keltette  I 

Pest  vármegye  kérelmére  az  1840  iki  pozsonyi  országgyűlés 
behatóan  foglalkozott  a pesti  magyar  színház  nehéz  helyzetével 
s az  anyagi  zavarok  rendezésére  50.000  pengő  forintot  szavazott 
meg.  Belátta  azonban  az  országgyűlés,  hogy  ez  csak  pillanatnyi 
segítség  lenne,  hogy  tehát  a színház  jövőjét  anyagilag  biztosítsa, 
a vármegye  nemeseire  kivetendő  400.000  (négyszázezer)  pengő 
forintot  szavazott  meg  soha  el  nem  költhető  nemzeti  színházi 
alapul  olyan  kikötéssel,  hogy  ezen  alapítványi  tőke  kamatainak 
csupán  kétharmad  része  fordítható  a színház  évi  költségeinek 
fedezésére,  az  egyharmad  rész  pedig  mindenkor  az  alaptőkéhez 
csatolandó. 

Az  1840-iki  országgyűlés  tehát  az  ötvenezer  forintnyi  gyors- 
segélyen kívül  egy  évről-évre  növekedő  nemzeti  színházi  alapot 
létesített.  Ezzel  a nagyjelentőségű  ténnyel  országos  jellegűvé  vált 
az  addigi  megyei  színház.  A „pesti  Magyar  Színház"  nevezet 
eltűnt  s 1840  augusztus  8,-ától  kezdve  a színlapok  homlokán 
„Nemzeti  Színház"-nak  hirdeti  magát  az  intézet.  Ez  a nap  tehát 
egy  új  korszak  kezdetét  jelenti  a Nemzeti  Színház  történetében. 

Az  országgyűlés  ideje  alatt  az  operai  személyzet  Pozsony- 
ban játszott  és  előadásaival  igen  megnyerte  a Rendek  tetszését, 
sőt  az  egykorú  lapvélemények  szerint  „az  ifjúság  nem  átallotta 
magát  a bálványozott  primadonna  kocsivonó  lovaivá  lealacso- 
nyítani." 

Szóval  nagy  volt  a lelkesedés  Pozsonyban  I Öregek  és  ifjak 
egyaránt  kivették  részűket  a lelkes  munkából,  mindegyikük  a 
maga  módja  szerint:  a fiatalok  az  utcán,  az  öregek  pedig  — az 
országházban.  Amott  Schódelné  kocsijából  fogták  ki  a lovakat, 
itt  pedig  új  életre  keltették  a Nemzeti  Színházat  . . . 


AZ  ORSZAGOSITOTT  NEMZETI  SZÍNHÁZ 
ELSŐ  ÉVTIZEDE. 

(1841—1850.) 

A pozsonyi  országgyűlés  határozatának  értelmében  az  1841. 
esztendő  elejével  egy  „országos  választmány"  állott  a Nemzeti 
Színház  élére. 

Ennek  a választmánynak  az  lett  volna  a hivatása,  hogy  a 
Pozsonyban  bölcs  előrelátással  országossá  épített  Nemzeti  Szín- 
házat, az  intézet  magasabb  céljainak  megfelelő  elvek  szerint, 
igazgassa.  Fájdalom,  nem  így  lett.  Az  országos  választmány 
semmiféle  rendszerváltozást  nem  hozott  a Nemzeti  Színházhoz. 
Tobábbra  is  maradt  ott  minden  a régiben.  Az  országos  választ- 
mány is,  ahelyett,  hogy  a magyar  drámairodalmat  igyekezett 
volna  a rendelkezésére  álló  eszközökkel  fellendíteni  (hiszen  neki 
már  pénze  is  volt),  inkább  az  operát  becézgette.  ® 8! 

Igazi  magyar  makacsság  és  boszantó  rövidlátás  nyilvánult 
meg  a mi  színházunk  vezetésében.  A teátrumot  dirigáló  tábla- 
bíró urak  nem  láttak  tovább  a karmester  taktusverő  pálcájánál. 

Az  országos  választmány  urai  a Nemzeti  Színház  művészi 
programmjának  kiépítésére  lettek  volna  hivatva,  de  fájdalom, 
nem  volt  hozzá  semmi  hivatásuk.  Pedig  színészeink  — főleg 
Egressy  és  Lendvay  — , akik  egyre  több  és  több  Shakespeare- 
darabot  hoztak  színre,  megmutatták  nekik  a programm  tisztulá- 
sához vezető  utat.  Egressy  különben  irodalmilag  is  nagy  munkás- 
ságot fejtett  ki  a drámai  színpad  kultuszának  érdekében.  Bajza, 
Vörösmarty  és  Toldy  Ferenc  színházi  bírálatai  is  mind  ezt  a célt 
szolgálták.  Dehát  hiábavaló  volt  mindez  a sok  nemes  törekvés, 
a színházvezető  urak  semmit  sem  tanultak  belőle.  A művészi 
programm  nemhogy  tisztult  volna,  hanem  egyre  jobban  posvá- 
nyosodott. A Nemzeti  Színház  az  alaptőke  kamataiból  évente 


105 


16.000  pengőforint  szubvenciót  kapott  és  az  országos  választ- 
mány mégis  bűvészeket^  kötéltáncosokat  és  súlyemelő  bajnokokat 
léptetett  fel  gyakorta  azon  a színpadont  melyet  a magyar  dráma- 
irodalom  fejlesztésére  emelt  az  ország.  Sőt  az  orfeumba  való 
akvizíciók  között  még  egy  „Miss-Baba"  nevű  idomított  elefánt 
is  szerepelt. 

Hát  bizony  furcsa  világ  volt  az.  Drámaíróit  igazán  nyomorú- 
ságosán díjazta  a színház,  ellenben  a kötéltáncosok  bő  honorá- 
riumban részesültek.  A drámaíró  az  első  előadásból  nem  kapott 
semmit;  a másodikból,  harmadikból  és  negyedikből  a tiszta 
jövedelem  egyharmada  illette  meg.  (A  további  előadások  után 
nem  járt  írói  díjazás.)  Ha  pedig  valami  kinyomatott  eredeti 
dráma  került  színre,  azért  egyáltalán  nem  fizettek  szerzői  díjat, 
így  igyekezett  magának  drámaírókat  fogni  az  országosított 
Nemzeti  Színház;  nem  csoda  tehát,  ha  ez  csupán  mérsékelten 
sikerült  neki.  Ez  időben  csak  Vörösmarty  „Aldozat"-a  és  gróf 
Teleky  Pál  „Kegyenc"-e  volt  értékesebb  alkotás  a többi  kevés 
eredeti  dráma  közül.  (Amannak  1841  április  26.-án  volt  az  első 
előadása,  emezt  pedig  ugyanazon  év  szeptember  6.-án  hozta 
színre  a színház.)  A régebbiek  közül  nagyon  tetszett  a „Peleskei 
nótárius"  és  Kisfaludy  Károly  vígjátékai.  Azonban  — sajnos  — 
ezeknél  is  jobban  tetszettek  a kötéltáncosok  s Döbler  bűvészkedése 
í^egy  újabb  orfeumi  atrakció  a Nemzeti  Színház  színpadán). 

De  hiába  feszített  kötelet  a nézőtér  felett  az  országos  választ- 
mány, hiába  léptetett  föl  birkózókat,  a színház  anyagi  helyzete 
sehogysem  akart  javulni.  A választmányi  urak  sehogysem  boldo- 
gultak, pedig  a szubvención  felül  28.000  forintot  költöttek  el 
az  alaptőkéből.  Ekkor  azonban  legalább  belátták,  hogy  ez  így 
nem  mehet  tovább  s három  évi  káros  működésűket  azzal  tetőz- 
ték be,  hogy  a Nemzeti  Színházat  kevesebb  (12.000  forint)  szub- 
venció mellett  egyszerűen  bérbeadták. 

És  most  álljunk  meg  egy  szóra  I Azokhoz  akarok  rövidesen 
szólni,  akik  azt  vitatják,  hogy  jobb  lett  volna  a Széchenyi-féle 
színházi  terv  megvalósítása.  Mert  vannak  ám  olyanok  is,  akik 
kárhoztatják  Földváryt,  hogy  a színházépítéssel  elhirtelenkedte 
a dolgot.  Pedig  hát  teljesen  céltalan  ebben  a kérdésben  minden 
vita.  Hiszen  most,  hogy  400.000  pengőforint  alaptőkével  orszá- 
gositották  a Nemzeti  Színházat,  hatványozott  mértékben  érvé- 


106 


nyesültek  Széchenyi  intenciói.  Széchenyi  csak  200.000  forintot 
akart  összeteremteni  és  ennek  is  csak  a fele  maradt  volna  meg 
alaptőkének,  a másik  feléből  épült  volna  a színház.  Most  ellen- 
ben már  itt  volt  a kész  színház  400.000  forint  alaptőkével  és 
még  így  sem  tudott  e magyar  intézmény  sorsa  fellendülni.  Miért? 
Mert  avatatlan  kezek  igazgatták.  Magyarán  mondva : az  ostoba 
vezetés  okozta  a bajokat  a fiatal  Nemzeti  Színháznál,  nem 
pedig  az,  hogy  Széchenyi  helyett  Földváry  építette  fel. 

Mindez  hamarosan  be  is  igazolódott.  Amikor  ugyanis  az 
országos  választmány  jóvoltából  (1843-ban)  az  ügyeskezű  Bartay 
Endre  lett  a Nemzeti  Színház  bérlő- igazgatója,  egyszerre  jobb 
napok  virradtak  az  országos  műintézetre.  Ami  a sokfejű  választ- 
mánynak sehogysem  sikerült,  azt  a tehetséges  Bartay  egymagában 
is  elérte.  Az  országos  választmány  idejében  hétköznap  40,  vasár- 
nap 80  forint  volt  az  átlagos  napi  bevétel  s alig  vette  át  Bartay 
Endre  a színház  vezetését,  egész  megszokott  dolog  lett  a telt 
nézőtér.  Pedig  nem  is  léptetett  fel  bűvészeket  és  birkózókat. 
De  hát  akkor  mit  csinált  ez  az  ördöngős  ember,  hogy  egyszerre 
ilyen  keresett  cikké  varázsolta  a színházat? 

A kérdésre  igen  egyszerű  a felelet.  Az  élesszemű  bérlő, 
felismervén  az  eddigi  bajok  okait,  új  rendszert  hozott  a Nemzeti 
Színházhoz. 

Az  új  rendszer  lényege  abból  állott,  hogy  Bartay  — igen 
helyes  érzékkel  — az  elsőrendű  színművészek  között  keresett 
magának  megfelelő  munkatársakat.  Ez  az  ügyes  színházember 
semmi  fontosabb  dologba,  különösen  pedig  művészi  természetű 
ügyekbe  nem  fogott  anélkül,  hogy  egy-két  színészbarátját  meg 
ne  hallgatta  volna.  (A  színészeknek,  e gyakorlati  érzékű  szak- 
embereidnek véleményeit  mind  a vármegyei,  mind  az  országos 
igazgatás  urai,  a színház  nagy  kárára,  teljesen  figyelmen  kívül 
hagyták  s lekicsinyelve  mellőzték.) 

Bartay  Endre  és  jól  megválasztott  munkatársai  könnyű- 
szerrel megállapították,  hogy  az  eddigi  bajok  mind  a programm- 
talanságból  eredtek.  A legsürgősebb  teendő  volt  tehát  a Nemzeti 
Színház  számára  megfelelő  programmot  teremteni  s ezt  elsősor- 
ban az  eredeti  drámairodalom  fellendítésével  vélték  elérhetőnek. 

Egymásután  jöttek  aztán  az  idevágó  célszerű  intézkedések. 
Bartay  előadásonkint  5®/o-os  írói  jutalékban  részesítette  az  ere- 

deti  művek  szerzőit.  Ezenkívül  pályadíjakat  tűzött  ki ; népies 
színművekre  100,  látványos  darabokra  pedig  50  aranyat. 

Mindkét  intézkedésnek  meglett  a kívánt  eredménye : dráma- 
irodalmunk  egyszerrre  virágzásnak  indult.  A „Tisztújítás",  az 
„Országgyűlési  szállás"  és  a „Szökött  katona"  állandó  nagy 
sikerei  fényesen  igazolták  Bartay  rendszerét.^ 

Szigligeti  Ede  „Szökött  katoná"-jának  első  előadása  külö- 
nösen nagyjelentőségű  művészi  esemény  volt.  Egy  új  műfaj 
állotta  ki  ekkor  diadalmasan  a színpadi  tűzpróbát.  A népszínmű 
sallangós  szekere  robogott  be  ezen  az  estén  a színpadra  és 
magával  hozta  a magyar  falu  illatos  levegőjét,  a nagy  méla 
puszták  busongó  nótáját.  Mindez  olyan  újszerű,  érdekes  színpadi 
jelenség  volt  akkor,  hogy  még  a jó  németeket  is  tömegesen 
csábította  a színházba  úgy,  hogy  az  olcsó  kiállítású  népszínmű 
sokkal  vonzóbbnak  bizonyult  a költséges  operánál  és  balettnél, 
ezenkívül  pedig  még  Pest  megmagyarosodásának  is  egyik  hatal- 
mas tényezője  lett  1 

Bartay  tehát  igen  jól  számított.  A pályadíjak  kitűzésével 
megszólaltatta  az  élő  drámairodalmat  és  ez  a dicsőségen  kívül 
még  jó  üzlet  is  volt  neki.  Két  évi  igazgatása  alatt  27  eredeti 
dráma  és  népszínmű  került  színre.  A már  említetteken  kívül 
különösen  sikere  volt  „A  két  pisztoIy"-nak,  az  „Örökség"-nek, 
„Két  Barcsay"-nak  és  a „Kalmár  és  tengerész"-nek.^  Emellett 
a nemes  becsvágyó  Egressy  és  Lendvay  egyre  több-több  Shakes- 
peare-tragédiát  hoznak  színpadra.  „Macbeth"  1843  augusztus 
19.-én  Egressy  Gábor  jutalomjátékául  került  először  színre  a két 
főszerepben  Egressyvel  és  Laborfalvy  Rózával.  „Romeo  és  Juliá"- 
nak  pedig  1844  április  14.-én  volt  az  első  előadása.^ 

1 Tisztújítás  vígj.  4 felv.  Irta : Nagy  Ignác.  Első  előadása  1843  aug.  5. 
Országgyűlési  szállás,  vígj.  4 felv.  Irta : Vahot  Imre.  Első  előad.  1843  okt.  24. 
Szokott  katona.  Népszínmű  3 szakasz.  Irta : Szigligeti.  Első  előad.  1843  nov.  25. 

2 Két  pisztoly  népszínmű  3 felv.  Irta : Szigligeti.  Első  előadás  1844.  111.  9. 
Örökség  dráma  5 felv.  Irta : Obernyik  K.  Első  előadás  1844  VIII.  10. 
Két  Barcsay  színjáték  4 felv.  Irta  : Jósika  Miklós.  Első  előadás  1844  VIII.  27. 
Kalmár  és  tengerész  dráma  4 felv.  Irta  : Czakó  Zsígmond.  Első  előadás  1844 
XI.  18. 

® A főbb  szerepek  így  voltak  kiosztva  : 

Romeo  — Lendvay  Mercutio  — . . — Szerdahelyi  József 

Júlia Lendvayné  Lőrincz  barát  — Szentpétery 

Bartay  Endre  azonban  nemcsak  a drámákkal  volt  szeren- 
csés, hanem  az  operákkal  is. 

Az  országos  választmány  igazgatása  alatt  sok  nehézséggel 
küzdött  az  opera.  A színházaknak  ugyanis  nem  lévén  megfelelő 
énekesnője  (Schodelné  külföldre  szerződött),  a vezetőség  kény- 
telen volt  drága  pénzen  vendég  énekesnőket  felléptetni,  akik 
azonban  a Schodelné  által  elkényeztetett  közönség  tetszését 
nem  igen  bírták  megnyerni.  Bartaynak,  mihelyt  igazgató  lett^ 
sikerült  visszaszerződtetni  Schodelnét,  aki  azután  ismét  érdeklő- 
dést tudott  szerezni  az  operai  előadásoknak. 

Bartay  igazán  szerencsés  ember  volt.  O hozta  színre  óriási 
sikerrel  Erkel  Ferenc  „Hunyadi  László"-ját,  az  első  nagyobb- 
szabású  magyar  operát  (Schodelné,  mint  Szilágyi  Erzsébet  külö- 
nösen kitüntette  magát).  Ezenkívül  pályadíjat  tűzött  ki  a „Szózat" 
és  a „Hymnusz"  megzenésítésére.  A pályaművek  közül  Egressy 
a Szózat-tal,  Erkel  Ferenc  pedig  a Hymnusz  szál  nyerte  el  a 
díjat. 

A sajtó  a legnagyobb  elismeréssel  adózott  Bartaynak,  aki 
meg  is  érdemelte  az  elismerést,  hiszen  friss  vért  hozott  a meg- 
petyhűdt  erekbe!  A Nemzeti  Színházat,  melyet  az  országos 
választmány  idejében  már-már  ismét  a bezárás  réme  fenyegetett, 
Bartay  felvirágoztatta!  Színészek,  drámaírók  szóhoz  jutottak! 
Megszületett  a népszínmű ! A Nemzeti  Színház  magyarosító 
missziója  kezdetét  vette!  Szóval  a Bartay- korszak  fellendülést 
jelentett  minden  vonalon ! 

Csak  egy  hibája  volt  Bartaynak;  nagyon  költekező  életet 
élt  és  bár  két  év  alatt  28.000  pengő  forint  tiszta  haszna  volt 
a színházon,  mégis  mindegyre  arra  törekedett,  hogy  az  országos 
alapból  minél  nagyobb  szubvenciót  kapjon.  Hogy  ezt  elérhesse, 
1844  tavaszán  az  országgyűlés  ideje  alatt  Pozsonyban  játszatta  a 
Nemzeti  Színház  személyzetét.  A nagyobb  szubvenciót  ugyan  nem 
szavazták  meg  a Rendek,  de  a pozsonyi  kirándulás  szépen  jöve- 
delmezett Bartaynak,  aki  erre  az  időre  a Nemzeti  Színházat 
albérletbe  adta  Csabay  Pál  vidéki  színigazgatónak.  Az  1844-ik 
év  tavaszán  tehát  egy  vidéki  színtársulat  játszott  a Nemzeti 
Színházban.  Hát  bizony  ez  is  furcsa  volt  egy  kicsit,  de  ha  már 
arról  van  szó,  hogy  Egressy  és  Lendvay  színpadján  „Miss-Baba" 
idomított  elefánt  szerepeljen-e,  vagy  pedig  Csabay  uram  vidéki 

színtársulata,  már  akkor  mégis  csak  hadd  jöjjenek  inkább  a 
szegény  vidéki  színészek.  Mert  ők  legalább  úgy  jöttek  ide, 
mintha  templomba  jöttek  volnál 

Egy-egy  kisebb  szépséghiba  leszámításával  a Bartay-korszak 
minden  tekintetben  emelkedést  jelent.  Szigligeti  ugyan  azt  írja 
róla,  hogy  előbb-utóbb  népszínházát  csinált  volna  a Nemzetiből. 
De  ez  talán  túlzás.  Szó  sincs  róla,  veszedelmes,  szinte  bűnös 
kísérlet  egy  ilyen  országos  müintézet  bérbeadása,  de  most  az 
egyszer  — Bartay  rátermettsége  révén  — nem  volt  káros  hatású 
ez  a kísérlet.  Mert  igaz  ugyan,  hogy  Bartay  üzletember  volt,  de 
inkább  csak  finom  árút  tartott  raktáron;  az  „országos  választ- 
mány" nevezetű  társascégnek  ellenben  igen  durva  portékákkal 
volt  tele  a boltja. 

Bartay  Endre  azonban  mégsem  távozhatott  emelt  fővel  a 
Nemzeti  Színháztól.  Hitelezői  csődöt  kértek  ellene.  Mire  gróf 
Ráday  Gedeon,  a Nemzeti  Színház  Országos  főigazgatója,  a hét 
évi  bérlet  leteltét  be  sem  várva,  úti  laput  kötött  a talpára. 

De  bármilyen  vesszőfutások  közt  menesztették  Bartayt  az 
igazgatói  székből  (különösen  a lapok,  melyek  most  majdnem 
kivétel  nélkül  egyszerre  ellene  fordultak),  egyet  nem  lehet  elta- 
gadni tőle.  Ez  a költekező  bohém  s egyszemélyben  okos  üzletember 
mutatta  meg,  hogy  miként  kell  igazgatni  a Nemzeti  Színházat. 

Bartay  bukásával  megbukott  a bérleti  rendszer  és  maga 
gróf  Ráday  Gedeon  főigazgató  vette  kezébe  a vezetést. 

A főigazgató  nagy  buzgalommal  látott  a dolgához.  Először 
is  a színházépületet  hozatta  jókarba,  mert  bizony  a bérlő  Bartay 
nem  igen  törődött  az  épület  gondozásával. 

Ráday  Gedeon  Bartay  útmutatása  szerint  a színészekkel 
karöltve  kormányozta  a színházat,  de  ő jóval  tovább  fejlesztette 
azt,  amit  Bartay  elkezdett.  Bartay  idejében  a színészek  csak 
privát  tanácsadók  voltak ; Ráday  azonban  — hogy  a Bartaynak 
többször  szemére  vetett  egyoldalú  informálódás  vádját  magáról 
elhárítsa  — hivatalos  „igazgatói  tanács"-ot  szervezett  belőlük. 

E tanács  élén  Fáncsi  Lajos  „igazgatói  megbízott"  állott, 
tagjai  pedig  Egressy  Gábor,  Erkel  Ferenc  (karnagy),  László 
József,  Lendvay  Márton,  Szentpéteri  Zsigmond  és  Szigligeti 
Ede  voltak. 

Az  igazgatói  tanács  Ráday  elnöklete  alatt  a legmesszebb- 

menő  jogkörrel  vezette  a színház  művészi  ügyeit  úgy,  hogy 
maguk  a színészek  voltak  a tulajdonképpeni  igazgatók,  míg 
Ráday  — igen  helyesen  — inkább  csak  a főfelügyelet  jogát 
tartotta  meg  magának. 

Hogy  a színészekkel  való  igazgatás  rendszere  helyes- e vagy 
sem,  arról  talán  lehetne  vitázni  (akkor  is  eleget  vitáztak  róla),^ 
de  az  bizonyos,  hogy  ebben  az  időben  ez  volt  a legjobb  rend- 
szer. Hiszen  ennek  a rendszernek  köszönhetjük,  hogy  a Nemzeti 
Színháznak  végre  méltó  műsora  lett.  Igazán  kár  lett  volna  hát 
a színházon  kívül  keresni  a művészeti  igazgatót,  amikor  ott 
voltak  kéznél  az  erre  legalkalmasabb,  sőt,  mondhatni : ebben 
az  időben  egyedül  alkalmas  emberek. 

Kitűnő  intézkedések  történtek  a drámairodalom  fejlesztése 
érdekében  is.  Ráday  az  írói  jutalékot  5o/o-ról  lOo/o-ra  emelte, 
majd  pedig  drámai  pályázatokat  hirdetett,  de  — az  útmutató 
Bartaytól  eltérőleg  — nem  látványos  színművekre,  hanem  a 
Nemzeti  Színház  hivatásához  méltóan  történelmi  szomorú] átékra, 
társalgási  vígjátékra  és  népszínműre  (100,  60  és  50  arany  pálya- 
díjjal). Ezzel  kapcsolatban  megalkotta  aztán  a drámabíráló 
bizottságot,  még  pedig  írókból  és  színészekből,  hogy  a darabok 
elbírálásánál  az  irodalmi  és  színszerűségi  szempontok  egyaránt 
érvényesüljenek. 

Az  eredmény  ezúttal  sem  maradt  el.  A Nemzeti  Színház 
műsora  — mely  már  Bartay  idejében  is  nemzeties  irányban 
kezdett  fejlődni  — most  ismét  több  állandó  sikerű  eredeti  művel 
gyarapodott  (Végrendelet,  Báró  és  bankár.  Csikós,  stb.  stb.), 
melyek  jóformán  egészen  kiszorították  a színpadról  a Kotzebue- 
féle  fordított  gyártmányokat.  Ez  annál  könnyebben  ment,  mert 
a 40-es  évtized  hazafias  közönsége  legszívesebben  az  eredet^ 
művek  előadásait  látogatta,  még  pedig  oly  tömegesen,  hogy 
akárhányszor  kicsinek  bizonyult  a színház. 

A Ráday- korszak  méltó  folytatása,  sőt  sok  tekintetben 
továbbfejlődése  volt  mindannak,  ami  jót  Bartay  elkezdett.  Ez  a 
kor  színházunknak  egyik  legszebb  korszaka.  Nagy  színészeink 
javarésze  ekkor  érte  el  művészete  zenitjét;  a többiek  fejlődése 
is  egyre  helyesebb  irányt  vett,  főleg  a nemzeti  hősök  és  népies 
alakok  ábrázolásában.  (Réthy  Mihály  csak  nemrég  tűnt  fel  jóízű 
és  furfangos  paraszt  alakjaival.) 

A vidéki  vendégszereplők  közt  ekkor  találkozunk  először 
Prielle  Kornélia  nevével,  a színház  fiatalabb  tagjai  közül  pedig 
Komlóssy  Ida,  Szilágyi  Lilla,  Réthy  Mihály  és  Szigeti  József, 
ekkor  kezdenek  jelentősebb  színpadi  feladatokhoz  jutni.^ 

Az  operai  személyzet  is  sok  értékes  taggal  gyarapodott, 
elsősorban  a csalogány-hangú  Hollósy  Kornéliával,  aki  — mint 
kiváló  koloratúrénekesnő  — Schodelné  mellett  is  méltó  ked- 
vence lett  a közönségnek.  Itt  volt  aztán  Benza,  a kitűnő  bass- 
buffó;  továbbá  a szép  baritonhangú  Füredy  Mihály,  a „népdalok 
hőse",  ki  az  operákban  s népszínművekben  egyaránt  kitüntette 
magát. 

A 40  es  évtized  folyamán  igen  meggazdagodott  hát  a Nem- 
zeti Színház.  Nemcsak  kitűnő  művészgárdája  volt  már,  hanem 
műsora  is.  Ez  pedig  nagy  szó.  Mert  ha  egy  színháznak  műsora 
van,  akkor  már  csaknem  mindene  van.  Nem  is  maradt  volna  el 
a további  fejlődés,  ha  egy  mindent  felforgató  nagy  esemény 
közbe  nem  torlódik.  A színháznál  nagy  dolgok  voltak  készülő- 
ben. Tervbe  volt  véve  a nyugdíjintézet  megalapítása,  színész- 
iskola létesítése  stb.  stb. . . . 

Ezekbe  a szép  tervekbe  beledördűltek  az  ágyúk.  Kitört 
a forradalom.  Lángbaborult  az  egész  ország.  Thália  legjobb 
papjai  jellem-parókák  helyett  honvéd-sipkát  tettek  a fejükre. 
Ezekben  a lázas  időkben  szó  sem  lehetett  aztán  a jövő  megala- 
pozásáról, a továbbfejlesztésről. 

Már  a forradalom  első,  vértelen  napja  is  kiforgatta  a szín- 
házat eddigi  jellegéből. 

A március  15  iki  nagy  nap  estéjén  lelkes  politikai  tüntetések 
színhelye  volt  a Nemzeti  Színház.  A szabaddá  lett  nép  ingyenes 
ünnepi  előadást  követelt.  S igazgatóság  eleget  téve  az  általános 
kívánságnak  „Bánk-bán"-t  hirdette  ingyenes  előadásul. 

Zsúfolásig  megtelt  a színház  és  mindenki  állva  hallgatta 
végig  a „Szózat“-ot,  melyet  ünnepi  nyitányként  énekelt  el  a 
karszemélyzet. 

Utána  „Bánk-bán"  következett  volna,  de  csak  első  felvo- 

^ A színészek  fizetése  ebben  az  időben  a kővetkező  volt : Egressy  166» 
Lendvay  és 'Szentpétery  136,  Fáncsy  116,  Szerdahelyi  100,  Bartha  80,  Lend- 
vayné  és  Laborfalvy  Róza  133,  Komlóssy  Ida  100  frt,  Schodelné  500,  Hollósy 
K.  400  frt  stb. 

nását  játszhatták  el,  mert  a felvonás  után  a közönség  tombolva 
követelte  a „Talpra  magyar!"  elszavalását.  Egressy  Gábor  el 
is  szavalta.  Olyan  nagy  volt  ezután  a lelkesedés,  hogy  senki 
sem  gondolt  már  Bánk-bán  folytatására.  Nem  volt  türelmük, 
hogy  végighallgassák  a darabot.  A boldogságtól  mámoros  tömeg 
hazafias,  lelkes  indulókat  kívánt  hallani.  Egyre-másra  rendelte 
a nótákat  s a zenekar  szép  sorjában  el  is  játszotta  őket. 
Most  az  egyszer  örömében  vigadott  a magyar  nemzet. 

Fájdalom,  nagyon  rövid  volt  az  öröme  I 

Az  1848-iki  törvények  a színházakról  is  rendelkeznek  a 
XXXI.  törvénycikkben.  Az  első  szakasz  a színházak  nyitását, 
engedélyezését  és  az  illetékes  törvényhatóság  jogkörébe  utalja ; 
a második  szakasz  eltörli  a cenzúrát,  a harmadik  pedig  kimondja, 
hogy  színielőadások  csak  az  illetékes  helybeli  hatóságok  tudtá- 
val és  engedélyével  történhetnek.  E rendelkezés  alól  egyedül 
csak  a Nemzeti  Színházat  vette  ki  a törvény. 

A Nemzeti  Színháznak  e kivételes  jogát  tiszteletben  tartotta 
az  1881-iki  XXL  t.-c.  is,  mely  az  államrendőrség  hatáskörébe 
utalja  a színházak  fölött  való  ellenőrzés  jogát.  A Nemzeti  Szín- 
ház itt  is  kivétel,  amennyiben  erkölcsrendészeti  szempontból 
teljesen  független  s az  államrendőrség  tisztán  csak  rendőri  fel- 
ügyeletet gyakorolhat  benne. 

Ezeknek  az  üdvös  törvényhozási  intézkedéseknek  (különö- 
sen a cenzúra  eltörlésének)  még  e mozgalmas  időkben  is  volt 
bizonyos  jótékony  hatása.  Az  1848-ik  esztendőben  — ápr.  1-től 
dec.  végéig,  amikor  pedig  igazán  nem  az  volt  a főgondjuk  az 
embereknek,  hogy  színdarabokat  írjanak  — hét  eredeti  újdonság 
került  színre,  köztük  Szigligetinek  „II.  Rákóczi  Ferenc  fogsága" 
című  történeti  színműve,  melyet  nov.  4.-én  mutattak  be. 

A szabadságharc  másfél  esztendeje  alatt  néha  igen  jó  napok 
jártak  a Nemzeti  Színházra,  máskor  meg  igen  mostohák,  aszerint, 
amint  a politikai  vagy  a harctéri  helyzet  változott.  Voltak  idő- 
szakok (pl.  a honvéd  toborzás  megkezdésekor),  amikor  lelkes, 
nagy  tömegek  látogatták  az  előadásokat;  máskor  meg  3 és  30 
forint  között  váltakozott  az  átlagos  napi  bevétel. 

Egyik  legszomorúbb  időszak  az  volt,  amikor  — 1849  január 
első  napjaiban  — az  osztrák  hadsereg  bevonult  a védtelenül 
hagyott  magyar  fővárosba.  Ám  azért  a színház  még  e súlyos 

időben  is  igyekezett  hivatását  betölteni.  Az  elmenekült  közön- 
séggel ugyan  a színészek  közül  is  többen  elmenekültek,  de  azért 
mégis  maradt  itthon  belőlük  annyi,  hogy  az  előadásokat  néhány 
napi  szünet  után  megkezdhették. 

E szomorú  napokban  leginkább  az  opera  járta,  Hollósy 
Kornéliával  és  Füredivel  (Schodelné  elmenekült)  s egy-egy  nép- 
színmű. Az  ittmaradt  kevés  közönség  szomorúan  üldögélt  a 
nézőtéren,  de  egy  haló  vány  célzás,  vagy  burkolt  vonatkozás  a 
viszonyokra,  gyújtó  lelkesedést  keltett  a színházban.  Egyízben 
pl.,  amint  Füredy  Mihály  a „Csikós"  előadásán,  talán  a szokott- 
nál egy  kissé  nagyobb  hangnyomattal,  kiejtette  a „Debreczen" 
szót  (a  magyar  kormány  ugyanis  ekkor  Debreczenben  székelt), 
olyan  tomboló  lelkesedés  tombolt  a nézőtéren,  hogy  a színház- 
ban ülő  osztrák  tisztek  azt  hitték,  hogy  valami  újabb  rebellió 
van  kitörőben.  (A  „Csikós"  előadását  ezután  be  is  tiltották.) 

Még  egy  rövid,  boldog  időszaka  volt  a Nemzeti  Színház- 
nak : amikor  az  osztrák  hadsereg  kénytelen  volt  Pestről  kítaka- 
rodni  I De  annál  nagyobb  szomorúság  következett  azután... 
Jött  a muszka  I Bekövetkezett  dicső  szabadságharcunk  elfojtása, 
a gyászos  és  istentelen  kivégzések  ideje  I . . . 

Valóságos  apáthia  borult  az  országra.  íróink  elhallgattak. 
Java-színészeink  beszédes  szája  elnémult.  És  a muszka-segítség- 
gel leigázott  nemzet  legelső  színházában,  a magyar  nyelv  kultu- 
szának emelt  oltáron  a diadalmas  (?)  Haynau  tiszteletére  német 
színészek  német  nyelvű  díszelőadásokat  rendeznek! 

Ezek  a német  szavak  úgy  hangzottak  a magyar  nemzet 
színpadán,  mint  a koporsóra  hulló  rögök  tompa  zuhogása. 

Ezek  a szomorú,  gyászos  hangzatok  zárják  le  a Nemzeti 
Színház  első  évtizedét. 


AZ  OSZTRÁK  URALOM  FENNHATÓSÁGA  ALATT. 

(1850—1867.) 

BUDAI  NÉPSZÍNHÁZ.  AZ  ORSZ.  SZÍNÉSZ-ISKOLA. 

A véres  harczok  viharos  szele  szerteszét  szórta  a szín* 
társulatokat.  A színpadi  hősök  javarésze  ott  küzdött  a hon- 
védek soraiban.  És  amikor  vége  lett  a dicső  harcoknak,  amikor 
muszka  segítséggel  kicsavarták  a kezekből  a magyar  kardokat,, 
ismét  összeverődték  a színtársulatok.  Megtépázva,  megritkítva, 
sebzett  szívvel  folytatták  a munkát  ott,  ahol  elhagyták. 

Ebben  a gyászos  időben  igen  nehéz  volt  a magyar  színészet 
élete.  Az  osztrák  katonai  uralom  újra  életre  keltette  a cenzúrát, 
amely  sohasem  volt  olyan  zord  és  kegyetlen,  mint  most.  Külö- 
nösen a hazafias  színműveket  üldözték  s ha  egynek-egynek  az 
előadását  később  megengedték  is,  kegyetlen  vandáli  kihagyá- 
sokat végeztek  ra{ta.  De  hiábavaló  volt  az  osztrák  cenzúra 
minden  őrködése:  a színész  egy  sóhajjal,  hangsúllyal,  kéz- 
mozdulattal, vagy  tekintettel  megvilágította  a kihagyott  részeket ; 
a közönség  pedig  megtanulta  a rejtett  gondolatok  olvasását. 
Nemcsak  a költészet  volt  allegórikus  ekkor,  a színpad  is  meg* 
találta  a maga  allegóriáját. 

így  volt  mindez  a Nemzeti  Szinháznál  is.  Ide  is  bemasirozott 
a jól  felfegyverzett  osztrák  cenzúra.  Sőt  itt  még  nagyobb  volt 
az  ellenőrzés,  mint  talán  egyebütt  bárhol.  A Nemzeti  Színház 
ugyanis,  mint  afféle  országos  jellegű  intézet,  teljesen  az  osztrák 
hatósági  uralom  alá  került.  S ez  az  uralom  tizenhét  keserves 
esztendőn  keresztül,  egész  1867-ig  tartott. 

Még  az  a gyászos  lehetőség  is  ott  lebegett  a Nemzeti 
Színház  felett,  hogy  állandóan  német  színészek  fognak  benne 
játszani.  A németeknek  ugyanis  nem  volt  hol  játszaniok  (a 
Gizella- téri  nagy  német  színház  még  1847-ben  leégett,  az  azután 

épült  „Nóth-Theater"-t  pedigf  Hentzy  bombái  gyújtották  fel 
1849“ ben),  félő  volt  tehát,  hogy  a német  színészeket  egyszerűen 
betelepítik  a Nemzeti  Színházba,  a magyarok  mellé.  Ez  azonban  — 
hála  Istennek  — mégsem  történt  meg.  A német  múzsának 
ideiglenes  hajlékot  emeltek  az  Erzsébet- téren ; a Nemzeti  Szín- 
házat pedig  meghagyták  nekünk.  Igaz,  hogy  az  osztrákok 
dirigáltak  benne,  de  legalább  mégis  a mienk  maradt.  (Hogy  ez 
Így  történhetett,  jó  részben  Simontsits  János  igazgató  bátor  és 
tapintatos  eljárásának  köszönhető.  Simontsitsot,  Pestmegye  volt 
alispánját,  1849-ben  nevezte  ki  a katonai  helytartó  a vezető 
nélkül  maradt  színház  élére.  Nem  volt  jó  igazgató,  de  jó  magyar 
ember  volt,  s az  osztrák  törekvések  ellenében  alkalmas  villám- 
hárítónak bizonyult.) 

Szegény  jó  Nemzeti  Színház!  Az  osztrák  uralom  nem  ítélt 
hát  halálra,  de  életadó  forrásodat,  a nemzeti  drámát,  elzárta 
előled  ! . . . Csak  a lelkedet  akarták  megölni,  csak  szel- 
lemedet . . . 

Az  osztrák  uralom  hatása  hamarosan  érezhető  volt  a 
városban.  Pest  a negyvenes  évtized  folyamán,  a nagy  nemzeti 
felbuzdulásban,  már-már  egészen  magyar  város  lett  (s  ebben 
nagy  része  volt  a Nemzeti  Színháznak  is);  most  az  erőszakos 
nyomás  hatása  alatt,  rohamosan  kezdett  vissza  németesedni. 
(A  központosító  osztrák  őrület  minden  rendelkezésére  álló 
fegyverrel  el  akarta  németesíteni  az  egész  országot,  hogy  annál 
inkább  sikerüljön  a terybe  vett  nagy  összbirodalmat  össze- 
kalapálni.) 

Már  magában  ez  a körülmény  is  igen  megnehezítette  a 
a színház  helyzetét.  Hát  még  az  a sok  erőszakos  intézkedés  és 
rendelet,  melyekkel  valósággal  elárasztották  a Nemzeti  Szín- 
házat! Ma  a nemzeti  szín  viselését  tiltották  be  a színpadon, 
másnap  valamely  dráma  előadását.  A „Tündérlak  Magyar 
honban"  című  darab  egyik  előadásán  Füredi,  mint  magyar- 
huszár már  puszta  megjelenésével  is  tomboló  lelkesedést  idézett 
elő.  Erre  rövidesen  megrendszabály ózták  a katonai  egyenruhák 
színpadi  viselését.  Az  uralkodó  ház  ünnepei  alkalmából  az  előadás 
előtt  az  osztrák  néphimnuszt  kellett  játszani  a zenekarban!  Az 
első  alkalommal  hangos  tüntetés  keletkezett  a karzaton,  mire 
nemcsak  nagy  letartóztatások  történtek  a karzati  közönség 


8* 


116 


körében,  hanem  vagy  három  hétre  magát  a karzatot  is  elzárták 
a közönség  elől,  meglehetős  nagy  kárt  okozván  ezzel  a szín- 
házi pénztárnak. 

Több  ilyen  parázs- tüntetés  volt  még  a Nemzeti  Színházban, 
de  később  itt  is  a „passziv  rezisztencia"  jött  divatba.  A közönség 
úgy  védekezett  az  osztrák  néphimnusznak  magyar  fület  sértő 
hangjai  ellen,  hogy  ilyen  alkalmakkor  későn  jött  a színházba. 
Mert  hiába  németesedett  vissza  a magyar  főváros,  a tőzs- 
gyökeres  magyarság  csak  annál  keményebb  magyar  lett  benne. 
Ezt  az  elemet  még  a teljes  lefegyverzés  után  sem  tudta  legyőzni 
az  osztrák  ármádia ! De  nincs  is  olyan  hadsereg  a világon,  mely 
egy  nemzetnek  a lelkét  rab-igába  hajthassa ! 

Ez  a győzhetetlen  magyar  lélek  állt  őrt  az  osztrák  törek- 
vésekkel szemben  a Nemzeti  Színháznál  is. 

A magyar  társadalom  — bár  ugyancsak  vissza  volt  rettentve 
mindenféle  közszerepléstől  — mégis  megtalálta  a módját^  hogy 
mikép  lehet  nemzeti  intézményeink  javát  előmozdítani.  A nemzeti 
Színháznál  különösen  két  erőteljes  akció  tanúskodik  a Bach- 
korszakbeii  magyar  társadalom  alkotó  erejéről.  Az  egyik  a 
Nemzeti  Színház  nyugdíjintézetének  megalapítása,  a másik  a 
magyar  mágnások  színházi  alaptőkéje. 

A Nemzeti  Színháznak  már  a 40-es  években  is  volt  bizonyos 
kamatozó  nyugdíj-alapja  (a  színházi  büntetéspénzek  e célra 
voltak  elhelyezve),  ez  azonban  kevés  volt  arra,  hogy  a nyug- 
díjintézet valójában  megkezdhesse  működését.  Kibetegedett  öreg 
tagjait  (pedig  már  voltak  ilyenek),  a nagy  közönség  segítsége  nélkül 
nem  lett  volna  képes  nyugdíjazni  a a Nemzeti  Színház.  Ennek 
tudatában  mozdult  meg  aztán  a magyar  társadalom.  Egyre- 
másra  jöttek  az  adományok,  még  pedig  olyan  nagy  mérték- 
ben, hogy  a nyugdíjintézet  már  1851  végén  megalakulhatott. 
(Szilágyi  Pál  volt  az  első  nyugdíjazott  nemzetiszínházi  tag.) 

A magyar  géniusz  győzhetetlen  ereje  visszatükröződik  a 
színre  került  új  darabokból  is.  Már  1849-ben,  a magyar 
történelem  egyik  legszomorúbb  évében  3 eredeti  újdonságot 
hozott  színre  a Nemzeti  Színház.  Vígjáték  volt  mind  a három ; 
köztük  Szigligeti  „Liliomfi"-ja  (1849  dec.  21).  A következő  esz- 
tendőben pedig  12-re  emelkedett  az  eredeti  újdonságok  száma. 
Leginkább  vígjátékok  ezek  is,  itt-ott  egy-egy  népszínmű;  nem- 

zeti  történelmi  drámát  hasztalan  keresnénk  köztük.  Közvetlenül 
az  aradi  gyásznapok  után  talán  visszatetszőnek  látszik  most  ez 
a sok  vígjáték,  de  akkor  szükség  volt  rájuk,  hogy  a hazafiak 
és  honleányok  egy  kissé  kikapcsolódjanak  a politikai  élet  nyo- 
masztó viszonyaiból.  Nemzeti  drámával  különben  is  hasztalan 
kopogtattak  volna  még  ekkor  a színház  kapuján!  Kirugdosott, 
mostoha  gyermek  volt  az  1 Ám  az  operát  — ezt  az  elkényez- 
tetett nemzetközi  úrfit  — annál  jobban  becézgették. 

Az  osztrák  uralom  első  éveiben  főleg  az  opera  járta.  Azt 
azonban  meg  kell  adni,  hogy  az  operai  együttes  kitűnő  erők- 
ből állott.  Schodelné  ugyan  visszavonult,  de  itt  volt  Hollósy 
Kornélia,  Ernstné  Kaiser  Jozefa,  Szimanszka  Leona  (a  szép 
Lászlóné  de  Caux  Mari  csak  vendégszerepeit),  továbbá  Füredi, 
Benza,  Farkas  Károly  (tenorista).  Kőszegi  Károly,  Stéger  Ferenc 
(hőstenor)  stb.  stb. 

A színház  rendes  tagjain  kívül  igen  sok  külföldi  vendéget 
is  felléptetett  az  igazgatóság,  még  pedig  nemcsak  énekeseket, 
köztük  a méltán  nagyhírű  La  Grange  asszonyt,  hanem  drámai 
művészeket  is.  így  1851-ben  Rachel,  a híres  francia  színésznő, 
1853-ban  Ira  Aldrídge  szerecsen  származású,  kiváló  angol  színész, 
1856-ban  pedig  az  olasz  Ristori  Adél  vendégszerepeltek  társu- 
lataikkal a Nemzeti  Színházban. 

Ezek  az  idegen  nyelvű  drámai  előadások,  bárha  sok  tekin- 
tetben érdekesek  voltak  is,  mindenesetre  igen  visszatetszők  azon 
a színpadon,  melyet  kizárólag  a maga  nyelvének  emelt  a nem- 
zet és  világosan  mutatják  az  osztrák  körök  abbeli  törekvését, 
hogy  nemzetközi  jellegűvé  tegyék  a magyar  Nemzeti  Színházat. 
(Az  idegen  előadásokat  azonban  mindig  egy-egy  rövid  magyar 
játék  előzte  meg.  Ezzel  igyekezett  a színház  a maga  magyar 
jellegét  megőrizni.)^ 

Az  osztrák  törekvések  ellen  való  küzdelemben  kitűnő  szol- 
gálatokat tett  a színháznak  Fáncsy  Lajos,  mint  igazgatósági 
ügyvivő,  aki  — tökéletesen  bírván  a német  nyelvet  — meg- 
nyerő, sima  modorával  sok  mindent  keresztül  tudott  vinni  az 
osztrák  hatóságoknál,  Fáncsy  ebben  az  állásában  megmaradt 

^ Olasz  nyelvű  opera*előadások  a negyvenes  években  is  voltak  a Nem- 
zeti Színháznál,  sőt  egy-egy  olasz  vendég  kedvéért  olaszul  énekelt  néha  a mi 
személyzetűnk  is! 

Simontsits  utódjánál,  gróf  Festetics  Leónál  is,  akit  1852-ben 
neveztek  ki  főigazgatóvá.  (Simontsits  mint  gazdasági  igazgató 
működött  mellette.) 

Festetics  a színészekkel  való  igazgatás  híve  volt,  azaz  — 
Ráday  mintájára  — a jobb  színészekből  igazgató-tanácsot  szer- 
vezett maga  mellé,  de  ennek  a tanácsnak  is  Fáncsy  volt  a lelke 
egész  1854  ben  bekövetkezett  haláláig. 

Fáncsy  elhúnytával  kiváló  művészt  és  kitűnő  színház- embert 
vesztett  a Nemzeti  Színház.  De  — fájdalom  — nemcsak  vele 
ritkult  meg  a régi  nagy  gárda,  hanem  több  más  kiváló  tagjá- 
val is.  Bartha  János  már  1852-ben  kidőlt;  Szilágyi  Pál,  László 
József  és  Lendvay  Márton  nyugalomba  vonultak;  Egressy  Gá- 
bort pedig,  a volt  48-as  kormánybiztost  és  guerillavezért,  az  osztrák 
uralom  némaságra  kárhoztatta  s hosszú  ideig  csak  mint  opera- 
rendező működhetett  a színháznál.  Az  első  nagy  nemzedék 
helyébe  lassan-Iassan  az  újabb  generáció  lépett.  (Tóth  József, 
Szerdahelyi  Kálmán,  Szigeti  József,  Feleki  Miklós,  ifj.  Lendvay 
Márton,  Szathmáryné,  Bulyovszkyné,  Komlóssy  Ida,  Munkácsi 
Flóra  és  Fáncsy  Ilka  voltak  kimagaslóbb  alakjai  a 2*ik  törzs- 
gárdának.) Majd  lesz  még  szó  róluk,  most  csak  kísérjük  figye- 
lemmel az  új  igazgató  működését. 

Gróf  Festetics  Leó  semmi  különös  rendszerváltozást  nem 
hozott  a színház  falai  közé.  Továbbra  is  az  opera  foglalta  el 
ott  a főhelyet,  még  talán  sokkal  inkább,  mint  eddig.  Nem 
csoda!  Hiszen  ő maga  is  zeneszerző  volt,  a szíve  is  az  operá- 
hoz vonzotta  tehát.  Nem  volt  erélyes  ember.  Igazgatása  alatt 
az  operai  és  drámai  személyzet  között  állandó  volt  a viszály- 
kodás. Egyébiránt  a jövedelem  szaporítása  érdekében  ő emel- 
tette a Nemzeti  Színház  nézőterének  első  emeleti  erkélyét.  Ezzel 
körülbelül  mindent  elmondottam  gróf  Festetics  Leó  igazgató 
úrról.  Nem  is  sokáig  maradt  díszes  állásában;  1854  végén  már 
újból  gróf  Ráday  Gedeont  nevezték  ki  a Nemzeti  Színház  igaz- 
gatójává. (Pedig  a magyar  gravaminális  politikának  eme  szó- 
kimondó, bátor  harcosa  nem  volt  valami  kedvelt  személyiség 
az  osztrákok  szemében.) 

Ráday  egy  ízben  már  sikeresen  vezette  a Nemzeti  Színházat 
s eme  kulturáls  intézmény  ezúttal  sem  csalódott  benne.  Régi, 
jó  ismerősei  voltak  ők  már  egymásnak.  Egyszerre  meg  is  vál- 

tozott  minden  a régi  Grassalkovich-telken.  Szóhoz  jutott  most 
már  a dráma  is.  Míg  1854-ben  csak  6 eredeti  dráma-újdon- 
ságot mutatott  be  a Nemzeti  Színház,  1855-ben  már  12-re  1856- 
ban  pedig  28-ra  emelkedett  a bemutatott  eredeti  drámák  száma. 
Az  apáthia,  mely  a szabadságharc  után  íróink  lelkét  lenyűgözte, 
már  teljesen  eloszlott.  Remény  töltötte  meg  a lelkeket.  » Meg- 
virrad még  valahai  Nem  lesz  mindig  éjszaka!" 

És  csakugyan  virradni  kezdett  I . . . Az  osztrák  uralom 
ugyan  itt  ült  még  a nyakunkon,  de  már  némi  engedékenységet 
kezdett  tanúsítani  a magyarság  iránt.  Ennek  az  engedékenység- 
nek az  a magyarázata,  hogy  a többféle  háborúba  keveredett 
Ausztriának,  miután  a krimiai  hadjáratban  való  viselkedésével  még 
Oroszországot  is  magára  haragította,  szüksége  volt  ránk.  Erezni 
kezdték  odaát  a Lajtán  túl  is,  hogy  Ausztria  önmagában  Magyar- 
ország  nélkül  nem  lehet  katonai  nagyhatalom. 

íme,  ezek  a kényszerítő  okok  szülték  az  osztrák  politika 
pálfordulását  (mely  azonban  egyelőre  csak  igen  kis  mértékben 
és  csak  társadalmi  téren  volt  tapasztalható.)  Ezért  lett  enge- 
dékenyebb a cenzúra  s ezért  történhetett,  hogy  bizonyos  nem- 
zetíes  törekvések  érvényesültek  a színháznál. 

Feldobog  a magyar  ember  szíve,  ha  átlapozza  e korszak 
drámairodalmát.  Annyi  hazafias  dráma  sohasem  jelent  meg  a 
magyar  színpadon,  mint  ebben  az  időben,  melyet  méltán  nevez- 
hetünk a történelmi  drámák  hőskorának.  Drámaíróink  — külö- 
nösen Dobsa  Lajos,  Jókai  Mór,  Hegedűs  Lajos,  Szigligeti  Ede, 
Serényi  Antal,  némileg  Obernyik  Károly  s valamivel  később 
Tóth  Kálmán  stb.  — több-kevesebb  szerencsével  leginkább  a 
történeti  drámát  mívelik.  A közönségnek  pedig  jóformán  nem 
is  kell  más,  mint  történelmi  dráma  és  népszínmű.  S valósággal 
ünnepszámba  ment,  mikor  végre  Katona  „Bánk  bán"-jának  elő- 
adását is  megengedte  a cenzúra. 

A történelmi  dráma  fellendülésének  e korban  szükségsze- 
rűleg  el  kellett  következnie.  Régi  történelmi  igazság,  hogy  az 
elnyomott  nemzet  mindig  múltjából  merít  vigaszt,  lelkesedést, 
így  volt  ez  nálunk  is.  Amilyen  fontos  volt  a negyvenes  évek 
korszellemében  a jövő,  olyan  kedves  lett  most  a múlt.  Ez  a 
magyarázata,  hogy  a törlénelmi  drámák  mellett  különösen  a 
népszínmű  lendült  fel.  (Szigligeti  „Cigány“-a,  Szigeti  „Vén 

bakancsos^^-a,  Vahot  Imre  „Huszárcsíny“-ie  e korban  termettek 
s állandó  műsordarabok  voltak.) 

A szellemi  fellendülés  mellett  anyagilag  is  újabb  erőre  kapott 
a színház.  És  ezt  egy  nagyobb  szabású  lelkes  mozgalom  idézte 
elő.  Az  ötvenes  évtized  derekán  ugyanis  gróf  Károlyi  György 
a magyar  mágnások  körében  egy  újabb  színházi  alapra  nagy- 
arányú gyűjtést  indított.  A kormány  persze  nem  jó  néven  vette 
e nagy  felbuzdulást  és  minden  lehetőt  elkövetett  (a  gyűjtést 
egy  időben  be  is  tiltotta),  hogy  az  eredmény  ne  legyen  valami 
nagyarányú.  Hanem  azért  300.000  forintot  mégis  csak  össze- 
gyűjtöttek a hazafias  mágnások.  (Ennek  a második,  szintén  el 
nem  költhető  alaptőkének  a gyűjtés  megindítójáról  ma  is  ,>KároIyi- 
alap“  a neve.) 

A ma  önző,  sivár  embere  meg  sem  tudja  érteni  ezt  a kor- 
szakot 1 Nem  szórakozni,  nem  maga-mutogatni  ment  ekkor  a 
magyar  ember  a Nemzeti  Színházba,  hanem  lelkesedni,  vigaszt, 
erőt  meríteni!  A szabadságharc  után  való  idők  magyarja  nem 
közönséges  teátrumnak  tekintette  a Nemzeti  Színházat,  hanem 
olybá  vette,  mint  a magyar  nemzeti  szellem  le  nem  rombolt, 
végső  menedékvárát.  A hazafias  eszmék  temploma  lett  ez  az 
egyszerű  épület.  Sorsát  szívén  viselte  minden  igaz  magyar  s aki 
tehette,  előmozdította. 

És  micsoda  papjai  voltak  ennek  a templomnak  1 

Egressy  Gábor  ekkor  érte  el  művészete  zenitjét.  Lear, 
Hamlet  és  többi  klasszikus  alakjai  ekkor  már  teljesen  kiformá- 
lódtak a nagy  magyar  tragikus  lelki  műhelyében.  Ekkor  aratta 
legáltalánosabb  sikerét  Brankovics  György  szerepében.  Eme 
híres  alakítását  még  azok  is  kénytelenek  voltak  elismerni,  akik 
addig  — különös  előszeretettel  — mindig  csak  hibákat  keres- 
tek benne.  A mélyen  megrázó  hatás  alól  nem  szabadulhatott 
itt  senki,  még  a magyarul  nem  tudó  idegenek  sem.  Egressy 
Gábor  Brankovicsban  még  ezeket  is  a könnyekig  meghatotta 
(mint  például  Cariont,  az  itt  vendégszereplő  olasz  énekest). 
Idegen  nemzetbelieket  ennyire  meghatni  pedig  csak  a legnagyobb 
művészek  képesek. 

Szerdahelyi  Kálmán  mindenképen  méltó  utódja  volt  nagy 
elődjének,  Lászlónak,  de  szerepköre  sokkal  szélesebb  volt,  mint 
Lászlóé,  Ö nemcsak  szeleburdi  uracsokat,  divatos  világfiakat,. 


bájosan  szegletes  sihedereket  tudott  játszani,  hanem  komoly 
érzésű  szerelmeseket,  sőt  egy-egy  jellem-szerepet  is.  Nagy  skála, 
ragyogó  talentum,  aranyos  kedély  I Ez  volt  Szerdahelyi  Kálmán. 
Egyéniségében  a tökéletes  elegáncia  mellett  férfiasság  és  báj 
egyesült.  Ritka  két  tulajdon  együtt.  Ezekben  rejlik  óriási  hatá- 
sának titka. 

Sokoldalú  színész  volt  Tóth  József  is,  aki  Fáncsy  és  Megyery 
szerepeit  játszotta  a Nemzeti  Színháznál.  Nem  tudott  oly  finom 
lenni,  mint  Fáncsy,  de  a durvább  fajtájú  cselszövők  nagyon 
illettek  neki.  Az  elegáns,  sírna  Fáncsy  bizonyosan  jobb  Biberach 
és  Tartuffe  volt,  mint  a kemény  és  darabos  Tóth,  de  ez  viszont 
jobb  Jágó  lehetett.  Az  intrikusok  mellett  Tóth  József  több 
nagyobbszabású  tragikai  és  komikai  jellem-szereppel  (XI.  Lajos, 
III.  Richard,  Harpagon  stb.)  s kacagtató  genre-figuráival  foglal 
előkelő  helyet  nagy  színészeink  pantheonjában. 

Szigeti  József  ekkor  lépett  rá  arra  az  útra,  mely  őt  a leg- 
nagyobb  magyar  színészek  sorába  vezette,  amennyiben  a tragi- 
kus hősök  helyett  inkább  humoros  alakokat  kezdett  játszogatni 
(Frici,  Sas  uram,  stb.)  s ezek  a szerepek,  melyekben  még  az 
öreg  Szentpéteri  után  is  elsőrangú  művésznek  bizonyult,  sokkal 
inkább  illettek  neki,  mint  a tragikus  hősök.  Szigeti,  bár  ekkor 
még  csak  az  elején  volt  folyton  emelkedő  művészi  útjának, 
Egressy,  Szerdahelyi  és  Tóth  József  mellett  az  50-es,  60-as  évek- 
nek is  tipikus  nagy  színésze  lett. 

A kitűnő  Feleki  Miklóst  az  érzelmes  szerepekben  a kriti- 
kusok egy  kissé  hidegnek  találták  s nem  is  egészen  alaptalanul, 
de  a komoly  férfias  szerepekben  annál  inkább  tudott  imponálni. 
Voltak  azután  nagyhatású  humoros  alakításai  („Idegenek",  „Jó 
barátok"  stb.),  melyekben  a maga  különös  száraz  humorával 
kiváló  művésznek  bizonyult. 

Az  ifjú  Lendvay  Márton  a szerelmes  hősöket  játszotta. 
Igazi  romantikus  szerelmi  aktor  volt,  annak  minden  előnyével 
és  hibájával.  Tele  tűzzel,  szilajsággal,  de  néha  bizony  szertelen- 
séggel is.  Az  emberábrázolásnak  ama  fokára,  hol  apja,  az 
idősebb  Lendvay  állott,  sohasem  tudott  feljutni,  de  a maga 
szükebb  körében,  mint  szerelmes-színész,  elsőrangú  volt.  Kár, 
hogy  apjától  öröklött  daliás  alakja  hamarosan  letűnt  a színpadról. 

Réthy  Mihály,  egyik  legnagyobb  genre  színészünk,  páratlan 


122 


eredetiség-gfcl  s tőzsgfyökeres  realitással  játszotta  a magyar  parasz- 
tot. Öreg  csikósa,  Vén  bakancsosa  utolérhetetlen  mesteri  alakok. 

Udvarhelyi  Miklós  és  Hubenay  Ferenc  az  első  gárdából 
való  jó  magyar  aktorok.  (Az  utóbbi  jeles  burleszk-komikus.) 

Szilágyi  Sándor  jó  kedélyes  apa. 

Tóth  Soma  kitűnő  táncos  és  komikus. 

Némethy  György,  a közkedveltségű  Füredi  Mihály  mellett, 
jóízű  népszínmű-énekes. 

Hegedűs  Lajos  különösen  mint  drámaíró  aratott  szép  sike- 
reket ; felesége  pedig,  a bálványozott  Hegedűsné,  bűbájos  naiva 
és  páratlan  kedvességű  dal-énekesnő  volt,  aki  különösen  a nép- 
színművekben babonázta  meg  gyönyörű  népdalaival  az  embe- 
reket. A bájos  Hegedűsné  szinte  tüneményszerű  tehetség  volt. 
Ö volt  e korszak  Blahánéja!  (A  Hegedűs-pár  1858-ban  szerző- 
dött a Nemzeti  Színházhoz.) 

Jókainé  Laborfalvi  Róza,  a magyar  tragédia-játszásnak 
egyik  kitűnő  hősnője,  különösen  a méltóságot,  a nyugodt  fen- 
séget tudta  rendkívüli  hatással  kifejezni;  ellenben  a nagy  indu- 
latok ábrázolására  már  nem  volt  ilyen  kitűnő  készsége.  Nem 
volt  benne  annyi  tűz  és  szenvedély,  mint  Kántornéban.  Jókainé 
egyéniségében  volt  valami  a turáni  faj  keleties  nyugalmából. 
Ezért  illettek  neki  legjobban  a magyar  matrónák.  Igazi  magyar 
hősnő  volt.  Kortársainak  egybehangzó  véleménye  szerint  ajkai- 
ról csodálatos  szépségben  zengett  a magyar  szó. 

Prielle  Kornélia,  a magyar  színészetnek  egyik  legragyogóbb 
tehetsége,  különösen  a finom  vígjáték  terén  tanúsított  nagy 
hivatottságot.  Egyéniségében  kellem,  báj  és  tökéletes  elegáncia 
párosult.  Azonkívül  csodálatos  finomsággal  s a legközvetlenebb 
egyszerűséggel  tudta  megszólaltatni  a mélyebb  érzelmeket  is. 
Rendkívüli  nagy  és  széles  skálájáról,  tüneményes  tehetségéről 
eklatánsán  tanúskodik  az  a körülmény,  hogy  haladó  életkorával 
együtt  szinte  észrevétlenül  ment  át  egyik  szerepkörből  a másikba. 

Bulyovszkyné  Szilágyi  Lilla,  Szilágyi  Pálnak,  az  öreg  úttörő 
aktornak  leánya,  szintén  jeles  tehetség  volt  s mint  drámai  szende 
méltó  utódja  lett  Lendvaynénak.  Ö játszotta  nálunk  először  a 
„Kaméliás  hölgy^  et  s a nagyrészt  általa  fordított  divatos  francia 
társadalmi  színművek  fiatal  hősnőit ; azonban,  sajnos,  csak 
rövid  ideig,  mert  1858-ban  elhagyta  a Nemzeti  Színházat  és 

művészetének  a külföldön  (Németországban)  keresett  és  talált 
érvényesülést. 

Utódja  — részben  — Felekiné  Munkácsi  Flóra  lett,  aki  egyre 
sikeresebben  játszotta  a drámai  szendéket. 

Komlóssy  Ida  különös  előszeretettel  viseltetett  a régimódi 
rémdrámák  hősnői  iránt.  Talán  részben  ez  az  oka,  hogy  mind- 
végig  modoros  színésznő  maradt. 

Fáncsy  Ilka,  az  ifjabb  Lendvayné,  Fáncsy  Lajos  leánya,  igen 
kedves  és  bájos  naiva  volt,  de  nem  igen,  vagy  legalább  nem 
mindig  tudott  bizonyos  édeskés  affektációtól  megszabadulni. 

Kedves  naiva  volt  Szilágyiné  Harmath  Ida  is,  aki  valamivel 
később  szerződött  férjével,  az  igen  hasznavehető  Szilágyi  Bélá- 
val együtt  a Nemzeti  Színházhoz. 

Ötvös  Borcsa  kitűnő  volt  a szobalány-szerepekben  és  egy- 
egy  népszínműi  alakban.  A magyar  táncokat  igen  jellegzetesen 
táncolta. 

Horváth  Teréz  jó  komika  volt. 

Bartháné,  Hubenainé  és  Tóth  Józsefné  másodrangú  szere- 
peket játszottak. 

Azok  közt  a színészi  pályafutások  közt,  melyek  az  ötvenes 
évtized  derekán  vettek  nagyobbszabású  lendületet,  igen  érdekes 
volt  a Szathmárynéé.  E kiváló  színésznő  már  a szabadságharc 
előtt  is  tagja  volt  a Nemzeti  Színháznak,  de  igazi  pályafutása 
mégis  inkább  az  ötvenes  években  kezdődött,  mikor  a hősnők 
és  királynék  helyett  anyaszerepeket  és  komikákat  kezdett  ját- 
szani. Hősnő  korában  azt  mondták  róla,  hogy  jó  színésznő,  de 
mikor  a vígjátéki  anyákat  kezdte  játszani,  egyszerre  nagy 
művésznő  lett.  Szathmáryné  igazi  őserő  volt,  igazi  színésztalen- 
tum.  Mondhatni,  semmi  előképzettsége  sem  volt  (hiszen  írni- 
olvasni  is  alig  tudott)  és  hatalmas  művészi  ösztönével  mégis 
megérezte  szerepének  legelrejtettebb  intencióit  is.  Kiváló  művészi 
ösztöne  mellett  alakító  tehetséggel  és  humorral  is  meg  volt 
áldva  bőven.  O volt  a legnagyobb  magyar  komika.  Legjobb 
szerepei  voltak : a dajka  (Romeo  és  Júliában),  Perneliesné 
(Tartuffe»ban),  Tóti  Dorka,  Mama,  később:  Brazovicsné  stb.^ 

^ Az  operai  személyzet  kiválóbbjai:  Benza  Károly,  Ellinger  József  (hos- 
tenor),  Füredi  Mihály,  Kőszegi  Károly,  Jekelfalusy  Albert,  L.  Hollóssy  Kor- 
nélia, Ellingerné,  Ernstné  Kaiser  Jozefa  stb.  voltak. 


124 


Szerdahelyivel,  Tóth  Józseffel,  Szigetivel,  Prielle  Kornéliával 
és  Szathmárynéval  kiváló  erőket  nyert  a Nemzeti  Színház  mű- 
vészi együttese.  E nagy  nyereséggel  szemben  volt  azonban  vesz- 
teség is : az  öreg  Lendvay  és  Szentpétery.  Mindkettőjüket  az 
1858-ik  esztendő  vitte  a sírba  I 

A következő  évtized  legelején  némi  kis  visszaesés  állott  be 
a Nemzeti  Színháznál.  Ezt  azonban  tisztára  személyi  okok  idéz- 
ték elő.  Ismét  egy  hívatlan  ember  került  ugyanis  a színház  élére. 
Az  új  intendáns  nem  értett  sem  a művészi  vezetéshez,  sem  a 
pénztári  mérleg  egyensúlyban-tartásához.  Szerencsére^  azonban 
eme  jó  úr  ténykedése  nem  sokáig  tartott.  1862-ben  már  Rad- 
nótfáy  Sámuel  lett  az  intendáns  és  az  is  maradt  egész  1869-ben 
bekövetkezett  haláláig. 

Meglehetősen  zilált  anyagi  helyzetben  volt  a Nemzeti  Szín- 
ház, amikor  Radnótfáy  bizonyos  Nyéky  Mihály  nevezetű  elődjé- 
től átvette  az  ügyek  vezetéséto  De  hát  amit  Nyéky  uram  elron- 
tott, Radnótfáy  hamarosan  helyrehozta.  Radnótfáy  — különösen 
a színház  gazdasági  ügyeiben  — jeles  szakember  volt.  Radikális 
intézkedései  mindenkor  a színház  jól  felfogott  érdekeit  szolgál- 
ták. Radnótfáy  abban  különbözött  legtöbb  elődjétől,  hogy  nem 
a maga  személyét  tartotta  fontosnak  a színháznál,  hanem 
magát  a színházat.  Intendáns!  jogokkal  sohasem  élt,  csak  inten- 
dáns! kötelességeket  ismert.  Sohasem  vette  igénybe  például  az 
ingyenes  intendáns!  páholyt,  hanem  a földszintről  nézte  az  elő- 
adásokat; az  eladott  intendáns!  páholy  jövedelmét  pedig  szín- 
padi bútorok  beszerzésére  fordította.  Lassanként  egész  kis 
„bútor-alap "”Ot  létesíted  a színháznál.  Az  alapok  létesítését 
általában  nagyon  kedvelte.  így  például  szervezett  a színház 
kebelében  egy  kölcsön-pénztárt,  amely  a színház  szerényebb 
fizetésű  tagjainak  javát  volt  hivatva  előmozdítani  hatszázalékos 
kölcsöneivel.  Ez  a Radnótfáy  alapította  kölcsönpénztár,  erősen 
meggyarapodva,  ma  is  megvan  és  „Radnótfáy-alap“  a neve. 
Sok  üdvös  intézkedése  volt  még  Radnófáynak.  így  a műsor 
nagy  előnyére  behozta  a nyári  szünetet.  Ezzel  kapcsolatban  a 
színház  tagjainak  ingyenjegyeket  eszközölt  ki  Bécs  és  Buda- 
pest között,  hogy  tanulmányútjaikat  elősegítse;  Balatonfüreden 
pedig  ingyenes  fürdőzést  és  díjtalan  ide-odautazást. 

Szóval  Radnótfáy  gazdasági  tevékenysége  áldás  volt  szín- 

házra,  színészre  egyaránt;  a művészeti  vezetésben  pedig  igen 
erős  társa  volt  Szigligeti  Ede,  ki  a Radnótfáy-korszak  idejében, 
mint  drámai  rendező  működött  a színháznál.  A Radnótfáy- 
Szigligeti  korszak  művészi  szempontból  is  kiváló  volt.  Ez  a két 
kiváló  vezetőember  ismét  új  erőkkel  frissítette  fel  a színház 
művészszemélyzetét.  Náday  Ferenc,  Tamássy  József,  Komáromi, 
Szigeti  Imre,  Paulay  Ede,  Paulayné  ekkor  szerződtek  a Nemzeti 
Színházhoz;  az  operai  együttesnek  pedig  Pauli,  Pauliné  Marko- 
vics  Ilka,  Bognár  Vilma,  Odry  Lehel,  Hajós  Zsigmond  és  Bignio 
Lajos  lettek  új  erői. 

Ezzel  az  üdvös  szaporulattal  szemben  fájdalmas  és  súlyos 
veszteségek  érték  a Nemzeti  Színházat.  Régi  büszkeségét,  Egressy 
Gábort  1866  nyarán  a Brankovics  György  előadása  alatt,  nyilt 
színen,  ragadta  el  a halál. 

Egressy  színpadi  örökségét  Tóth  József  vette  át,  aki  azon- 
ban nem  sokáig  játszhatta  a színpad  nagy  embereit;  a hetvenes 
évek  elején  ment  ő is  a kerepesi  temetőbe  „az  álmot  játszani . . 

Hegedűsné  bűbájos  nótáiban  sem  sokáig  gyönyörködött  a 
közönség  . . . Mindössze  egy  rövid  esztendeig  volt  tagja  a Nemzeti 
Színháznak  s ezzel  véget  is  ért  tiszavirágszerű  élete.  Gyorsan 
követte  a halálba  férje,  a színész-drámaíró  Hegedűs  Lajos. 

A régi  nagyok  közül  alig  volt  már  valaki  a színháznál,  az 
újabbak  sora  is  egyre  ritkult.  Helyükbe  a fiatalabb  generáció 
lépett. 

Ebben  az  évtizedben  a drámaírók  gárdája  is  felfrissült. 
A régiek  mellett  Rákosi  Jenő,  Bérezik  Árpád  és  Szász  Károly 
színművei  kezdik  a műsort  gyarapítani.  Rákosinak  különösen 
első  műve:  az  „Aesopus"  aratott  nagy  sikert,  (első  előadása 
1866  október  14.-én).  Szász  Károly  „Heródes"  címmel  öt  fel- 
vonásos  tragédiát  írt  (első  előadása  1866  január  10.-én).  Bérezik 
Árpád  pedig  a „Szellemdús  hölgy"  című  egyfelvonásos  víg- 
játékával kezdette  meg  színműírói  pályáját  (1863  december  11). 

Az  új  írókon  kívül  egy  új  magyar  színházat  is  termett  a 
hatvanas  évtized,  még  pedig  Budán,  ahol  az  elnyomatás  idejé- 
ben a német  színészet  teljes  egyeduralmat  élvezett.  Ezt  a nagy 
egyeduralmat  az  osztrák  kormányzat  lehetőleg  fenn  is  akarta 
tartani,  s csak  hosszas  és  többszörös  instanciák  után  engedte 
meg  végre  egy  lelkes  magyar  színigazgatónak  — névszerint 

Molnár  Györgynek  — , hogy  társulatával  néhány  hónapig 
magyar  előadásokat  tartson  a budai  arénában.  Ezen  engedély 
alapján  kezdette  meg  Budán  1861  április  2.-án  Molnár  György 
társulata  az  előadásokat. 

Az  első  magyar  előadás  lepergett  hát  a budai  színkörben  1 
A sok  német  szó  után  elhangzott  hát  az  első  magyar  szó. 
Molnár  György^  azonban  nem  állott  meg  az  első  szónál.  Nem 
afféle  rövid  átmeneti  állomást  akart  ő Budán,  hanem  állandó 
magyar  színházat  s bár  az  osztrák  kormányzat  rengeteg  akadályt 
gördített  eléje:  lelkes,  kitartó  munkája  mégsem  maradt  egészen 
eredménytelen. 

A budai  Lánchídfő  oldalán  — a mai  kereskedelmi  minisz- 
térium helyén  — volt  egy  régi,  raktárnak  használt  épület. 
Molnár  György  ezt  a régi  épületet  szemelte  ki  a budai  magyar 
színház  számára.  Buda  városa  nemcsak  hogy  készséggel  engedte 
át  a tulajdonában  lévő  régi  épületet,  hanem  az  átalakítás  mun- 
káira 2000  forintot  is  megszavazott. 

Az  átalakításhoz  nyomban  hozzáfogtak,  a munka  gyorsan 
haladt,  a színház  hamar  készen  lett,  úgy  hogy  még  az  1861. 
év  szeptember  11.-én  a Himnusz  hangjai  mellett  meg  is  nyit- 
hatta Molnár  György  társulata. 

Volt  is  ezen  a napon  öröm,  lelkesedés.  Hiszen  a magyar 
szó  térfoglalását  jelentette  az  új  múzsahajlék,  melynek  egyéb- 
iránt „Budai  Népszínház**  volt  a neve,  homlokzatán  pedig 
ez  a jellegzetes  mondat  díszelgett  „Hazafiság  a Nemzetiségnek**.^ 

A budai  színészek  Molnár  György  kiváló  vezetése  mellett 
jó  előadásokat  produkáltak,  de  a színház  mégsem  volt  hosszú 


^ A budai  Népszínháznál  hosszabb-rövidebb  ideig  működtek:  Blaha  Lujza, 
Jászai  Mari  (fiatal  kezdő  volt  mind  a kettő),  Molnárné,  Kocsisovszky  Borosa, 
Boér  Emma,  Harmath  Emma,  Berzsenyi  Júlia,  Libera  Gizella,  Hetényi  Laura 
és  Antónia,  Kézsmárky  Mari,  Mátray  Laura,  Istvánfi  Ilka,  Krecsányi  Sarolta, 
Dancz  Nina,  Szerdahelyi  Nelli,  Szentgyörgyi  István,  Solymossy  Elek,  Kassai 
Vidor,  Leövey  József,  Náday  Ferenc,  Vízvári  Gyula,  Horváth  Vince,  Bogyó 
Alajos,  Szilágyi  Béla,  Szilágyiné  Vígh  Róza,  Bényey  István,  Timár  János, 
Együd  István,  Pártényi  József,  Simonyi  József,  Vincze  János,  Vincze  József, 
Szép  József,  Vasvári  Kovács  József,  Takács  Ádám,  Dósa  József,  Beody  Gábor, 
Bihari  József,  Császár  Miklós,  Kocsisovszky  Júlia,  Virágh  Gyula  és  Krecsányi 
Ignác. 

életű.  Pedig  Buda  városa  évi  1000  forint  szubvencióval  segé- 
lyezte Molnár  vállalatát. 

Eleinte  hazafias  drámák  s népszínművek  járták  (II.  Rákóczi 
Ferenc  fogsága.  Szent  István),  később  azonban  látványosságok 
(Bem  apó)  és  operettek  szerepeltek  a műsoron  (Ördög  pilulái, 
Dunanan  apó,  Genovéva,  stb.).  De  a színházat  még  a divatos 
operettek  sem  tudták  életben  tartani.  Pár  évi  működés  után 
végkép  megszűnt  a budai  Népszínház.  A fiatal  intézet  születése 
évtizedét  sem  élte  túl.  A német  színészek  ellenben  vígan  ját- 
szottak tovább  a budai  színházakban,  télen  a várban,  nyáron 
meg  a Horváth-kerti  arénában.  Molnár  György  tehát  nem  tudta 
végleg  elhallgattatni  a budai  német  színészetet.  Pedig  a budai 
Népszínháznak  elsősorban  is  ez  lett  volna  célja. 

A hatvanas  évek  vége  felé  a német  színészet  is  emelt 
magának  egy  új  színházat,  Pest  városában:  még  pedig  az  úgy- 
nevezett „Gyapjú- utcai"  német  színházat,  melyet  1869  decem- 
ber 21.-én  nyitottak  meg  nagy  ünnepségek  között.  De  hát  ez 
már  csak  végső  erőfeszítése  volt  a pesti  német  színészetnek.. 
Egyre  világosabb  lett,  hogy  ebből  az  idestova  100  év  óta  tartó 
kultúrháborúból  mi  kerülünk  ki  győztesen.  A Nemzeti  Színház 
mindegyre  erősödött  s minden  tekintetben  kiállotta  a versenyt 
a német  színházzal,  sőt  határozottan  fölébe  kerekedett  annak  I 

A hatvanas  években  már  arra  is  gondolhatott  a Nemzeti 
Színház,  hogy  nevelőiskolát  emeljen  magának.  És  ebben  nagy 
segítségére  volt  I.  Ferenc  József,  a fiatal  császár  (ekkor  még 
nem  volt  magyar  királlyá  koronázva),  aki  tízezer,  később  tizenegy- 
ezer  forinttal  segélyezte  évente  a színésziskolát.  Az  ő pártfogása 
mellett  nyílt  meg  1864-ben  az  Uj-világ-utca  16.  szám  alatt  az 
„Országos  Színészet!  Tanoda",  mely  később  „Színművészeti 
Akadémiá"-vá  nőtte  ki  magát  s a Nemzeti  Színház  bérházába 
költözött.  (Az  országos  színészet!  iskola  első  igazgatója  Festetics 
Leó,  aligazgatója  s egyúttal  az  elméleti  tantárgyak  tanára  pedig 
Gyulai  Pál  volt.  Egressy  Gábor  és  Tóth  József  gyakorlati  taná- 
rok voltak,  helyükbe  később  Szigeti  József  és  Paulay  Ede  lépett.) 

A színész-iskola  felállításával  régi  vágya  valósult  meg  a 
Nemzeti  Színháznak.  Most  hogy  végre  valósággá  lett  a régi 
szándék,  megkönnyűlt  a színház  ama  kötelessége,  hogy  színé- 
szeket neveljen  magának. 

Érdekes,  hogy  amikor  színészneveiő  kötelességét  fokozott 
mértékben  kezdhette  teljesíteni  az  ország  első  színháza,  ugyan- 
akkor meglehetősen  háttérbe  szorult  egy  másik  feladata : a 
drámairodalom  fejlesztése.  A hatvanas  évek  vége  felé  nagyon 
megesappant  az  eredeti  bemutatók  száma.  Ennek  oka  azonban 
a színházon  kívül  keresendő.  Egy  új  korszak  előszele  fujdogált 
ekkor,  egy  új  politikai  alakulatnak  voltunk  a küszöbén.  Feszült 
idegekkel  várta  az  ország  a fejleményeket.  Odakint  háborúk 
folytak,  melyeknek  eldőltétől  függött  a mi  sorsunk  is  . . . Talán 
ebben  a feszült  várakozásban  némultak  el  a magyar  drámaírók. 
Csakis  így  érthető,  hogy  míg  a hatvanas  évek  közepéig  évente 
tíz-tizenkettő  volt  az  eredeti  újdonságok  száma,  addig  1865-ben 
csak  két,  1866-ban  hat,  67-ben  pedig  szintén  csak  hat  eredeti 
újdonságot  mutatott  be  a Nemzeti  Színházi 

Végre  1867-ben  megtörtént  a kiegyezés ! 

A király  már  1863-ban  elrendelte,  hogy  pénztára  minden 
esztendőben  60.000  forintot  utalványozzon  a Nemzeti  Színház 
céljaira.  Ez  a királyi  szubvenció  később,  1884-től  210.000  forintra 
emelkedett,  melyből  a magyar  királyi  Operaházat  160.000,  a 
Nemzeti  Színházat  pedig  50.000  korona  illeti  meg  minden 
esztendőben. 

A Nemzeti  Színház  anyagi  függetlenítését  tehát  a három 
első  évtized  meglehetősen  előmozdította.  Először  a köznemesség 
létesít  egy  nemzeti  színházi  alaptőkét,  az  ötvenes  években  a 
mágnásvilág  „Károlyi  alap"-ja  születik  meg  és  a hatvanas  évek- 
ben végre  a magyar  király  is  kivette  a maga  részét  az  alap- 
vetés munkájából. 


ÁLLAMI  KEZELÉSBEN. 


A SZIGLIGETI-KORSZAK. 

(1870—1878.) 

istván-téri  színház,  népszínház. 

A kiegyezés  után  új  korszak  kezdődött  Magyarország  poli- 
tikai életében.  Az  osztrák  kormányzat  megszűnt  s vele  a cen- 
zúra is.  Helyreállt  az  alkotmányos  uralom.  A megkoronázott 
magyar  király  kinevezte  a független  magyar  minisztériumot, 
mégpedig  az  1848  évi  III.  törvénycikk  értelmében,  vagyis  úgy, 
hogy  a kormányzásért  a királynak  és  az  országgyűlésnek  egyaránt 
felelősséggel  tartozzék. 

A változott  viszonyok  változást  idéztek  elő  a Nemzeti  Szín- 
ház életében  is.  A belügyminiszter  ankétot  hívott  össze,  amely 
arról  tanácskozott,  hogy  milyen  irányadó  elvek  szerint  történjék 
ezután  a színház  kormányzása.  Ez  az  értekezlet  úgy  határozott, 
hogy  a Nemzeti  Színház  igazgatója  egyenesen  a belügyminisz- 
ternek tartozzék  felelősséggel. 

Nem  is  igen  lehetett  ez  máskép,  hiszen  a miniszteri  felelős- 
ség szükségszerűleg  maga  után  vonta  amaz  intézkedést,  hogy 
az  országos  alapok  segítségével  fenntartott  Nemzeti  Színház  a 
mindenkori  magyar  kormány  felügyelete  alá  helyeztessék. 

Így  is  történt.  A király  1871-ben  Zichy  Antalt  s ennek 
rövidesen  való  lemondása  után  báró  Orczy  Bódogot  nevezte 
ki  igazgatónak,  mégpedig  azzal  a rendelkezéssel,  hogy  a Nem- 
zeti Színház  igazgatója  egyenesen  a m.  kir.  belügyminiszternek 
felelős.  (A  színészet!  ügyeket  csak  1907  július  1-től  kezdődő- 
leg  helyezték  át  a kultuszminisztérium  hatáskörébe.) 

Ezzel  s az  országos  alapoknak  a minisztériumba  való  be- 
utalásával a Nemzeti  Színház  állami  kezelésbe  lépett. 

Kedvező  viszonyok  kozott  indult  meg  az  új  korszak.  Ar 
első  esztendő  meglehetős  erkölcsi  és  anyagi  sikerrel  zárult. 
Fájdalom,  ez  a jó  világ  nem  tartott  soká.  Orczy  Bódog  ala- 
posan elszámitotta  magát.  Azaz,  hogy  nem  is  igen  számol t» 
inkább  meggondolatlanul  költekezett.  Azt  hitte,  hogy  állami 
kezelésben  a művészeti  célok  érdekében  csaknem  a fényűzésig 
bőkezű  lehet  már  a Nemzeti  Színház.  Ez  a túlságosan  pazar 
költekezés  természetesen  hamar  megbosszulta  magát,  mert  hi- 
szen ilyen  nagy  terhet  nem  bírhatott  még  el  a fiatal  állami 
intézet.  Hamarosan  mutatkoztak  is  a hanyatlás  jelei. 

Orczy  Bódog  fényűző  rendszerét  éles  kritika  tárgyává  tették 
alapok,  az  országgyűlés  szónokai:  Orczy-ellenes  volt,  mondhatni, 
az  egész  közvélemény,  de  a kormány  a végsőig  kitartott  mellette.., 
Orczy  állása  még  akkor  sem  rendűit  meg,  amikor  a színház 
drámai  személyzete  is  ellene  zúdult. 

A színház  tagjait  egy  meggondolatlan  nyilatkozatával  maga 
Orczy  Bódog  zúdította  magára.  A báró  t.  i.  egyszer  — egy 
idegen  énekesnővel  való  beszélgetése  közben  — igen  becsmérlő 
kifejezéssel  illette  a drámai  személyzetet,  mire,  kitudódván  a 
sértés,  a színház  elsőrendű  tagjai  (Feleki,  Szerdahelyi,  Molnár 
György,  az  ifj.  Lendvay,  Benedek,  a két  Szigeti)  a minisztérium- 
hoz fordultak.  Orczy  menesztését  kérték,  vagy  szerződésűk  fel- 
bontását. A dolog  vége  az  lett,  hogy  Orczy  Bódog  a sértő 
megjegyzéseket  visszavonta  s a megbántott  színészek  — az 
egy  Molnár  Gyögy  kivételével  — megmaradtak  a színháznál. 

Igazgató  és  tagok  között  — fájdalom  — eddig  is  voltak 
kisebb- nagyobb  viszálykodások  s ezeknek  leginkább  maga  az 
intézet  vallotta  kárát.  Az  ilyen  viszálykodások  következménye 
u.  i.  rendesen  az  volt,  hogy  legjobb  színészeink  vagy  kitépték 
magukat  a színház  kötelékéből,  vagy  ha  nem  távoztak  is  el, 
fásultan,  kelletlenül  végezték  műs^észi  feladatukat.  Mindkét  eset- 
ben a színház  művészi  színvonala  sűiyedt  s ennek  káros  követ- 
kezményét alaposan  megérezte  a bevételi  pénztár  is.  Rendsze- 
rint nem  is  a színészekben  volt  a hiba,  hanem  az  igazgatók 
személyének  megválasztásában.  Bizonyos  születési  előjogok  ér- 
vényesültek leginkább  e nehéz  és  fontos  állás  betöltésénél, 
ahelyett,  hogy  arravaló,  tehetséges  színházi-embert  ültettek  volna 
az  igazgatói  székbe.  Innen  van,  hogy  néha  nagyon  is  bűró  szerű, 

volt  az  igazgatás  és  szinte  fontosabb  lett  az  igazgatói  iroda, 
mint  a színpad.  A Nemzeti  Színház  életében  akárhányszor  az 
adminisztráció  kerekedett  a művészet  tetejébe  s e visszás  álla- 
potnak mindenkor  maga  a színház  volt  az  áldozata.  Hiszen  a 
színházi  igazgatás  csak  akkor  lehet  jó,  ha  művészi  szempontok 
vezérlik,  ha  művészlelkű  színház-ember  csinálja. 

Egrcssy  Gábor  a hatvanas  években  így  ír  e fontos  kérdés- 
ről: „Nálunk  az  egész  rendszer-változás  legfeljebb  a körűi  szo- 
kott forogni:  minő  ellenőrzés  legyen  a színházi  bevételek  és 
kiadások  kezelésében  és  hogy  a műsorozat  készítése,  a darabok 
kiállítása  s a szerepek  kiosztása  a színházi  tagok  bevonásával 
történjék- e,  vagy  anélkül.  A többi  megy  a szokott  kerékvágás- 
ban. Nálunk  a legjobb  rendszer:  a legalkalmasabb  igazgató,  s a 
legjobb  igazgatásért  egyedüli  garancia  az  igazgató  egyénisége.  Ha 
ő derék  magyar  ember,  ha  humánus  műveltsége  van,  ha  ízlés- 
sel vagy  finom  érzékkel  bír  a művészeti  szép  iránt,  ha  bátor, 
tevékeny,  részrehajlatlan,  ha  önálló  ítélettel  bír  s nem  primae 
informationis,  ha  elég  tapintata  van  gyengéd  és  finom  eszkö- 
zöket találni  ott,  ahol  nyers  jog  s az  erőhatalom  célhoz  nem 
vezetnek  (minthogy  „summum  jus  summa  injuria**),  akkor  az  ő 
egyénisége  oly  élő  rendszer  lesz,  mellyel  ő a művészeti  tiszta 
irány  s anyagi  létezés  követelményei  közötti  sikamlós  ösvényen 
fog  haladni**. 

Egressynek  ez  a nagy  hozzáértésre  valló  megállapítása  tel- 
jesen beleillik  a hetvenes  évek  viszonyai  közé  is,  mert  hiszen  a 
Nemzeti  Színház  művészi  igazgatásában  tulajdonképen  semmi 
nagyobb  rendszerváltozás  nem  történt  azzal,  hogy  az  intézetet 
állami  kezelésbe  vették.  Az  igazgató  személye  ezután  is  éppen 
olyan  fontos  volt  a színháznál,  mint  addig.  Az  ő egyénisége 
képezte  továbbra  is  a rendszert.  De  ha  ilyen  fontos  az,  hogy 
ki  legyen  a Nemzeti  Színház  igazgatója,  akkor  igazán  vétkes 
könnyelműség  volt  alapos  körültekintés  nélkül  odaállítani  vala- 
kit csak  azért,  mert  selymes  bölcsőben  ringatták  annak  idején! 
Az  ilyen  intendánsok  és  igazgatók  természetesen  nem  hogy  irá- 
nyítani tudták  volna  a színpadot,  hanem  még  csak  meg  sem 
értették  valójában. 

Rengeteg  jellemző  anekdota  beszél  ezekről  a furcsa  inten- 
dánsokról. Egyszer  például  az  öreg  Komáromy  panaszkodott 

az  intendáns!  irodában,  hogy  sohasem  osztanak  reá  valamire 
való  szerepet. 

— Hát  mit  szeretne  játszani,  kedves  Komáromy?  — kérdi 
az  intendáns. 

— Mit?  . . . Hát  Ofchellót! 

Az  intendáns  erre  becsöngeti  a titkárt: 

— Csepreghy!  Jövő  hétre  tűzze  ki  a „Peleskei  nótárius"-t 
és  „Othelló"  szerepét  ossza  ki  belőle  Komáromy  úrnak! 

(A  Nemzeti  Színháznál  ma  is  úgy  tudják,  hogy  ez  a derék 
intendáns  csak  a Peleskei  nótáriusbeli  Othellót  ismerte.) 

Ilyen  analfabéta  színház-emberek  igazgatták  néha  a Nem- 
zeti Színházat.  Orczy  Bódog  azonban  nem  ezek  közé  tartozott. 
Neki  volt  érzéke  a művészi  dolgok  iránt,  de  mert  hogy  nem 
számolt  a viszonyokkal,  mégis  válságos  helyzetbe  hozta  a szín- 
házat. Pedig  az  idő  eléggé  kedvező  volt  arra,  hogy  rendszeres 
munkával  és  okos  gazdasági  tevékenységgel  a Nemzeti  Színház 
megerősödjék.  A kiegyezés  után  Pesten  és  Budán  újabb  terek 
nyílták  a magyar  színészet  számára.  Pesten  egy  új  színház  ke- 
letkezett: az  úgynevezett  „István-téri  Színház",  mely  1872  októ- 
ber 30.-án  nyílt  meg  Miklóssy  Gyula  igazgatása  alatt;  Budán 
pedig  a „Krisztina- városi  Színköré  ben  1871  nyarán  Latabár  Endre 
kassai  színigazgató  társulata  kezdette  meg  működését  s ezidő- 
től  kezdve  minden  nyáron  a magyar  színészet  jutott  szóhoz 
Buda  nyári  színházában.  De  kiűzték  a németeket  a Várszínház- 
ból is.  Itt  meg  a Nemzeti  Színház  megnövelt  személyzete  ját- 
szogatott. (1871  május  7.-én  volt  az  első  ilyen  várszínházi  elő- 
adás. A „Tündériak  Magyarhonban"  című  darabot  játszották 
ekkor  a Nemzeti  Színháziak,  élükön  Biaha  Lujzával  és  Tamássy 
Józseffel.) 

A magyar  színészetnek  ez  a térfoglalása  világosan  mutatja, 
hogy  a hetvenes  évek  időjárása  elég  kedvező  volt  minden  ma- 
gyar intézmény  fejlődésére.  A kiegyezés  új  perspektívát  nyitott 
a magyarság  felé.  Ebben  a fellendülésben  azonban  mintha  el- 
vesztették volna  józanságukat  az  emberek.  Nemcsak  báró  Orczy 
Bódog  számította  el  magát,  hanem  Miklóssy  Gyula  is,  aki  mint 
az  István-téri  Színház  direktora  egyenesen  a Nemzeti  Színház- 
zal akart  konkurrálni.  A jó  Miklóssy  sokszor  — szinte  tünte- 
tőleg — ugyanazokat  a darabokat  játszotta,  melyek  a Nemzeti 

Színház  műsorán  szerepeltek.  De  éppen  ez  okozta  vesztét,  mert 
bizony  a közönsége  inkább  a Nemzeti  Színházban  nézte  meg* 
ezeket  a darabokat  és  ilyenformán  a „fiók  Nemzeti*^  (így  csú- 
folták a Miklóssy-színházat)  kénytelen  volt  kapuit  hamarosan 
bezárni.^ 

A béka  és  az  ökör  meséje  egyszerre  két  helyen  is  megis- 
métlődött itt  ekkor:  az  István-téren  és  a Grassalkovich-portán. 
Az  István-téri  Színház  legalább  is  olyan  akart  lenni,  mint  a 
Nemzeti  Színház,  ez  pedig  egy  második  Burg-Theát érnék  kép- 
zelte magát  (t.  i.  olyan  gazdagnak,  amilyen  ez  volt).  A Nem- 
zeti Színházat  ebben  a túltengő  ambíciójában  persze  báró  Orczy 
Bódog  képviselte,  aki,  mikor  intendáns  lett,  nemcsak  bőkezű 
fizetésemeléseket  eszközölt,  hanem  a színház  tagjainak  számát 
is  túlságosan  megnövelte  (különösen  énekest  és  balett-táncost 
szerződtetett  sokat).^ 

Hanem  ha  Orczy  Bódog  szaporította  a művész-személyzet 
számát,  viszont  a halál  is  igyekezett  azt  apasztani.  A hetvenes 
évtized  elején  rövid  egymásutánban  két  nagy  művészét  veszí- 
tette el  a Nemzeti  Színház : 1870  márc.  1.-én  Tóth  Józsefet  s rá 
harmadfél  esztendőre  — 1872  nov.  14.-én  — Szerdahelyi  Kál- 
mánt. Mindkét  veszteséget  sokáig  sínylette  a Nemzeti  Színház. 
(Szerdahelyi  halála  egy  időre  valósággal  meg  is  akasztotta  a 
színház  műsorát.) 

Szerdahelyi  utóda  Halmy  Ferenc  lett,  aki  1873  jan.  29.-én 

^ Az  István-téri  Színház  tagjai  közt  volt:  Bényeiné  Harmath  Emma,  Brez- 
nay  Gejza,  Kassai  Vidor,  Solymosy  Elek,  Vízvári  Gyula  és  ide  szerződött  az 
Orczy  Bódoggal  meghasonlott  Szigeti  Imre  is. 

2 1871-ben  a következő  tagokból  állott  a személyzet:  Színészek  és  éne- 
kesek : Balázsné  Bognár  Vilma,  Benedek  Jószef,  Benkő  Kálmán,  Blaháné  Kölesi 
Lujza,  Bodorfi  Henrik,  Bogyó  Alajos,  Dulka  Sarolta,  Ellinger  József,  Feleki 
Miklós,  F.  Munkácsi  Flóra,  Kaczvinszky  János,  Karikás  József,  Kocsis  Irma, 
Komáromy  Alajos,  Kőszegi  Károly,  Láng  Fülöp,  ifj.  Lendvay  Márton,  Lend- 
v.“yné  Fáncsy  Ilka,  Molnár  György,  Náday  Ferenc,  Nagy  Imre,  Némethy  Irma, 
Niczkyné  Szöllőssy  Róza,  Odry  Lehel,  Ormay  Ferenc,  Patakiné,  Paulay  Edéné, 
Pauli  Richárd,  Pintér  Sándor,  Prielle  Kornélia,  Rákosi  Szidí,  Réthi  Mihály, 
Róka  János,  Rotter  Irma,  Sántha  Antal,  Szathmáryné  Farkas  Lujza,  Szerda- 
helyi Kálmán,  Szigeti  József,  Szigeti  Imre,  Szigligeti  Jolán,  Szilágyi  Sándor, 
Tallián  József,  Tamássy  József,  Temesvári  Lajos,  Toperczer  Ilka,  Ujházy  Ede, 
Várföldy  Elek. 

48  tagú  kórus,  55  tagú  zenekar  és  nagyszámú  balett  személyzet. 

játszott  először  mint  vendég  a Nemzeti  Színházban.  Jászai  Mari, 
Kocsisovszky  Borcsa,  Klárné  Angyal  Ilka,  Vizváry  Gyula,  Ber- 
csényi Béla  és  Eory  Gusztáv  szintén  ezidőtájt  szerződtek  a 
színházhoz. 

Az  új  színészek  névsora  után  lássuk  most  már  az  új  dráma- 
írókét. Hamarosan  végezhetünk  velük  is.  Hiszen  tulajdonképen 
csak  Toldy  Istvánt,  Tóth  Edét  és  Dóczy  Lajost  sorozhatjuk  a 
70-es  évtized  drámaírói  közé.  (Csiky  Gergely  később  bontako- 
zott ki  teljesen,  ő inkább  a 80-as  évtizedé,  úgyszintén  Váradi 
Antal  is,  ki  az  „Iskarióth“-tal  tűnt  fel;  Abonyi  Lajos  pedig  a 
„Betyár  kendő jé“-nek  szerzője,  inkább  elbeszélő  volt.) 

Dóczy  Lajos  és  Tóth  Ede  régi  nyomokon  jártak ; amaz  a 
történeti  vígjátékot,  ez  a népszínművet  fejlesztette  tovább ; Toldy 
István  ellenben  új  utat  nyitott  magának.  Drámaíróink  közül  ő 
volt  az  első,  aki  megérezte,  hogy  a kiegyezés  után  való  kor- 
szak a társadalmi  átalakulások  korszaka  lesz  s színmüveihez  az 
alakuló  társadalomból  vette  az  anyagot  s az  eszméket.  (Külö- 
nösen a „A  jó  hazafiak"  és  „Új  emberek"  című  társadalmi  szín- 
műveinek volt  nagy  hatása.)  A fiatal  író  lelki  kráterében  nagy 
tüzek  voltak  forrongásban  s bár  a halál  idő  előtt  kioltotta  őket, 
világuknál  Csiky  Gergely  mégis  meglátta  az  utat,  melyen 
haladnia  kell. 

A hetvenes  évtized  általában  az  átalakulások  kora  volt  s 
éppen  azért  bizonyos  tapogatózások  észlelhetők  minden  téren. 
Tapogatózott  az  irodalom  is,  meg  a színház  is.  Hamarjában 
egyik  sem  tudta,  mihez  kezdjen.  De  míg  az  irodalom  aránylag 
elég  jókor  megtalálta  a maga  útját,  a Nemzeti  Színház  sokáig 
vergődött  a bizonytalanságban.  Az  a súlyos  pénzügyi  teher, 
amit  Orczy  Bódog  rakott  a vállaira,  még  jobban  megnehezítette 
a helyzetét.  Egyre  nyilvánvalóbb  lett,  hogy  a Nemzeti  Színház 
ilyen  nagy  teherrel  nem  tudja  megúszni  az  új  vizeket,  ha  csak 
valami  kiváló  vezetőre  nem  akad.  Belátta  ezt  végre  a kormány 
is  és  1873  március  15.-én  báró  Orczy  Bódog  kénytelen  volt 
beadni  a lemondását. 

Erre  a miniszter,  miután  Orczyt  felmentette  állásától,  egy 
újabb  ankétot  hivatott  egybe,  mely  hamarosan  össze  is  ült.  (Az 
ankétok  kora  volt  ez.)  Tanácskoztak,  vitatkoztak  az  egybehívott 
„szakemberek"  s végül  is  nagy  bölcsen  azt  sütötték  ki,  hogy 

legjobb  lesz  egy  intendáns  felügyelete  alatt  két  igazgatót  állí- 
tani a színház  élére : az  egyik  igazgassa  a drámát  s vezesse  az 
adminisztratív  ügyeket,  a másik  meg  az  operát.  Vagyis  ez  az 
1873-beli  szaktanácskozás  egyszerűen  az  1837-iki  régi  kaptafára 
húzta  a színház-igazgatás  mikéntjét.  Két  direktor  egy  színház- 
nál : két  dudás  egy  csárdában  I 

A szerencse  csak  az  volt,  hogy  1873  április  1.-én  olyan 
ember  került  végre  az  igazgatói  székbe,  aki  a Nemzeti  Színház 
ügyeit  a megnyitástól  kezdve  a lelkén  viselte;  aki  minden  mun- 
káját a színészetnek,  a drámairodalomnak  és  a Nemzeti  Szín- 
háznak szentelte  s akinek  a szíve  együtt  dobogott  a színészek 
szívével!  Ez  az  ember  Szigligeti  Ede  volt  I Most,  a történeti 
távlat  magaslatáról  úgy  tűnik  fel  nekünk,  hogy  nem  is  eshetett 
volna  alkalmasabb  emberre  a választás.  A miniszternek  csak  ki 
kellett  Szigligetiig  nyújtania  a kezét  és  megfogta  a legjobb  ^ 
igazgató  kabátgombját.  Mindez  annyira  kézenfekvő,  hogy  nem 
is  szorul  semmiféle  magyarázatra.  És  mégsem  egészen  így  tör- 
tént a dolog.  Szigligetit  u.  i.  csak  ideiglenesen  bízta  meg  a mi- 
niszter a színház  vezetésével,  mintha  azt  remélte  volna,  hogy 
majd  talál  nálánál  jobb  igazgatót  is;  vagy  ha  nem,  hát  akkor 
marad  Szigligeti  1 E provizórikus  intézkedés  értelmében  Ribáry 
József  min.  tanácsos  felügyelete  alatt  Szigligeti  vezette  a drámát, 
Erkel  meg  az  operát.  Igazgatói  fizetést  azonban  egyikük  sem 
kapott.  Szigligeti  a dramaturgi,  Erkel  pedig  a karnagyi  fizetését 
húzta  továbbra  is.  Ez  a provizórikus  állapot  két  esztendeig  tar- 
tott s azalatt  egyre  ankéteztek,  tanácskoztak  a minisztériumban 
hogy  miképen  is  történjék  hát  a Nemzeti  Színház  igazgatása! 

Ezeknek  a nagy  ankétozásoknak  persze  nem  lett  semmi 
különösebb  eredménye  s két  esztendő  múltán  mégis  csak  Szig- 
ligetit véglegesítették  az  igazgatói  állásban.  Mennyivel  jobb  lett 
volna,  ha  ez  mindjárt  1873-ban  megtörténik  1 Az  ideiglenesen 
odaállított  Szigligeti  u.  i.  csak  megkötött  kézzel  dolgozhatott. 
Azután  meg  az  ilyen  „ideiglenes"  direktornak  nincs  is  elegendő 
tekintélye,  súlya  a színháznál,  még  ha  egyébiránt  Szigligetinek 
hívják  is.  Bizony  a provizórium  idejében  történtek  is  olyan  dol- 
gok, amiből  a fegyelem  meglazulására  lehet  következtetni.  így 
például  1874  április  14.-én  az  „Egyetlen  leány"-ban  szereplő 
színészek  közül  kettő  állandóan  és  következetesen  Malcczkynek 

mondta  a darabban  sűrűn  előforduló  Mareczky  nevet,  miközben 
mind  a kettő  folytonosan  felnevetett  a színész- páholyban  ülő 
Maleczky  énekesre  1 Ez  az  ízetlenség-  bizonyára  nem  történhetett 
volna  meg  a Nemzeti  Színházban,  ha  Szigligeti  nem  ideiglenes, 
hanem  véglegesen  kinevezett  igazgatója  lett  volna  annak.  No 
de  történt  ennél  nagyobb  dolog  is.  Így  például  az  Orczy  Bódog 
távozása  után  visszaszerződtetett  Molnár  György,  aki  egyéb- 
iránt ekkor  drámai  rendezője  is  volt  a Nemzeti  Színháznak, 
névtelen  cikkekben  támadta  Szigligetit.  Szigligeti  természetesen 
nem  hagyta  válasz  nélkül  a támadásokat  és  meglehetős  ingerült 
hangú  polémiába  keveredtek  egymással  a „Hon"  és  egyéb 
újságok  hasábjain.  (1875.)  Hát  szabad  ilyesminek  megtörténni, 
különösen  „igazgató"  és  rendező  között,  egy  állami  színház 
életében  ? És  megtörtént  volna-e,  ha  Szigligetit  mindjárt  rendes 
igazgatónak  nevezik  ki?  Aligha? 

A színpadi  polémiák  különben  nagyon  divatosak  voltak 
ekkor,  akárcsak  a 30-as,  40-es  években.  A Nemzeti  Színház 
ügyében  rengeteg  polemizáló  cikk  jelent  meg  a lapok  hasábjain 
részint  névtelenül,  részint  névaláírással  ellátva.  Ezek  a hírlapi 
cikkek  azonban  annyival  sem  vitték  előbbre  a Nemzeti  Színház 
ügyeit,  mint  azok  a bizonyos  ankétok  és  leginkább  a lovagias- 
ság útjára  terelődtek  s akárhányszor  vívó-kardokkal  fejeződtek 
be.  Boldog,  boldogtalan  síkra  szállt  ekkor  az  ország  színházáért 
ahelyett,  hogy  bízták  volna  a jó  öreg  Nemzetit  Szigligetire,  aki 
talán  mégis  csak  jobban  értett  a színházi  ügyekhez,  mint  ők. 
Ezt  azonban  a polemizáló  urak  sehogysem  akarták  elismerni, 
mert  mindegyikük  elsőrendű  szakembernek  tartotta  magát. 

Ilyen  viszonyok  között  kezdődött  Szigligeti  ideiglenes  igaz- 
gatósága. Öt  különösen  azért  támadták,  mert  hogy  nagyon 
sűrűn  szerepeltette  saját  darabjait  a műsoron.  Érdekes,  hogy 
igazgatói  utódjának  később  azt  rótták  fel,  hogy  nem  kultiválja 
eléggé  Szigligetit.  Már  ebből  is  látnivaló,  hogy  a Szigligeti 
ellen  emelt  vád  alig  állhat  meg.  Egyszerűen  azért  adatta  a saját 
darabjait,  mert  közönséget  vonzottak  és  így  nemhogy  kára  lett 
volna  belőlük  a színháznak,  hanem  inkább  a jövedelme  szapo- 
rodott velük.  Szigligetinek  különben  is  az  képezte  a legfőbb 
gondját,  hogy  rendbehozza  a Nemzeti  Színháznak  megromlott 
anyagi  helyzetét.  Ez  volt  a legfontosabb  és  legsürgősebb  teendő  I 

Orczy  Bódog  ugyanis  óriási  terheket  hagyott  maga  után  a 
színháznál  s ezeket  utódjának  kellett  eltakarítani. 

Az  Orczy-éra  utolsó  éve  51.000  forint  deficittel  végződött  I 
Ezenkívül  egyéb  rendetlenségek  is  voltak.  így  a Radnótfáy-alap 
Orczy  3 éve  alatt  egyáltalán  nem  volt  felülvizsgálva,  ellenőrizve. 
Ezeket  a mulasztásokat  most  Szigligetinek  kellett  jóvátennie,  s 
amennyire  csak  lehetett,  jóvá  is  tette.  A bevételek  egyre  foko- 
zódtak. Míg  például  az  1872 — 73-iki  színházi  évben  190.000  frt 
a Nemzeti  Színház  jövedelme,  a következő  esztendőben  már 
206.703  forintra  emelkedett  az  évi  bevétel.  Ezt  a 16.703  forint 
többletet  pedig  tisztára  Szigligeti  érdemeként  könyvelhetjük  el. 
Pedig  az  Orczy-féle  hosszúlejáratú  színész- szerződések  nagyon 
megkötötték  Szigligeti  kezét.  Ezek  a szerződések  csak  1875-ben, 
részint  76-ban  jártak  le  s addig  természetesen  szó  sem  lehetett 
a személyzet  számának  apasztásáról  s az  egyes  túlnagy  fizetések 
redukálásáról.  Szóval  az  Orczy-féle  teher  mind  a szegény  Szig- 
ligeti nyakába  szakadt  I 

És  Szigligeti  mégis  megbirkózott  ezzel  a nagy  teherrel. 
Igaz,  hogy  igazgatása  első  éveiben  teljesen  a pénzügyi  és  gazda- 
sági tevékenység  foglalta  le  minden  idejét,  úgy,  hogy  a színház 
művészi  fejlődésére  alig  fordíthatott  kellő  gondot.  (Szigligeti 
maga  is  beismeri,  hogy  a Nemzeti  Színházban  a dráma  „még 
nincs  azon  a színvonalon,  melyre  föl  kell  emelkednie.")  A szín- 
ház művészi  vezetésében  egyébiránt  tevékeny  részt  vett  Molnár 
György  is,  aki  különösen  a tragédiák  rendezésével  aratott  kiváló 
sikereket.  Molnárnak  Feleky  és  Szigeti  voltak  rendező-társai 
(amaz  vígjátékra,  ez  meg  népszínműre) ; Paulay  Ede  pedig,  ki 
az  Orczy-időszakban  egyedüli  drámarendezője  volt  a színháznak, 
most  ismét  mint  színész  próbált  szerencsét. 

Szigligeti  mihelyt  igazgató  lett,  letette  a drámaírói  tollat, 
mellyel  addig  száznál  több  darabot  írt.  Munkás  kezét  ezentúl 
teljesen  a kormányzás  vette  igénybe.  Csak  néhány  új  darabja 
jelent  meg  ezután  a Nemzeti  Színház  színpadján  („IV.  Béla" 
1877  jan.  26.-án)  s maga  helyett  a fiatal  írókat  szólaltatta  meg: 
Csiky  Gergelyt,  Dóczy  Lajost,  Tóth  Edét,  Várady  Antalt,  Abonyi 
Lajost  és  Csepreghy  Ferencet.  Ezek  közül  különös  sikere  volt 
Dóczy  Lajos  „Csók"  című  vígjátékának,  melyet  1874  jan.  14.-én 
mutatott  be  a Nemzeti  Színház  Molnár  György  rendezésében. 

(A  két  főszerepet  Carlót  és  Marittát  Eory  Gusztáv  és  Molnáráé 
Kocsisovszky  Borcsa  lebilincselő  kedvességgel  és  művészi  köz- 
vetlenséggel játszották.) 

Még  nagyobb  és  messze  kiható  sikere  volt  Tóth  Ede  pálya- 
díjnyertes népszínművének,  a híres  „Falurosszá"-nak  is.  (Első 
előadása  1875  jan.  15.-én  volt  a Nemzeti  Színház  színpadán.) 
A kiváló  előadásnak  Blaha  Lujza  és  Tamássy  József  voltak 
fénypontjai. 

Csiky  Gergely  „Jóslat"-a  és  Váradi  Antal  „lskarióth"-ja 
váltak  még  ki  a hetvenes  évtized  eredeti  újdonságai  közűi.  Mind 
a két  darabnak  nagy  és  mély  hatása  volt. 

Időközben  lejárt  a provizórium  s 1875  júniusában  báró 
Podmaniczky  Frigyest  nevezte  ki  a belügyminiszter  a Nemzeti 
Színház  intendánsává.  Ugyanekkor  Szigligetit  is  véglegesítették 
állásában,  meg  Erkel  Ferencet  is.  Végre  tehát  eligazították?  a 
minisztériumban  a Nemzeti  Színház  sorsát ! Ekkorára  lejártak  az 
Orczy- féle  szerződések  is  s a valóságos  igazgatóvá  lett  Szigligeti  a 
színház  anyagi  helyzetének  kedvező  szerződést  köthetett  az  egyes 
tagokkal,  míg  másokkal  egyáltalában  nem  újította  meg  a szer- 
ződést. Ezt  annál  könnyebben  tehette,  mert  ekkorára  felépült 
a főváros  tulajdonát  képező  Népszínház,  ahol  több  volt  Nemzeti 
Színházi  tag  talált  megfelelő  szerződést.  A népszínművel  együtt 
ideköltözött  Klárné  Angyal  Ilka,  Rákosi  Szidí,  Eöry  Gusztáv,  Kari- 
kás, később  Blaha  Lujza  és  Tamássy,  sőt  rendezőnek  Molnár 
György  is.  (Molnár  azonban  itt  sem  maradt  sokáig,  1876-ban 
már  megvált  a Népszínháztól  s a nagyobb  vidéki  színpadokat 
Járta  mint  vendég.) 

Molnár  Györgyön  és  fentebb  elsorolt  társain  kívül  még 
egy  nagyon  értékes  tagját  veszítette  el  ekkor  a Nemzeti  Szín- 
ház. Az  öreg  Réthy  Mihály  hurcolkodott  cl,  nem  a Népszín- 
házhoz, hanem  a — kerepesi  temetőbe.  Az  ő szerződését  a 
halál  bontotta  fel  az  1875-ik  esztendőben.  A jóízű  paraszt- 
színésznek kitelt  a földi  „kommenciója"  és  itt  hagyta  régi 
kenyéradó  gazdáját,  az  öreg  Nemzeti  Színházat.  Ugyancsak 
ebben  az  esztendőben  halt  meg  az  ifjabbík  Lendvay  Márton. 

A régi  gárdából  csak  Szigeti  József  és  Feleky  Miklós 
maradt  még  itt.  Mellettük  különösen  a fiatal  Halmi  Ferenc,  Szerda- 
helyi méltó  utóda  tűnt  ki  nagy  tehetségével. 

Nagy  sikereket  aratott  E.  Kovács  Gyula  is,  akit  Kolozs- 
várról hoztak  fel  Molnár  György  szerepeire.  A költői  lelkületű 
Kovács  Gyula  azonban  — aki  a 60-as  években  is  tagja  volt 
egy  ideig  a Nemzeti  Színháznak  — mégsem  maradt  sokáig  ide- 
fent és  néhány  év  után  — 1882-ben  — visszament  régi  meg- 
szokott helyére,  Kolozsvárra  . . . 

Jászai  Mari  és  Molnárué  Kocsisovszky  Borcsa  mellett  itt 
volt  már  ekkor  Náday,  Vizváry,  Újházi,  Bercsényi,  Benedek 
Lajos  és  Nagy  Imre  is;  azután  meg  Helvey  Laura,  Szigeti 
Jolán  (a  későbbi  Vizváriné). 

Ilyen  jeles  művészi  erők  állottak  Szigligeti  rendelkezésére 
s ezek  javarészét  ő hozta  fel,  ő gyűjtögette  össze.  Jóval  olcsóbb 
és  kisebb  számú  személyzet  volt  ugyan,  mint  az  Orczyé,  de 
mégis  elég  erős  arra,  hogy  a Nemzeti  Színház  tradíciójához 
méltóan  jelenjék  meg  a színpadon.  Azonkívül  ez  a kisebb  számú 
és  olcsóbb  személyzet  nem  veszélyeztette  a színház  anyagi  érde- 
keit, mint  az  Orczy  Bódog  túlnépes  és  drága  társulata.  A szín- 
ház anyagi  helyzete  különben  is  megerősödött  Szigligeti  keze 
alatt,  és  hihető  volt,  hogy  ez  a megerősödés  még  foko- 
zódni fog. 

A pénzügyi  helyzet  javításának  a célzatával  kezdték  épí- 
teni a 70-es  években  a Nemzeti  Színház  bérpalotáját  is.  Ekkorra 
már  egy  új  városrész  alakult  a színház  körül.  Szinte  önként 
kínálkozott  tehát  a gondolat,  hogy  a színház  két  oldalán  elte- 
rülő üres  telekrész  ne  heverjen  kihasználatlanul.  A gondolatot, 
a tervet  csakhamar  követte  a tett  és  fölépült  a színházi-alap 
tulajdonát  képező  bérház,  melynek  jövedelme  az  alapot  illette 
és  így  — egyre  emelkedvén  a kamat  — egyre  emelkedett  a 
Nemzeti  Színház  évi  szubvenciója  is.  A bérház  felépítésével 
1875-ben  új  alakot  nyert  a színház  homlokzata.  Nem  mond- 
hatnám, hogy  szebb  lett  így  a Nemzeti  Színház,  de  hogy  gaz- 
dagabb lett,  az  bizonyos.  Ez  pedig  nagyon  fontos  tényező 
olyan  szegény  országban,  mint  a mienk. 

Megerősödvén  valamennyire  a színház  anyagi  helyzete, 
annak  művészi  fejlesztésére  is  gondolhatott  végre  Szigligeti. 
Csakhogy  kevés  ideje  volt  már  hátra.  Ott  lépegetett  mögötte 
a halál  s csak  azt  várta,  hogy  mikor  rohanja  meg . , . 

Szigligeti  mint  igazgató  nagyon  sokat  dolgozott,  de  eme 

munkája  eredményét  alig  élvezhette.  Csak  vetett,  de  nem  igen 
arathatott . . . Irodalmi  érdemeit  azonban  már  életében  is  el- 
ismerték : 1840-ben  a „Tudományos  Akadémia**,  öt  évvel  később 
pedig  a „Kisfaludy-Társaság"  választotta  tagjai  közé.  Ö volt  az 
első  színházi  ember,  kit  a király  a „Ferenc  József  "-rend  lovag - 
keresztjére  érdemesített.^ 

Szigligeti  Ede  egész  haláláig,  utolsó  leheletéig  híven  szol- 
gálta a Nemzeti  Színházat.  Legelső  titkárját,  legtermékenyebb 
drámaíróját  és  egyik  legjobb  igazgatóját  vesztette  el  benne  a 
kerepesiúti  műintézet  az  1878-ik  esztendőben. 

* * * 

A Szigligeti  korszak  idejében  vált  el  a népszínmű  a maga- 
sabb rendű  drámától  és  a főváros  tulajdonában  levő  Népszín- 
házba költözött  át.  (Az  új  Múzsa-csarnok  fényes  ünnepség 
között  1875  okt.  1 5.-én  nyílt  meg.)^ 

Az  első  és  legfőbb  kérdés,  mely  itt  felkínáikozik,  az  hogy 
vájjon  a Népszínház  keletkezése  előnyös  volt-e  az  országos 
műintézetre . . . 

Azt  már  láttuk,  hogy  a Nemzeti  Színházban  felgyülemlett 
nagyszámú  személyzetnek  mintegy  levezető  csatornát  nyitott 
ez  az  új  színházi  alakulat.  De  volt  annak  még  más  hatása  is: 
nagyban  elősegítette  a Nemzeti  Színház  műsorának  tisztulását. 
A népszínmű  s általában  az  alacsonyabbfokú  drámai  műfajok, 
a bohózatok,  a látványos  színművek  lekerültek  az  ország  első 
színpadáról  és  bevonultak  a népszínházba.  A Nemzeti  Színház 
tehát  az  operán  kívül  most  már  egyedül  csak  a magasabb- 
rendű  dráma  kultuszának  szentelhette  minden  erejét.  Igaz, 
hogy  a népszínmű  átengedésével  elvesztette  közönségének  tekin- 
télyes részét  is,  de  az  egyre  fejlődő  főváros  biztos  reményt, 
erős  alapot  nyújtott  arra  nézve,  hogy  a megtisztult  műsorú 
Nemzeti  Színháznak  is  meglesz  majd  a maga  közönsége.  A 


^ Később  Paulay,  Feleki,  Náday,  Újházi,  Vizvári  is  hasonló  királyi  ki- 
tüntetésben részesültek. 

2 A megnyitó  előadás  programmja : 1.  Ünnepi  nyitány  — Mosonyi 
Mihálytól.  2.  „Fölavatás"  (prológ)  Ábrányi  Kornéltól.  3.  „A  király  csókja" 
1 felvonásos  operette,  írta:  Bérezik  Árpád,  zenéjét  szerzé  Huber  Károly.  4. 
„Leánykérés"  népszínmű-jelení*t.  5.  „Jeremiás  siralmai"  írta : Vidra  Sipka 
(Rákosi  Jenő). 

Nemzeti  Színház  szempontjából  minden  tekintetben  üdvös  volt 
tehát  a Népszínház  keletkezése,  bárha  ez  üdvös  hatás  nem  is 
mutatkozott  mindjárt. 

A Népszínház  a lehető  legjobb  színészi  erőkből  szervezte 
meg  a maga  személyzetét.  Blaha  Lujza  és  Tamássy  József 
mellett  Együd  István,  Tihanyi  Miklós,  Eöry  Guzztáv,  Lukácsy 
Sándor  (rendező),  később  Horváth  Vince,  Szabó  Antal,  Kassai 
Vidor,  Németh  József,  Solymosy  Elek,  Vidor  Pál,  Ujváry,  Kiss 
Mihály,  Szirmai  Imre,  Lubinszky  Ödön,  Klárné  Angyal  Ilka, 
M.  Csatay  Zsófi,  Pártényiné,  stb.  stb.  voltak  a törzstagok.  Itt 
tündökölt  a felejthetetlen  Hegyi  Aranka,  aki  az  operettet  is 
megnemesítette  az  ő bűbájos,  finom  művészetével , . . 

Rajtuk  kívül  rövidebb-hosszabb  ideig  sok  jó  színész  és 
énekes  volt  itt.  Így  Sí:athmáry  Árpád,  Tóth  Antal,  Egry  Kálmán 
Makó  Lajos,  Hunyady  József,  Pálmay  Ilka,  Kopácsi  Juliska, 
Kűry  Klára,  Komáromy  Mariska,  stb.  stb. 

A Népszínház  első  bérlő-igazgatója  Rákosi  Jenő  volt  s hat 
évre  rá  Evva  Lajos  került  a színház  élére.  Mindketten  ügyes 
színház-embereknek  bizonyultak.  De  ha  ők  voltak  is  az  igaz- 
gatók, a színház  maga  mégis  Blaha  Lujza  és  Tamássy  József 
színháza  lett . . . Ök  voltak  a színpad  vonzerői . . . Ajkaikon 
csodás  szépségben  csendült  meg  a magyar  szó,  a magyar  nóta  . . . 
Valami  boszorkányos  varázslattal  a szűk  színpadra  varázsolták 
a nagy  magyar  pusztákat,  a nádasok  hangulatát,  a falu  költé- 
szetét . . . Olyan  szép,  olyan  vonzó  volt  az  ő előadásukban  a 
népélet,  hogy  még  a jó  német  honpolgárok  is  tömegesen  jöttek 
gyönyörködni  benne.  És  aki  egyszer  eljött,  eljött  másszor  is, 
százszor  is . . . s egyszer  csak  azt  vette  észre  a jó  német  polgár- 
társ, hogy  a magyar  nóta  bűbájos  hangjai  mellett  lassan-lassan 
belopta  magát  a szívébe  a magyar  szó. 

Blaha  Lujza  1 Tamássy  József ! Ezt  a két  művészlelket  a 
magyarok  Istene  igazán  jó  kedvében  teremtette  . . . Ök  tették 
teljesen  magyarrá  a vegyes  ajkú  Budapestet. 

Kár,  hogy  később  elburjánzott  a népszínmű.  (Földjébe 
nem  igazi  virágmagot  vetettek  avatatlankezü,  pennás-ekéjű 
művelői.)  — Egyre  léhább,  frivolabb  virágok  kerekedtek  fölébe  : 
a látványos  színművek,  az  operettek.  A végén  aztán  egészen  elfaj- 
tázott  a kert,  melynek  valamikor  Blaha  Lujza  volt  a pacsirtája. 


A PAULAY-KORSZAK. 

(1878-1890.) 

Napóleon  azt  mondotta  közkatonáiról,  hogy  mindegyikük: 
a hátizsákjában  hordozza  a marsahbotot. 

1863-ik  esztendőben  a Nemzeti  Színháznak  is  lett  egy  ilyen 
— közkatonája. 

Úgy  külsőre  bizony  nem  volt  valami  mutatós  a mi  leendő 
marsalunk,  de  belső  értékekben  annál  gazdagabb  volt.  Okos^^ 
fürkésző,  pápaszemes  szemével  hamar  meg  is  látta,  hogy  hol 
van  az  ő igazi  helye . . . Pár  év  múlva  már  a rendezői  széken 
ült,  ahol  igen  képzett,  jeles  színész  oktatónak  bizonyult. 

A szerepek  játszásával  lassan>lassan  egészen  fel  is  hagyott. 
Rendező  lett,  majd  tanár  az  Országos  színiakadémián,  ugyan- 
ekkor még  tankönyveket  is  ráért  írni  a színésznövendékek 
számára,  amikor  pedig  Szigligeti  halálával  gazdátlan  lett  az 
igazgatói  iroda  íróasztala,  az  intéző  körök  őt  ültették  melléje. 

Ez  a nagyképzettségü  színészoktató  — Paulay  Ede  volt. 
Őt  is,  akárcsak  Szigligetit,  valami  szent  hevület  sodorta  a 
színészi  pályára,  de  az  ő számára  sem  a tulajdonképeni  színészi 
munka  termette  az  igazi  babérokat.  Paulay  Ede  elsősorban 
igazgató  és  rendező  volt ; az  első  nagyszabású  magyar  rendező,, 
aki  ezen  a téren  érvényesülni  tudott.  Mert  kiváló  rendezői 
tehetség  volt  ugyan  Molnár  György  is,  de  nyugtalan  életpályája 
nem  volt  alkalmas  erőinek  koncentrálására.  Az  élete  merő 
hánytvetettség  volt.  Belefáradt,  belefásult  a sok  áldatlan  küzde- 
lembe. Molnár  György  életpályája  egy  nagyon  is  szenzitív 
színésziélek  rapszodikus  megnyilatkozása  volt. 

A magyar  színpad  történetében  Paulay  Edének  korszak- 
alkotó  jelentősége  van,  mert  azokat  az  új  rendezői  irányelveket,^ 
melyek  az  európai  nagy  színpadokon  ekkor  kezdték  átreformálni 

a színjátszást,  a magyar  rendezők  kozott  ő tudta  a legszeren- 
csésebben érvényesíteni. 

A Paulay-korszak  előtt  nálunk  a színpadi  rendezés  tobbé- 
kevésbé  inkább  csak  szcenáriális  beállítás  volt,  melynek  kereté- 
ben minden  egyes  szereplő  úgy  érvényesült,  ahogy  tudott, 
ahogy  akart  (néha  bizony  az  előadott  mű  rovására  is) ; Paulay* 
nál  ellenben  hova-tovább  lelki  műveletté  mélyült  a színpadi 
rendezés  munkája.  Elméletileg  addig  is  tudták,  hogy  a dráma- 
irodalom  és  színművészet  között  kell  lenni  valami  szorosabb 
kapocsnak,  valami  belső  harmóniának  ; de  a gyakorlatban  csak 
Paulaynál  kezdett  hathatósabban  érvényesülni  ez  a belső  har- 
mónia. Paulay  kora  előtt  inkább  csak  egyes  színész-produkció- 
kat lehetett  látni  a magyar  színpadon,  ellenben  az  ő igazgatása 
alatt  az  összjáték  s ezzel  az  előadandó  mű  érvényesülése  lett 
a főcél.  Az  egyes  szereplőknek  most  már  nem  csak  a szcenáriális, 
külső  keretbe  kellett  beleilleszkedniük ; hanem  még  inkább 
abba  a belső  keretbe,  melynek  megállapítója  és  őre  a rendező 
lett.  Ebbe  a kertbe  illeszkedett  azután  minden : az  addig  iga- 
zán néma  és  mozdulatlan  némaszemélyzet,  a tömegmozgások, 
a tömegek  hangjai,  díszletek  és  bútorok.  Egy  szóval  a színpad 
valamennyi  eszköze  egyetlen  közös  célra  összpontosult,  egyetlen 
célt  hangsúlyozott : a drámairodalmat,  szorosabban : az  elő- 
adandó művet.  Az  egyes  irodalmi  irányok  szerint  így  kezdett 
aztán  a színpad  vagy  stilizálni,  vagy  pedig  realitásra  és  törté- 
neti hűségre  törekedni.  (A  realitást  és  történeti  hűséget  illető- 
leg különösen  Laube  és  a meiningeni  színészek  gyakoroltak  a 
magyar  színpadra  rendkívüli  hatást.) 

Paulay  sikerének  titka  főleg  abban  rejlik,  hogy  a rendezői 
székben  írónak  és  színésznek  közvetítő  művésztársa  tudott  lenni. 
A Nemzeti  Színház  összjátéka  így  lett  azután  egységes  és  magas 
művészi  színvonalú. 

Paulay  Ede  1878-tól  kezdve  egy  személyben  igazgatója, 
főrendezője  és  dramaturgja  volt  a Nemzeti  Színháznak.^  Egy- 
maga végezte  az  egész  művészi  vezetést,  mert  érezte,  hogy 
csakis  így  lehet  az  igazán  egységes.  Olyan  volt,  mint  a jó  had- 

' Csak  1889-ben  neveztette  ki  Nagy  Imrét,  Náday  Ferencet  és  Vízvári 
Gyulát  (később  Tóth  Imrét  is)  szakrendezőkké ; Csiky  Gergelyt  pedig  drama- 
turggá. 

vezér.  Mindenre  tudott  időt  szakítani.  Ott  volt  mindenütt,  ahol 
csak  szükség  volt  rá.  Minden  próbát  ő vezetett,  minden  ügyet 
ő intézett,  mindenütt  az  ő szelleme  érvényesült.  Szerencséje  volt 
a Nemzeti  Színháznak,  hogy  Szigligeti  után  Paulay  került  az 
élére  ; csakis  ő folytathatta  méltó  szellemben  Szigligeti  munká- 
ját s csakis  ő emelhette  magasabbra  a színház  mí^Vészi  szín- 
vonalát. Az  ő igazgatása  alatt  egyik  legszebb  korszakát  élte  a 
Nemzeti  Színház. 

Paulay  munkáját  teljesen  sikeressé  az  a kedvező  körülmény 
telte,  hogy  a Nemzeti  Színháznak  ebben  az  időben  kitűnő 
művészgárdája  volt. 

Művészete  teljes  pompájában  tindökölt  itt  ekkor  Szigeti 
Józsefi  egyik  legnagyobb  jellemszínészünk,  aki  annyira  közvetlen 
tudott  lenni,  hogy  szinte  már  nem  is  szerepeket  játszott,  hanem 
valósággal  élt  a színpadon.  Szigeti  már  l844  ben  tagja  lett  a 
Nemzeti  Színháznak.  Ott  nőtt  fel  a régi  nagyok  közt  (mert 
hiába : a nagy  idők  a színpad  számára  is  nagy  embereket 
szülnek),  de  előbb  meg  kellett  öregednie,  akárcsak  Szentpéteri- 
nek,  hogy  művészi  egyénisége  kellőképen  érvényesüljön.  Szigeti 
akkor  lett  igazán  nagy  színész,  amikor  kedélyes  apa  lett  s 
Coriolánus  helyett  Menenius  Agrippát  kezdte  játszogatni.  Ezek- 
ben a szerepekben  méltó  utóda  lett  Szentpéterinek.  (Szigeti 
előtt  Szilágyi  Sándor  igyekezett  betölteni  ezt  a szerepkört.) 

Szigeti  József  színészi  egyéniségét  elsősorban  a derült 
humor  és  kiapadhatlan  invenció  jellemzik.  Vígjátéki  színész 
volt,  de  nagyszerű  színei  és  hangjai  voltak  a férfias  erő  ábrá- 
zolására is.  (Petur,  Kent  gróf  stb.) 

Szigeti  Józsefben  a fényes  színész-talentum  mellett  igen 
értékes  írói  készségek  voltak  felhalmozódva,  s ebbeli  érdemeit 
már  életében  is  elismerték.  1865-ben  a Kisfaludy-Társaság, 
1882-ben  pedig  a Tudományos  Akadémia  választotta  tagjai 
sorába. 

Szigeti  Józsefnek  méltó  játszótársa  volt  Sz.  Prielle  Kornéliay 
akit  szintén  a régi  nagy  gárda  nevelt  fel  a számunkra.  Prielle 
Kornélia  Szigetivel  egy  időben  (1844-ben)  került  a Nemzeti 
Színházhoz.  Innen  ugyan  nemsokára  visszament  a vidékre,  de 
1857-ben  már  ismét  a Nemzeti  Színháznál  találjuk,  ahol  hama- 
rosan dédelgetett  kedvence  lett  a közönségnek. 

Prielle  Kornélia  olyan  sokoldalú  művésznő  volt,  hogy 
szerepkörét  szinte  lehetetlen  megjelölni.  Elsősorban  szalon- 
színésznő volt  ugyan,  még  pedig  a legfinomabb  fajtából,  de 
éppen  olyan  művészi  sikerrel  ábrázolt  ezzel  merőben  ellentétes 
szerepeket  is.  (Bannai  Gerőné  a „Rang  és  mód“-ban.  Ördög 
Sára  a „Tolonc“-ban  stb.)  Prielle  Kornélia  tulajdonképen  jellem- 
színész volt,  még  pedig  igen  nagy  skálájú : egyformán  tudott 
víg  vagy  komor,  jó  vagy  gonosz  és  szép  vagy  rút  lenni.  Az  ő 
művészi  útja  a „Tiszaháti  libácská"-tól  a fehérhajú  „Nagymamá"-ig 
vezetett.  (Csiky  Gergelynek  ezt  ^a  csupa-szív  matrónáját  éppen 
olyan  friss  művészi  készséggel  játszotta,  mint  fiatalabb  éveiben 
a „Kaméliás  hölgy“-et.)  Nagy  érdemeit  már  életében  elismerték: 
a Nemzeti  Színház  „örökös  tag"-sággai,  a király  pedig  arany 
kereszttel  tűntette  ki, 

E két  nagy  művész  mellett,  akik  tradíciókat  hoztak  maguk- 
kal a múltból,  különösen  Jászai  Marinak  nyitott  nagy  perspek- 
tívát a Paulay-korszak.  Jászait  még  Orczy  szerződtette  a szín- 
házhoz, de  igazában  csak  a Paulay-éra  idejében  jutott  szóhoz. 
Imponáló  egyénisége  csak  ekkor  bontakozhatott  ki  teljesen. 

Molnárné  Kocsisovszky  Borcsa  igen  kedves  naíva  volt.  Kár, 
hogy  a 80-as  évek  közepe  táján,  állandó  betegeskedése  miatt, 
véglegesen  visszavonult  a színpadtól. 

A régi  jelesek  közül  itt  volt  még  Komáromy,  Feleki, 
Felekiné,  Szathmáryné;  a fiatalabbak  közűi  pedig  különösen 
Rákosi  Szidi  és  Vízváriné  Szigeti  |olán  tűntek  ki. 

A férfiak  között  Szigeti  József  mellett  Halmi  Ferenc  a 
legjellegzetesebb  egyéniség.  A könnyűvérű  úrfiaknak  eme  híres 
ábrázolója  tulajdonképen  a legkomolyabb  jellemszínészek  egyike 
volt.  A lelkiállapotok  minden  árnyalására  tudott  igaz  hangot 
találni.  Törékeny,  vézna  teste  azonban  nem  bírta  sokáig  a nagy, 
belső  emóciókat.  Az  1882-ík  év  nyarán  — mint  vendég  — a 
Népszínházban  játszotta  Zola : „Pálinka"  című  drámájának 

főalakját.  Sűrű  egymásutánban  vagy  ötvenszer  lépett  föl  e 
fárasztó  szerepben.  E nagy  megerőltetés  végleg  aláásta  gyenge 
szervezetét.  A Nemzeti  Színház  színpadán  is  játszott  még  aztán 
a „Párisi  regény“-ben,  de  már  ekkor  a gyenge  test  végleg  fel- 
mondta a szolgalatot.  Hiába  vitték  aztán  déli  tengerekre,  a kis 
Halmiból  3ó  éves  korában  kiszállott  a nagy  lélek . . . 

Náday  Ferenc  foglalta  el  aztán  a helyét,  de  inkább  csak 
vígjátéki  szerepeiben.  Náday  Ferenc  1862-ben  a budai  Népszín- 
házban lett  színész  s egy  évre  rá  a Nemzeti  Színházhoz  szerző- 
dött. Főleg  az  elegáns  urakat,  a divatos  ficsúrokat  s a francia 
grande  seigneur-öket  tudta  igaz  színekkel  felruházni.  Elegáns 
alakja,  könnyed  mozdulatai,  bámulatos  beszéd-technikája  a szalon-^ 
emberek  ábrázolására  utalták.  E szűknek  látszó  szerepkörben 
azonban  igen  változatos  volt.  Nemcsak  fölényes  nagy  urakat 
játszott,  hanem  sok  olyan  szerepet  is,  melyek  alkalmat  adtak 
neki  arra,  hogy  a szaloni  életnek  ezer  és  ezer  apró  ferdeségeit 
kacagtatóan  kifigurázza. 

Újházi  Ede  is  megmutatta  már  ekkor  nagyrahivatottságát. 
1870-ben  lett  tagja  a Nemzeti  Színháznak  s eleinte  intrikus 
szerepeket  osztottak  reá  s bár  ezekben  is  megállotta  helyét,  de 
mégsem  ezek  voltak  az  ő igazi  szerepei.  Újházi  a szív,  a kedély 
színésze  lett.  Szívéből  fakadt  a humora  is.  Meleg  hangja  onnan 
hozott  fel  mindent.  A közvetlenség,  a teljes  átélés  és  a lehető 
legnagyobb  egyszerűség  nyilatkozott  meg  Újházi  Ede  színpadi 
alakjaiban. 

Vízvári  Gyula  mindig  tragikus  színész  szeretett  volna  lenni 
és  mégis  komikus  lett.  Legelőször  1872-ben  lépett  a Nemzeti 
Színház  deszkáira^  ahol  sajátosan  kesernyés  humora  hamarosan 
első  helyet  biztosított  neki.  Kacajt  fakasztott  minden  mondata, 
minden  mozdulata,  anélkül,  hogy  ő maga  nagyon  törekedett 
volna  erre. 

A zenei  hangú  és  daliás  termetű  Nagy  Imrét  az  Isten  is 
hősszerelmesnek  teremtette  1 Már  puszta  megjelenésével  is  el- 
bűvölte a nézőt.  Hát  még  amikor  megszólalt  I Hanem  hát  lehet-e 
Nagy  Imrét  méltóképpen  értékelni  I Sokan  azt  róják  fel  hibá- 
jául, hogy  nem  hatott  szerepeinek  mélyébe,  hanem  megelégedett 
a külső  sikerekkel.  De  hiszen  jóformán  csak  a felét  láthattuk 
az  ő merész  ívezetű,  diadalmas  pályájának  I . . . Ki  tudja,  hova 
fejlődhetett  s meddig  mélyülhetetett  volna,  ha  egy  hirtelen  el- 
határozással önkezűleg  meg  nem  szakítja  az  életét  ?I 

Vele  egyenrangú  művész  volt  a költői  lelkületű  E.  Kovács 
Gyula,  aki  azonban  hamarosan  megvált  a Nemzeti  Színháztól  s 
visszament  Kolozsvárra,  hol  a kitűnő  klasszikus  műsornak  köz- 
pontja s ünnepelt  hőse  lett.  Kovács  Gyula  mint  ábrázoló  művész 

szerepének  minden  apró  részletére,  szóval  az  egész  szerepre, 
súlyt  fektetett,  ellentétben  Nagy  Imrével,  aki  szerepeinek  inkább 
csak  egyes  kimagasló  részleteit  dolgozta  ki. 

Bercsényi  Béla  kiváltképpen  értelmi  képességeivel  tűnt  ki. 
És  figyelemreméltó  tehetség  volt  a fiatalon  elhunyt  Benedek 
Lajos. 

Egressy  Ákos,  Szigeti  Imre,  Hctényi  Béla,  Sántha  Antal, 
Tóth  Imre,  Kőrösmezei,  Pintér  és  Földényi'  egészítették  ki  a 
Paulay-féle  színészgárdát. 

Az  operánál  Nádainé  Vidmár  Katalin,  Bartolucci,  Maleczkyné, 
Perotti  Gyula,  Odry  Lehel,  Kőszegi  Károly,  Pauli  Rikárd, 
Ney  Dávid,  Fektér,  Gassi,  Szendrőy,  Tallián  voltak  a jelesebb 
erők  ebben  az  időben. 

Ezzel  a gárdával  kezdette  meg  Paulay  Ede  az  igazgatást^ 
de  később  évről-évre  növekedett  a személyzet  száma.  Egymás- 
után szerződtek  a Nemzeti  Színházhoz : Alszeghy  Irma,  Adorján 
Berta  (a  későbbi  Paulayné),  Csillag  Teréz,  Fáy  Szeréna,  Márkus 
Emília,  Szacsvayné  Boér  Emma,  Hegyesi  Mari,  Nagy  Ibolya, 
Lánczy  Ilka,  Császár  Imre,  Dezső  József,  Gabányi  Árpád, 
Gyenes  László,  Ivánfi  Jenő,  Mihályfi  Károly,  Somló  Sándor, 
Szacsvay  Imre,  Zilahi  Gyula  stb.  stb. 

A drámai  személyzetnek  eme  nagyszabású  kibővítése  ter- 
mészetesen csak  akkor  vált  teljesen  lehetővé,  amikor  a színház 
anyagilag  is  megerősödött.  Az  igazgatóvá  lett  Paulay  egy  jó 
ideig  nem  is  gondolhatott  a személyzet  szaporítására.  Egészen 
más  gondjai  voltak.  Mindenekelőtt  publikumot  kellett  teremtenie. 
Mert  bizony  a pesti  közönség  meglehetős  közönnyel  viseltetett 
a jó  öreg  Nemzeti  Színház  iránt  és  inkább  a fiatal  Népszínházát 
pártfogolta.  Alig  kezdődött  meg  azonban  a Paulay-éra,  egy- 
szerre divat  lett  a Nemzetibe  járni.  A kitűnő  előadások  töme- 
gesen vonzották  oda  az  embereket.  A vidéki  városok  közönsége 
csak  pesti  ismerőseivel  való  előj  egyeztetés  útján  tudott  valahogy 
jegyhez  jutni.  De  nemcsak  a vidéki,  hanem  a fővárosi  közönség 
is  nehezen  jutott  jegyhez.  Már  1882-ben  felszólalt  a publikum 
a bérleti  rendszer  ellen  s egyre  általánosabb  lett  a panasz,  hogy 
a nagyszámú  bérlők  miatt  nagyon  kevés  a jegy  a nappali  pénz- 
tárnál. 

Élénken  jellemző  adat  ez  arra  nézve,  hogy  mennyire  meg- 

növekedett  a közönség’  színházjáró  kedvel  Igaz,  hogy  éppen  az 
1882-ik  év  nyarán  eszközölt  átalakítások  következtében  egy 
kissé  megfogyott  a földszinti  ülőhelyek  száma.  Ezt  az  átalakítást 
a tűzrendészeti  szempontok  tették  kívánatossá.  Az  Európa- 
szerte  sűrűn  előforduló  borzalmas  színházégések,  különösen  a 
bécsi  „Ring“-színház  leégése,  nagyon  elővigyázatossá  tették  a 
vezető  köröket  s egypár  földszinti  ülőhely  feláldozásával  új 
kijáratokat  nyitottak  a Nemzeti  Színház  nézőteréről.  Ekkor 
készült  a vasfüggöny  s a záporkészülék  is,  mely  utóbbinak  a 
működését  a közönség  megnyugtatására  be  is  mutatták. 
(A  zsinórpadlást  azonban  csak  1886-ban  látták  el  vasszerkezettel.) 

De  lássuk  a programmot  1 Ha  végiglapozzuk  a színlapokat, 
először  is  a sok  társadalmi  színmű  ötlik  a szemünkbe.  Történeti 
drámát  viszont  kevesebbet  játszott  ekkor  a Nemzeti  Színház, 
mint  az  előző  években ; sőt  mintha  Shakespeare-t  sem  kultiválta 
volna  abban  a mértékben,  mint  eddig.  (Ez  azonban  a nyolc- 
vanas éveknek  csupán  első  felében  volt  egészen  így.) 

Hogy  mi  okozta  ezt  a változást  ? Hát  egyszerűen  az  a 
körülmény,  hogy  a közönség  érdeklődése  nagy  részben  a tár- 
sadalmi színművek  felé  kezdett  fordulni.  Ez  a magyarázata 
annak,  hogy  a Nemzeti  Színház  drámai  műsorán  ezidőben  leg- 
inkább a társadalmi  színmű  szerepelt,  mégpedig  nemcsak  az 
idegen  (főleg  a francia),  hanem  a magyar  is.  A nyolcvanas 
évtized  elején  t.  i.  a magyar  társadalmi-színműirodalom  is  erős 
lendületet  vett  s egyre  nagyobb  és  nagyobb  mértékben  köve- 
telte a maga  természetes  jogát  a Nemzeti  Színház  színpadán. 

A nyolcvanas  évek  színházi  életében  általában  a társadalmi 
színmű  lett  az  uralkodó  planéta.  S ennek  az  uralomnak  a 67-es 
kiegyezés  után,  a társadalmi  elhelyezkedések  idejében  előbb- 
utóbb  be  kellett  következnie.  Már  a korán  elhúnyt  Toldi  István 
is  megérezte  az  új  idők  szellemét,  de  mégsem  ő,  hanem  Csiky 
Gergely  lett  annak  szerencsés  és  jellegzetes  kifejezője. 

Csiky  Gergely  rendkívüli  nagy  hatással  folytatta  azt,  amit 
Toldy  István  elkezdett.  Már  legelső  társadalmi  színműve  is 
óriási  sikert  aratott.  A „Proletárok"  első  előadásával  (1880 
január  23.)  indult  meg  az  ő igazi  drámaírói  pályája.  Talán  még 
í^agyobb  sikere  volt  második  darabjának  : a „ Cifra  nyomorúságá- 
nak (1881  október  28.),  amelyben  már  határozott  realizmussal 

festi  a társadalmi  elhelyezkedés  egyes  ferdeségeit,  a hivatalnoki 
osztály  nyomorúságát.  Mindkét  darabjában  szomorú,  de  hű 
fotográfiát  állít  elénk  Csiky  Gergely  s bár  a sötét  színeket  a 
humor  szálaival  szövi  át,  mégsem  veszít  a rajz  sem  erejéből, 
sem  igazságából. 

Csiky  Gergely  általában  a középfajú  drámákban,  a társa* 
dalmi  színművekben  volt  a legszerencsésebb.  Itt  egészen  új  és 
sajátos  hangokat  ütött  meg,  melyek  nem  is  maradtak  hatásta- 
anul  sem  a színpadon,  sem  az  irodalomban.  Különösen  szín- 
padi hatása  volt  rendkívüli.  Egy-egy  premierje  előtt  valóságos 
Csiky-láz  vett  erőt  az  embereken  I A nyolcvanas  éveknek  Csiky 
Gergely  lett  a tipikus  drámaírója;  a Nemzeti  Színház  eredeti 
drámai  műsorán  ebben  az  időben  ő szerepelt  a legtöbbször.^ 

Csiky  Gergely  mellett  különösen  Szigeti  József  és  Karczag 
Vilmos  kultiválta  sikeresen  a társadalmi  színművet.  Szigeti  József 
„Rang  és  mód“-jának  — még  Csiky  mértékkel  mérve  is  — 
óriási  sikere  volt  (1882  febr.  5.-én).  Karczag  Vilmos  pedig  főleg 
a „Lemondás'*  című  színművével  keltett  hatást. 

A társadalmi  vígjáték-irodalom  is  több  kitűnő  újdonságot 
termelt.  Ezek  közül  valók : Bérezik  Árpádéi  (Protekció,  Bál- 
királyné stb  . . .),  továbbá  Murai  Károlynak  „Huszár-szerelem" 
című  nagyon  kedves  vígjátéka  és  Gabányi  Árpád  „Apósok" 
című  kacagtató  bohózata. 

A nyolcvanas  évek  közepe  felé  a történelmi  drámának  is 
akadt  egy-két  művelője : elsősorban  Rákosi  Jenő,  aki  „Endre  és 
Johanna"  című  nagybecsű  történelmi  drámával  gazdagította  a 
magyar  színpadot  és  irodalmat.  (Első  előadása:  1885  dec.  11.) 
Jóval  kevesebb  szerencséje  volt  e téren  Bartók  Lajosnak  I „Kendy 
Margitja"  és  „Thurán  Anná"-ja  hamar  letűnt  a színpadról.  Mara- 
dandóbb sikert  aratott  a 90-es  évek  elején  Váradi  Antal  a „Hun 
utódok"-kal  (1890  jan.  24.). 

Dóczy  Lajos  a «Csók“  után  két  történelmi  vígjátékot  írt 

^ Csiky  Gergely  kiválóbb  művei  a mondottakon  kívül  ilyen  sorrendben 
kerültek  színre:  Kaviár  1882  március  24.  Stomfai  Család  1882  október  20. 
Baróthy  Mártha  1883  február  23.  Buborékok  1884  április  18.  Nóra  1884  ok- 
tóber 18.  Sötét  pont  1885  november  20.  Spartacus  1886  április  9.  Jó  Fülöp 
1887  január  7.  Vasember  1888  január  14.  Örök  törvény  1890  február  \7. 
Nagymama 

„Utolsó  szerelem"  (1884  január  11.)  és  „Széchy  Mária"  címen  s külö- 
nösen az  utóbbival  aratott  sikert.  (Első  előadása  1886  május  16.) 

Jókai  Mór  ebben  az  időben  két,  poétikus  regényből  átdol- 
gozott színművével  szerepel  a műsoron,  névszerint  az  „Arany- 
ember"-rel  és  a „Feketé'  gyémántok"-kal,  melyek  közűi  különö- 
sen az  előbbinek  volt  rendkívüli  nagy  hatása.  Az  „Aranyember" 
még  ma  is  egyik  legvonzóbb  műsordarabja  a Nemzeti  Színháznak. 

Az  újabb  nemzedék-beliek  közül  is  megszólaltak  már  ekkor 
néhányan.  így  Somló  Sándor,  a jeles  színész-poéta,  aki  „Első 
szerelem"  című  vígjátékával  aratta  első  drámaírói  sikerét  (1885 
márc.  29.).  Abonyi  Árpád  egy  komoly  színművel  keltett  figyel- 
met. („Nehéz  sebek"  1889  dec.  20.)  A Paulay-korszak  vége  felé 
pedig  egy  nagyon  érdekes  színműírói  pálya  vette  kezdetét  a 
„Dolovai  nábob  leánya"  című  színdarab  nagysikerű  előadásával. 
(Talán  fölösleges  is|ideírnom,  hogy  ez  az  érdekes  színműírói 
pálya  a Herczeg  Ferencé  . . .) 

Ebből  a vázlatos,  sőt  hiányos  ismertetésből  is  látnivaló, 
hogy  a nyolcvanas  évtized  elején  milyen  nagy  nekilendülés  ke- 
letkezett a magyar  drámairodalomban.  Erőteljes  magyar  törek- 
vések korszaka  volt  ez!  E magyar  törekvések  elől  pedig  nem 
zárkózhatik  el  a színház,  még  ha  ezzel  a Shakespeare-kultuszon 
esett  is  némi  csorba. 

De  ha  a műsor  nagyrésze  az  élő  dráma-irodalomé  lett  is, 
olykor-olykor  a régi  is  megszólalt  mellette.  Paulay  Ede  nagy 
szeretettel  újította  fel  a régi  magyar  darabokat,  sőt  egész  dráma- 
ciklusokat rendezett  belőlük,  dokumentálni  akarván,  hogy  a 
színészet  a drámairodalom  szolgálatában  mintegy  eleven  könyv- 
tára annak.  Az  1881 -ik  esztendőben  volt  az  első  „magyar  cik- 
lus", melynek  keretében  a következő  darabokat  játszották  el : 
aug.  11.-én  „A  Fhilosophus"  — Bessenyeitől.  (A  nyári  szü- 
net után  ez  volt  az  első  előadás.) 
aug.  12.-én  „Mátyás  király  vagy  a nép  szeretete  jámbor 
fejedelemnek  jutalma"  írta : Szentjóbi  Szabó 

László. 

aug.  13.-án  „Az  esküvés"  színjáték  5 f.  Gombos  Imrétől, 
aug.  14.-én  „Iréné"  szom.-ját.  5 f.  Kisfaludy  Károly, 
aug.  15.-én  „Szerelem  és  champagnie"  vígj.  5 f.  írta : 
Gaál  József. 

Ez  öt  darab  közül  a „Philosophust"  többször  is  előadták 
s bár  Paulayt  egyes  lapok  e régi  darabok  előadása  miatt  azzal 
támadták,  hogy  múzeumot  csinál  a Nemzeti  Színházból,  a kö- 
vetkező esztendő  nyári  szünete  után  ismét  rendezett  egy  rövid 
magyar  ciklust  a következő  darabokból : 

1882  augusztus  19.-én  „Áldozat**  Vörösmartytól. 

augusztus  20.-án  „A  Dárday-ház**  nemesházi  rajzolat, 
(melyet  1843-ban  játszottak  utolszor 
a Nemzeti  Színházban)  4 felv.  írta: 
Kisfaludy  Sándor. 

augusztus  25.-én  „Első  László  és  kora"  tört.  dráma  5 
felv.  írta:  Czakó  Zsigmond. 
augusztus  27.-én  „Tisztújítás"  vígj.  4 felv.  írta : Nagy 
Ignác. 

augusztus  28.-án  „Fiatal  házasok**  vígj.  3 felv.  írta : 
Csató  Pál  — és  „Közös  ház**  vígj. 
1 felv.  írta:  Fáy  András. 

De  nemcsak  a régi  magyar  darabokat  keltette  új  színpadi- 
áletre  Paulay,  hanem  merész  kézzel  hozzányúlt  a régi  görög  és 
latin  klasszikusokhoz  is.  Színrehozta  Gergely  fordításában  Pla- 
utus  5 felv.  vígjátékát:  a Miles  gloriosust  „Hetvenkedő**  címen 
és  vele  egy  estén  az  „Atigoné**-t  Sophoklestől  (1882  október 
13.-án).  Később  ugyancsak  Csiky  fordításában  sor  került  az 
„Ajas**  című  Sophoklesí  5 felvonásos  tragédiára  és  Euripides- 
nek  „a  Kyklops**  című  szatír-drámájára  is.  Mindkettőt  az  opera- 
házban játszotta  a Nemzeti  Színház  személyzete  (1890  május 
22.-én).  E régi  klasszikus  bemutatókat  az  „Oedipous  király**-lyal 
és  az  „Elektrá**-val  fejezte  be  Paulay. 

Az  eredeti  görög  tragédiák  színrehozatalát  nagyon  merész 
vállalkozásnak  tartotta  mindenki,  még  Szigligeti  Ede  is,  ki  a 
„Dráma  és  válfajai**  című  munkájában  együgyűeknek  nevezi 
azokat,  kik  azt  hiszik,  hogy  a régi  görög  tragédiákat  újra  színre 
lehetne  hozni,  mert  hiszen  — írja  Szigligeti  — : „bennünk  a görög 
tragédiák  hatásához  legelső  és  legfőbb  feltétel  hiányzik : a val- 
lásos meggyőződés.** 

Paulay  azonban  a maga  helyes  színpadi-érzékét  követve 
mégis  színre  hozta  a görög  tragédiákat.  Belső  értékeket  fel- 
fedező szeme  Jászai  Mariban  meglátta  azt  a nagy  színészi  mo- 

numentalitást,  mely  őt  a gorogf  tragédiák  hősnőinek  ábrázolá- 
sára predesztinálja.  És  Paulay  csakugyan  nem  csalódott.  A 
görög  klasszikusok  sikerei  teljesen  megdöntötték  Szigligeti  fel- 
fogását. E régi  görög  tragédiák  közül  különösen  az  „Antigoné" 
és  az  „Elektra"  — Jászai  Mari  hatalmas  erejű  ábrázolásában  — 
állandóan  műsoron  maradtak. 

Paulay  másik  nagy  munkája:  „Az  ember  tragédiájáéinak 
színrehozatala  szintén  merész  vállalkozásnak  látszott,  de  az  ered- 
mény ismét  Paulayt  igazolta!  „Az  ember  tragédiája"  állandó 
műsordarabja  ma  is  a Nemzeti  Színháznak  I (Első  előadása ; 
1883  szeptember  21.-én  volt  és  1913  okt.  14.-én  megérte  a 
300-ik  előadást.)  A színpad  közelebb  hozta  ezt  a nagyszabású, 
művészi  koncepciójú  filozófiai  művet  a nagyközönség  szeméhez.. 
És  ez  tisztára  Paulay  Ede  érdeme. 

A jelesebb  idegen  drámai  művek  közűi  Paulay  hozta  színre 
Moherétől  az  „Úrhatnám  polgár^-t,  Calderontól  a „Zalameai 
bíró"-t  és  „Az  állhatatos  fejedelmet",  Moretotói  a „Közönyt- 
közönnyel"-t,  Goethe  „Faust"-ját,  Lessing  „Bölcs  Náthán"-ját^ 
„A  szevillai  borbély "-t  és  „Figaro  házasságá"-t,  Beaumarchais- 
tól,  „Iphigeniá"-t  Racintől,  „Medeá"-t  Grillparzertől  stb.  stb. 

Ibsent,  a legnagyobb  modern  drámaírók  egyikét,  szintén 
Paulay  hozta  nálunk  színre.  Először  „Nóra*  című  drámáját  adta 
elő  a Nemzeti  Színház  (1889  okt.  4.);  ezt  csakhamar  követte 
másik  munkájának:  „A  társadalom  támaszai"-nak  előadása. 

Látnivaló,  hogy  Paulay  Ede  alaposan  kibővítette  a színház 
műsorát.  Nemcsak  színpadi  rendezése  volt  sajátosan  új,  hanem 
programmja  is,  mely  — egy-egy  silányabb  mű  kivételével  — 
igazán  méltó  volt  a Nemzeti  Színházhoz.  Ez  a programra  fel- 
ölelte az  egész  művelt  világ  drámairodalmát.  A régi  és  új  ma- 
gyar drámaírók  mellett  szóhoz  jutott  itt  a német,  osztrák,  angol, 
dán,  spanyol,  olasz  és  francia  drámairodalom;  színre  kerültek 
a régi  görög  klasszikusok  ; újra  fellendült  a Shakespeare-kultusz. 
Az  egész  művelt  világ  drámairodalma  képviselve  volt  itt  Euri- 
pidestől  egész  Ibsenig. 

Óriási  programra  ! Szinte  páratlan  a színházak  történetében ! 
A mi  kis  Nemzeti  Színházunk  ezen  a téren  messze  túlszárnyalta 
az  úgynevezett  nagy  nemzetek  színházait,  különösen  az  angol 
és  francia  színpadokat,  melyek  jóformán  kizárólag  csak  a ma- 

guk  drámairodalmát  kultiválják.  Persze  mi  — a ,,kis'^  nemzet 
— nem  zárkózhattunk  el  ilyen  merev  gőggel  az  idegen  irodalmak 
elől.  A mi  Nemzeti  Színházunkat  nemcsak  a magyar  dráma- 
irodalom  számára  építették.  A Nemzeti  Színháznak  (és  tulajdon- 
képen  minden  művelt  nemzet  színházának)  — Gyulai  Pál  meg- 
állapítása szerint  — az  a hivatása,  hogy  színpadán  elsősorban : 
fejlessze  a nemzeti  drámairodalmat,  másodsorban : kultiválja  a 
régi  klasszikusokat  és  végül : ismertesse  az  élő  külföldi  dráma- 
irodalom  kiválóbb  termékeit.  Ezt  a hármas  célját  — bízvást 
elmondhatjuk  — sohasem  szolgálta  még  színház  olyan  igazán, 
mint  a mi  Nemzeti  Színházunk  Paulay  Ede  igazgatása  idejében. 

A Nemzeti  Színház  műsorának  eme  nagyszabású  kibővülését 
az  a körülmény  tette  lehetővé,  hogy  1884-ben  az  opera  is  külön 
vált  végre  a drámától.  Ez  a különválás  óriási  térnyerést  jelen- 
tett a dráma  számára.  A m.  kir.  Operaház  megnyitása  korszak- 
alkotóan  nagyjelentőségű  esemény  tehát  a Nemzeti  Színház 
történetében,  de  tegyük  hozzá  mindjárt,  hogy  e nagy  jelen- 
tőségű eseményt  Paulay  Ede  tette  igazán  korszakalkotóvá,  aki 
a kedvező  alkalmat  a lehető  legalaposabban  ki  tudta  használni. 
Nagyrészt  az  ő fáradhatlan  törekvésének  az  eredménye,  hogy 
az  1886-iki  lapvélemények  szerint  a Nemzeti  Színház  elérte  a 
„Theatre  Francais"  és  a „Burg  Theater'*  művészi  színvonalát. 

Az  Operaház  megnyíltával  kialakult  helyzet  azonban  meg- 
lehetős nehézségeket  is  támasztott  eleinte  a Nemzeti  Színház  elé. 
Különösen  a Várszínházzal  volt  baj.  Eddig  u.  i.  azokon  az  es- 
téken, amikor  a Nemzeti  Színházban  operai  előadás  volt,  a 
drámai  személyzet  minden  nagyobb  nehézség  nélkül  játszhatott 
a Várban.  De  most,  hogy  az  Opera  különvált,  általános  volt 
az  aggodalom,  hogy  a mindennapos  drámai  műsor  mellett  a 
Nemzeti  Színház  személyzete  aligha  lesz  képes  a Várszínházban 
is  játszani,  anélkül,  hogy  a túlfeszített  munka  következtében  ne 
sűlyedne  az  előadások  művészi  színvonala. 

E kérdést  az  összes  szakemberek  a Várszínház  bérbeadá- 
sával vélték  megoldhatónak. 

Úgy  is  történt.  A Várszínház  igazgatását  minden  pályázat 
mellőzésével  Feleki  Miklósnak,  a Nemzeti  Színház  nagynevű 
művészének  s rendezőjének  ajánlották  fel,  aki  6000  frt  állami 
és  2000  frt  városi  szubvenció  mellett  három  esztendőre  csakugyan 

bérbe  is  vette  a Várszínházát,  fizetvén  évente  a fővárosnak 
2 drb.  aranyat  uri-jogf  fejében. 

Ilyenformán  az  1884-ik  esztendőben  két  színháznyitó  ünne- 
pély is  volt  Budapesten;  az  újonnan  épült  m.  kir.  Operaházé 
és  az  önállósított  Várszínházé. 

Az  Operaházat  szeptember  27.-én  nyitották  meg  nagy- 
szabású ünnepség  keretében.  Előkelő  közönséggel  telt  meg  a 
gyönyörű  nézőtér,  jelen  volt  az  udvar,  az  arisztokrácia,  az  ország 
színe-java.  Előadták  ez  alkalommal  a „Bánk-Bán"-opera  I-ső 
felvonását,  „Hunyady  László *-ból  a nyitányt  és  a „Lohengrin" 
első  felvonását. 

A m.  kir.  Operaház  megnyitása  után  hamarosan  bemutat- 
kozott Feleky  Miklós  társulata  is  a „Várszínház"-ban.  Itt  októ- 
ber 4.-én  volt  a megnyitó  előadás.  Színre  került  Váradi  Antal- 
nak ez  alkalomra  írt  „Histriók  Budán“  című  egyfelvonásos 
prológja,  melyet  a „Férj  az  ajtó  előtt"  című  operette  előadása 
követett.^ 

A kicsinosított  és  az  első  emeleti  erkéllyel  kibővítetett  Vár- 
színháznak népszínművek,  népdrámák,  bohózatok  és  operettek 
szerepeltek  a műsorán.  Télen  a várban,  nyáron  pedig  a krisztina- 
városi színkörben  játszott  a társulat,  sőt  az  1885-ik  év  nyarán 
Feleki  a Gyapju-utcai  német  színházat  is  kibérelte.  De  hiábavaló 
volt  minden  igyekezet,  a budai  magyar  színészek  sehogysem 
tudtak  boldogulni.  Fájdalom,  hamar  beigazolódott,  hogy  a Vár- 
színház a legkitűnőbb  vezetés  mellett  sem  képes  egy  megfelelő 
színtársulat  ekzisztenciáját  biztosítani.  Ilyenformán  hamar  véget 
is  ért  az  önálló  budai  színészet.  Feleky  már  1885  júliusában 
lemondott  az  igazgatásról  s még  azon  év  őszén  szétoszlott  a 
társaság  is. 

Felekyék  bukásával  megbukott  az  önálló  budai  színészet 


^ Az  önállósított  Várszínház  tagjai:  Blaha  Lujza,  Balogh  Etel,  Beödy 
Gáborné,  Cserváry  Ilona^  Kecskeméti  Ilona,  Hunyadi  Margit,  Kölcsey  Elvira, 
Lubinszkyné,  Lenkeyné,  Margó  Célia,  Marczell  Gézáné,  Nagy  Ferencné, 
Temesváryné,  Timár  Jánosné,  Balogh  Árpád,  Benedek  Gyula,  Beregi  Viktor, 
Beödy  Gábor,  Deák  Péter,  Deák  Pál,  Fenyvesi  Károly,  Kiss  Mihály,  Körösi 
Lajos,  KÖmley  Gyula,  Lubinszky  Ödön,  Lenkey  Gyula,  Makó  Lajos,  Marcell 
Géza,  Mezei  Péter,  Réthey  Lajos,  Rónaszéki  Gusztáv,  Szirmai  Imre,  Szigligeti 
János. 

eszméje  s a Várszínház  színpadán  az  1885  október  1-től  fel- 
váltva a Nemzeti  Színház  és  a Népszínház  tartott  a téli  idő- 
szakban hetenkint  két  előadást.  A két  színháznak  eme  budai 
szövetsége  azonban  csak  egy  évig  tartott.  1887-ben  már  az 
Opera  és  a Nemzeti  Színház  játszott  felváltva  a várban.  Ez  azután 
így  is  maradt  sokáig  és  hamarosan  kiderült,  hogy  a Nemzeti 
Színház  művészi  színvonala  nem  szállott  alább  azzal,  hogy  a 
személyzete  hetenkint  egyszer  Budán  is  játszott.  Hogy  is  szál- 
lott volna?  Hiszen  erre  a színvonalra  olyan  jeles  színház-ember 
őrködött,  mint  Paulay  Edel^ 

Sokan  azt  hihetnék  talán,  hogy  könnyű  volt  Paulay  hely- 
zete, mert  az  ő idejében  anyagilag  teljesen  független  volt  már 
a színház.  Nagyon  téved,  aki  ezt  hiszi.  Igaz  ugyan,  hogy  1884 
után  77.300  frt-ot  tett  ki  összesen  a Nemzeti  Színháznak  egy 
évi  javadalmazása,  de  ez  az  összeg  a színháznak  egyre  emel- 
kedő bérleti  és  napi  bevételei  mellett  sem  fedezhette  mindig  a 
kiadásokat.  így  például  az  1885-iki  kiállítás  után,  a közönség 
érdeklődése  megcsappanván,  túlkiadása  volt  az  intézetnek  s a 
megbillent  anyagi  mérleget  csak  az  országgyűlés  által  megszava- 
zott 122.863  frtnyi  rendkívüli  segélyösszeggel  lehetett  helyre- 
állítani.  A színház  anyagi  helyzete  tehát  Paulay  idejében  sem 
volt  mindenkor  kielégítőnek  mondható  s így  a műsor  magálla- 
pításánál ő is  kénytelen  volt  sokszor  a bevételre  túlságos  tekin- 
tettel lenni.  Alkalmazkodnia  kellett  bizony  neki  is  sokszor  a 
nagy  tömeg  ízléséhez.  Ez  a magyarázata,  hogy  programmjába 
egy-egy  oda  nem  illő  bohózatot  is  kénytelen  volt  beilleszteni 
néha.  De  e kis  és  kevés  számú  engedményeken  kívül  mindig 
az  ő akarata  érvényesült  a színháznál,  akárcsak  a jó  hadvezéré 
a csatamezőn.  A „Pesti  Hirlap"  is  azt  írja  1886-ban,  hogy  a 
Nemzeti  Színháznál  az  igazgató  vezet,  az  intendáns  csak  fel- 
ügyel I 

A következő  évben  igen  nevezetes  ünnepe  volt  a Nemzeti 
Színháznak:  1887  augusztus  22.-én  ötven  esztendős  lett!  De 
mégsem  ezen  a napon,  hanem  szeptember  28.-án  és  29.-én  volt 
az  ünnepi  díszelőadás.  Mindkét  estén  „Árpád  ébredése"  — 

1 Kisebb-nagyobb  tévedései  természetesen  Paulaynak  is  voltak.  Ezekkel 
azonban  itt  nem  kívánok  bővebben  foglalkozni,  mert  e munka  céljától  messze 
elvezetnének. 

Vörösmarty  színháznyitó  előjátéka  — szerepelt  a Nemzeti  Szín- 
ház színpadán  s vele  együtt  Jókai  Mór  „Olymposzi  verseny 
című  ábrándképe  és  Csiky  Gergely  színésznő"  című  drámai 
költeménye  került  színre.^ 

1 /.  Olympi  verseny.  Ábrándkép.  Irta : Jókai  Mór. 


Személyek: 

Az  orákulum  Sz.  Príelle  Kornélia 

A múlt  eszménye  Jászai  Mari 
A jelen  eszménye  P.  Márkus  Emilia 
A képekben  a Nemzeti  Színház  összes  személyzetén  kívül  részt  vettek :: 
A m.  kir.  Operaház  részéről : Ábrányiné,  Dévay  I.  Györjjyné,  Heuszler  H„ 
Komáromi  Mariska,  Kordin  M.,  Maleczkyné,  Bisley  L.,  Rotter  G.,  Seyler  E., 
Szigetiné,  Bignio,  Dalnoki,  Fektér,  Hajós  stb* 

A Népszínház  részéről : Blaha  Lujza,  Klárné,  Pálmai,  Benedek,  Györgyi, 
Horváth,  Hunyady  József,  Makó  L.,  Szabó,  Szathmáry  Á.,  Szilágyi,  Szirmai,. 
Újvári,  Vidor  Pál. 

//.  Árpád  ébredése.  A pesti  Magyar  Színház  megnyitására  írta : Vörösmarty 


Árpád  

Sírszellem 

Irigység  

Részvétlenség  — 

Megvetés  

Gúny  

Rágalom  

Csáb  

Kajánság  

Éhhaíál 

Költő  

Színésznő  

III.  A színésznő. 

A költő  szelleme  — 

Színésznő  

1.  

2.  

3.  

4.  falusi  leány 

5.  

6.  

7.  


Személyek : 


Nagy  Imre 
Alszeghi  Irma 
Császár 
Pintér 

Egressy  Ákos 

Körősmezey 

Györgyné 

Bercsényi 

Latabár 

Földényi 

Mihályfi 

Hegyesi  M. 


Apa Mészáros 

Fiú - Turcsányi  G. 

öreg  Szigeti  József 


hölgy 


. — Sántha 

Felekyné 

. Rákosi  Szidi 

Lubinszkyné 

Hetényiné 

. I.  Gál  Irma 

. — Békássy  J. 

Ifjak:  Gyenes,  Faludi,  Halasi,  Bérezi 
Feleki  Pál,  Lubinszky. 

Drámai  költemény.  Irta : Csiky  Gergely. 

Személyek  : 


Napszámos 

1. 

2. 

3. 

4. 

5. 

6. 


Hetényi 
Helvey  Laura 
G.  Csillag  T. 
Lánczy  Ilka 
Nagy  Ibolya 
Tolnainé 
Kacér  M. 
Palotay  P. 
Rajnai  Gizella 


Daltárs.  igazgató 
Aesthetikus 

Előítélet  

Drámaíró  

Primadonna  

1. 


2. 


polgárnő 


Vízvári 

Újházi 

Szacsvay 

Gabányi 

Szacsvayné 

Szathmáryné 

Vizváriné 


Nagyvilági  hölgy  — LendvaynéFánczyJ. 

Nyárspolgár  Szigeti  I. 

stb. 

Az  első  50  év  hát  lezárult  a Nemzeti  Színház  életében  I 
A szerény  pesti  Magyar  Színházból  e félszázad  alatt  olyan 
hatalmas  műintézet  lett,  mely  Európa  legnagyobb  színházaival 
is  kiállja  a versenyt.  A fiatal  kulturális  Magyarország  ezen  a 
téren  utolérte  a vén  Európát. 

A Nemzeti  Színház  fejlődésével  a német  színészet  pozíciója 
is  egyre  gyengült  az  ország  fővárosában.  A régóta  tartó  háború 
teljesen  megérett  a döntésre.  Mindenki  érezte,  hogy  a magyar 
színészeté  lesz  a győzelem ! A levegőben  volt  ez  már ...  Az 
1889.  év  június  16.-án  az  addig  német  nyelvű  Feld-féle  város- 
ligeti színkör  is  végleg  behódolt  a magyar  Múzsának.  Ezen  az 
estén  Jókai  prológját  szavalták  ott  zengzetes  magyar  nyelven  1 
Még  abban  az  évben  — december  20.-án  — leégett  a Gyapjú- 
utcai  német  színház  1 (Szerencsére  a délutáni  órákban  történt  a 
veszedelem  s így  emberéletben  nem  esett  kár.) 

A színház  leégése  után  nem  sikerült  többé  a német  Múzsá- 
nak itt  új  fészket  rakni.  S mikor  elérkezett  a magyar  színészet 
száz  éves  évfordulója,  csak  magyarul  játszottak  az  ország 
fővárosában ! % 

Nagy  ünnep  volt  ez  I Szegény  Kelemen  László  talán  álmodni 
se  merte,  hogy  a száz  éves  évfordulót  Pest-Budán  már  három 
nagy  magyar  színház  fogja  megünnepelni ! ^ 

1 A magyar  színészet  százados  évfordulójának  ünnepén,  1890  okt.  24.  és 
25.-én,  a Nemzeti  Színházban  a következő  darabok  kerültek  színre : 

I.  „Az  úttörők."  Drámai  prológ.  Irta  : Váradi  Antal. 

II.  „A  földön  járó  csillagok."  Irta  : Jókai  Mór. 

III.  „Igazházi,  egy  kegyes  jó  atya."  Mulatságos  játék  5 felvonásban  (ezúttal 


egy  felvonásba  Összefoglalva). 

IV.  „Az  első  magyar  előadás  apotheozisa." 

/.  Az  úttörők.  Irta : Váradi  Antal. 

Személyek : 

Kelemen  László  Nagy  Imre  Horváth  János  — Hetényi 

Szomor  Máté Pintér  Moór  Anna  P.  Márkus  Emília 

Rózsa  Márton Latabár  Nagy  Mária  Rákosi  Szidi 

Nemes  András  Horváth  Zoltán  Nagy  Erzsébet  Szacsvayné 

Baranyai  Balázs  ...  Pálfy  Gy.  Termezky  Fr Alszegi  J. 

Fülöp  István  Mihályfi  Múzsa  Jászai  M. 

Ráth  Pál  Gabányi  Balsors Fáy  Szeréna 

Unghváry  János  — Zilahy  Hazaszeretet  Maróthy  M. 

Popovics  András Körösmezey  Dráma Nagy  Ibolya 

A Népszínház  ünnepi  előadását  Lukácsy  Sándornak  „100 
év"  című  alkalmi  korrajzát  hozta  színre,  az  Operaház  pedig 
hangversennyel  ünnepelte  meg  a nevezetes  évfordulót. 

De  nemcsak  Pest-Buda  ünnepelt,  hanem  az  egész  ország, 
az  egész  magyar  színészet.  Az  Országos  magyar  színészegyesület 
bérházának  ekkor  rakták  le  az  alapköveit  a Himnusz  hangjai 
mellett. 

Hej,  ha  szegény  Kelemen  Lászlóék  feltámadhattak  volna . . . 
legalább  csak  erre  az  egy  napra! 

* * * 

A Nemzeti  Színházról  szóló  vázlatos  krónikámnak  végére 
jutottam.  És  még  sem  tudok  pontot  tenni  reá. 

Nehezen  válók  meg  tőle,  mint  az  útrakész  vándor,  aki 
tekintetével  még  egyszer  végigsimogatja  az  elhagyandó  kedves 
tájat. 

Nehezen  válók  meg  tőle;  az  tart  vissza,  ami  idehozott. 

A szeretet.  Meg  a lelkesedés.  Es  a csodálat. 

Mert  csodálnivaló  már  az  is,  hogy  miként  épült  e színház. 
És  nem  tudom,  kit  csodáljak  jobban ; az  erélyes  Földváry 
Gábort-e,  vagy  pedig  az  „ingyen-napszámós"-t  ? 

II.  A földön  járó  csillagok  (Jókai)  szereposztása. 

Moór  Lenárd,  nemes  főldesúr  Újházi  Kazinczy  Ferenc Náday 

Katalin,  a felesége Felekyné  Lupi,  vén  cimbora  Vizvári 

Anna,  leányuk  P.  Márkus  E.  Filofrozune  grófnő  Helvey  L.  stb. 

Simái  Kristóf  Szacsvay 


III.  Igazházi,  egy  kegyes  jó  atya  szereposztása. 

Beszélgető  személyek: 

Igazházi,  város  polgármestere Kelemen  úr 

Halaburdi,  alnótáriusa  Ráth  úr 

Fegyvernek!,  katonafogdosó  hadnagy,  Ágotának  szeretője  Nemes  úr 

Köppents,  fogadó  katona,  Fegyvernek!  szolgája  Horváth  úr 

Bordáts,  Igazházi  szolgája - Popovits  úr 

Lázár,  ügyefogyott  koldus Termeczky  Fanni 

leányasszony 

Fogmeg  — — - Ungvári  úr 

Kormos  Rózsa  úr 

Igazháziné Nagy  Mária  1.  a. 

Ágota,  leánya,  Fegyverneki  szerelmese  Moór  Aniia  1.  a. 

stb.,  stb. 


159 


Hát  még  mikor  megkezdődött  a másik  munka,  a belső: 
a Nemzeti  Színház  szellemének  kiépítése;  írók,  színészek  váll- 
vetett munkája,  mely  ama  szép  augusztusi  este  óta  szakadatlanul 
folyik  mindegyre  tovább  I 

Hát  az  a bizonyos  pozsonyi  országgyűlés,  ahol  — csodák- 
csodája  1 — a régi  Patópálok  ivadékai,  az  ősi  alkotmánybeli 
előjogaiknál  fogva  adót  fizetni  nem  tartozó  magyar  nemesek 
önmagukat  adóztatták  meg,  hogy  a Nemzeti  Színháznak  soha 
el  nem  költhető  alapot  teremtsenek  1 

A Grassalkovich-telken  épült  színház  ekkor  lett  igazán  az 
egész  magyar  nemzetéi 

Azután  egy  hosszú,  vészterhes  éjszaka  sötétedett  ránk!  A 
magyar  nyelv  oltárán  osztrák  zsandárcsizmák  tiporják  a tűzet! 
A Nemzeti  Színház  kapujából  katonaszuronyok  merednek  a 
magyar  törekvések  elé. 

És  mégis  látni  már  a hajnalt:  magyar  mágnások  (megint 
egy  csoda!)  nagy  összegeket  jegyeznek  egy  újabb  Nemzeti 
Színházi  alapra.  A nép  meg  úgy  jár  a Grassalkovich-telekre, 
miként  a templomba. 

♦ 

Innen  kezdve  most  már  felfelé  törő  egyenes  irányt  mutat 
a Nemzeti  Színház  fejlődési  vonala ; csupán  csak  egy-két  gyenge 
igazgatónak  sikerűit  azt  egy-egy  kevéssé  visszagörbíteni.  Eme 
kis  visszaesések  azonban  inkább  csak  bántók,  mint  veszedelme- 
sek, amennyiben  a megindult  fejlődési  folyamatot  csupán  csak 
ideig-óráig  befolyásolták.  Tehetetlen  igazgató  nem  sokáig  ülhe- 
tett most  már  az  intézet  élén.  Az  egyre  fejlődő  Nemzeti  Színház 
— akárcsak  a forrásban  levő  nemes  bor  — önmaga  vetette  ki 
magából  az  oda  nem  való  elemeket. 

Azután  meg  ha  ideig-óráig  tehetségtelen  alakok  kezébe 
került  is  néha  a vezetés,  ott  voltak  a színészek,  akik  lehetőleg 
mindig  igyekeztek  ellensúlyozni  az  igazgatói  baklövéseket.  A 
színészek  általában  mindenkor  kivették  a részűket  a fejlesztés 
munkájából.  Volt  olyan  időszak,  amikor  egyedül  ők  tartották 
fenn  a színház  művészi  színvonalát;  Ők  kezdeményezték  Shakes- 
peare és  Katona  kultuszát  a kezdet  nehéz  éveiben,  abban  a 
szomorú  korban,  amikor  a vezetőség  szánalomraméltó  ötlettelen- 

ség-gel  régi  ritter-drámák  és  ostoba  bohózatok  lomtárából  szedte 
elő  a műsornak  való  anyagot. 

Egressy,  Megyeri  és  Lendvay  emlékét  már  csak  azért  is 
kegyelettel  hordjuk  a szívünkben,  színész-uraimék ! 

Ott  van  azután  a színpadi  beszéd  problémájának  megoldása. 
Hát  ez  vájjon  elsősorban  nem  a színészek  munkája  volt-e  ? Hogy 
a régi-módi  hazug  deklamáció  kiszorult  a színpadról,  főképen 
nem  nekik  köszönhetjük-e? 

De  ne  feledkezzünk  meg  egészen  a kritikáról  sem,  mely  a 
Nemzeti  Színház  művészi  fejlődésére  nem  egyszer  gyakorolt 
irányító  hatást.  Már  Bajzának,  Vörösmartynak  és  Toldy  Ferenc- 
nek is  nagy  érdemei  voltak  e téren.  E három  nagy  kezdemé- 
nyező munkáját  azután  Gregus  Ágost,  majd  Gyulai  Pál,  Péterfi 
Jenő,  Salamon  Ferenc,  Vajda  János  és  Beöthy  Zsolt  folytatták, 
akik  szintén  nem  csekély  mértékben  járultak  a Nemzeti  Színház 
belső  kiépítéséhez. 

Mindenki  elhozta  hát  a maga  áldozatát  a Grassalkovich- 
telken  emelt  oltárra : a napszámos,  a polgár,  a nemes,  a mág- 
nás, a színész,  az  író,  a tudós,  a kritikus.  Ez  a szép  együtt- 
működés fejlesztette  naggyá  a Nemzeti  Színházat. 

Az  a fejlődési  folyamat,  mely  az  ötvenes  évtized  közepén 
indult  meg,  Paulay  Ede  igazgatása  alatt  érte  el  a csúcspontját. 

Paulay  érdemeit  már  életében  elismerték ; nemcsak  idehaza, 
hanem  a külföldön  is.  A király  a „Ferenc  József-rend"  lovagi 
keresztével  tűntette  ki;  beválasztották  a „Kisfaludy-,  a Petőfi- 
társaságba",  sőt  tisztje  lett  a francia  akadémiának  is. 

Ember  is  volt  ám  a talpán  a mi  Paulay  Edénk  1 . . . 

A művészi  érzék  európai  színvonalú  irodalmi  műveltséggel  páro- 
sult benne ! Energiája,  munkabírása  pedig  egyenesen  csodálatos 
volt!  Három  hivatalt  töltött  be  egyszerre  a színháznál.  Mind  a 
hármat  sikeresen.  S ezenkívül  még  műfordító  is  volt.  Óriási 
elfoglaltsága  mellett  nyolcvannál  több  idegen  művet  fordított  a 
Nemzeti  Színház  számárai 

Hogy  honnan  merítette  ezt  az  óriási  munkabírást?  A sze- 
retetből!  Talán  soha  senki  nem  szerette  úgy  a Nemzeti  Szín- 
házat, mint  ő . . . Mondhatni,  minden  gondolata  a Nemzeti 
Színházé  volt  . . . Még  agóniájában  is  rendezői  utasításokat 
osztogatott,  még  akkor  is  a Nemzeti  Színház  színpadán  kép- 
\ zelte  magát. 

Paulay  Ede  1894  március  12.-én  halt  meg  s harmadnap 
délután  3 órakor  temették  a Nemzeti  Színház  színpadáról.  Az 
ország  legelső  müintézete  úgy  fejezte  ki  nagy  halottja  iránt  való 
gyászát,  hogy  a temetési  nap  estéjén  kapui  nem  nyíltak  meg  a 
közönség  számára. 

Ezzel  a sötét,  előadástalan  estével  záródott  le  a Nemzeti 
Színháznak  egyik  legfényesebb  korszaka. 

Azóta  sok  minden  megváltozott  a Grassalkovich-portán.  Uj 
emberek  jöttek,  a régiek  sora  meg  egyre  ritkult.  Alaposan  meg- 
fogyott a Paulay  híres  gárdája.  A Nemzeti  Szinház  színlapjairól 
egymásután  tűntek  el  a régi  nagy  nevek,  és  lassan-lassan  rá  vé- 
sődnek a „kerepesi  temető"  síremlékeire. 

Es  eltűnt  a Nemzeti  Színház  öreg  épülete  is  . . . Kímélet- 
len magyar  kezek  széthordták  megszentelt  köveit  I Üres  most 
már  megint  a régi  Grassalkovich-telek  s ki  tudja,  fog-e  valaha 
új  templom  emelkedni  rajta?! 

Ill-IK  RÉSZ. 

VIDÉKI  SZÍNHÁZAK. 


A VIDÉKI  színészetről. 

Árva  gyermek  volt.  Senki  sem  törődött  velel  Élt,  ahogy 
tudott;  a maga  nyomorúságán,  a maga  emberségéből  . . . 

Egy-két  nagyobb  színtársulat  kivételével  az  úgynevezett 
„proporció"  alapján  alakultak  hajdan  a társulatok;  olyanfor- 
mán, mint  most  a cigányzenekarok.  Pusztán  a bizonytalan  napi 
jövedelem  volt  az  alapja  e színtársulatok  életének.  Ha  volt  jöve- 
delem, bizonyos  arányban  elosztozkodtak  rajta,  ha  pedig  nem 
volt  min  megosztozkodni,  akkor  jövének  a koplalás  napjai. 

Valahogy  csak  eléldegélt  azért  a régi  vándor  komédiás, 
amíg  bírta  a munkát,  de  ha  kivénhedt  a színpadról,  mehetett 
koldulni.  (Hiszen  még  a Nemzeti  Színháznál  is  csak  1851-ben 
alakult  meg  a nyugdíjintézet.) 

A szabadságharc  alatt  jóformán  teljesen  elhallgattak  a vidéki 
társulatok,  de  az  elnyomatás  idejében  — amikor  hazafias  missziót 
teljesített  a színpad  — már  tapasztalható  volt  némi  fellendülés. 
Hanem  bizony  ez  sem  volt  hosszú  életű.  A kiegyezés  után  ismét 
nehezebb  napok  következtek.  Fehér  magyar  nadrágos,  fekete 
atillás  színigazgatók  hasztalan  szavaltak  már  a színészet  hazafias 
missziójáról  és  hasztalan  gyújtottak  sercegő  görögtűzeket  a fel- 
vonások végére!  A közönség  egészen  mást  várt  most  már  a 
színpadtól.  A kiegyezés  után  új  idők  keletkeztek  s az  új  idők 
szelleméhez  át  kellett  formálódnia  a vidéki  színészetnek  is. 

Maguk  a színészek  is  érezték  az  átformálódás  szükségét, 
de  tudatában  voltak  annak  is,  hogy  e cél  érdekében  mindenek 
előtt  tömörűlniök  kell.  Színészkörökben  egyre  jobban  terjedtek 
a szervezkedési  mozgalmak.  A játékszínek  körül  lázas  tervekkel 
volt  telítve  a levegő.  Megújhodást,  fellendülést  vártak  a histriók. 
Végre  1871-ben  — Miklósy  Gyula  színigazgató  indítványára  — 

összehívták  az  első  színész-közg-yuiést.  A vidéki  színészek  ekkor 
foglalkoztak  először  egyetemlegesen  ügyeik  rendezésével  s az 
eredmény  nem  is  maradt  el : a Belügyminisztérium  fennhatósága 
alatt  1878-ban  megalakult  az  „Országos  Színész-Egyesület", 
1880-ban  pedig  az  Egyesület  Nyugdíjintézete. 

Az  átformálódáshoz  megtörtént  hát  az  első  lépés.  A leg- 
nagyobb,  a legfontosabb  I A vidéki  színészet  szerves  egésszé 
alakult!  A további  fejlődés  ezzel  most  már  biztosítva  volt. 
A biztosítékot  egyenesen  az  „Országos  Színész-Egyesület"  alap- 
szabályai közé  rakták  le  az  alapítók. 

Az  „Országos  Színész-Egyesület"-nek  az  alapszabályok 
értelmében  tagja  minden  vidéki  színész  és  színigazgató.  A tag- 
ság kötelező.  Vidéki  színész  csak  az  lehet,  aki  rendes  tagja  az 
Egyesületnek;  színigazgatói  engedélyt  pedig  csak  olyan  egye- 
sületi rendes  tag  kaphat,  akinek  megfelelő  erkölcsi  és  anyagi 
tőkéje  van;  szóval,  aki  lehetőleg  biztosítani  tudja  társulatának 
egzisztenciáját.  Az  Országos  Színész-Egyesület  tehát  a színé- 
szek és  színigazgatók  érdekeit  egyaránt  védi,  támogatja  és  főleg 
ebben  van  legnagyobb  jelentősége.  De  hogy  az  erkölcsi  meg- 
erősödés mellett  az  anyagi  erőket  is  megnövelte  ez  az  egye- 
sületbe való  tömörülés,  arról  most  már  a Színész-Egyesület 
háromemeletes  budapesti  bérháza  tanúskodik.  (VIII.,  Baross-tér  9.) 
A magyar . színészet  száz  éves  emlékére  épült  ez  a ház  az 
1890-ik  és  91-ik  esztendőben. 

A Színész- Egyesület  megalapítása  körül  kiváló  érdemeket 
szereztek : Bényei  István,  Bercsényi  Béla,  Bulyovszky  Gyula, 
Eöry  Gusztáv,  Feleky  Miklós,  Fehérvári  Antal,  Follinusz  Aurél, 
Kőmives  Imre,  Miklóssy  Gyula,  Szerdahelyi  Kálmán,  Szigeti 
Imre,  Újházi  Ede,  Vizvári  Gyula  stb. 

A Színész-Egyesület  megalapítása  vidéki  színészetünk  tör- 
ténetében a legnagyobb  jelentőségű  esemény.  Körülbelül  olyan, 
mint  a magyar  gazdasági  életben  a Tisza  szabályozása.  Vad- 
vizes, mocsaras  talaj  volt  a vidéki  színészet  is,  de  Bényey, 
Feleky  uramék  lecsapolták  a vadvizes  mocsarakat  és  lassan- 
lassan  rendes  mederbe  kezdtek  terelődni  a vizek  . . . Ám  a 
nagy  mü  még  mindig  nincs  befejezve.  Mert  bizony  a vidéki 
színészet  folyójának  igen  sok  a gátvetője,  elsősorban  talán  a 
vidék  maga;  a mezőgazdasági  jellegű  magyar  vidék;  a föld- 


míves  lakosságú,  sok  színháztalan  magyar  város.  Mert  — csodá- 
latos — a mi  gazdasági  városaink  kevés  kivétellel  mind  igen 
fukarak  a színházépítésben.  A vidéken,  különösen  az  alföldi 
városokban  még  most  is  oly  kevés  a színház,  hogy  szinte  a 
két  kezén  megszámlálhatja  őket  az  emberi  (A  többi  ostoba, 
szűk  és  elpuskázott  épületet,  amiért  hogy  valamelyes  nyomorú- 
ságos színpad  is  van  bennük,  csak  a nagyon  is  túlzott  elnézés 
vagy  a kicsinyes  lokál-pátriotizmus  nevezheti  színháznak.) 

A mostoha  színház-viszonyok  között  egy  jó  ideig  meglehe- 
tősen ferde  irányban  tévelygett  a vidéki  színészet.  A vendéglői 
nagytermekben  felállított  színpadokon  ez  nem  is  lehetett  más- 
kép. Itt,  az  üres  hordókra  tákolt  emelvényen,  a gyalulatlan, 
recsegő  deszkákon  a régimódi  kiabálós  színjátszás  burjánzott 
tovább.  S ez  a játékmodor  egy-egy  jobb  vidéki  színészen  is 
érezhető  volt.  Még  a 60-as  években  is  az  az  általános  lapvéle- 
mény a Nemzet!  Színházban  vendégszereplő  vidéki  színészek 
legtöbbjével  szemben,  hogy  modorosak,  szögletesek  s hogy  egy 
kissé  sok  bennük  a rikító  színezés. 

Hanem  azért  mégsem  lehet  a színjátszás  szempontjából  egy 
kalap  alá  venni  az  egész  vidéki  színészetet.  Mert  bizony  voltak 
ott  mindig  — különösen  a nagyobb  színpadokon  — olyan  színé- 
szek is,  kik  az  egyszerű,  nemes  játékra  törekedtek.  Ezek  — s 
különösen  a vidéken  gyakran  s huzamosabban  vendégszereplő 
Nemzeti  Színházi  művészek  — lassankint  helyesebb  útra  terelték 
a kisebb  városokban  is  a színjátszást. 

A vidéki  színészet  fejlesztésében  nagy  szerepe  volt  továbbá 
az  egyre  sűrűsödő  vasúti  sineknek,  melyek  a távolabb  eső  s 
addig  eldugott  vidékeket  is  közelebb  hozták  a fővároshoz. 
A vasúti  hálózat  kiépítése  igen  nagyjelentőségű  esemény  volt 
a vidéki  színészet  életében  is.  Mert  a vasúti  sinek  nemcsak  az 
egyes  vándortársuiatok  utazgatásait  könnyítették  meg  s nemcsak 
személyeket  és  kézzelfogható  dolgokat  szállítottak,  hanem  hat- 
hatósabban kezdték  terjeszteni  az  ízlést,  a finomodást  s közve- 
títették nagy-  és  kisvárosok  között  a szellemet. 

A 60-as,  70-es  években  megindult  színházépítések  szintén 
igen  jótékony  hatással  voltak  a vidéki  színpadok  fejlődésére. 
Minden  egyes  színház  építése  újabb  lépést  jelentett  az  általános 
fejlődés  felé.  S ez  a fejlődés  szemlátomást  be  is  következett:  a 

vidéki  színészet  jóformán  teljesen  ledobta  magáról  a régimódi 
kiabálós  színjátszás  elnyűtt  köntösét. 

Csak  a műsor  tekintetében  nincs  sok  haladás.  Még  most 
sincs  olyan  vidéki  színházunk,  mely  csak  valamennyire  is  önálló 
programmot  tudott  volna  magának  teremteni.  E tekintetben  az 
egész  vidék  teljesen  a főváros  gyámsága  alatt  áll,  amennyiben 
a vidéki  színházak  a fővárosi  műsort  (újabban,  sajnos,  különö- 
sen az  operette-színházakét)  tálalják  közönségük  elé. 

Szűk  látókörű  ember  az,  aki  kicsinyli  a vidéki  színészetet. 
Csak  egy  kissé  körűi  kell  nézni  az  ország  más  nemzetiségű 
vidékein  s azonnal  szembetűnik,  hogy  a magyar  vidéki  színé- 
szetnek milyen  nagy  nemzeti  hivatása  van.  Belátta  ezt  végre  a 
kormány  is  és  egy  idő  óta  több-kevesebb  szubvencióval  támo- 
gatja az  egyes  színtársulatokat.  Különösen  Bezerédy  Viktornak 
vannak  e téren  s általában  a vidéki  színészet  rendezése  körűi 
gén  nagy  érdemei. 

Ennyit  általánosságban  a vidéki  színészetről!  Lássuk  most 
már  az  egyes  nagyobb  vidéki  színházak  jelentősebb  eseményeit,. 


SZEGED. 


Szeged  volt  az  első  magyar  város,  ahol  maga  a hatóság 
emelt  a kor  igényeinek  megfelelő  színpadot  a magyar  Thália 
számára. 

Ezt  a színpadot  a tanács  határozata  alapján  az  1800-ra 
elkészült  városháza  emeleti  nagytermében  állították  fel.  A terem 
ugyan  amelyhez  még  egy  kávéházi  helyiség  is  tartozott,  egy- 
úttal táncterem  gyanánt  is  szolgált,  de  maga  a színpad  állandó, 
zsinórpadlásos  színpad  volt,  melyet  egyenesen  bécsi  mintára 
rendeztek  be.  Hanem  bizony  a zsinórpadlás  kellő  betetőzéséről 
megfeledkeztek  a jó  szegediek.  Ilyenformán  azután  a hidegebb 
évszakokban  hiába  fűtöttek  benne ; a meleg  kipárolgott  a 
szimpla  cseréptetőzeten.  Hanem  azért  ez  a zsinórpadlásos  szín^ 
pad  abban  az  időben  így  is  nagy  dolog  volt  és  dicséretére  válik 
a szegedi  tanácsnak. 

Az  új  színháztermet  a hozzátartozó  kávéházzal  együtt  bérbe- 
adta Szeged  városa,  de  szerződésileg  kikötötte,  hogy  a bérlő 
a magyar  játszótársaságot  mindenkor  előnyben  tartozik  részesí- 
teni még  akkor  is,  ha  valami  idegennyelvű  játszókkal  előzetesen 
meg  is  egyezett  volna.  Kikötötte  továbbá  a tanács  azt  is,  hogy 
a magyar  társaságtól  egy  napi  játékért  egy  forintnál  több  bér 
nem  vehető. 

Szeged  városának  eme  színházában  Kelemen  László  játszott 
először,  aki  Nagyváradról  jött  ide  az  1800.  esztendő  tavaszán, 
de  annak  semmiféle  nyoma  sem  maradt,  hogy  milyen  erkölcsi 
és  anyagi  sikerek  kísérték  e tragikus  sorsú  úttörőnek  szegedi 
működését.  (Valószínűleg  itt  is  elkerülte  szegényt  a szerencse.) 

Három  évre  rá  a kolozsvári  játszótársaság  jött  Szegedre. 
Csak  17  előadást  rendeztek  ekkor  itt  a kolozsváriak,  a közön- 
ségnek meglehetősen  lanyha  érdeklődése  mellett. 

Ám  azért  Wesselényi  mégsem  hagyta  ki  a játékból  Szegedet 

és  mikor  a megnövekedett  kolozsvári  társulatot  kettéosztotta, 
annak  egyik  felét  Ernyi  Mihály  vezetése  alatt  Debreczenbe, 
majd  onnan  — 1806  őszén  — Szegedre  küldte.  Ernyi  Mihály ék- 
nak  ekkor  nagy  sikereik  voltak  itt.  Egész  télen  át  itt  játszottak, 
s csak  a tavasz  folyamán  mentek  fel  Pestre. 

Ernyiék  távozta  után  csak  elvétve  jött  magyar  társulat 
Szegedre,  de  azért  a színház  nem  állott  mindig  használatlanul; 
„játszottak"  benne  vásári  komédiások,  bűvészek,  no  meg  azután 
német  színészek  is.  (Szeged  abban  az  időben  nem  volt  még  olyan 
tiszta -magyar  város,  mint  mostanság,  lakói  között  voltak  néme- 
tek és  rácok.  Nem  csoda  tehát,  ha  német  színészek  is  vetőd- 
tek ide.) 

1816-ban  ismét  magyar  színtársulat  jött  a városba,  még 
pedig  Pestről,  a Lápg  Ádámé. 

Új  korszak  kezdődött  ekkor  Szeged  színészetében.  És  ez 
tisztára  Láng  Ádámék  érdeme.  Ezek  a Pestről  ideszakadt  akto- 
rok  nemcsak  a színpadon  voltak  ügyesek,  hanem  a gyakorlati 
életben  is.  Mikor  látták,  hogy  igen  megnyerték  a szegediek  tetszé- 
sét, azzal  a kéréssel  járultak  a tanács  elé,  hogy  a színpadot 
magában  foglaló  táncterem  és  az  épületben  levő  kávéházi  helyi- 
ség megfelelő  bérösszeg  ellenében  közvetlenül  nekik  adassék 
árendába.  A tanács  el  is  fogadta  az  ajánlatot  és  800  forint  bér- 
összeg ellenében  Láng  Ádámék  lettek  főbérlői  a színházhelyiség- 
nek. Őket  illetvén  a táncestélyek  rendezési  joga  s a kávéházi 
helyiség  jövedelmei. 

A várossal  kötött  eme  szerződés  teljesen  idekötötte  azután 
Lángékat.  A társulatnak  a városházi  színház  lett  a főhadi- 
szállása s innen  rándulgattak  el  Makóra,  Becskerekre,  Szabad- 
kára, Bajára.  Szeged  ilyenformán  központja  lett  az  alföldi  szí- 
nészetnek s ez  az  alakulat  előbb  Láng  Ádám,  később  Kilényi 
Dávid,  majd  (1832-től)  Abday  Sándor  igazgatása  alatt  majdnem 
húsz  évig  állott  fenn. 

(A  Láng  Ádám-féle  társulatnak  az  igazgatón  kívül  Szent- 
Péteri,  Kilényi,  Kontz  József,  Váradi  Károly,  Láng  Mária,  Mester 
Franciska  és  Thellerné  voltak  a jobb  erői.  Helyükbe  később 
Kilényi,  különösen  pedig  Abday  igazgatása  alatt  a következő 
színészek  jöttek : Balog  Döme,  Erdős  Lajos,  Farkas  József  (tánc- 
művész), Hubenay  Ferenc,  Király  János,  Nagy  István,  Török, 


Szőllősi,  Böszörményi  Johanna,  Dellné,  Parásó,  Parásóné,  Szap- 
lonczayné,  Széppataki  Johanna  (Déryné  húga),  Udvarhelyiné  stb.) 

Szegednek  tehát  ebben  az  időben  önálló  színészete  s állandó 
színtársulata  volt.  Hanem  azért  közbe-közbe  más  társulat  is  meg- 
fordult Szegeden,  leginkább  a nyári  hónapokban,  amikor  a 
szegedi  színészek  amúgy  is  másfelé  jártak.  Ezek  az  átutazó 
nyári  társulatok  azonban  nem  a városházán  játszottak,  hanem 
részint  a vár  udvarán  lévő  szénaraktárban,  részint  pedig  a rókusi 
„Pacsirta-kert"  nyári  színkörében.  Ez  az  utóbbi  helyiség,  melyet 
valami  német  színtársulat  részére  tákoltak  össze,  a mai  Kossuth- 
Lajos-sugárút"  37.  számú  háza  helyén  állott.  Igazi  nyári  szín- 
kör volt,  amennyiben  csak  nyomorúságos  kis  színpadja  volt 
befödve,  nézőterének  pedig  nem  vala  sem  oldalfala,  sem  teteje, 
hanem  csak  úgy  az  Isten  szabad  ege  alatt  állott.  (Különösen 
valami  hirtelen  nyári  zápor  esetén  igen  célirányos  kis  színház 
lehetett.) 

A harmincas  évek  vége  felé  erősen  megváltoztak  a viszonyok 
Szeged  színházi  életében.  Az  a rendszer,  amit  Láng  Adámék 
teremtettek,  megszűnt,  önálló  színészete,  saját  színtársulata  egy 
jóidéig  nem  is  volt  azután  Szegednek,  hanem  évről-évre  más 
és  más  társulat  játszott  a városi  színházteremben : így  1838-ban 
Farkas  József,  39-ben  Keszi  József,  Körösi  Ferenc  és  Pergő 
Celesztin  társigazgatók,  40-ben  pedig  Komlóssy  Ferenc  szín- 
társulata. 

E három  társulat  közül  a Komlóssyé  volt  a legnagyobb  s 
legjobb.  Működésével  nagyon  meg  is  volt  elégedve  a szegedi 
közönség,  de  a megelégedés  nem  lehetett  kölcsönös,  mert  a 
következő  évre  már  sehogysem  tudták  megnyerni  Komlóssyékat. 

Meglehetősen  gyenge  társulat  működött  azután  Szegeden; 
Kovácsié.  Ezt  (1843-ban)  a Bartók-Egry-féle  társaság  követte; 
1844 — 45-ben  az  erdélyi  daltársaság;  1846-ban  pedig  Gócs  Ede 
s még  ugyanazon  évben  a Kilényi-Veszter-féle  színtársulat  is  el- 
látogatott a tiszaparti  híres  városba.  (E  társulat  tagjai  között 
volt  ekkor  Déryné  is.) 

Latabár  Endre  nagy  társulata,  mely  nem  proporciós,  hanem 
„fix-fizetéses"  társulat  volt,  1848  őszén  jött  először  Szegedre  s 
tagjai  között  már  ekkor  feltűnt  a fiatal  Munkácsy  Flóra  (a 
későbbi  Felekiné).  1849-ben  Havi  Mihály  társulata  játszott  a 

várban,  ahol  huzamosabban  vendégszerepeit  ekkor  Szentpéteri 
Zsigmond  is. 

Mint  látnivaló,  sűrűn  megfordultak  ugyan  Szegeden  a jövő- 
menő  színtársulatok,  de  huzamosabb  időre  egyikük  sem  telepe- 
dett meg.  Szeged  színészetében  bizonyos  visszaesést  jelent  az  a 
körülmény,  hogy  egy  társulatot  sem  tudott  magához  ragasztani. 

A szabadságharc  lezajlása  után  még  keservesebb  lett  a hely- 
zet. A városházi  színházba  be  sem  eresztették  ekkor  a magyar 
színészeket.  Latabár  Endre  1850 — 51  telén  még  ott  játszott 
ugyan,  de  az  utána  jövő  Hetényi  már  a felsővárosi  kaszinó 
szűk  helyiségeibe  szorult. 

Bizony  szomorú  világ  volt  az!  A német  színészek  a város- 
házi színházban  játszottak,  a magyarok  még  kénytelenek  voltak 
— mint  1854-ben  szegény  Latabár  is  — télen  a felsővárosi 
kaszinóval,  nyáron  pedig  a pacsirta-kerti  színkörrel  beérni.  Nem 
is  csoda  hát,  hogy  a magyar  előadások  közönsége  egyre  keves- 
bedett.  (Csak  éppen  akkor  telt  meg  a nézőtér,  ha  valamelyik 
híresebb  pesti  színész  vendégszerepeit.) 

Ez  a színháztalan  állapot  bizony  egy  csöppet  sem  volt 
kedvező  a szegedi  magyar  színészetre.  Belátták  ezt  maguk  a 
szegediek  is,  csakhogy  az  idő  nem  volt  alkalmas  arra,  hogy 
színházat  építsenek.  Petrovics  István  törvényszéki  bíró  részvény- 
társasági  alapon  80.000  forint  tőkét  akart  ugyan  az  építendő 
színház  céljaira  összehozni,  de  bizony  ez  sehogysem  sikerült. 
Maradt  hát  minden  a régiben.  Pedig  félő  volt,  hogy  alkalmas 
színház  hiányában  a magyar  társulatok  hovatovább  kénytelenek 
lesznek  elkerülni  Szegedet. 

E szomorú  eshetőséget  aztán  úgy  hárították  el  a szegediek, 
hogy  a mai  Kelemen-utcában  egy  nagy  nyári  színkört  építettek 
fedetlen  nézőtérrel.  Telket  a nőegylet  adott  ehhez  a furcsa  szín- 
házhoz, melynek  nézőterét  csak  egy  magas  kerítés  zárta  körül. 
(Ez  a magas  kerítés  azonban  mégis  haladást  jelentett  a teljesen 
nyitott  pacsirta-kerti  színkörrel  szemben,  úgyszintén  a jóval 
terjedelmesebb  színpad  is.)^ 

Alighogy  elkészült  a színkör,  megérkezett  Szabó  József  és 


1 Ilyen  fedetlen  nézőtérű  színkör  több  is  volt  hajdan  az  országban,  így 
például  Marosvásárhelyt,  sőt  Nagyváradon  is. 

Havi  Mihály  társulata  és  Hegedűs  Lajosnak  „Bíbor  és  gyász" 
című  drámájával  1856  május  30.-án  meg  is  nyitották  a szükség- 
ből elővarázsolt  nyári  színházat.  Maga  Hegedűs  Lajos  és  Paulay 
Ede  játszotta  a két  vezetőszerepet.  (Rajtuk  kívül  Bercsényi  Béla, 
Boér,  Hervey  Ida  és  főképpen  Hegedűsné  Bodenburg  Lina 
voltak  jelesebb  tagjai  a társulatnak.) 

A Kelemen  utcai  nyáriszínház  csak  két  évig  maradt  eredeti 
formájában,  azután  bizonyos  átalakításokkal  téli  színházat  csinál- 
tak belőle.  (Favázas  téglafalakkal  vették  körül  és  betetejezték.) 

Szabó  József  60  tagú  társulata  játszott  először  — 1858 
telén  — az  átalakított  színházban.  (Benedek,  Berzsenyi,  Deésy, 
Filippovits,  Egri,  Foitényi,  Zöldy  Miklós,  Benedekné,  Filippovitsné, 
Komáromy  Alajos,  Némethy  Irma,  Tőkés  Emilia  és  Szőllőssy- 
nővérek  voltak  a társulat  jobb  erői. 

Szabó  József  nagyon  ügyes  színigazgató  volt,  de  Szegeden 
sehogysem  tudott  boldogulni.  Anyagi  helyzete  itt  egyre  rosszabb 
lett,  úgy  hogy  alig  bírta  fedezni  a napi  kiadásokat.  Hogy  a 
jövedelmet  fokozza,  kénytelen  volt  kötéltáncosokat  és  minden- 
féle más  komédiásokat  felléptetni.  A lapok  erősen  támadták  is 
ezért,  de  a tanács  mégis  500  forint  segélyben  részesítette  a rossz 
anyagi  viszonyok  közé  került  színigazgatót. 

Szabó  József  után  Molnár  György  vonult  be  újonnan  szer- 
vezett társulatával  egy  félesztendőre  a Kelemen-utcai  színházba. 
Molnárnak  e szép  és  minden  tekintetben  sikeres  szezonja  1860 
szeptember  7.-én  kezdődött  Katona  „Bánk-bán"-jának  előadá- 
sával és  1861  március  25.-én  fejeződött  be.  Molnár  különösen 
a történeti  drámákat  kultiválta  s e nemes  törekvését  a szegediek 
lelkes,  zsúfolt  házakkal  honorálták.  Föltétlenül  nagy  része  volt 
ebben  Molnár  Györgynek,  a jeles  színművésznek  és  kiváló 
rendezőnek  is,  de  a lelkesedést  elsősorban  mégis  az  úgynevezett 
„októberi  diploma"  idézte  elő,  mely  ősi  alkotmányunkat  részben 
visszaállította. 

Molnár  Györgyék  távozása  után  már  megcsappant  a szege- 
diek színházjáró  kedve:  Szigeti  Imre  társulatát  — 1862  tava- 
szán — alig-alig  pártfogolta  a publikum,  sőt  még  Szigeti 
József  vendégjátékára  is  csak  félig  telt  meg  a színház. 

Láng  Boldizsár  társulata  az  1863—64.  év  telén  nagyon 
gyenge  érdeklődés  mellett  játszott. 

A kővetkező  évben  Latabár  Endre  csak  egy  hónapig 
maradt  itt.  Ő sem  tudott  boldogulni. 

Már-már  kerülni  kezdték  Szegedet  a társulatok,  nem  akar- 
ván ott  kitenni  magukat  a biztos  bukásnak.  Ekkor  azonban 
összeállottak  a város  vezetőemberei  — mint  afféle  ideiglenes 
színházi  bizottság  — s magukra  nézve  kötelezővé  tették  a 
Szegedre  jövő  színtársulatok  pártfogását,  egyúttal  pedig  arra 
kérték  a hatóságot,  hogy  a színtársulatnak  pénzbeli  segítséget 
nyújtson. 

így  alakulván  a viszonyok,  bőven  akadt  pályázó  is,  s ezek 
közül  a színházat  az  1864 — 65-ikí  téli  évadra  Latabár  Endre 
kapta  meg.  (Már  ekkor  operette  kellett  a népnek,  különösen 
pedig  az  „Ördög  pilulái"  című  látványos  ostobaság;  a magasabb 
drámai  műfajokat  ellenben  csak  a bérlő  közönség  látogatta.) 

Kocsisovszky  Jusztin  két  éven  át  (1865 — 67)  volt  szegedi 
színigazgató.  Társulatának  később  állandó  vendégként  tágja  lett 
Molnár  György  is,  aki  egyúttal  a rendezést  is  magára  vállalta. 
Ennek  köszönhető,  hogy  egyszerre  nagyon  látogatottak  lettek  az 
előadások,  holott  azelőtt  éppenséggel  nem  voltak  Kocsisovszky- 
val  megelégedve. 

Egyébiránt  kisebb-nagyobb  időre  sűrűn  jöttek  ide  a társu- 
latok a nyári  időszakban  is.  így  1864-ben  Aradi  Gerő,  aki  az 
újonnan  épült  újszegedi  színkörben  játszott.  Follinusz  társulata 
egyszer  6 előadásra  jött,  Szathmáry  Károlyé  meg  18-ra.  Sőt 
még  a német  társulatok  is  gyakori  nyári  vendégek  valának  s 
operette-előadásaikkal  ugyancsak  felkeltették  a paprikás-város 
magyarjainak  az  érdeklődését!  (Szomorú  jelenség,  hogy  míg  a 
magyar  társulat  deficittel  küzködött  ebben  a nagy  magyar 
fészekben,  ugyanakkor  a német  színigazgató  teli  bugyellárissal 
ment  ki  belőle!) 

A következő  két  téli  időszak  (1868 — 70)  Aradi  Gerőé  volt 
s ez  a jeles  társulat  végre  meg  is  törte  aztán  a közönség  közö- 
nyét. (Bercsényi,  Gárdonyi  Antal,  Komáromy  Lajos,  Szép  János, 
Eöry  Gusztáv,  Halmi  Ferenc,  Szathmáry  Árpád,  Aradiné,  Gózon 
Ida,  Gyallay  Ida,  stb.  stb.  voltak  e társulat  jelesebbjei.) 

Aradi  utódjának : Mosonyi  Károlynak,  aki  három  évre 
kapta  meg  a színházat,  már  sokkal  könnyebb  volt  a helyzete. 

Mosonyi  1870-ben  igen  jó  társulattal  kezdte  meg  működé- 

sét.  (Császár  Miklós,  Csaby  Imre,  Csatár  Győző,  Eöry  Gusztáv, 
Érczy  Ferenc,  KŐmives  Imre,  Kápolnai  János,  Szeless  József, 
Solymossy  Elek,  Tóth  Antal,  Timár  János,  Bényeyné  Harmath 
Emma  és  Maár  Júlia  voltak  a jobb  erői.)  A ravasz  igazgató 
ugyan  évről-évre  olcsóbb  és  rosszabb  tagokat  szerződtetett  a 
régi  jók  helyére,  de  a közönség  színházjáró  kedve  mégsem 
csökkent. 

Hogy  azonban  a Mosonyi-féle  manipuláció  meg  ne  ismétlőd- 
hessék, a városi  hatóság  elhatározta,  hogy  ezentúl  maga  fogja 
kiválasztani  a jelentkező  társulatok  közül  a legalkalmasabbat. 
A városi  hatóság  e jogát  az  ekkor  alakult  „színügyi  váíaszt- 
mány'^-ra  ruházta.  Ugyanekkor  elhatározta  a város,  hogy  a 
szükséghez  képest  évente  500 — 1000  forint  szubvencióval  fogja 
segélyezni  a színházat. 

A színügyi  bizottság  Mosonyit  mellőzvén,  az  1873 — 74-ik 
téli  évadra  Sztupa  Andor  színtársulatának  adta  meg  a játszási 
engedélyt.  Sztupa  különösen  két  kiváló  énekesnőjével  — Nyilvay 
Irmával  és  Nikó  Linával  — keltett  nagy  tetszést.  De  Bállá  Béla, 
Balogh  Árpád,  Bersenyi  Károly,  Komáromy  Lajos,  Németh 
József,  Szathmáry  Árpád,  Szombathelyi  Béla,  Várady  Miklós, 
Hunyady  Margit,  Szombathelyiné,  Sztupáné,  stb.  stb.  a társu- 
latnak szintén  jó  erői  voltak. 

Sztupa  Andornak  különösen  az  első  két  esztendeje  volt 
sikeres,  a harmadik  évben  azonban  már  anyagi  bajokkal  küzdött. 

Utána  Aradi  Gerő  kapta  meg  a szegedi  színházat  (1876 — 79). 
Ennek  a három  esztendős  sikeres  korszaknak  azonban  egy  rette- 
netes katasztrófa  vetett  véget.  1879  március  12.-én  kitört  med- 
réből a Tisza  s az  árvíz  elöntötte  a Színházat  is. 

Ez  a rettenetes  árvíz  jóformán  az  egész  régi  Szegedet  le- 
söpörte a föld  színéről.  Szeged  népe  azonban  mégis  kiheverte 
a rettentő  csapást!  A romokon  egészen  új  város  keletkezett, 
szebb,  mint  a régi  volt ! Lassan-lassan  fényes  palotasor  emelke- 
dett a Tisza-partján,  köztük  a hatalmas  méretű  új  „városi  szín- 
ház" is . . . 

Az  új  színházat  1883-ban  nyitotta  meg  Nagy  Vince  társulata 
s az  új  színházban  új  életre  kelt  a szegedi  színészet. 

Nagy  Vince,  sajnos,  csak  két  évig  lehetett  szegedi  színigaz- 
gató. További  itt  való  működését  egy  borzalmas  szerencsétlenség 

gátolta  meg . . . Elődjét  a víz,  őt  pedig  a tűz  kergette  el  Sze- 
gedről ... 

Csodálatos  1 A régi  Kelemen-utcai  tűzfészekre  nem  vetett 
égő  csóvát  a tűz  ördöge,  de  annál  jobban  megmutatta  romboló 
hatalmát  az  új  színházon!  Leégett  itt  minden,  ami  csak  ég- 
hető volt. 

Az  újra  épült  szegedi  színházat  1885  október  elsején  nyitotta 
meg  Aradi  Gerő  színtársulata. 


ARAD. 


Aradon  az  első  magyar  nyelvű  színielőadás  1813-ban  volt. 
Sándorffy  József  nagyváradi  színészei  produkálták  ekkor  magu- 
kat a városban.  Úgy  ők,  valamint  később  (1815-ben)  Wándza 
Mihályék  a Milics-ház  termében  játszottak.  Itt  tartotta  előadásait 
1818-ban  a Kilény i- féle  színtársulat  is. 

A német  színészek  persze  már  jóval  azelőtt  fel-felkeresték 
Aradot ; sűrűbben,  mint  a magyarok.  Ok  is  a Miiics-házban 
játszottak  egészen  1820-ig. 

Az  első  valamirevaló  színházat  Hirschl  Jakab  izraelita  aradi 
polgár  kezdte  építeni  1816-ban  a saját  portáján.  A színház  (mely 
ma  is  megvan  a báró  Simonyi-utcában)  1820-ra  el  is  készült 
és  német  színészek  nyitották  meg  a „Hamupipőke"  című  énekes 
bohózattal.  De  még  a megnyitás  évében  (1820)  játszott  benne 
Küényi  Dávid  színtársulata  is,  melynek  tagjai  közül  különösen 
Déryné  aratott  nagy  sikereket. 

Kilényiék  sűrűn  megfordultak  a városban,  de  Komlóssy 
Ferenc  és  a kolozsvári  színészek  is  el-ellátogattak  ide,  persze 
mindig  csak  nyáron.  Arad  ekkor  még  a mi  számunkra  csak 
rövid  kis  nyári  állomás  volt,  a kövér  téli  időszakok  pedig  min- 
denkor a német  színészeknek  jutottak  benne.  E víszás  helyzet 
megfordítása  céljából  alakult  1837-ben  a „színészet!  bizottság". 
Az  aradi  tanács  rideg  magatartásán  azonban  megfeneklett  e 
bizottságnak  minden  törekvése.  A „Hirschl"-féle  magánszínházat 
ezentúl  is  minden  télen  a németeknek  engedték  át.  Tisztára  a 
véletlenen  múlt,  hogy  az  1838-ik  év  telén  Pergő  Celesztin  magyar 
színigazgató  társulata  játszott  benne.  Erre  az  esztendőre  ugyanis 
nem  jelentkezett  megfelelő  német  színigazgató  s így,  hogy  a 
spekulációra  épített  színház  ne  álljon  egész  télen  át  üresen, 
Hirschl  Jakab  úr  kénytelen  volt  ráfanyalodni  a magyar  színé- 
szetre. 

Ez  azonban  csak  afféle  pünkösdi  királyság  volt.  A követ- 
kező téli  időszakok  ismét  csak  a németeknek  jutottak.  Mikor 
aztán  a „szinészeti  bizottság"  látta,  hogy  ezt  a felfordult  hely- 
zetet sehogysem  tudja  visszafordítani,  arra  törekedett,  hogy 
legalább  a nyár  jusson  kizárólag  a magyar  színészeknek.  Ez 
minden  nagyobb  nehézség  nélkül  meg  is  történhetett.  1840-ben 
határozatba  ment,  hogy  a nyári  időben  német  színtársulatnak 
egyáltalán  nem  adható  játszási  engedély.  Ezt  a határozatot 
annál  könnyebben  meghozhatta  az  aradi  tanács,  mert  nagyon 
jól  tudta,  hogy  a színészetnél  télen  vagyon  az  aratás.  Miért  ne 
engedte  volna  tehát,  hogy  a német  kasza  után  elhullott  kalá- 
szokat kizárólag  a magyar  komédiások  szedjék  fel!?  Jöttek  is 
aztán  tarlózgatni  a magyar  színtársulatok.  Kilényi,  Csabay, 
Szerdahelyi  József,  Szabó  József  és  Havi  Mihály  társulata  keres- 
ték fel  nyaranta  leginkább  ezt  a marosmenti  várost,  ahol  — s ez 
igen  jellemző  Aradra  — Kilényinek  négy  oláhul  tudó  színésze 
oláh  nyelven  is  játszott  egyszer,  hogy  nagyobb  közönség  jöjjön 
az  előadásra. 

Hát  így  festett  valahogy  a régi  Arad.  Nem  volt  egészen 
idegen  nyelvű  város,  de  annyira  magyar  sem,  hogy  magyar 
társulat  huzamosabb  időt  tölthetett  volna  benne. 

Hanem  aztán  megváltoztak  a viszonyok.  Az  idők  folyamán 
(a  40-es  évek  csodás  felbuzdulásában)  magyarrá  vedlett  az  aradi 
tanács  és  más  szemmel  kezdte  nézni  a magyar  színészetet.  Arad 
városa  1847-ben  olyan  határozatot  hozott,  hogy  a téli  hónapok- 
ban ezentúl  csak  magyar  társulatnak  adható  játszási  engedély. 
Arról  is  gondoskodott  a város,  hogy  ez  a határozat  könnyű- 
szerrel végrehajtható  legyen,  amennyiben  Arad  vármegyével 
egyetemben  évi  600  forintért  egyszersmíndenkorra  kibérelte  a 
Hirschl-féle  színházat  s ingyen  bocsátotta  azt  a jelentkező  ma- 
gyar színtársulat  rendelkezésére. 

E határozattal  s e hazafias  cselekedettel  Arad  nagyot  nőtt 
a magyar  színészet  szemében. 

A két  törvényhatóság  által  bérelt  színházat  először  Gócs 
Ede  színigazgató  kapta  meg,  kit  már  előbbi  működése  révén 
megszerettek  az  aradiak.  Az  1847— 48-iki  téli  időszak  pedig 
Szőllősy  Szabó  Lajos  és  Végsey  Sándor  jól  szervezett  társulatáé  volt. 

Arad  téli  színészetének  ez  a magyarrá  való  átvedlése  nem 

ment  valami  símán.  Különösen  az  aradi  vár  katonai  parancs- 
noka berzenkedett  ellene  s nemtetszésének  olyaténképpen  adott 
kifejezést,  hogy  német  színtársulatot  játszatott  a várban.  Ezzel 
azonban  a város  törvényhatósági  jogát  sértette  meg.  Jankó vics 
Gábor  rendőrfőkapitány  nem  is  hagyta  annyiban  a dolgot  és  az 
ügyet  felvitte  egész  a Helytartótanácsig.  Az  egész  város  lázas 
türelmetlenséggel  várta  a döntést,  de  bizony  az  ügy  addig- 
addig  húzódott-halasztódott,  míg  végre  beledördültek  a 48"as 
idők  ágyúi ! 

A márciusi  napokban  Gócs  Ede  társulata  játszott  Aradon, 
ugyanazon  év  nyarán  pedig  Feleky  Miklós  társulata  látogatott 
el  a városba.  A szabadságharc  második  esztendejében  azonban 
az  aradi  színészet  is  ellanyhult,  de  annál  nagyobb  fellendülés 
kezdődött  a magyar  mozgalom  leverése  utáni 

Csodálatos : míg  másutt  mindenütt  meglehetősen  elnyomta 
a magyar  színészet  gyenge  fűhajtásait  az  abszolutizmus  erő- 
szakos hengere,  addig  itt  annál  szebben  díszlett  a vetés.  Arad 
színészetének  egyik  legszebb  kora  a szabadságharc  elnyomása 
után  kezdődött.  Ez  elsősorban  Csernovics  Péter  érdeme,  aki 
három  évre  kibérelte  a Hirschl-féle  színházat  és  abban  meg~ 
hívott  közönség  előtt  lelkesítő  darabokat  játszatott.  Egy  csomó 
ittrekedt,  vagy  idemenekült  honvéd-színészből  állott  a társulat, 
mely  itt  az  aradi  szent  bitófák  közvetlen  közelében  hirdette 
a feltámadást  1 . . . 

Ez  a hazafias  vállalkozás  sok  hatósági  zaklatásnak  volt  ugyan 
kitéve,  de  hiába,  a legkitűnőbb  zsandári-szimat  sem  tudott  föl- 
fedezni egyetlen  olyan  kifogást  sem,  melynek  alapján  a társu- 
latot feloszlathatták  volna. 

Filipovics  István  — maga  is  lelkes  honvédszínész  — volt 
a társulat  igazgatója.  Később  Szabó  József  vette  át  az  igazga- 
tást, aki  aztán  még  jobban  fellendítette  az  aradi  színészetei, 
melynek  ekkor  Csernovics  Péter  olyanféle  vezéralakja  volt,  mint 
annak  idején  Wesselényi  a kolozsvárinak. 

Az  aradi  színészek  nyaranta  kirándulásokat  tettek  ebben 
az  időben  Szegedre,  Szabadkára,  Bajára,  Pécsre ; sőt  Szabó 
József  1856-ban  Bécsbe  is  elvitte  őket,  ahol  magyar  történelmi 
drámákat,  főleg  pedig  népszínműveket  játszottak.  Erkölcsi  siker- 
nek szép  is  volt  ez,  de  bizony  az  anyagi  oldala  nem  volt 

szerencsés  a dologinak,  úgy  hogy  a jó  Szabó  József  megzavart 
anyagi  helyzete  miatt  egyidőre  kénytelen  volt  lemondani  az 
aradi  színigazgatásról. 

1859 — 60-ban  Budai  József  kapta  meg  az  aradi  színházat, 
de  a rákövetkező  évben  már  megint  itt  termett  egy  öt-tagú 
direkcióval  a derék  Szabó  József.  Igazgatótársai  pedig  Filipovics 
István,  Gyulay  Ferenc,  Szathmáry  Károly  és  Takács  Ádám  valá- 
nak.  1861  — 62-re  azonban  ez  a soktagú  igazgatóság  leolvadt 
s csak  Szabó  József  és  Filipovics  maradt  meg  közülük. 

A derék  társulatot  eleinte  lelkesen  pártolta  Arad  hazafias 
közönsége  (a  közhangulat  igen  lelkes  volt  ekkor  az  „októberi 
diplomata"  kibocsátása  miatt),  de  aztán  bizony  hamarosan 
lohadni  kezdett  a lelkesedés.  A történeti  dráma  s általában  a 
dráma  már  nem  elégítette  ki  az  aradiakat.  Opera  kellett  nekik. 
Opera  minden  áron.  S szinte  rákényszerítették  a derék  igaz- 
gatókat, hogy  amúgy  is  nagy  és  drága  társulatukat  megfelelő 
operai  személyzettel  egészítsék  ki.  (Fektér,  Tanner  és  Dalnoky 
Róza  stb.  stb.  ekkor  szerződtek  Aradra.) 

Voltak  is  azután  opera-előadások,  de  bizony  fel  is  billen- 
tették azok  a színház  anyagi  mérlegét.  Arad  városa  ugyan 
2000  frt  segélyt  szavazott  meg  ekkor,  de  ezt  a határozatot  a 
Helytartótanács  megsemmisítette.  A szegény  Szabóék  tehát, 
miután  ezt  az  Aradnak  túl  nagy  és  túl  drága  társulatot  a maguk 
erejéből  fenntartani  nem  bírták,  végre  is  kénytelenek  voltak 
lemondani  az  aradi  színház  igazgatásáról.  ‘ 

így  ért  véget  a majdnem  14  évig  tartó  Szabó-Filippovics- 
féle  szép  aradi  korszak.  (Opera  utáni  vágyakozásaikkal  maguk 
az  aradiak  szüntették  meg  azt.) 

Azután  meglehetősen  sűrűn  váltakoztak  Aradon  a külön- 
féle társulatok : 1863 — 64-ben  Latabár  Endre,  1864 — 65-ben 
Szilágyi  Béla,  1865 — 66-ban  pedig  Hubay  Gusztáv  társulata 
játszott  a színházban. 

Állandóan  megtelepedni  csak  Follimusz  János  tudott,  aki 
1866 — 73-ig  játszott  jól  szervezett  társulatával  Aradon.  Az  első 
évben  E.  Kovács  Gyula  volt  hősszerelmese  és  drámai  rendezője 
a társulatnak,  míg  az  operetteket  maga  Foilinusz  rendezte. 
Karnagy  Káldy  Gyula  volt.  Operákat,  drámákat,  operetteket 
egyaránt  jó  előadásban  játszott  a társulat,  melynek  a mondot- 

takon  kívül  Mándoky  Béla,  Boér  János,  Boérné,  Boér  Emma, 
Dalnoky  Béni,  Lukácsy  Sándor,  Németh  Irma,  Medgyaszay 
Ilka  és  Tóthfalusy  Gusztáv  voltak  a kiválóbb  erői. 

1868-ban  indult  meg  báró  Bánhidy  Béla  kezdeményezésére 
a színházépítési  mozgalom  s ennek  eredményeként  1874-ben 
készen  állott  az  aradi  „Városi  Színház",  melyet  1874  szeptem- 
ber 21.-én  nyitottak  meg  a Nemzeti  Színház  tagjai. 

Az  aradi  „Városi  Színház"  első  igazgatója  Aradi  Gerő  volt, 
de  a következő  évben  (1875 — 76)  Bogyó  Lajos  és  Mándoky 
Béla  társulata  játszott  már  benne.  Bogyóék  igen  jó  előadásokat 
tartottak,  de  anyagilag  sehogysem  sikerült  a vállalkozásuk. 
Abba  is  hagyták.  Utánuk  1876 — 77-ben  Sztupa  Andor  próbál- 
kozott, de  Bogyóék  sorsára  jutott  ő is. 

Ekkor  — 10  esztendei  kötelezettséggel  — egy  aradi  rész- 
vénytársaság : az  úgynevezett  „Színügyi  Gyámolító  Egylet" 

vállalta  magára  a színház  vezetését;  azonban  ez  a vállalalkozás 
sem  járt  valami  sok  szerencsével.  Tudja  Isten,  Arad  sehogy- 
sem tudott  boldogulni  a színházával!  Talán  az  volt  a baj,  hogy 
a közönség  olyan  nagy  igényeket  táplált  a színpaddal  szemben, 
hogy  azokat  a színház  anyagi  helyzetének  veszélyeztetése  nélkül 
ki  sem  lehetett  elégíteni.  A részvénytársaság  is  igen  nagy 
társulatot  szerződtetett  külön  opera-  és  drámaszemélyzettel. 
(Fektér  és  Mátray  B.  Béla  voltak  a művezetők.) 

Már  az  első  év  mérlege  sem  volt  valami  kedvező.  Később 
Institorisz  Kálmán  (a  volt  operaénekes)  állott  az  egylet  élére, 
de  az  időközben  eladósodott  egyletet  ő sem  tudta  kisegíteni  a 
tengernyi  bajból.  Végre  is  — két  évi  működés  után  — 1880 
virágvasárnapján  a Színügyi  Gyámolító  Egylet  kénytelen  volt 
visszalépni  az  igazgatástól. 

Ezután  Mosonyi  Károly  kapta  meg  3 évre  az  aradi  szín- 
házat. Az  új  igazgató  jó  társulattal  kezdette  meg  a működést 
(Hunyady  Margit,  Lánczy  Ilka,  Kükemezey  Vilma,  Szathmáry 
Árpád,  Mezey  Péter,  Bács  Károly,  Somogyi  Károly,  Kiss  Mihály 
voltak  jobb  erői),  de  — akárcsak  Szegeden  — a ravasz  Mosonyi 
később  itt  is  gyengébb  társulatot  hozott  össze,  úgy  hogy  a 
színháznál  egyre  zűllöttebbek  lettek  az  állapotok. 

A sok  bajt  a színházépület  leégése  tetőzte  be.  1883  február 
18.-án  történt  ez  a tűz  vészes  szerencsétlenség,  amely  színház- 

talanná  tette  Aradot;  de  csak  rövid  időre,  mert  a következő 
esztendőben  már  újjá  épült  a városi  színház.  (Az  építés  ideje 
alatt  Mosonyiék  a színkörben  játszottak.) 

Az  újra  felépített  aradi  színházat  1885  október  1.-én  nyitotta 
meg  Krecsányi  Ignác  színigazgató,  aki  jeles  társulatával  3 évig 
aratott  itt  szép  sikereket.  Utána  ismét  Mosonyi  Károly,  majd 
Aradi  Gerő  társulata  vonult  be  huzamosabb  időre  az  aradi 
színházba. 

Nagy  vonásokban  ez  volna  Arad  színészetének  története! 
A régi  Milics-házban  csak  megtűrt  vendég  volt  a magyar 
Thália  és  sokáig  nem  érezte  magát  otthon  a Hirschl  Jakab 
színházában  sem.  De  a főtéri  szinházpalota  már  egészen  neki 
épült  I . . . Ő lett  benne  a gazda ! . . , Idegen  nyelvű  színészek 
nem  is  háborgatják  többé  portáján! 


DEBRECZEN. 


Báró  Wesselényi  Miklósnak  1798  június  19.-én  kelt  lelkes 
hansfú  felhívására  a debreczeni  magistratus  egy  deszkaszínházat 
ácsoltatott  össze  a „Fejér  Ló**  udvarán.  Ez  a hirtelen  össze- 
tákolt deszkabódé  volt  az  első  debreczeni  „Játékszín**  s 1798 
augusztus  11.-én  ebben  kezdette  meg  előadásait  a kolozsvári 
„Játszó-Társaság**. 

Éppen  vásár  volt  ekkor  Debreczenben.  Nagy  közönsége 
volt  hát  az  első  debreczeni  szinielőadásnak.  Mert  ezek  a vásárok 
(vagy  mint  akkoriban  nevezték : „szabadságok “)  nagy  messze- 
ségekből vonzották  ide  az  embereket.  Óriási  sokadalmak  szín- 
helye volt  ilyen  alkalmakkor  a különben  is  népes  Debreczen. 
(Évente  négy  vásárja  volt  a civis-városnak  s egy-egy  vásár  2 — 3 
hétig  is  eltartott.)  A vásáros  idő  s a velejáró  nagy  idegenfor- 
galom mindig  zsúfolt  házat  hozott  a színháznak.  Világosan  ki- 
tetszik ez  abból  is,  hogy  míg  máskor  hetenkint  csak  négy  elő- 
adást tartottak  (hétfőn,  pénteken  szünet  volt),  vásár  idején 
mindennap  játszottak  a színházban.  Híres  vásárjai  révén  már  a 
régi  időben  is  fontos  színházi-állomás  volt  tehát  Debreczen, 
bármilyen  irombán  is  tákolták  össze  a színpadát! 

Wesselényi  jókor  felismerte  a .vásáros  Debreczen  jelentőségét 
s alkalmas  időben  évről-évre  elküldötte  ide  a fővédnöksége 
alatt  álló  színtársulatot.  Ilyenformán  Debreczen  egyik  legfonto- 
sabb nyári  állomása  lett  a kolozsvári  játszó- társaságnak. 

Ebből  a nyári-állomási  mivoltából  azonban  a gazdag  Deb- 
reczen hamarosan  kivetkőzött,  talán  anélkül,  hogy  nagyon 
akarta  volna.  Inkább  a véletlen  okozta,  hogy  nagyhirtelen  téli- 
állomás lett  belőle.  Mikor  ugyanis  1808  nyarán  a kolozsvári 
társulat  ismételten  ellátogatott  ide,  kénytelen  volt  télire  is 
Debreczenben  maradni,  mert  Kolozsvárt  nem  volt  hol  játszania. 
(A  Pataki-ház  gazdát  cserélt,  Rhédey  pedig  német  színészeknek 

adta  bérbe  a s2Ínháztermét.)  így  történt,  hogy  egyszerre  télt 
színészete  lett  Debreczennek.  Télen  azonban  nem  játszhattak  a 
„Fejér  Ló“  szellős  bódéjában,  beköltöztek  tehát  a „Szücs-szín" 
nagytermébe.  (A  „Szücs-szín  épülete,  melyben  egyébiránt  „ser- 
csapszék"  is  volt,  a mai  Kossuth-utca  elején  állott.) 

Itt  játszott  hát  a félig- meddig  debreczenivé  vedlett  kolozs- 
vári színtársulat,  melynek  tagjai  között  volt  Székely  József, 
Székelyné  Ungár  Anna,  Némethy  Sándor.  Direktornak  a pesti 
társulattól  Ernyi  Mihályt  rendelte  ide  Wesselényi.  Ide  szerződött 
továbbá  Kántor  és  Kántorné. 

Wesselényinek  1809-ben  bekövetkezett  halála  után  a deb- 
reczeni  tanács  vette  át  a színtársulat  igazgatását,  de  e nehéz 
terhet  hamarosan  átadta  az  önként  jelentkező  Gulácsy  Antal 
táblabírónak. 

Gulácsy  1811  január  1-től  három  esztendőre  vette  bérbe  a 
színházat  évi  300  rénes  forintok  ellenében.  Bizony  egy  kicsit 
drágára  szabta  a bérösszeget  az  élelmes  debreczeni  tanácsi 
Hiszen  Wesselényi  csak  100  r.  forintot  fizetett  évente  a szín- 
házért s a Gulácsyt  követő  Sándorffy  is  csak  annyit. 

(Gulácsy  idejében  Éder  György,  Sáska  János,  Kántor  Ger- 
zson,  Kántorné,  Balogh  István,  Horváth,  Simonffy,  Udvarhelyi 
Miklós,  Németiné  és  Juhász  Julianna  voltak  a színtársulat  jele- 
sebb tagjai.) 

Télen  a „Szűcs-színben**,  nyáron  pedig  a „Fejér  Ló"  szín- 
körében játszott  a társulat,  de  az  1811.  év  tavaszán  a nagy 
tűzvész  alkalmával  porig  égett  a nyári  színháznak  használt  fa- 
bódé. (Szerencsére  nem  volt  benne  semmi  értékesebb  színházi 
felszerelés.) 

1814  február  1.-én  Sándorffy  József  nagyváradi  orvos  vette 
bérbe  a debreceni  játékszínt  tíz  esztendőre.  Sándorffy  színtár- 
sulata azonban  nemcsak  Debreczenben  játszott,  hanem  Nagy- 
váradon is.  (E  két  város  színházi  szövetsége  elsőízben  ekkor 
vette  kezdetét.) 

(A  Sándorffy-féle  főigazgatás  idejében  Wándza  Mihály,. 
Éder  György,  Sáska,  Udvarhelyi,  Ujfalusi,  Feketéné,  Balogh 
István,  Kántor,  Kántorné,  Megyeri  stb.  voltak  jelesebb  erői  a 
debreczeni-nagyváradi  társulatnak.) 

A színészet  ügye  Sándorffy  vezetése  alatt  nagyon  szépen 


fejlődhetett  volna,  de  bizony  a két  szövetségfes  város  hatósága 
nem  igen  mozdította  elő  a főigazgató  nemes  törekvéseit. 
Váradon  1817-ben  azzal  nehezítették  meg  a magyar  színjátszók 
helyzetét,  hogy  az  ő működésük  ideje  alatt  német  színészeknek 
is  adtak  játszási  engedélyt ; Debreczenben  pedig,  mint  ahogy 
Sándorffy  panaszolja,  az  1819,-iki  Lőrinc-napi  vásárkor  holmi 
„kötélén  járó  és  magokat  lovon  produkáló"  társaság  kapott 
hatósági  engedélyt  a magyar  színtársulatnak  nem  csekély 
kárára. 

Szegény  Sándorffy  kerülte  is  aztán  Debreczent  s ha  csak 
lehetett,  Váradot  is.  Társulatát  inkább  Szegeden,  Aradon  ját- 
szatta! A jó  debreczeni  magistratus  pedig  az  1823-ik  esztendő- 
ben német  színészeket  eresztett  be  a városba,  akik  azonban  a 
kellő  pártolás  híján  mindössze  23  előadást  tarthattak. 

Rá  egy  évié  meghalt  Sándorffy  József.  Hagyatéka  csőd  alá 
került,  társulata  meg  háromfelé  oszlott.  Hanem  ezzel  a debre- 
czeni állandó  színészet  is  véget  ért.  Ettől  az  időtől  kezdve  jó- 
formán minden  esztendőben  más  társulat  jött  Debreczenbe,  így : 
1824-ben  Láng  Ádám,  1825-ben  Megyeri  Károly,  1826-ban 
pedig  Éder  György  társulata.  (A  játszó  személyek  közül  Kőszegi, 
Bállá,  'Láng,  Demjén  és  Néb  Mária  voltak  az  érdemesebbek.) 

A Debreczent  járó  ekkori  színtársulatok  között  a híres 
„kassai  dal-  és  színjátszó-társaság"  volt  a legnagyobb  jelentő- 
ségű. Több  ízben  jöttek  ide  a kassaiak,  de  mindig  csak  rövi- 
debb  időre,  még  pedig  a nyári,  vagy  kora  őszi  hónapokban. 
(A  kassai  társulat  1829-ben  és  30-ban  is  felkereste  Debreczent.) 

Ekkor  még  mindig  a ,Szücs-színben"  játszottak  a színészek, 
de  a város  nagyon  megelégelte  már  e régi  rozoga  helyiségnek 
a hiába  való  javítgatását  és  elhatározta,  hogy  kiköltözteti  belőle 
a theátrumot.  Uj  színház  építésére  azonban  egyelőre  nem  gon- 
dolt még  a tanács,  hanem  Nánássy  Gábor  városi  tanácsos 
uramnak  a „Harmincad-köz"-ben  álló  magtár ját  alakíttatta  át 
színházzá ! A színművészet  múzsája  nem  nagyon  örülhetett 
ugyan  ennek  az  „új"  színháznak,  hanem  az  bizonyos,  hogy  a 
réginél  valamivel  mégis  csak  jobb  volt. 

A „Nánássy-színház"-ban  1835  augusztus  1.-én  volt  az 
első  előadás.  Eder  György,  Csabai  Pál,  Fáncsy  Lajos,  László 
József  és  Szákfy  József  igazgatók  vezérlete  mellett  Erdély  iné 

Sáska  Bíri,  Parázsóné,  Udvarhelyiné,  Baranyi  és  Celesztin  ját- 
szottak benne  legelőször.  Ennél  a társulatnál  kóstolt  bele  a 
keserű  színészkenyérbe  Arany  János  is,  de  az  ő vándorszínészi 
útja  csak  Máramarosszigetig  vezetett.  Ott  aztán  végleg  hátat 
fordítottt  az  álarcos  Múzsának. 

Az  1837-től  40-ig  terjedő  években  Ujfalussy  Sándor  és 
Éder  György  társulata  kereste  fel  Debreczent,  1844 — 45-ben 
pedig  Komáromy  Sámuel,  Kön3^es  Lajos,  Váradi  Pál  és  Fejér 
Károly  társigazgatók  társulata  játszott  a Nánássy-féle  színház- 
ban. Közbe-közbe  persze  más  társulatok  is  jöttek,  így  például 
a Komlóssy  Ferencé,  melynek  tagjai  között  volt  ekkor  Petőfi 
Sándor  is  . . . Az  ő nagy  leikének  azonban  hamarosan  szűk  lett 
a színpad  világa  és  kikívánkozott  belőle,  hogy  más  irányban 
törjön  diadalmas  utat  magának. 

Az  1846  és  47-ik  években  Feleky  Miklós  társulata  került 
aztán  Debreczenbe.  Tagjai  között  volt  ekkor  Prielle  Kornélia  is. 

Azután  jöttek  a mozgalmas  48-as  idők  I Debreczenben  Abday 
Sándor  játszott,  amikor  játszhatott,  mert  bizony  a háborús 
idők  sokszor  megakadályozták  benne.  A szabadságharc  után 
pedig  Csabay  Pál  (1852-ben),  Láng  Bódi  (1853 — 56-ig),  azután 
ismét  Csabay  Pál  (1857),  majd  Latabár  Endre  társulata  műkö- 
dött huzamosabb  ideig  a Nánássy-féle  színházban. 

De  ekkor  már  ennek  a magtárból  alakított  színháznak  erő- 
sen meg  voltak  számlálva  a napjai.  Debreczen  városa  1861-ben 
150.000  frt-ot  szavazott  meg  a városhoz  méltó  színház  felépí- 
tésére. Nem  is  játszottak  aztán  többet  a Nánássy-színházban. 
Reszler  István  színigazgató  1861-ben  egy  ideiglenes  színházat 
építtetett  a Péterfia-utcában  és  azt  használták  az  új  városi 
színház  megnyitásáig. 

Az  új  színházat  1865  október  7.-én  nyitották  meg  Katona 
József  „Bánk  bán"-jával.  A címszerepet  Molnár  György,  a tár- 
sulat művezetője,  Gertrudisz  királynét  pedig  — mint  vendég  — 
Jókainé  Laborfalvi  Róza  játszotta  s ő szavalta  el  Jókai  Mór 
alkalmi  prológusát  is. 

A hatalmas  méretű  városi  színházat  három  esztendőre 
Reszler  István  színigazgató  kapta  meg,  akinek  a tanács  évente 
60  öl  tűzifát  és  ingyen  színlapnyomást  biztosított,  a szerződés 
második  és  harmadik  évére  pedig  havi  150  frt  városi  szubven- 

ciót  helyezett  kilátásba.  Reszler  István  azonban  már  az  első 
esztendőben  teljesen  csődbe  jutott  és  kénytelen  volt  lemondani 
szerződésileg  vállalt  kötelezettségéről. 

Ekkor  1866  július  1.-én,  tíz  esztendőre  a „Színűgyi-Egylet" 
vette  át  a színházat,  mégpedig  egyenesen  azzal  az  önzetlen 
szándékkal,  hogy  az  esetleges  hasznot  a színház  céljaira  fogja 
fordítani.  Még  a várostól  felajánlott  pénzbeli  szubvenciót  (évi 
1200  frt)  sem  fogadta  el  az  Egylet,  hanem  14.000  frt  kölcsönt 
kért  helyette  díszletek  és  ruhák  beszerzésére  olyanformán,  hogy 
ezt  az  összeget  tíz  év  alatt  fogja  visszafizetni  a városnak. 
E pénzügyi  művelet  lebonyolítása  után  a „Színűgyi  Egylet “ állt 
a színház  élére  és  kezdetét  vette  a debreczeni  színészet  legszebb 
kora:  az  úgynevezett  intendantura. 

Debreczennek  ebben  az  időben  teljesen  önálló  színészete 
lett,  elannyira,  hogy  1866-ban  még  nyugdíjintézet  is  alakult  a 
színház  kebelében.  (A  debreczeni  színház  nyugdíjintézete  e szép 
korszaknak  egy-egy  veterán  színészét  még  ma  is  nyugdíjban 
részesíti.)^ 

A színháznak  1866-ban  Kiss  Sándor  lett  az  intendánsa, 
művezető-igazgatója  pedig  Szabó  József,  aki  már  Aradon  is 
jeles  színházembernek  bizonyult.  De  maga  a színtársulat  is 
kiváló  volt  s a vidék  legjobb  erőit  foglalta  magába.  Itt  volt: 
Blaha  Lujza,  Krecsányi  Sarolta,  Tannerné,  Mándokyné,  Rónainé 
Prielle  Emilia,  Újházi  Ede,  Bercsényi  Béla,  Vizváry  Gyula,  Rónai 
Gyula  (egyik  jeles  Shakespeare-színészünk),  Odry  Lehel,  Vidor 
Pál,  Komáromy  Lajos,  Mándoky  Béla,  Foltényi  Vilmos,  Zöldy 
Miklós,  Együd  István,  Horváth  Vincze  stb.  stb.  (E  kiváló  tár- 
sulat legnagyobb  részét  azonban  a főváros  hamarosan  elhódí- 
totta Debreczentől.) 

Az  intendatura  idején  Debreczen  ismét  Nagyváraddal  lépett 
szoros  színi-szövetségre.  Télen  Debreczenben,  nyáron  pedig 
Nagyváradon  játszott  a színtársulat. 

Kár,  hogy  a tíz  év  leteltével  a „Színügyi-Egylet"  a színház 
vezetésétől  visszalépett  s ezzel  véget  ért  a debreczeni  színészet 
legszebb  korszaka. 

Azután  újra  a magánvállalkozási  rendszer  vette  kezdetét. 


^ Időközben  elhaltak. 

1875— 78-ig  Temesváry  Lajos,  1879— 81-ig  Mándoky  Béla^ 
1881-től  Krecsányi  Ignác,  majd  Aradi  Gerő,  Nagy  Vince  lett  a 
debreczeni  színház  bérlő-igazgatója.  Azután  egy  ötös  konzorcium 
következett,  melynek  Mándoky,  Valentin,  Rónaszéky,  Molnár 
László  és  Halmay  Imre  voltak  a vezéralakjai.  Később  Valentin, 
majd  Valentin  és  Gyöngyi  Izsó,  azután  Leszkay  András,  Tiszajr 
Dezső  és  Komjáthy  János  társulatai  játszottak  a debreczeni 
színházban. 

Komjáthy  János  igazgatása  alatt  1898  november  27.-én 
ünnepelték  meg  a debreczeni  színészet  száz  éves  jubileumát. 
Prielle  Kornélia,  Mándoky  Béláné,  Újházi  Ede,  E.  Kovács  Gyula, 
Foitényi  Vilmos,  Mándoky  Béla  és  Zilahy  Gyula  mint  vendégek 
vettek  részt  az  ünnepi  díszelőadásban. 

:|t  * * 

Debreczen  nagyon  büszke  a színházára,  különösen  azért, 
mert  csupa  debreczeni  pénzből  van  felépítve.  Mikor  a színház 
építését  elhatározták  — az  egyszeri  anekdota  szerint  — , a köz- 
gyűlésen fellállott  egy  civis  és  azt  kérdezte,  hogy  miért  is  épít 
hát  Debreczen  városa  színházat.  Egy  másik  civis  válaszképpen 
ezt  mondotta  erre : 

— Azér’,  mer’  van  mibüli 

Ebben  a gőgös  nyugalommal  odavetett  pár  szóban  benne 
van  a vastagnyakú  Debreczen  büszke  önérzete  l 


NAGYVÁRAD. 

A kezdeményezés  itt  is  Wesselényié,  aki  színtársulatának 
nyári  állomásai  közé  Váradot  is  korán  besorozta.  (Ugyanabban 
az  évben,  mint  Debreczent.) 

A kolozsvári  aktorok  első  debreczeni  útjukból  jövet,  1798 
augusztus  26.-án  játszottak  itt  először,  a „Fekete  sas"  nagy- 
termében. Ez  volt  Váradon  az  első  magyar  színházi  előadás. 

Wesselényinek  debreczeni  és  nagyváradi  sikerei  újra  a szín 
pádhoz  vonták  Kelemen  Lászlót,  aki  társulatot  szervezve  ezút- 
sal  Nagyváradon  próbált  szerencsét.  Kelemen  az  1799-ik  esztendő 
telén  játszott  társulatával  Váradon.  Innen  azután  a tavasz  be- 
álltával Szegedre  ment,  de  még  abban  az  évben  teljesen  bele- 
bukott lelkes  vállalatába.  Kelemen  László  társulata  tehát  nem 
jöhetett  többé  Nagyváradra.  Ám  annál  inkább  jöttek  a kolozs- 
váriak. 

Wesselényi  halála  után  Sándorffy  József  orvos  és  tábla- 
bíró igyekezett  a váradi  színészetet  önállósítani,  de  — tudja 
Isten  — nem  sok  eredménnyel.  Pedig  Nagyváradon  már  1807- 
ben  megvolt  a törekvés  arra,  hogy  a városban  színház  építtes- 
ték.  Valamelyes  tőke  is  összegyűlt  e célra,  de  az  idők  folya- 
mán úgy  ez,  valamint  az  1857-iki  és  az  1870- iki  gyűjtés  ered- 
ménye is  elkallódott,  vagy  más  célokra  használódott  fel.  Mintha 
csak  végzete  lett  volna  Váradnak,  hogy  ne  legyen  téli  színháza, 
hanem  nyári  állomás  maradjon.  Az  is  maradt  a legújabb  időkig. 
Különösen  Kolozsvár,  Debreczen,  Arad,  Szeged  küldözgette  ide 
nyaranta  a maga  társulatát.  E négy  nagy  város  majdnem  kör- 
alakban veszi  körül  Váradot,  legcélszerűbb  volt  tehát  e négy 
város  valamelyikével  társulnia.  Társult  is,  hol  ezzel,  hol  azzal. 

A magyar  vidéki  színészet  szempontjából  üdvös  volt  ez  az 
alakulat.  Szükség  volt  egy  olyan  nagy  nyári  állomásra,  mint 

Várad.  Hiszen  Kolozsvár  sem  bírta  volna  egész  évben  eltartani 
a maga  társulatát,  Arad  még  kevésbé,  de  különösen  a két 
alföldi  mezőgazdasági  jellegű  gócpont  — Debreczen  és  Szeged  — 
szempontjából  volt  égetően  fontos  a nyári  szezon  kérdése.  Az 
Alföld  nem  igen  hódolhat  nyáron  a színház  múzsájának.  Nem 
ér  rá.  Mezeimunkával  van  elfoglalva  ilyenkor  még  az  iparos- 
osztály túlnyomó  része  is.  Az  úri  népet  pedig  a por,  meg  a 
meleg  kergeti  el  az  alföldi  városokból. 

Váradot  a közeli  hegyeivel,  fürdőivel  kitűnő  nyári  színház- 
városnak teremtette  az  Isten,  s ha  sokáig  nem  is  volt  önálló 
színészete,  azért  mégis  nagy  szerepe  volt  a magyar  színészet 
fejlesztésében  már  csak  azzal  is,  hogy  minden  tekintetben  első- 
rendű nyári  szezont  biztosított  egy-egy  nagy  társulatnak.  Nyári 
állomási  mivoltában  — mondhatni  — hasznosabb  volt  Várad, 
mintha  önálló  színházváros  lett  volna. 

Az  elmúlt  időkben  ez  volt  Nagyvárad  színházi  életének  a 
jelentősége. 

A szabadságharc  előtti  korban  Kilényi,  Komlóssy,  Körösi 
Sándor,  Szerdahelyi  József,  végül  pedig  Havi  Mihály  és  Szabó 
József  társulatai  keresték  fel  sűrűbben  Váradot. 

A szabadságharc  után  különösen  Havi  és  Szabó,  majd 
Molnár  György  és  Hetényi  József  társigazgatók  működtek  sike- 
resen Nagyváradon.  Molnár  Györgyék  építették  a nyári  szín- 
kört is  (1857-ben),  melynek  nézőtere  eleinte  fedetlen  volt  s 
csak  későbben  került  tető  alá.  Molnár  György  után  Szabó  és 
Philippovits  jött  Aradról,  később  pedig  Follinusz  János  társu- 
lata játszott  nyaranta  a váradi  színkörben. 

Nevezetes  időszak  volt  az  a tíz  esztendő,  amikor  Nagy- 
várad Debreczennel  volt  állandó  színházi  szövetségben.  A dcbre- 
czení  intendatura  korszaka  volt  ez  (1865 — 75-ig),  amikor  minden 
nyáron  a híres  debreczeni  társulat  játszott  Váradon. 

A debreczeni  intendatura  megszűnése  után  1877  nyarán  a 
kolozsváriak  jöttek  át ; 1878 — 80-ig  azonban  Mándoky  Béla 
konzorciumi  igazgató  vezérlete  alatt  ismét  a debreczenieké  volt 
Várad.  Azután  pedig  Mosonyi  Károly  kapta  meg  a színkört 
3 esztendőre  (1880— 83-ig). 

Nagy  Vince  szegedi  színigazgató  egymásután  két  nyáron 
működött  társulatával  a városban  (1884 — 85).  (Az  első  időszak 

eléggé  kedvező  volt,  de  bizony  a másodikban  már  nagyon 
megbomlott  az  igazgató  pénzügyi  helyzete,  úgy  hogy  egy  öt- 
tagú bizottságra  kellett  bízni  az  igazgatást.  E bizottság  tagja 
voltak  : Somló  Sándor,  Bokody  Antal,  Egry  Kálmán,  Kiss  Ferkó 
és  Valentin  Lajos.) 

1886 — 87-ben  Krecsányi  Ignácé  volt  a nyári  szezon,  azután 
pedig  3 éven  keresztül  a kolozsvári  Nemzeti  Színházé,  melynek 
ekkor  Bölönyi  József  volt  az  intendánsa. 

A következő  évtizedben  (1890-től  1900-ig)  hol  az  aradi, 
hol  meg  a kolozsvári  színtársulat  működött  a nagyváradi  nyári 
színkörben. 

Az  1900-ik  esztendőben  nem  volt  színtársulat  Váradon. 
Ekkor  már  épült  az  új  téli  színház . . . Várad  mint  nyári  állomás 
megszűnt.  De  ebben  az  időben  nagyot  fejlődtek  a színházi 
viszonyok  ama  négy  városban  is,  ahonnan  eddig  Nagyváradra 
küldözgették  nyaranta  a társulatokat.  Kolozsvár  teljesen  önálló 
színházváros  lett ; Arad,  Szeged  és  Debreczen  pedig  8 — 10 
hónapos  téli  színház  várossá  nőtték  ki  magukat,  s mikorra  Várad 
elveszett  a számukra,  fejlődött  helyette  több  megfelelő  nyári 
állomás.  Várad  egész  nyugodtan  építhette  hát  a maga  téli 
színházát. 

Az  új  színház,  melyet  a város  nagy  fiáról  „Szigligeti-Szín- 
ház“-nak  neveztek  el,  1900  okt.  15.-én  nyílt  meg.  Az  első  szót 
Paulayné  Adorján  Berta,  a Nemzeti  Színház  művésznője,  mon- 
dotta el  benne.^ 


^ Legújabban  Debreczen  Csokonaí-ról,  Kecskemét  pedig  Katona  Józsefrőí 
nevezte  el  színházát . . . Csokonai-színház  I Katona-színház  ! Mennyivel  szebben 
és  önérzetesebben  hangzik  ez,  mint  némely  városnak  az  az  érthetetlen  törek- 
vése, hogy  erővel  „Nemzeti  Színház“-nak  nevezgeti  a maga  színházát.  Nem- 
zeti Színház  csak  kettő  van : a Nemzeti  Színház,  és”a  kolozsvári  Orsz.  Nem- 
zeti Színház. 


KASSA. 


Ides’tova  száz  esztendeje  lesz,  hogy  Kassa  régi  színházá- 
ban először  hangzott  el  a magyar  szó.^ 

Száz  esztendő ! . . . Régi  házakra,  behorpadt  sírokra,  vagy 
valami  régi-régi  porlepte  vastag  könyvre  gondol  az  ember,  ha 
ezt  a hosszú  időszakot  meg  akarja  érzékíteni.  Mert  hát  — hiába  — 
úgy  vagyunk  már  alkotva,  hogy  mindig  igyekszünk  láthatóvá 
tenni  a láthatatlant . . . Hogy  mosolyoghatnak  rajtunk  a szellemi 
világban  I . . . Ott  bizony  máskép  látják  a dolgokat.  Ott  olybá 
tűnik  fel,  mintha  csak  most  érkeztek  volna  Kassára  egynéhány 
szekérrel  Déryné  ifiasszonyomék  Murányi  Zsigmond  és  Benke 
József  játékszíni  igazgatók  vezetése  mellett . . . 

Kassának  ekkor  már  volt  színháza  és,  még  pedig  1789  óta, 
de  bizony  német  színház  volt  az;  magyarul  csak  1816  május 
15.-én  játszottak  benne  először,  akkor  is  csak  két  hétig.  Ám  ez 
a két  hét  éppen  elég  volt  arra,  hogy  a magyar  játékszínt  igen- 
igen megkedveljék  Kassa  városában. 

A következő  évben  (1817)  már  hosszabb  időt  töltöttek  itt 
a magyar  színjátszók,  még  pedig  a közönségnek  igen  élénk 
és  lelkes  pártfogása  mellett.  Elannyira,  hogy  a magyar  Thália 
iassan-lassan  innen  is  kezdte  kiszorítani  a németeket.  Az  1818-ik 
esztendőben  már  egész  télen  át  (1818  nov.  1919  husvétig) 
magyarul  játszottak  a kassai  színházban. 

Ez  az  évről-évre  hosszabbodó  három  magyar  játékszíni 
időszak  világosan  mutat] ap  hogy  milyen  derék  munkát  végzett 
itt  az  úttörő  színészcsapat : a Pestről  elkerült  miskolczi  társaság. 
(Mert  az  első  három  kassai  kirándulás  az  ő nevükhöz  fűződik. 
E társaságnak  Déryné,  Murányiné,  Lángné,  Sáska  Biri,  Csagányi 


^ Azóta  (1916  május  15.-én)  meg  is  ünnepelték  már  ezt  a nevezetes 
évfordulót. 

Sarolta,  Balog  István,  Murányi,  Benke,  Nagy  János  és  Vásár- 
helyi Jancsó  Károly  voltak  a jelesebbjei.) 

Három  évig  nem  volt  ezután  magyar  játék  Kassán,  de 
1823*ban  és  24-ben  (a  nyári  időszakban)  már  ismét  jött  egy 
magyar  játszótársaság,  még  pedig  az  Eder  Györgyé. 

E kisebb-nagyobb  kirándulások  után  jöttek  végre  (1823-ban) 
a Kolozsvárról  országos  körútra  indult  színjátékszók,  akik  aztán 
Berzeviczy  Vince  intendáns  vezetésével  Kassa  színészetének 
legszebb  korszakát  teremtették  meg.  (E  korszaknak  nagy  jelentő- 
ségét már  méltattam  a maga  helyén.) 

Kassa  városa  és  Abauj-Torna  vármegye  magyar  lélekkel 
buzgólkodtak  azon,  hogy  a magyar  színészetet  felvirágoztassák. 
E nemes  törekvéseknek  meg  is  lett  a kívánt  eredménye,  elany- 
nyira,  hogy  ebben  az  időben  Kassa  volt  központja  az  orszá- 
gos magyar  színészetnek.  A kassai  korszak  nagy  hatással  volt 
a főváros  magyar  színészetére  is,  hiszen  — mint  tudjuk  — a 
kassai  társaságból  vált  ki  az  a csoport,  mely  (1833-ban)  a budai 
várszínház  színpadán  kezdte  meg  a maga  nagyjelentőségű 
működését,  s ebből  rekrutálódott  aztán  a Nemzeti  Színház  első 
személyzete  is.  Azt  a híres  művészgárdát,  mely  állandó  hajlékot 
nyert  a „Pesti  Magyar  Színházban,"  Kassa  nevelte  fel  számunkra. 
A régi  kassai  színészetnek  éppen  olyan  irányító  vezérszerepe 
volt  tehát  az  országos  színészet  fejlesztésében,  mint  akár 
Kolozsvárnak. 

Mikor  a maga  híres  társulatát  Kassa  Pestnek  adta,  ő maga 
új  társulatról  volt  kénytelen  gondoskodni  s 1834-ben  évi  1000 
forint  szubvenció  mellett  Komlóssy  Ferenc  társulatának  adott 
működési  engedélyt  a városban. 

Azután  már  hanyatlásnak  indult  a kassai  magyar  színészet. 
Országos  jelentőségéből  egyre  inkább  sűlyedt  a helyiérdekűség 
felé.  Sőt  1840-től  egész  1861-ig  ismét  a német  színészet  vette 
át  egyedüli  uralmát  a régi  kuruc-városban.  Magyar  színtársulat 
csak  úgy  elvétve  tévedt  aztán  ide.  Hja,  hiába,  elheryad  a palánta 
ha  nem  hozzá  értő  kéz  ápolja.  Elhalt  Berzeviczy  s elsatnyult  a 
kassai  ültetvényes  kert  is . . . Nemsokára  azután  jött  a szabad- 
ságharc, az  elnyomatás ...  és  teljesen  elnémult  a kassai  magyar 
színészet. 

Végre  a „kis  alkotmány"  esztendejében  megtört  a hosszú. 

fájdalmas  csend.  A kassai  színpadon  1861-ben  Latabár  Endre^ 
társulata  szólalt  meg  s ezzel  ismét  megnyílt  a magyar  előadások 
sorozata. 

Latabár  Endre  ekkor  1500  frt  évi  városi  szubvenció  mellett 
három  esztendeig  bírta  a kassai  színházat.  Utána  (1863 — 68-ig)^ 
Szabó  József,  majd  (1865 — 73-ig)  ismét  Latabár  Endre  követ- 
kezett. Ez  a két  jeles  színigazgató  igen  eredményesen  buzgól- 
kodott  a kassai  magyar  színészet  fellendítésén.  Különösen  a 
huzamosabb  ideig  itt  működő  Latabárnak  voltak  e téren  nagy 
sikerei. 

Latabár  kiváló  társulattal  működött  Kassán.  A legjelesebb 
művészi  erők  voltak  ekkor  nála.  (Bokor  József  Bokorné  Körösy 
Ágnes,  Beödy  Gábor  (rendező),  Beödyné  Dóry  Amália,  Bállá 
Bélüt  Csabainé  Szakáll  Klára,  Horváth  Vince,  Horváth  Vincéné, 
Halmi  Ferenc,  Kovács  Elemér,  Kormos  Katalin,  Latabár  Endre,. 
Latabár  Dezső  és  Kálmán,  Laczkó  (karmester),  Marosfi  Bányai 
Sándor,  Mindszenthy  Kornélia  (énekesnő),  Mikey  Lajos,  Virág- 
háti Lajos,  Tóth  Antal,  Nyilvay  Irma,  (énekesnő)  stb.  stb.) 

Latabár  Endrének  10  évig  tartó  sikeres  működése  után 
meglehetősen  sűrűn  váltakoztak  Kassán  a színtársulatok;  így 
1875— 85-ig  Tömösváry  Lajos,  1875 — 79-ig  Lászy  Vilmos,  1878- 
ban  Gerőfi  Andor,  1879 — 81-ig  Krecsányi  Ignác,  1882-ben  ismét 
Gerőfi  majd  Jakabb  Lajos,  Tiszay  Dezső  színtársulata  játszott 
a kassai  színházban. 

Kassa  ódon  színházát  1894-ben  a belügyminiszter  rendele- 
tére bezárták,  majd  lerombolták  s ugyanazon  a helyen  kezdetét 
vette  az  új  színházépítése.  Míg  az  új  hajlék  készült,  a színészek 
(Rakodczay  Pál  társulatának  tagjai)  a Schalkház-fogadó  nagy- 
termében játszottak. 

Az  új  kassai  színházat  az  1899-ik  esztendőben  nyitotta  meg 
Szendrei  Mihály  színtársulata.  A színház  avatáson  ünneplő 
közönséggel  telt  meg  a nézőtér ; de  látatlanúl  ott  lebegtek  a 
régi  idők  szellemei  is ; Déryné  ifjasszony,  a komor  Kántorné,  a 
méltóságos  Szentpétery,  a vidám  Megyeri,  s a híres  „kassai 
dal-  és  játszótársaság**  tagjai  mind  ott  ültek  ezen  az  ünnepi 
estén  az  új  kassai  színházban . . . 


TEMESVÁR. 


A hajdani  „szerb-városháza"  egyik  nagytermét  1776-ban 
színpaddal  szerelték  fel.  Ez  volt  Temesvár  legrégibb  játék-színe. 
Természetesen  német  színészek  játszottak  benne,  akik  ebben  az 
időben  már  sűrűn  jártak  ide.  Ez  a játék-szín  azonban  hamarosan 
szűknek  bizonyult  úgy,  hogy  1794-ben  a „szerb-városháza"  egész 
épületét  színházzá  alakították  át.  (A  szerb  városháza  a mai  reál- 
iskola helyén  állott.) 

Temesvár  majdnem  teljesen  idegen  nyelvű  város  volt  akkor. 
Nem  is  csoda  hát,  hogy  a magyar  színészek  sokáig  elkerülték. 
Csak  1828  szeptember  25.-én  volt  színházában  az  első  magyar 
előadás.  A „Béla  futása"  című  operát  adta  elő  ez  alkalommal 
a kassai  színtársulat. 

Egyébiránt  a városban  meglehetősen  élénk  színházi  élet 
volt.  Még  színházi  szaklap  is  jelent  meg  1828-ban;  a német 
nyelvű  „Thália",  mely  azonban  csak  néhány  évig  volt  képes 
életben  maradni. 

A német  színészek  évenkínt  hat  téli  hónapon  át  játszottak 
a színházban,  míg  a magyarok  csak  futó  vendégekként  jelentek 
meg  benne  1 így  1848  tavaszán  Feleky  Miklós  színtársulata  csak 
három  délutáni  előadást  tartott  Temesváron,  de  1852-ben  Szabó 
társulata  már  hat  hétre  vonult  be  a városba. 

Nagyot  lendített  a temesvári  magyar  színészet  sorsán  az 
új  színház  felépítése,  melyet  1875  szeptember  22.-én  nyitottak 
meg  a Nemzeti  Színház  művészei.  Igaz,  hogy  eleinte  az  új  szín- 
ház is  a német  színészet  szolgálatában  állott,  de  szóhoz  juthattak 
benne  a magyarok  is.  (Minden  év  február  1-től  virágvasárnap- 
jáig  az  övék  volt  a színpad.) 

A magyar  színészet  érdekeinek  megvédésére  1883-ban  meg- 
alakult a „Magyar  Színügy-gyámolító  Egyesület",  mely  azonkívül, 
hogy  évi  7000  koronával  segélyezte  a temesvári  magyar  szín- 

társulatot,  sok  más  jó  dol^fot  is  cselekedett.  így  például  nagy 
része  volt  abban,  hogy  1886-ban  létrejött  a Pozsonnyal  és 
Budával  való  színi-szövetség. 

A három  városnak  eme  szövetsége  lehetővé  tette  egy  nagy 
magyar  színtársulatnak  a megélhetését,  de  ezenkívül  meghosszab- 
bította úgy  a pozsonyi,  mint  a temesvári  magyar-szezont  is. 
Míg  ugyanis  a szövetség  létrejötte  előtt  Pozsonyban  egy,  Temes- 
váron két  hónapig  játszottak  a magyar  színészek,  addig  a 
megállapodás  után  Pozsonyban  3,  Temesváron  4 hónapra  növe- 
kedett a téli  szezon,  míg  Buda  5 hónapos  nyári  állomás  lett. 

A három  városnak  eme  színházi  szövetsége  egy  kerületbe 
való  tartozása  egész  1899-ig  tartott.  Ekkor  aztán  Temesvár  egy 
hazafias  közgyűlési  határozattal  felbontotta  a szerződést,  kije- 
lentvén, hogy  a hathónapos  téli  időszakban  ezentúl  kizárólag 
csak  magyar  színtársulat  tarthat  előadásokat  Temesváron. 

Ezzel  a hazafias  határozattal  a temesvári  „Ferencz  József- 
színház"  teljesen  magyarrá  lett!  Nem  futóvendégként  jönnek 
most  már  a magyar  színészek  ide!  Meleg  otthonukká  lett  a 
délvidék  eme  nagy  városa. 

Hogy  ez  így  történhetett,  nagy  része  van  benne  a „Magyar 
Színűgy-gyámolító  Egyesület"-nek  és  Temesvár  városának  is. 
Eme  két  erkölcsi  testület  nemcsak  szubvencióval  segélyezte  a 
magyar  színtársulatot,  hanem  szívvel-lélekkel  is,  még  pedig  ma- 
gyar szívvel,  magyar  lélekkel ! 

De  nem  szabad  figyelmen  kívül  hagynunk  Krecsányi  Ignác 
színigazgató  érdemeit  sem.  A magyar  vidéki  színészetnek  e lelkes 
vezéralakja  1888-tól  kezdve  egész  napjainkig  a temesvári  színház 
élén  állott  és  híressé  lett  jó  előadásaival,  valósággal  fellendítette 
a temesvári  magyar  színészet  ügyét.  Krecsányi  nem  változtatta 
minduntalan,  mint  a vidéki  színigazgatók  nagy  része,  a maga 
személyzetét,  hanem  igyekezett  őket  a lehetőség  szerint  együtt 
tartani.  Egyszerűen  az  a magyarázata,  hogy  mindig  jó  színészei 
és  jó  előadásai  voltak. 

Krecsányi  Ignác  hosszú  temesvári  korszakát  Makó  Lajos 
3 évi  szezónja  szakította  ketté.  Makó  Lajos,  bárha  csak  rövid 
pár  évet  töltött  is  e városban,  szintén  igen  sikeres  tevékeny- 
séget fejtett  ki. 

E két  kiváló  színigazgatónak  és  jeles  színészeinek  nem 

csekély  az  érdeme  abban,  ho^y  Temesvár  színészete  teljesen  ma- 
gyarrá lett. 

Hej  nagyot  is  néznének  most  Kjlényi  Dávid  uraimék,  ha 
feltámadnának  és  idevetődnének.  Talán  el  nem  hinnék,  hogy 
Temesváron  vannak.  Hiszen  nem  csak  a színpadon  lett  úrrá  a 
magyar  nyelv,  hanem  a társadalomban  is.  Temesvár  utcáin  a 
régi  német  házfalak  mindenfelé  a magyar  szó  csengését  verik 
vissza. 


POZSONY. 


A török  dúlások  idejében,  amikor  szegény  Magyarország 
századokon  át  valósággal  harctér  volt,  nagyobb  városaink  közül 
jóformán  az  egy  Pozsony  esett  kívül  ezen  a harctéren.  Nyugat- 
Magyarország  eme  nagy  városa  békében  fejlődhetett.  Ágyúdör- 
gés sohasem  reszkettette  falait,  lecsapó  gránátok  sohasem  rom- 
bolták széjjel,  amit  emberi  kéz  fölépített  benne 

Ezenkívül  volt  még  egy  más  előnye  is : Bécshez  y&\ó  közel- 
sége. Éppen  ezért  lett  a Habsburgok  koronázó  városa  s az 
országgyűlések  gyakori  színhelye.  Országgyűlés,  koronázás  nagy 
idegenforgalmat  jelentett  mindig.  Az  idegenforgalom  pedig  jó- 
formán alapja  a városfejlődésnek. 

Földrajzi  fekvése,  közjogi  helyzete  egyként  kedvező  volt 
tehát  Pozsonynak.  Mind  a kettő  könnyűszerrel  lehetővé  tette, 
hogy  a nyugateurópai  kultúra  magvai  korán  elvetődjenek  termé- 
keny talajában. 

Pozsony  színészete  német  volt  s ez  a színészet  régibb  keletű, 
mint  Budáé.  Sok  érdemes  irodalmi  és  színházi  esemény  fűződik 
a régi  Pozsonyhoz.  így  pl.  itt  volt  a legelső  magyarországi  Shakes- 
peare-előadás  1771-ben.  („Romeo  és  Júlia"  német  nyelven).  Lessing 
„Bölcs  Náthán"-ja  pedig  itt  került  legelőször  színre.  Ez  az  érdekes 
premier  az  1785-ik  esztendőben  volt  és  világosan  elmondja, 
hogy  milyen  kulturális  életet  élt  a régi  koronázó  Pozsony. 

Az  első  állandó  pozsonyi  színház  1776-ban  épült.  Magyar 
mágnások  építtették,  magyar  pénzen,  a német  múzsa  számára, 
a maguk  arisztokratikus  szórakozására!  De  aztán  mágnás  egy 
színház  is  volt  a pozsonyi.  Elannyira,  hogy  még  a város  bíró- 
jának is  csak  a karzaton  tartottak  fel  benne  helyet!  Magukról 
azonban  annál  jobban  gondoskodtak  az  áldozatkész  arisztokra- 
ták, a színházépítésért  ingyen  páholyokat  kötvén  ki  úgy  a maguk. 

mint  utódaik  számára.  (Ezek  az  ingyen  páholyok  a 108  évig  fenn- 
álló színház  anyagi  életében  állandó  zavarokat  okoztak.) 

Pozsony  eme  színházát  csak  1820-ban  kereste  fel  először 
magyar  színtársulat;  még  pedig  a Kilényi  Dávidé,  melynek 
ekkor  Déryné  is  tagja  volt.  Egyébként  magyar  színészek  igen 
ritkán  s leginkább  csak  az  országgyűlés  alkalmával  jöttek  Po- 
zsonyba. Hogy  pedig  a német  polgárságra  is  számíthassanak, 
leginkább  énekes  játékokat  játszottak. 

Később  a színkörben  próbálgatták  a magyar  színészet  meg- 
honosítását, így  1843-ban  Fekete  Gábor  színtársulata,  de  kevés 
eredménnyel.  Pedig  Egressy,  Lendvay,  Lendvayné,  Bartha,  Te- 
lepi, Szentpétery  sűrűn  vendégszerepeitek  itt  ekkor.  (A  színkör 
1830-ban  épült.) 

A Pozsonyba  járó  magyar  színészek  sorsát  igen  megnehe- 
zítette az  a körülmény,  hogy  a színkör  használatáért  is  jókora 
összeget  kellett  fizetniök.  Hogy  tehát  a német  színigazgatóknak 
eme  kiuzsorázó  törekvéseitől  megmeneküljenek,  1843-tól  kezdve 
a „Pálfy-kert"-i  nagyteremben  kezdtek  játszogatni,  de  bizony  a 
szegény  Fekete  Gábor  színigazgató  ebben  az  új  helyiségben 
sem  tudott  boldogulni  és  végre  is  beletört  a foga  a pozsonyi 
kemény  dióba. 

Fekete  Gábor  bukása  után  egy  nap  magyar,  másnap  német 
színészeket  akartak  játszatni  a pozsonyi  színházban.  Már  magá- 
ban az,  hogy  e gondolat  felmerült,  bizonyos  haladását  jelenti 
a pozsonyi  magyar  színészetnek.  Észrevették  a jó  pozsonyiak, 
hogy  a magyar  közmívelődésnek  ezt  a fiatal  hajtását  valahogy 
el  kell  ültetniük  a maguk  portáján.  Sajnos,  egy  nagy  zivatar 
teljesen  megakadályozott  minden  kertészkedést,  nemcsak  itt, 
hanem  mindenütt,  szerte  az  országban ! A hirtelen  kitört  48-iki 
mozgalmak  teljesen  háttérbe  nyomták  a magyar  színészet  ügyét. 

Azután  jött  az  elnyomatás  kora.  Pozsonyban,  Bécs  közelé- 
ben hogy  is  fejlődhetett  volna  ekkor  valami  magyar  intézmény  ? 
Néha  jött  ugyan  egy-egy  magyar  színtársulat  és  úgy  egy  hó- 
napig drága  pénzért  játszhatott  is,  de  egyelőre  még  csak  szó 
sem  lehetett  arról,  hogy  a nehéz  viszonyok  megjavuljanak. 
(1856-ban  Szabó  József,  58-ban  Hegedűs,  60-ban  Molnár  György, 
61-ben  Szigeti  Imre,  63-ban  Reszler  István,  1864-ben  pedig  Latabár 
£ndre  társulata  játszott  egy-egy  hónapig  Pozsonyban.) 

A hetvenes  években  is  csupán  csak  annyival  erősödött 
magyar  színészet  pozsonyi  pozíciója,  hogy  ekkor  már  minden 
esztendőben  kidukált  egy-egy  hónap  a magyar  histrióknak.  Ter- 
mészetesen mindig  a legrosszabb  hónapot  választották  ki  nekik. 
(Mándoky,  Bokody,  Mosonyi,  Gerőfi  színtársulata  és  a fehérvári 
színtársulat  kínlódott  át  egy-egy  ilyen  keserves  és  drága  pozso- 
nyi hónapot.) 

Csak  az  új  színház  fölépítése  után  javult  alaposabban  a 
helyzet.  Ezt  az  új  színházat  1886  szeptember  26.-án  nyitották 
meg.  Az  ünnepi  estén  Nagy  Imre,  a Nemzeti  Színház  művésze 
szavalta  el  Jókai  prológját.  utána  pedig  Erkel  Ferenc  operáját  r 
a „Bánk  bán“-t  adta  elő  a m.  kír.  Operaház  művészi  együttese, 
öt  napon  keresztül  játszott  az  új  színházban  felváltva  a m.  kir.. 
Operaház  és  a Nemzeti  Színház  művész-személyzete.  S csak 
azután  kezdette  meg  működését  a német  színtársulat. 

De  már  nemcsak  az  övék  volt  a pozsonyi  színház,  hanem 
a magyaroké  is;  a Temesvárral  kötött  színházi  szövetség  értel- 
mében minden  év  február  l.-ével  a Temesvár — Pozsony — Budai 
magyar  színtársulat  megkezdte  itt  három  havi  működését.  Ez 
az  évenkint  megújuló  három  magyar  hónap  éppen  elég  volt 
Krecsányi  Ignácnak  arra,  hogy  gondosan  előkészített,  jó  előadásai 
révén  Pozsonyban  is  megkedveltesse  a magyar  színészetet. 

A pozsonyi  magyar  színészet  életében  ezután  gyorsaa 
követték  egymást  a kedvező  fordulatok. 

Az  első  fordulat  akkor  történt,  amikor  Temesvár  hat  hóna- 
pos téli  szezonnal  teljesen  magyar  színházváros  lett.  Erre  a 
magára  maradt  Pozsony  is  kénytelen  volt  önállóan  berendez- 
kedni. Először  Relle  Ivánnak  magyar  és  német  színészekből 
szervezett  társulatával  kísérleteztek,  olyanformán,  hogy  felváltva 
egy  nap  magyar,  másnap  német  előadás  volt  a színházban* 
Majd  Bezerédy  Viktor  buzgó  közbenjárására  Sopronnal  szövet- 
kezve próbálták  a pozsonyi  magyar  színészet  problémáját  meg- 
oldani. Végre  a két  város  között  létrejött  szövetség  f elbomolván^ 
Pozsony  önálló  magyar  színházváros  lett. 


PÉCS. 

Pécs  városában  igen  sokáísf  nem  volt  magyar  színészet  s 
nagyobb  városaink  közül  azután  is  ezt  a helyet  kereste  fel 
legritkábban  a magyar  Thália.  Pécsnek  már  csak  földrajzi 
fekvésénél  fogva  sem  lehetett  jelentősebb  szerepe  az  országos 
magyar  játékszín  fejlesztésében.  Ez  a dunántúli  város  igen 
kiesett  a magyar  aktorok  útjából.  Sőt  még  a német  színészek 
sem  tekintették  valami  fontosabb  állomásnak  (jó  ideig  ők  is 
magán  házakban  voltak  kénytelenek  előadásaikat  tartani). 

Pécs  első  színháza  1840-ben  épült  részvénytársasági  alapon 
a polgári  kaszinó  udvarán.  Ezt  a színházat  is  kizárólag  német 
társulatok  keresték  fel  s a nem  éppen  csekélyszámú  pécsi  magyar- 
ság csak  annyit  tudott  elérni,  hogy  a kedvéért  néha-néha 
magyarul  is  játszottak  a német  színészek!  (Német  színészek 
magyarul  1 Szép  magyar  előadások  lehettek  1) 

Az  első  magyar  társulat  1818-ban  jelent  meg  Pécsett.  E 
társulat  a Balog  Istváné  volt.  De  nem  sokáig  tartózkodott  a 
városban,  mint  ahogy  a többi  társulat  is  csak  úgy  Bolond  Istók 
módjára  kukkantott  be  hébe-korba  Pécsre.  Csak  1846-ban 
töltött  először  hosszabb  időt  magyar  színtársulat  a városban, 
még  pedig  Havi  Mihály  és  Szabó  József  társulata,  amely  majd- 
nem 4 hónapig  játszott  a polgári  kaszinó  színházában. 

Azután  egy  jó  ideig  megint  nem  volt  magyar  színészet 
Pécsen.  Ám  annál  sűrűbben  jöttek  a németek.  Nem  csoda  ! 
Hiszen  kedvező  idő  járt  rájuk  I Haynau,  Bach,  Schmerling  voltak 
az  uralkodó  plánéták  I Hanem  azért  a pécsi  színészet  ügye 
mégsem  az  ő szájuk  íze  szerint  igazodott  el.  Beleszólt  biz’  abba 
a szerencsés  véletlen  is.  A színházi  részvényeket  u.  i.  valami 
Pichler  József  nevű  pécsi  polgár  vásárolta  össze  s így  jóformán 
az  övé,  később  pedig  vejéé,  Oertzen  Gusztáv  volt  dzsidás 
főhadnagyé  lett  a színház.  De  bizony  hiába  volt  katonaviselt 

ember  az  új  tulajdonos,  a pécsi  magyar  közönséget  csak  nem 
tudta  bevezényelni  a'  német  előadásokra.  Hamar  be  is  látta  a 
volt  főhadnagy  úr,  hogy  a pécsi  magyaroknak  ez  a merev 
álláspontja  erősen  veszélyezteti  az  ő üzleti  érdekeit.  Kapta-fogta 
hát  magát  és  személyesen  vitte  fel  Albrecht  főherceghez  ama 
kérvényét,  hogy  a pécsi  színházban  magyar  színészek  is  nyer- 
hessenek játszási  engedélyt. 

így  történt,  hogy  1855  után  magyar  színészek  is  játszhattak 
Pécsett.  Az  erre  vonatkozó  engedélyt  pedig  egy  volt  osztrák 
főhadnagy  járta  ki!  Jöttek  is  azután  a magyarok  és  színházi 
szezonjuk  novembertől  márciusig  tartott.  Latabár  Endre  társulata 
szólalt  meg  itt  először  e korban,  azután  Molnár  György,  Reszler, 
Takács,  Ujfalusi  színtársulatai  vonultak  be  egymásután  Pécsre. 

A hatvanas  években  különösen  Szigeti  Imre  vált  ki  a pécsi 
igazgatók  közül.  (Kitűnő  társulatának  tagjai  között  volt  ekkor 
Tamássy  József,  Eöry  Gusztáv,  Halmi  Ferenc,  Együd  István, 
azután  Bényey,  Balla,  Pifkó  Lina,  Németh  Irma  stb.) 

Színészek,  igazgatók  s a pécsi  magyarok  vállvetett,  lelkes 
munkájának  meglett  végre  a gyümölcse.  Pécs  városa  1876-ban 
olyan  határozatot  hozott,  hogy  a városban  ezentúl  csak  magyar 
társulat  kaphat  működési  engedélyt.  Pécs  városa  ezzel-  az  egy 
szóval  elnémította  a maga  területén  a német  színészetet  és  amit 
a németektől  elvett,  azt  mind  a magyaroknak  juttatta.  A néme- 
tek kiszorításával  megnövekedett  a magyar  szezon.  Follinusz, 
Károlyi,  Csóka  Sándor,  Völgyi  György,  Aradi  Gerő,  Gerőfi, 
-Bogyó  Alajos  színigazgatók  már  hat-hat  hónapig  működtek 
társulataikkal  a pécsi  színházban. 

Minden  jó  lett  volna  már,  csak  éppen  a színházépülettel 
volt  egy  kis  baj.  A tűzrendészet!  szempontok  u.  i.  kívánatossá 
tették,  hogy  nagyobb  átalakításokat  eszközöljenek  benne.  A 
tulajdonos  azonban  erre  nem  volt  hajlandó  s így  a hátóság 
nem  engedélyezett  több  előadást  a régi  színházban.  (Mészáros 
Kálmán  társulata  játszott  benné  utoljára  az  1886*  ik  esztendőben.) 

Utódja:  Somogyi  Károly  színigazgató,  1887-ben  egy  nyári 
színkört  építtetett  és  társulata  tavasztól  őszig  ebben  a faalkot- 
mányban játszott  mindaddig,  míg  végre  elkészült  az  új  pécsi 
színház,  melyet  1895  okt.  5.-én  Somogyi  Károly  társulata  nyitott 
meg  Váradi  Antal  prológusával. 


MISKOLCZ,  KECSKEMÉT,  SZABADKA, 
SZATMÁR. 

HATHÓNAPOS  TÉLI  ÁLLOMÁSOK. 

MÁSODRENDŰ  TÁRSULATOK. 

A kolozsvári  játszótársaság  1801-iki  vendégszereplése  alkal- 
mával játszódott  le  Miskolcz  városában  az  első  magyar  nyelvű 
színi-előadás.  Kótsi  Patkó  János  uraimék  egy  jó  ideig  minden 
esztendőben  el  is  látogattak  azután  ide.  Hiszen  Wesselényi  in- 
tézkedései folytán  Miskolcz  is  egyik  nyári  állomása  lett  a kolozs- 
vári játszó-társaságnak. 

Később  (1815-ben)  Murányi  Zsigmond  és  Benke  József 
vezérlete  alatt  Pestről  jött  ide  egy  színészcsapat  szerencsét  pró- 
bálni. Ezek  az  aktorok  huzamosabb  ideig  maradtak  azután 
Miskolczon  és  itt  meg  is  találták  azt,  amit  Pesten  hasztalan 
kerestek  I Az  országos  magyar  színészetet  Miskolcz  mentette 
meg  ekkor  az  elzülléstőí,  az  éhhaláltól. 

A magyar  színészetnek  eme  őskorában  a „Korona- vendéglő" 
ndvarán  és  a „Szűcs-szín"  nagytermében  játszottak  az  aktorok, 
de  már  1819-ben  a „Boldogasszony- utcán"  építeni  kezdték  az 
állandó  színházat. 

Miskoleznak  ez  a színháza  (melyben  legelőször  Éder  Györ- 
gy ék,  majd  meg  az  országos  kőrútjukat  járó  kolozsvári  színé- 
szek játszottak)  az  1845-iki  óriási  tűzvész  alkalmával  teljesen 
leégett.  Azután  ismét  a Korona-vendéglőben  játszogattak  a szí- 
nészek. De  nem  sokáig!  Miskolcz  városa  a Széchenyi-utcában, 
a vármegye-ajándékozta  telken  teljesen  új  hajlékot  emelt  a 
magyar  színészet  számára. 

Az  új  színházat  1857  szept.  3.-án  nyitotta  meg  Latabár 
Endre  társulata  a „Brankovics  György"  előadásával.  (A  főbb 

szerepeket  Eg^ressy  Gábor,  ifj.  Lendvay,  Jókainé  és  Munkácsy^ 
Flóra  játszotta  az  ünnepi  estén.) 

Latabár  kétesztendei  sikeres  működés  után  Molnár  Györg^y 
jeles  társulata  játszott  a miskolczi  színházban  (1859 — 1861*ig). 

A következő  évtizedben  Benedek  József  és  Kocsisovszky 
Gusztáv,  majd  ismét  Latabár  (Szabóval  és  Philippovitscsal  tár- 
sulva), továbbá  Gárdonyi  Antal,  Szilágyi  Béla,  Károlyi  Lajos, 
Egressy  Ákos  bírták  a színházat. 

Nevezetesebb  igazgatók  voltak  még : Sztupa  Andor  és 
Hubay,  Károlyi  Lajos,  Krecsányi  Ignác,  Miklóssy  Gyula,  Lászy 
Vilmos,  Gerőfi  Andor,  Halmay  Imre,  Csóka  Sándor,  Tiszay  Dezső. 

Miskolczot  az  újabb  idők  nem  juttatták  olyan  jelentős  sze- 
rephez, mint  amilyet  a kezdő  korban  bctöltöltött ; de  hathóna- 
pos téli  szezonja  pénzben,  dicsőségben  bő  aratást  jelent  ma  is 
színésznek  és  igazgatónak  egyaránt! 

He  ^ 

Pesthez  való  közelsége  révén  Kecskemét  is  elég  jó  kisegítő 
állomása  volt  a legrégibb  pesti  magyar  színészetnek. 

Kelemen  László  társulata  játszott  először  a városban  (1800- 
ban).  Később  (1815-ben)  Kilényi  Dávídék  is  ide  menekültek  a 
mostoha  Pestről.  A nótabeli  „hirös  város  “-bán  a Komáromy- 
Szákfy-féle  színtársulattal  később  Petőfi  Sándor  is  megfordult 
és  „Lear  király"  bolondjával  jelentős  sikert  aratott. 

A 48-as  idők  lezajlása  után,  főleg  a 60-as,  70-es  években 
kezdett  növekedni  Kecskemét  jelentősége.  Krecsányi  Ignác  1873- 
ban  itt  kezdte  meg  színigazgatói  pályafutását,  utána  Szathmáry 
Károly,  majd  Völgyi  György,  később  Lászy  Vilmos  társulata, 
végül  pedig  a pesti  Ihász  Lajosé  játszott  a régi  kecskeméti  szín- 
házban. (Inkább  csak  egy  jókora  terem  volt  ez  a „Halasi  nagy 
utcán"  levő  Beretvás-házban). 

Az  új  színház  1896-ban  épült  s Rakodezay  Pál  társulata 
nyitotta  meg  „Bánk  bán"  előadásával,  a főszerepeket  azonban 
a Nemzeti  Színház  tagjai  játszották  ez  ünnepi  alkalommal  Katona 
József  városában. 

A „hirös"  város  színészetének  újabb  és  jelentősebb  kor- 
szaka vette  kezdetét  ezen  a színházavató  ünnepen. 

« H:  % 

Szabadka  legrégibb  színháza  1826  júl.  24.-én  nyílt  meg  a 
„Haza  oltára"  című  énekes  látványossággal  és  „Kemény  Simon**- 
nal.  Ez  a „színház"  azonban  nem  valami  önálló  színházépület 
volt,  hanem  csak  az  úgynevezett  „Nagy  kávéház"  báli  termét 
látták  el  színpaddal.  Komlóssy  Ferenc  társulata  játszott  rajta 
először,  aztán  pedig  a Kilényi  Dávidé.  (Sűrűn  jártak  ide  a tár- 
sulatok, különösen  Szegedről,  Aradról  s más  városokból  is.) 

Önálló  színészete  csak  a szabadságharc  lezajlása  után  kez- 
dett fejlődni,  amikor  már  megnyílt  az  új  szabadkai  színház. 

A szabadkai  színházat  1848-ban  kezdték  építeni,  de  a közbe- 
jött mozgalmas  idők  igen  megnehezítették  az  építkezést,  úgy 
hogy  a színházavató  ünnepet  csak  1854  december  16.*án  lehe- 
tett megtartani.  (Jósikának  „Két  Barcsay"  című  történeti  drá- 
máját játszotta  ez  alkalommal  Latabár  Endre  színtársulata.) 

A szabadkai  új  színházban  Havi  Mihály  társulata  játszott 
azután,  majd  meg  a Sípos  Károly é,  melynek  tagjai  között  sze- 
repelt az  akkor  gyermeksorban  levő  Blaha  Lujza  is. 

Nevezetesebb  szabadkai  korszak  volt  még  a „Thália-színi- 
szövetkezet"  működése  Ditrói  Mór  művezetése  alatt.  A legjelen- 
tősebb működést  azonban,  különösen  a Shakespeare^ kultusszal 
Rakodczay  Pál  fejtette  ki;  Halmay  Imre,  Pesti  Ihász  Lajos  szin- 
tén sokáig  álltak  a szabadkai  színészet  élén. 

A délvidéki  nemzetiségek  központjaiban  igen  jelentős  sze- 
repe van  a magyar  színészetnek!  Zombor,  Baja,  Lúgos,  Nagy- 
becskerek  és  Szabadka  színházára  nagy  feladat  vár  a jövőben ! 

* * * 

Szathmár  városában  1790-ben  volt  az  első  „komédiajáték." 
Előadta  Móricz  György  társulata,  mely  mindössze  három  tag- 
ból állott.  Minthogy  azonban  ilyen  kis  személyzetű  társaság 
aligha  adhatott  elő  egész  estére  való  játékot,  valószínű,  hogy 
az  a bizonyos  „komédia-játék"  inkább  csak  tánc-,  ének-  és  sza- 
valati  produkció  volt. 

Igazi  színjátékot  csak  1814-ben  és  16-ban  láthattak  először 
Szatmáron,  amikor  is  Sándorffy  színjátszói  játszogattak  a vá- 
rosban. Később  a kolozsváriak  is  felkeresték  Szatmárt,  így 
1819-ben  és  1820  bán  is. 

A színészek  hol  a „Fehér  ház"  fogadóban,  hol  a „Csizma- 

dia  színben"  játszottak,  de  nem  egyszer  a „Jeney-esűr"-ben  s 
a „Kórókert"-ben  is  tartottak  előadást. 

Szatmár  első  színháza  1847-ben  épült  fel  s azt  a követ- 
kező év  március  20.-án  nyitotta  meg  Tóth  István  és  Döme  Lajos 
színtársulata.  E színház  azonban  hamarosan  szűknek  bizonyult, 
mert  1857-ben  már  ki  kellett  bővíteni,  amennyiben  30  páholyt 
és  karzatot  építettek  hozzá. 

Sűrűn  jártak  ide  a magyar  színtársulatok  Debreczenből,  Mis- 
kolczról,  Kassáról,  Győrből,  Pécsről  és  más  városokból  is,  mert 
hiszen  Szatmár  ebben  az  időben  inkább  nyári  állomás  volt. 
Téli  színházváros  csak  akkor  lett  belőle,  amikor  1892  január 
14.-én  megnyílt  eléggé  tágas  és  csinos  új  színháza. 


SOPRON,  GYŐR,  SZÉKESFEHÉRVÁR,  NYITRA. 


3—4  HÓNAPOS  TÉLI  ÁLLOMÁSOK. 

MÁSODRENDŰ  TÁRSULATOK. 

Akárcsak  Pozsony,  elsősorban  kedvező  földrajzi  fekvésének 
köszönheti  Sopron  is  hogy  békében  fejlődhetett.  Távolesett  a 
nagy  magyarországi  harctértől  és  közel  feküdt  Bécshez.  Nem 
csoda  hát,  hogy  a nyelvben  és  szokásokban  is  német  Sopron 
a német  kultúrát  bocsátotta  be  ódon  kapuján. 

Sopron  első  színháza  — talán  a legrégibb  az  országban  — 
1768-ban  épült,  a második  pedig  1841-ben.  Mindkettő  a német 
Múzsa  szolgálatában  állott  jóformán  egész  napjainkig.  Ezt  az 
újabb  színházat  1910»ben  teljesen  átalakították,  a magyar  szí- 
nészetnek azonban  csak  kevés  időre  nyújt  f edélt  ez  is. 

Mint  valami  mesebeli  elkárhozott  hely,  olyan  a magyar  szí- 
nészet számára  Sopron.  Ha  nem  is  holtan,  de  üres  bugyelláris- 
sal  kerül  ki  belőle  minden  magyar  színigazgató. 

Hol  Pozsonnyal,  hol  Győrrel,  hol  meg  Székesfehérvárral 
szövetkezve  próbálgatták  Sopronban  a magyar  színészet  meg- 
honosítását, de  bizony  a merev  makacs  talajban  alig-alig  tudott 
levegőhöz  jutni  az  elültetett  palánta ! 

« « « 

Győr  szintén  egyik  állomása  volt  a magyarországi  német 
színészetnek.  Első  színháza  — afféle  nyári  deszkabódé  — a város 
tulajdona  volt.  Ennek  helyére  a város  ajándékozta  telken  Rein- 
pacher  József  kávés  1799-ben  egy  nagyobb  nyári  színházat 
építtetett.  (Színielőadásokat  és  mindenféle  cirkuszi  mutatványo- 
kat rendezett  benne  az  élelmes  kávés.)  De  ^ színház  épülete 
végül  mégis  csak  a város  nyakán  maradt.  Ezt  a színházat  javí- 
tották s bővítették  aztán  ki  1834 — 35-ben  a mai  győri  színházzá. 

Egyébiránt  Balog  István  színtársulata  tartotta  1811-ben  az 
első  magyar  nyelvű  előadást  a győri  színpadon.  Rajta  kívül 
Kilény i és  Láng  Ádám  (1820-ban),  Komáromy  Sámuel  és  Szákfi 
(1834),  Gócs  és  Egedy  (1846 — 47)  voltak  a nevezetesebb  győri 
színigazgatók.  Latabár  Endre  társulata  is  megfordult  itt 
(1847— 48-ban),  később  Károlyi  Lajos  és  Havi  Mihály  is. 

Az  1855-ben  itt  működő  Hegedűs  Lajos  társulatánál  ját- 
szotta az  első  gyermekszerepet  Blaha  Lujza. 

1861 — 62-ben  Kőmives  Imre  társulata  játszott  a városban, 
<le  megfordult  itt  aztán  Molnár  György,  Mándoky  Béla,  Bogyó 
Alajos  és  több  jónevű  színigazgató  társulata  is. 

Győr  színészetében  a legnagyobb  jelentőségű  esemény  az 
1885-ik  esztendőben  történt.  Dr.  Beliczay  Elek  főügyész  indít- 
ványára ekkor  mondta  ki  a városi  közgyűlés,  hogy  a színházat 
német  színtársulat  számára  többé  nem  engedi  át. 

Eme  hazafias  határozattal  teljesen  magyarrá  lett  a győri 
színház. 

^ # 5^ 

Székesfehérvár  kiváló  korszakát,  amikor  irányító  kézzel 
nyúlt  bele  az  országos  magyar  színészet  ügyeibe,  már  ismer- 
tettem a maga  helyén. 

A szinielőadásokat  ekkor  a Kossuth-utcaí  régi  színházban 
tartották  és  ott  játszottak  egész  1873-ig,  míg  csak  a régi  épület 
össze  nem  omlott. 

Azóta  új  színháza  van  Székesfehérvárnak.  Az  új  színház 
1874  augusztus  22.-én  nyílt  meg  Jókainé  Laborfalvy  Róza  és  a 
Nemzeti  Színház  tagjainak  közreműködése  mellett. 

Érdekes  kísérletezések  színhelye  volt  aztán  az  új  színház. 
A város  megpróbálta  a házi  kezelést,  de  hamar  be  kellett  látnia, 
hogy  egyelőre  Székesfehérvár  nem  képes  elsőrendű  nagy  tár- 
sulatot eltartani.  Vállalkozó  igazgatóknak  adták  hát  bérbe  a 
színházat,  akik  — akárcsak  Győrben  vagy  Sopronban  — évente 
három,  legfeljebb  4 hónapig  működnek  itt  társulataikkal.  Jobb 
bérlő-igazgatói  voltak ; Károlyi  Lajos,  Bokody  Antal  (a  kiváló 

Moliére-színész),  Gerőfi  Andor,  Haimay  Imre  és  Dobó  Sándor. 

* * * 

Hátra  van  még  Nyitra,  de  itt  már  nagyon  kevés  feljegyezni 
valót  talál  a játékszini  krónika.  Hiszen  egész  1871-ig  alig  lehet 

nyitrai  magyar  színészetről  beszélni.  Csak  akkor  alakult  meg  a 
városban  a színűgyi-bizottság,  amelynek  működése  nyomán 
végre  némi  fellendülés  keletkezett. 

Nyitra  város  közgyűlése  ugyanekkor  évi  1000  forintot 
szavazott  meg  a három  hónapig  Nyitrán  működő  magyar  szín- 
társulat  számára.  Ha  pedig  valamelyik  évben  nem  jött  színtár- 
sulat, akkor  az  évi  segélyösszeget  az  építendő  színház  javára 
könyvelték  ei. 

Ilyen  előzmények  után  épült  fel  a csinos  kis  színház,  melyet 
Bogyó  Alajos  színtársulata  nyitott  meg  1883  november  19.-én, 
Aztán  Sághy  Zsigmond,  Bács  Károly,  Dombay  Mihály,  Krecsányi, 
Rakodczay,  Kövesi  Albert,  Deák  Péter  és  több  más  színigaz- 
gató társulata  játszott  benne. 

He  ^ Hí 

Csinos  kis  színházat  épített  Szombathely  is,  melyben  1880 
augusztus  10.-én  Beödy  Gábor  színtársulata  játszott  először, 
előadván  ez  alkalommal  Csiky  Gergely  „Proletárok**  című  tár- 
sadalmi színművét.  (Prielle  Kornélia  és  Márkus  Emilia  mint 
vendégek  vettek  részt  az  ünnepi  előadásban.) 

Nagybecskerek,  Zombor,  Baja,  Lúgos,  Igló,  Lőcse  szintén 
felépítette  a maga  színházát;  Hódmezővásárhely,  Makó,  Gyula, 
Orosháza  egy-egy  nyári  színkört  emelt ; legújabban  pedig  Veszp- 
rém, Szolnok,  Déva  és  még  egynéhány  vidéki  város  aján- 
dékozta meg  egy-egy  jól  sikerűit  színház  épülettel  a magyar 
színészetet. 


A KOLOZSVÁRI  NEMZETI  SZÍNHÁZ. 

(1827—1892.) 

A vidéki  színházak  közül  — hogy  utolsónak  említsem  az 
elsőt  — legjelentősebb  szerephez  jutott  a kolozsvári  színház. 
Erdély  fővárosának  már  úttörő  színész>csapata  is  országos  jelen- 
tőségű dolgot  cselekedett,  amikor  kisebb-nagyobb  rajokat 
bocsátott  ki  magából;  hiszen  ezek  a fürge  erdélyi  méhek  láto- 
gattak el  a magyarországi  mezőkre  is,  ahol  lerakták  a mai 
színészet  alapsejtjeit. 

Kolozsvár  az  ősi  fészke  tehát  az  egész  magyar  színészet- 
nek! És  Kolozsvár  volt  az  első  színházépítő  magyar  város! 
A vidéki  színházak  közül  mindenkor  ki  is  magaslott  az  az  egy- 
szerű, becsületes  épület,  melynek  Wesselényi  Miklós  vetette  meg 
az  alapját ! 

Kolozsvár  alaposan  kivette  a maga  részét  abból  a munká- 
ból is,  mely  a budapesti  Nemzeti  Színház  felépítéséhez  vezetett. 
Ezt  a munkát  méltattam  is  a maga  helyén,  ott,  ahol  a kolozsvári 
színház  első  éveinek  a történetét  vázoltam.  Ami  itt  következik, 
csak  folytatása  a félbehagyott  krónikának. 

A kolozsvári  színház  élén  egy  „országos  választmány^^  állott, 
hanem  azért  tulajdonképpen  csak  a színház  épülete  volt  orszá- 
gos jellegű,  maga  az  intézmény  ellenben  teljesen  a magánvállal- 
kozás jellegével  bírt.  A színházat  ugyanis  mindig  valami  vállal- 
kozó igazgatónak  adták  bérbe.  És  bizony  megtörtént  nem  egy- 
szer az  is,  hogy  vállalkozó  híján  egész  éven  át  üresen  állott  a 
színház. 

Éppen  ilyen  üres  esztendőnél  maradt  félbe  a színházról 
szóló  kritikám  is. 

Ez  az  üres  esztendő  az  1827-iki  volt.  Ezen  a télen  egyál- 
talán nem  játszottak  a kolozsvári  színházban. 

A következő  pár  esztendőben  aztán  nagyon  is  sűrűn  vál- 

lakoztak  az  igazgatók.  így  1828-ban  Udvarhelyi  Miklós  bérelte 
a színházat.  Utána  Deáky  F.  Sámuel  helybeli  úriember  próbál- 
kozott meg  az  igazgatással.  Majd  pedig  Pergő  Celesztin  társu- 
lata vonult  be  1832  január  1.-én  Kolozsvárra.  (Pergő  Uhlrik 
Henrik  német  színigazgatóval,  később  Bállá  Károllyal  társult, 
de  bizony  nagyobb  sikereket  sehogysem  tudott  elérni.) 

Ezután  két  esztendőn  keresztül  a kassai  dal-  és  színjátszó 
társaság  tagjai  látogattak  el  nyaranta  Kolozsvárra  és  ismét  élénk 
színházi  életet  teremtettek  a régi  kincses  városban. 

A kassai  társaság  — bár  ekkor  elszakadt  már  belőle  az  a 
rész,  mely  Budán  kezdette  meg  a maga  nagyjelentőségű  szerep- 
lését — most  is  bővelkedett  a kiváló  színészekben.  Egressy 
Gábor,  Udvarhelyi  Miklós,  Lendvay  és  Szilágyi  Pál  még  mindig 
itt  voltak  s csak  valamivel  később  szerződtek  a budai  társa- 
sághoz. 

Egressy  Gábor  nevéhez  különben  egy  igen  nevezetes  és 
nagyjelentőségű  esemény  fűződik  ebből  az  időből.  Jutalomjátéka 
alkalmából,  1734  augusztus  30.-án  ő hozta  színre  „Bánk  bán^-t 
a kolozsvári  színházban.  Katona  József  örökbecsű  művének  ez 
volt  a legelső  előadása.  Az  első  lépés  volt  ez  azon  az  úton, 
mely  „Bánk  bán"  hatalmas  értékeinek  megismeréséhez  vezetett  I 
S ezt  az  utat  egy  fiatal,  lelkes  magyar  színész  nyitotta  megl^ . .. 

Ezzel  a nagyjelentőségű  eseménnyel  be  is  fejeződött  a kassai 
társaság  kolozsvári  kirándulása. 


^ Az  első  „Bánk  bán*^  előadás  szereposztása : 


II.  Endre  Szerdahelyi  József 

Gertrudisz  — - Széppatakí  Johanna 

Ottó  herceg Egressy  Gábor 

Biberach Éder  György 

Bánk  bán  Lendvay  Márton 

Petur  bán  Szentpéterí 

Mikhál  Udvarhelyi 

Simon Kubai 

Melinda  Déryné 

Izidora  Éder  Lujza 

Tiborc  Szilágyi  Pál 


Egy  időközben  napfényre  került  kassai  Bánk  bán-szinlap  Egressy  első- 
ségét megcáfolja.  Udvarhelyi  ugyanis  a darabot  Kassán  már  1833  február 
15.  •én  színrehoxta. 

A következő  esztendőben  már  más  társulatok  jöttek  ide^, 
így  1835-ben  Pály  Éleké,  36-ban  Szerdahelyi  Józsefé,  37-ben 
pedig  Gödé  István  kevéstagú,  gyenge  társulata. 

E sűrű  társulat] árásnak  egyelőre  Kilényi  Dávid  színigazgató 
vetett  véget,  aki  egyhuzamban  öt  esztendeig  játszotta  végig  a 
teleket  a kolozsvári  színpadon. 

A Kilényi-korszak  elég  jelentős  volt  Kolozsvár  színészetében^ 
O maga  is  érdekes  egyéniség  lehetetett!  Mint  afféle  katona- 
viselt ember,  a színpadon  is  hősöket  játszott.  Jobb  kezét  a 
francia  háborúban  kapott  sebe  következtében  nem  igen  hasz- 
nálhatta s balkézzel  végzett  minden  akciót.  „Hamlet**  s a 
„Haramiák**-beli  Mór  Károly  voltak  jelesebb  szerepei.  Egykorú 
feljegyzés  szerint : „rekedtségig  tompa  a’  hangazatja,  mely  nagy 
erőlködéssel  válik  rengeteggé;  szerepeit  ritkán  tudja;  a’  súgó 
ellen  hangosan  kifakad.** 

Kilényi  jó  társulatot  hozott  Kolozsvárra.  Tagjai  között  volt 
Füredi  Mihály,  Hegedűs  Lajos,  Latabár  Endre,  Farkas  Lajos,. 
Futó  Lajos,  de  Caux  Mari,  stb.  Ide  szerződött  később  a Nemzeti 
Színháztól  megvált  Déryné  is. 

Eleinte  jól  ment  minden.  Később  azonban  már  nem  voltak 
Kilényivel  megelégedve.  Egyre  több  panasz  volt  ellene:  hogy  a 
drámát  elhanyagolja,  hogy  minden  áron  nyerészkedni  akar, 
hogy  kapzsi  stb.  stb.  Való,  hogy  igazgatása  végső  éveiben 
egyszer  ló  mutatványokban  is  gyönyörködhetett  a kolozsvári 
színház  nézőtere.  Bizony  ezért  erősen  megrótták  Kilényi  uramat. 
Pedig  hát  Pesten,  az  országosított  Nemzeti  Színházban  is,  tör- 
téntek ekkor  ilyen  különös  vendégszereplések! 

Kilényi  után  ismét  sűrűn  váltogatták  egymást  a különféle 
társulatok:  1842 — 44-ig  Komlóssy  Ferenc,  1844 — 46-ig  pedig 
Szerdahelyi  József,  Szabó  József  és  Havi  Mihály  társigazgatók 
működtek  Kolozsvárt.  Ez  utóbbi  társulatnál  tűnt  fel  „Bánkbán** 
címszerepében  Gyulay  Ferenc,  a kiváló  és  közkedvelt  jellem- 
színész, ki  a következő  évben  (1846—47.)  maga  is  színigazgató 
lett  és  Feleky  Miklóssal  meg  Tóth  Istvánnal  együttesen  bírta 
a színházat. 

A következő  év  telén  már  megint  nem  volt  szintársulát 
Kolozsváron  s csak  1848  tavaszán  vonult  be  oda  Feleky  Miklós 
társulata  Aradról.  Felekyéknek  e minden  tekintetben  sikeres. 

ittműkodése  azonban  nem  sokáig  tartott,  mert  a színészek  a 
derék  direktorral  együtt  hamarosan  ott  hagyták  a színpadot 
és  beállottak  a honvéd  hadseregbe. 

A mozgalmas  időkben  nagyon  kevés  színházi  előadás  volt 
azután  Kolozsvár  városában  s ezt  a keveset  is  Bem  apónak 
köszönhette  a közönség.  Mikor  u.  i.  az  erdélyi  hadak  dicső 
fővezére  bevonult  Kolozsvárra,  parancsban  adta  ki  az  ekkor 
már  hadnagy  Feleky  Miklósnak,  hogy  a közönség  lelkesítésére 
színielőadásokat  rendezzen.  A parancsnak  természetesen  eleget 
kellett  tenni  és  Feleky  Miklós  1848  karácsonyán  a katonai  szol- 
gálat alól  felmentett  színészekkel  meg  is  kezdte  működését.  De 
bizony  hiába  telt  meg  napról-napra  lelkes  közönséggel  a színház, 
Feleky  uram  színészei  mégis  visszaszöktek  egytől-egyig  a harcok 
színhelyére!  . . . Példájukat  követte  aztán  Feleky  Miklós  is  . . . 

A szabadságharc  után  német  színészek  játszottak  Erdély 
fővárosában,  de  előadásaikat  az  osztrák  tiszteken  kívül  alig-alig 
látogatta  valaki.  Schwartzenberg  Károly  herceg,  katonai  kor- 
mányzó, nem  is  erőltette  tovább  a dolgot,  hanem  egyszerűen 
kiadta  a színházat  a folyamodó  Kaczvinszky  János  magyar  szín- 
igazgatónak,  sőt  1852-ben  az  intézetet  teljesen  a színházi  választ- 
mány ügykörébe  utalta  vissza. 

A szabadkezet  nyert  választmánynak  első  ténykedése  az 
volt,  hogy  Kaczvinszkyt  — akinek  működésével  sehogy  sem  volt 
megelégedve  — elmozdította  helyéről  s a színház  igazgatását 
azután  ő maga  intézte  Follinusz  János,  Stőger  Béla  és  Rónai 
Gyula  társulati  tagok  művezetése  mellett.  Ezt  a rendszert  azon- 
ban hamar  beszüntették  s a színház  igazgatására  gróf  Bethlen 
Miklóst  és  Páll  Sándort  kérték  fel,  akik  ugyan  vállalták  a dol- 
got, de  hamarosan  leköszöntek  állásaikról.  1854 — 55-ben  már 
Károlyi  Lajos  színigazgató  vette  bérbe  a színházat,  melynek  is 
Gyulay  Ferenc,  Rónai  Gyula  és  Prielle  Kornélia  voltak  a jele- 
sebb tagjai.  Sőt  a következő  évben  Gyulay  Ferenc  az  igazgatást 
is  elvállalta,  de  egy  évnél  tovább  ő sem  bírta  vezetni  az  ügyeket 
s a beállott  anyagi  zavarok  következtében  1856 — 57-re  kény- 
telen volt  Láng  Boldizsárnak  átengedni  a színházat. 

Ez  az  évekint  megújuló  igazgatóválság  végre  komolyabb 
lépésekre  kényszerítette  a színházi  választmányt.  Belátták  a ve- 
zető urak,  hogy  a kolozsvári  színészet  érdekében  tenniök  kell 

valamit  és  elhatározták,  hogy  ezentúl  nem  egy,  hanem  három; 
esztendőre  adják  ki  a színházat,  még  pedig  ingyen,  sőt  évi; 
2000  frt  segélyben  fogják  részesíteni  az  igazgatót. 

Ugyanekkor  gróf  Mikó  Imre  választmányi  elnök  indítványa 
alapján  azt  is  elhatározta  a választmány,  hogy  a kolozsvári 
színház  jövőjének  biztosítására  közadakozás  útján  egy  alaptőkét 
szervez,  mely  összegnek  lehetőleg  csak  a kamatjövedelme  legyen 
a színház  céljaira  fordítható.  A katonai  kormányzó  engedélyével 
meg  is  indult  a színházi  alap  gyűjtése.  (Gróf  Mikó  Imre  választ- 
mányi elnök  5000  frt-tal  nyitotta  meg  az  adakozók  névsorát.)- 

A gyűjtés  kerek  40.000  frt-ot  eredményezett.  Ez  az  összeg 
azonban  hamarosan  megnövekedett:  1.  Ferencz  József  u.  L 
1865-ben  a 81.590  frt-ot  és  78  kr-t  kitevő  „felkelési  alap"-ot 
soha  el  nem  költhető  alaptőke  gyanánt  a kolozsvári  színház 
tulajdonába  utaltatta. 

Végösszegben  tehát  121.590  frt  alaptőkéje  lett  a kolozsvári 
Nemzeti  Színháznak.  Ez  az  összeg  azonban  nem  volt  elegendő 
arra,  hogy  a választmány  házi  kezelésbe  vegye  az  intézetet.  A 
megerősödött  és  országos  jelleget  nyert  kolozsvári  színházat 
továbbra  is  vállalkozó  igazgatók  bírták,  a különbség  csupáa 
csak  az  volt,  hogy  a vállalkozó  igazgatók  most  már  szub-^ 
vencióban  részesültek. 

Az  első  szubvenciós  igazgató  Havi  Mihály  volt,  aki  3 évre 
kapta  meg  a színházat.  Ám  az  új  igazgató,  akinek  működésével 
egyébiránt  mindenki  meg  volt  elégedve,  még  a szubvenció  mel- 
let sem  tudott  keresztül  vergődni  a három  esztendőn.  De  hát 
ennek  ő maga  volt  az  oka.  Az  1860-ik]  év  nyarán  u.  i.  jeles 
társulatával  művészi  kirándulást  rendezett  Bukarestbe,  ez  a ki- 
rándulás azonban  Havi  Mihály  teljes  anyagi  bukását  vonta 
maga  után,  elannyira,  hogy  a választmány  kénytelen  volt  őt 
felmenteni  az  igazgatás  alól  és  1861-ben  január  elsejétől  Follinusz 
Jánosnak  adta  át  a színházat  három  esztendőre. 

Follinusz  kiváló  rendező  és  igazgató  volt.  Hat  évig  vezette 
a kolozsvári  színház  művészi  ügyeit.  Sikeres  működését  nagyon 
megkönnyítette  az  a sok  jeles  művész-erő,  mely  ekkor  a szín- 
ház kötelékében  állott.  (E.  Kovács  Gyula  neve  is  ez  időben 
(1865)  jelenik  meg  először  a kolozsvári  színlapokon.) 

A művészi  fejlődés  mellett  az  anyagi  gyarapodás  sem  maradt 

el,  amennyiben  Ujfalvy  Sándor  1866-ban  a színháznak  hagyo- 
mányozta az  akkori  viszonyok  szerint  körülbelül  35.700  frt 
értékű  szakaturai  birtokát.  Ez  az  adomány  éppen  jókor  érke- 
zett; az  1865-ik  esztendőben  u.  i.  nagy  átalakításokat  végeztek 
a színházépületen  s ezek  a munkálatok  alaposan  megapasztották 
az  egybegyűlt  alaptőkét.  (Egyébiránt  ezen  átalakítások  követ- 
keztében nyerte  a színház  a mai  formáját.) 

Follinusz  után  (1866— 72-ig)  Fehérvári  Antal  lett  vállalkozó 
igazgatója  a színháznak.  Fehérvári  ugyanolyan  magas  színvo- 
nalon tartotta  az  intézetet,  mint  amilyenre  emelkedett  Follinusz 
alatt.  A Follinusz-  és  a Fehérvári-korszak  minden  tekintetben 
kiváló  a kolozsvári  színház  történetében.  Csak  egy  pillantást 
kell  vetnünk  arra  a névsorra,  mely  a 12  év  alatt  kisebb-nagyobb 
ideig  Kolozsvárott  szereplő  színészekből  áll  s rögtön  kialakul 
előttünk  a kolozsvári  Nemzeti  Színház  ekkori  korszaka.  Itt  volt 
ezidőben:  Jászai  Mari,  Némethy  Irma,  Szépné  Mátrai  Laura, 

Boér  Emma,  Paulayné,  Fehérvári  Antalné,  Philippovitsné,  Eichner 
Anna,  Hubenay  Ida,  Rónai  Gyula,  Gyulay  Ferenc,  Dráguss 
Károly,  Ujfalussy  Sándor,  Paulay  Ede,  Tímár  János,  Takács 
Ádám,  Albisi  László,  Tóth  Soma,  Komáromy  Lajos,  E.  Kovács 
Gyula,  Újházi  Ede,  Bercsényi  Béla,  Kőrössy  Kálmán,  Kassai 
Vidor,  Erdélyi  Sándor,  Szilágyi  Béla,  stb.  stb.  Ilyen  erőkből 
állott  a drámai  személyzeti  De  az  opera  sem  maradt  mögöttük. 
Az  operánál  működött  ezidőben  — rövidebb-hosszabb  ideig  — : 
Fridrichné,  Nagyné,  Huber  Ida,  Gerencsné  Melles  Liszka,  Fehér- 
vári Mari,  Kocsis  Irma,  Szabó  Pepi,  Medgyaszay  Ilka,  Pajor 
Anna,  Follinuszné,  Tannerné,  Szerbovszka  Auguszta,  Daray 
Karolin,  Dalnokyné,  Szilágyiné,  Follinusz  János,  Vincze  József, 
Odry  Lehel,  Fektér  Ferenc,  Institorisz  Kálmán,  Tanner,  Bogyó 
Alajos,  Kápolnai  János,  stb.  stb.  Karmesterek  pedig  Káldy  Gyula, 
Gócs  Ede  és  Jakoby  Viktor  valának. 

A kolozsvári  színészek  ebben  az  időben  is  csak  5 hónapig 
játszottak  Erdély  fővárosában  (november  1-től  virágvasárnapig), 
nyaranta  pedig  mindig  útra  keltek  s leginkább  Váradon  vagy 
Marosvásárhelyt  játszottak.  Csak  1868-ban  határozta  el  Fehér- 
vári kérelmére  a választmány,  hogy  a kolozsvári  színházi  időszak 
a jövőben  7 hónapig  tartson  (október  1-től  május  1-ig).  Az 
első  ilyen  7 hónapos  időszak  1869-ben  volt. 

Ennél  az  örvendetes  vívmánynál  is  sokkalta  nagyobb  jelen- 
tőségű eseményt  hozott  a következő  esztendő,  amennyiben  a 
király  1870  november  18.-án  elrendelte,  hogy  az  udvartartási 
javadalomból  évente  15.000  frt  utalandó  ki  a királyné  ado- 
mányaként a kolozsvári  Nemzeti  Színház  számára. 

A királyi  szubvencióban  részesülő  kolozsvári  színház  1871 
március  11.-én  ünnepelte  meg  fennállásának  50  éves  fordulóját. 
Ezen  50  év  alatt  minden  tekintetben  sokat  fejlődött  eme  régi 
műintézet  — elannyira,  hogy  a választmány  eljöttnek  látta  az 
időt  a magánvállalkozó  rendszer  megszüntetésére.  Ez  1872  ben 
meg  is  történt;  ekkor  u.  i.  Fehérvári  Antal  bérlete  kitelvén, 
16.000  forintért  megvették  Fehérvári  díszes  ruhatárát,  könyv- 
tárát és  báró  Huszár  Sándor  intendáns  igazgatása  alatt  meg- 
kezdődött a házi  kezelés  korszaka.  Művezető  igazgató  E.  Kovács 
Gyula  lett  s rajta  kívül  Szentgyörgyi  István,  Halmi  Ferenc, 
Mátrai  B.  Béla,  Szilágyi  Béla,  Krasznay  Mihály,  Krasznayné  és 
Boér  ‘ Emma  voltak  jelesebb  tagjai  az  új  érának.  Kősőbb  ide 
szerződött  Egressy  Ákos  is. 

Nagyon  szép  korszak  volt  ez,  azonban  — sajnos  — rövid 
ideig  tartott.  Az  történt  itt  is,  ami  Budapesten  báró  Orczy 
Bódog  idejében.  A jó  kolozsváriak  is  elszámították  magukat. 
Azt  hitték,  hogy  a királyi  szubvenció  mellett  könnyűszerrel 
megvalósíthatják  a kolozsvári  színház  nagyarányú  művészi  prog- 
rammját.  Fájdalom,  nem  így  lett.  Hamarosan  kitűnt,  hogy  a 
színház  anyagi  helyzete  nem  elég  erős  és  hogy  hamar  bekö- 
vetkezik az  összeroppanás,  ha  a költséges  házi  kezelési  rend- 
szert tovább  folytatják.  Erre  1873-ban  Huszár  lemondott  s a 
választmány  egy  hármas  intendaturát  nevezett  ki  báró  Huszár 
Sándor,  Lugosi  József  és  László  József  személyében.^  Ezzel  az 
intézkedéssel  több  lett  ugyan  a színháznál  az  intendáns,  de  ezen- 
kívül aztán  nem  is  szaporodott  ott  semmi : sem  a bevétel,  sem 
a színész- gárda.  Sőt  mindakettő  alaposan  megfogyatkozott.  Az 
intendáns!  triumvirátus  u.  i.  a színészeken  kezdte  meg  a spóro- 
lást olyanformán,  hogy  a színháznak  drágább  (s  természetesen 
egyúttal  jobb)  tagjaival  nem  újította  meg  a szerződéseket. 


1 Az  utóbbi  a Nemzeti  Színház  első  nagy  gárdájának  volt  egyik  kima- 
gasló alakja,  aki  nyugdíjba  vonulása  után  Kolozsvárt  telepedett  le. 

‘Csakhogy  ennek  a spórolásnak  az  lett  a következménye,  hogy 
a közönség  egyre  jobban  kezdett  elmaradni  a színházbajárástól. 
így  aztán  egészen  világos  lett,  hogy  gyenge  és  olcsó  társulattal 
nem  lehet  boldogulni  a kolozsvári  színházban:  viszont  azonban 
az  is  bebizonyult,  hogy  a város  igényeihez  illő  színészetet  a 
költséges  házi  kezelésben  nem  bírja  meg  a színház  anyagi 
helyzete. 

Ebből  a nehéz,  válságos  helyzetből  Korbuly  Bogdán  ragadta 
ki  azután  a kolozsvári  színházat.  Ez  a nemes  lelkű  férfiú  önként 
vállalkozott,  hogy  a legnagyobb  áldozattal  is  vissza  fogja  állí- 
tani a színház  régi  fényét.  Korbuly  1874-ben  lett  intendáns  és 
csakugyan  helyre  is  a billentette  a kolozsvári  színház  mérlegét. 
Igaz,  hogy  áldozott  is  sajátjából  bőven  I Működése  első  évében 
felépítette  a maga  költségén  a sétatéri  nyári-színkört,  hogy 
egyelőre  legalább  egy-két  hónappal  megrövidítse  a kolozsvári 
színészek  nyári  vándorlását.  Általában,  amíg  Korbuly  Bogdán 
állott  a színház  élén,  rendben  volt  minden.  (Művezető  Fehér- 
vári Antal  volt,  a színház  jelesebb  tagjai  pedig  a következők 
voltak : E.  Kovács  Gyula  (rendező),  Szacsvay  Imre,  Szent- 
györgyi  István,  Földényi  Béla,  Kassai  Vidor,  Krasznay  Mihály, 
Ditrói  Mór,  Krasznayné,  Boér  Emma,  valamivel  később  pedig 
Szombathelyi  Béla.)  ^ 

Korbuly  Bogdán  4 év  alatt  54.669  frt  78  krajcárt  költött 
a sajátjából  a színház  céljaira.  Pedig  ekkor  már  20.000  frt 
királyi  szubvenciója  volt  évente  a kolozsvári  színháznak ; 
később  (1880-ban)  ez  összeg  évi  30.000  frt-ra  emelkedett,  de 
Isfy  kevésnek  bizonyult.  Az  igazi  nagy  felvirágozás 
sehogysem  akart  elkövetkezni.  A színház  anyagi  helyzetén 
senki  sem  tudott  segíteni ; 1877-től  kezdve  sűrűn  váltogatták 
egymást  az  intendánsok.  1878 — 79-ben  gróf  Eszterházy  Kálmán, 
Korbuly  Bogdán,  Ferenczi  Miklós;  1880— 81-ben  gróf  Eszter- 
házy Kálmán,  Korbuly  Bogdán  és  báró  Kemény  Endre  ; 1882- 
ben  Páll  Sándor,  Korbuly  és  dr.  Szász  Béla,  1884 — 85-ben 
pedig  gróf  Eszterházy  Kálmán  állott  a színház  élén,  míg  a mű- 
vezetést ezalatt  E.  Kovács  Gyula,  majd  Mátrai  Béla,  néha 
Fehérvári  Antal,  vagy  pedig  Benedek  József  végezte). 

Ez  időben  rövidebb-hosszabb  ideig  a következő  színészek 
tartoztak  a kolozsvári  színház  kebelzetéhez : Szacsvay  Imre, 

Gabányi  Árpád,  Makó  Lajos,  Csatár  Győző,  Váradi  József^ 
Mihályfi  Károly,  Molnár  György  (művezető),  Bokody  Antal,. 
Gyenes  László,  Somló  Sándor,  Ditrói,  Ditróiné,  Krasznayné, 
Pálmay  Ilka  stb. 

A kolozsvári  társulat  1876-tól  kezdve  nyaranként  a nagy- 
váradi színkörben  játszott,  1881-ben  pedig  Bogdán  István,  Balogh 
György  és  Ozorai  Adolf  kolozsvári  mecénások  költségein  Bécs 
városát  is  megjárják,  ahol  a Ríng-színház  színpadán  27  előadást 
tartottak.  A bécsi  ciklus  leginkább  népszínművekből  állott.  Hírt, 
dicsőséget,  babért  hoztak  haza  a kolozsvári  színészek.  (Különö- 
sen Szentgyörgyi  István  hódította  meg  jóízű  paraszt-alakjaival  a 
bécsieket !) 

A szép  bécsi  sikerek  után  egy  kis  visszaesés  zavarta  meg^ 
a szépen  megindult  fejlődést.  A választmány  u.  i.  szakított  a 
házi  kezeléssel  és  1886-ban  Csóka  Sándor  vállalkozó  igazgató- 
nak adta  ki  a színházat.  Csóka  azonban  csak  egy  évig  maradt 
a helyén  s távozta  után,  1887  április  1-tőÍ  június  16-ig  propor- 
cióra  játszottak  a kolozsvári  színház  tagjai  1 

E visszaesés  után  Nagy-Bölöny  József  intendáns  és  Ditrói 
Mór  igazgató  vezérlete  alatt  ismét  szép  korszak  következett. 

Ditrói  működésének  egyik  kimagasló  eseménye  a jól  sikerült 
Shakespeare-ciklus  volt.  E ciklus  sikerét  E.  Kovács  Gyula  álta- 
lánosan elismert  művészete  már  magában  is  biztosította,  de  a 
többi  színész  is  méltónak  bizonyult  hozzá,  különösen  Szentgyörgyi 
István,  Megyery  Dezső,  Pusztay  Béla,  Hadai  Sándor,  Fóris 
István,  Ráthonyi  Ákos,  Szerémy  Zoltán,  Szathmáry  Árpád, 
Hegedűs  Gyula,  Ivánfi  Jenő,  Gál  Gyula,  Váradi  Miklós,  Maróthy 
Margit,  K.  Gerő  Lina,  Lászyné,  Krasznayné,  Delly  Emma,  Sze- 
rémi  Gizella,  Hunyady  Margit,  Ditróiné  I Mindegyikük  országosan 
ismert  név  s javarészük  a budapesti  színlapokon  lett  később 
olvasható  I 

A kolozsvári  színház  talán  ekkor  állott  a legnagyobb 
művészi  színvonalon.  Intendánsa,  igazgatója  és  művészi  személy- 
zete egyaránt  kiváló  volt.  Bölöny  nagy  áldozatkészsége  követ- 
keztében anyagilag  erősödött  a színház,  míg  Ditrói  és  a művész- 
személyzet a művészi  fellendülésen  buzgólkodott.  Ditrói  három 
ízben  is  tűzött  ki  200—200  arany  pályadíjat  eredeti  színművekre. 
Általában  igyekezett  eredeti  műsort  teremteni.  Ő volt  az  első 

vidéki  szinigazgató,  aki  szabadulni  akart  a pesti  műsor  gyám- 
sága alól. 

Ilyen  érdekes  művészi  törekvések  kozott  érkezett  el  a kolozs- 
vári színészet  száz  esztendős  ünnepe.  Ezt  a nevezetes  jubileumot 
országos  ünnepségek  keretében  két  napon  át  (1892  november 
11.-én  és  12.-én)  ünnepelte  a kolozsvári  színház.  Mind  a két 
estén  Kótsi  Patkó  Jánosékról  — Erdély  úttörő  színjátszóiról  — 
szólott  az  ünnepi  játék ! Kolozsvár  társadalma  pedig  akként  ülte 
meg  az  ünnepet,  hogy  a Jókai-utcabeli  Rédey-házat,  Erdélynek 
eme  legrégibb  játékszínét,  aranybetűs  táblával  jelölte  meg.  A 
történelmi  és  kultúrhistóriai  érzékkel  bíró,  kegyeletes  Kolozsvár 
ezzel  a márványemléktáblával  önmagának  is  méltó  emléket 
állított  1 

* * * 

A kolozsvári  Nemzeti  Színház,  az  ország  eme  legrégibb 
magyar  műintézete,  minden  bizonnyal  jóval  nagyobb  jelentőségre 
emelkedett  volna,  ha  kellő  alaptőke  áll  rendelkezésére;  ám  így 
is  második  drámai  színháza  lett  az  országnak ! A jó  öreg 
kolozsvári  színház  afféle  gyűjtőmedence  volt  mindig:  magához 
édesgette,  összegyűjtögette  az  ország  minden  vidékéről  a jobb 
színészeket  és  mikor  boglyas  hajukat  megfésülte,  köntöseiket 
rendbehozta,  szépen  felkűldötte  őket  Pestre  — a nagyobb 
testvérintézetnek.  Kolozsvár  állandó  összekötő  állomás  volt  a 
vidék  és  Pest  között.  Mindig  ő látta  el  jó  színészekkel  a Nem- 
zeti Színházat,  később  pedig  a többi  pesti  színházakat  is.  Mert 
egyszer  csak  elkezdtek  egymásután  emelkedni  Pesten  a szín- 
házak. 

A Népszínház  s az  Opera  után  legelőször  a \/^ígszínház 
épült  fel  s az  1000  éves  Magyarország  ünnepi  esztendejében 
— 1896  május  1.-én  — nyílt  meg  Kozma  Andor  „Prológ"- jával 
és  Jókai  Mór  „Barangok"  című  színdarabjával.  A Vígszínház 
művezető  igazgatója  Ditrói  Mór  lett,  aki  leginkább  Kolozsvárról 
hozott  színészeket  erre  az  új  fővárosi  színpadra.  A vígszínházi 
híres  művészgárda  törzsalakjai  javarészt  kolozsvári  színészek 
voltak  és  egy  csapásra  meghódították  a kényes  ízlésű  budapesti 
közönséget. 

A Vígszínházzal  majdnem  egy  időben  épült  fel  a Magyar 
Színház,  mely  a „Gésák"  előadásával  nyílt  meg  1897  október 

17.-én.  Az  új  múzsacsarnok  eleinte  megtűrte  színpadán  a dráma 
mellett  az  operettet  is,  de  ez  a kacér  modern  kis  hölgyecske 
később  külön  szállást  vett  magának  a Király  Színházban.  (Meg- 
nyitása 1903  november  7.-én  az  „Aranyvirág"  című  operettel.) 

Végre  1911  december  7.-én  a „Quo  vadis"  előadásával 
megnyílt  a hatalmas  méretű  Népopera. 

Mikor  aztán  ezekbe  az  újabb  pesti  színházakba  is  elkűldotte 
egy  pár  dédelgetett  színészgyermekét  a jó  öreg  kolozsvári 
színház : a régi,  becsületes  épület  kapui  bezárultak.  Színpadáról 
kiköltöztették  a tarka-barka  színész-sereget.  Falai  között  1906 
szeptember  7.* én  volt  az  utolsó  előadás.  A következő  napon 
már  az  új  színházban  játszottak  Kótsi  Patkó  János  és  gidófalvi 
Jantsó  Pál  uraimék  utódai. 


VÉGSZAVAK. 


Sok  ágú,  lombos  fa  lett  hát  a magból,  amit  néhány  lelkes^ 
elődünk  vetett  el  ebben  az  előítéletes  merev  magyar  földben  1 
Mert  bizony  igen  merev  volt  még  a magyar  talaj  akkor.  Az 
első  mag  ki  sem  csirázhatott  benne!  Milyen  odaadó  ápolást 
kívánt  a második  is.  Mennyi  haragosa  volt  a zsenge  csemetének. 
És  mégis  megnőtt.  Terebélyes  lett.  Pedig  csak  száz  esztendő 
pergett  le  a magvetés  óta  . . . 

E száz  esztendő  alatt  azonban  óriási  változások  történtek 
a Tisza-Duna  táján.  Egymásután  tűntek  el  a mocsaras  nádasok, 
a nagy  tohonya  sivatagok,  a lomha  Paiópál  erdők.  Mintha  csak 
régi,  évszázados  mulasztásait  akarta  volna  helyrepótolni,  egy- 
szerre lázas  tevékenysége  lett  a törökösen  tunya  magyar  talaj- 
nak és  csoda  módon  ontotta  magából  a világraszóló  erőket. 

Ez  a csodálatos  század  óriási  lendületet  adott  a magyar 
nemzetnek.  Nagy  előrejutások  történtek  itt  mindenféle  téren: 
a politikában,  irodalomban,  tudományban,  művészetben.  S ha 
régi,  zivataros  századaink  folyamán  elmaradtunk  is  a nagy  nem- 
zetek mögött,  ez  a csodálatos  század  — a XlX-ik  — legalább 
is  közel  állított  hozzájuk  bennünket. 

A XIX- ik  század  magyar  munkájába,  a kulturális  törekvé- 
sekbe és  a politikai  életbe  szervesen  bele  van  kapcsolódva  a 
színészet  is.  Talán  sokkal  inkább,  mint  bármely  más  nemzetnél. 
Hiszen  a magyar  játékszín  felállítása  elsősorban  is  politikai 
sakkhúzás  volt  a bécsi  lépések  ellenében ; a mi  úttörő  aktorain- 
kat  hazafias  fájdalmak  és  nemzeti  felbuzdulások  sodorták  a 
színpadra.  Hazafias  felbuzdulásból  épült  fel  a Nemzeti  Theátrum, 
úgyszintén  a vidéki  színházak  javarésze  is.  A magyar  színpad 
nem  közönséges  komédiaháznak  készült ; a nyelvet  művelték  ott 
hazafias  színjátszók,  meg  a drámairodalmat  s a magyar  szellemet. 

E szerény  könyv  lapjain  — ott,  ahol  szükségét  láttam  — 
lehetőleg  mindig  igyekeztem  Tháliánknak  a közéletbe  való  kap- 
csolódásait feltűntetni,  mert  eleitől  fogva  éreztem,  hogy  a magyar 
színészet  históriáját  a politikai  és  közéleti  vonatkozások  nélkül 
egyáltalán  nem  lehet  megírni. 

Eleve  tudatában  voltam  továbbá  annak  is,  hogy  a magyar 
színészet  történetének  óriási  anyagát  a pályázati  feltételek  által 
igen  szűkre  szabott  munkámban  kimerítően  és  részletesen  fel 
nem  dolgozhatom.  Legalább  világos  áttekintést  akartam  hát 
^nyújtani  a száz  esztendős  magyar  színészetről. 

Ha  ez  a törekvésem  sikerült,  munkám  nem  volt  hiábavaló 

